MACROBII AMBROSII THEODOSII VIRI CLARISSIMI ET ILLVSTRIS 
CONVIVIORVM PRIMI DIEI SATVRNALIORVM 


[1] MVLTAS variasque res in hac vita nobis, Eustathi fili, natura conciliavit; sed nulla nos magis 
quam eorum qui e nobis essent procreati caritate devinxit, eamque nostram in his educandis 
atque erudiendis curam esse voluit, ut parentes, neque si id quod cuperent ex sententia cederet, 
tantum ulla alia ex re voluptatis, neque si contra eveniret, tantum maeroris capere possint. [2] 
Hinc est quod mihi quoque institutione tua nihil antiquius aestimatur, ad cuius perfectionem 
compendia longis anfractibus anteponenda ducens moraeque omnis impatiens non opperior ut 
per haec sola promoveas quibus ediscendis naviter ipse invigilas, sed ago ut ego quoque tibi 
legerim, et quicquid mihi —vel te iam in lucem edito vel antequam nascereris— in diversis seu 
Graecae seu Romanae linguae voluminibus elaboratum est, id totum sit tibi scientiae supellex et 
quasi de quodam litterarum peno, siquando usus venerit aut historiae quae in librorum strue 
latens clam vulgo est aut dicti factive memorabilis reminiscendi, facile id tibi inventu atque 
depromptu sit. 

[3] Nec indigeste tamquam in acervum congessimus digna memoratu, sed variarum rerum 
disparilitas, auctoribus diversa, confusa temporibus, ita in quoddam digesta corpus est, ut quae 
indistincte atque promiscue ad subsidium memoriae adnotaveramus, in ordinem instar 
membrorum cohaerentia convenirent. [4] Nec mihi vitio vertas, si res quas ex lectione varia 
mutuabor ipsis saepe verbis quibus ab ipsis auctoribus enarratae sunt explicabo, quia praesens 
opus non eloquentiae ostentationem sed noscendorum congeriem pollicetur; et boni consulas 
oportet, si notitiam vetustatis modo nostris non obscure, modo ipsis antiquorum fideliter verbis 
recognoscas, prout quaeque se vel enarranda vel transferenda suggesserint. 

[5] Apes enim quodammodo debemus imitari, quae vagantur et flores carpunt, deinde quicquid 
attulere disponunt ac per favos dividunt et sucum varium in unum saporem mixtura quadam et 
proprietate spiritus sui mutant. [6] Nos quoque quicquid diversa lectione quaesivimus 
committemus stilo, ut in ordinem eodem digerente coalescat. Nam et in animo melius distincta 
servantur, et ipsa distinctio non sine quodam fermento, quo conditur universitas, in unius saporis 
usum varia libamenta confundit, ut etiam si quid apparuerit unde sumptum sit, aliud tamen ese 
quam unde sumptum noscetur appareat. [7] Quod in corpore nostro videmus sine ulla opera 
nostra facere naturam: alimenta quae accipimus, quamdiu in sua qualitate perseverant et solida 
innatant, male stomacho oneri sunt; at cum ex eo quod erant mutata sunt, tum demum in vires et 
sanguinem transeunt. Idem in his quibus aluntur ingenia praestemus, ut quaecumque hausimus 
non patiamur integra esse, ne aliena sint, sed in quandam digeriem concoquantur: alioquin in 
memoriam ire possunt, non in ingenium. 

[8] Ex omnibus colligamus unde unum fiat, sicut unus numerus fit ex singulis. Hoc faciat noster 
animus: omnia quibus est adiutus abscondat, ipsum tamen ostendat quod effecit, ut qui odora 
pigmenta conficiunt ante omnia curant ut nullius sint odoris proprii quae condientur, confusuri 
videlicet omnium sucos in spiramentum unum. [9] Vides quam multorum vocibus chorus 
constet, una tamen ex omnibus redditur. Aliqua est illic acuta, aliqua gravis, aliqua media, 
accedunt viris feminae, interponitur fistula: ita singulorum illic latent voces, omnium apparent, et 



fit concentus ex dissonis. [10] Tale hoc praesens opus volo: multae in illo artes, multa praecepta 
sint, multarum aetatium exempla, sed in unum conspirata. In quibus si neque ea quae iam tibi 
sunt cognita asperneris nec quae ignota sunt vites, invenies plurima quae sit aut voluptati legere 
aut cultui legisse aut usui meminisse. [11] Nihil enim huic operi insertum puto aut cognitu inutile 
aut dificile perceptu, sed omnia quibus sit ingenium tuum vegetius, memoria adminiculatior, 
oratio sollertior, sermo incorruptior—ni sicubi nos, sub alio ortos caelo, Latinae linguae vena 
non adiuvet. [12] Quod ab his, si tamen quibusdam forte nonnumquam tempus voluntasque erit 
ista cognoscere, petitum impetratumque volumus ut aequi bonique consulant, si in nostro 
sermone nativa Romani oris elegantia desideretur. 

[13] Sed ne ego incautus sum, qui venustatem reprehensionis incurri a M. quondam Catone 
profectae in A. Albinum qui cum L. Lucullo consul fuit. [14] Is Albinus res Romanas oratione 
Graeca scriptitavit. In eius historiae primo scriptum est ad hanc sententiam: neminem succensere 
sibi convenire, si quid in illis libris parum composite aut minus eleganter scriptum foret. «Nam 
sum», inquit, «homo Romanus natus in Latio, et eloquium Graecum a nobis alienissimum est.» 
Ideoque veniam gratiamque malae existimationis, si quid esset erratum, postulavit. [15] Ea cum 
legisset M. Cato, «ne tu», inquit, «Aule, nimium nugator es, cum maluisti culpam deprecari 
quam culpa vacare. Nam petere veniam solemus aut cum imprudentes erravimus aut cum noxam 
imperio compellentis admisimus. Te», inquit, «oro quis perpulit ut id committeres quod 
priusquam faceres, peteres ut ignosceretur?» [16] Nunc argumentum quod huic operi dedimus 
velut sub quodam prologi habitu dicemus. 

1 

[1] Saturnalibus apud Vettium Praetextatum Romanae nobilitatis proceres doctique alii 
congregantur et tempus sollemniter feriatum deputant colloquio liberali, convivia quoque sibi 
mutua comitate praebentes nec discedentes a se nisi ad nocturnam quietem. [2] Nam per omne 
spatium feriarum meliorem diei partem seriis disputationibus occupantes cenae tempore 
sermones conviviales agitant, ita ut nullum diei tempus docte aliquid vel lepide proferendi 
vacuum relinquatur, sed erit in mensa sermo iucundior, ut habeat voluptatis amplius, severitatis 
minus. [3] Nam cum apud alios quibus sunt descripta convivia, tum in illo Platonis symposio non 
austeriore aliqua de re convivarum sermo, sed Cupidinis varia et lepida descriptio est, in quo 
quidem Socrates non artioribus, ut solet, nodis urget atque implicat adversarium sed eludendi 
magis quam decertandi modo adprehensis dat elabendi prope atque effugiendi locum. [4] Oportet 
enim versari in convivio sermones ut castitate integros, ita adpetibiles venustate. Matutina vero 
erit robustior disputatio, quae viros et doctos et praeclarissimos deceat. Neque enim Cottae, 
Laelii, Scipiones amplissimis de rebus, quoad Romanae litterae erunt, in veterum libris 
disputabunt, Praetextatos vero, Flavianos, Albinos, Symmachos et Eustathios, quorum splendor 
similis et non inferior virtus est, eodem modo loqui aliquid licitum non erit. 

[5] Nec mihi fraudi sit si uni aut alteri ex his quos coetus coegit matura aetas posterior saeculo 
Praetextati fuit, quod licito fieri Platonis dialogi testimonio sunt. Quippe Socrate ita Parmenides 
antiquior ut huius pueritia vix illius adprehenderit senectutem, et tamen inter illos de rebus arduis 
disputatur; inclitum dialogum Socrates habita cum Timaeo disputatione consumit, quos constat 
eodem saeculo non fuisse. [6] Paralus vero et Xanthippus, quibus Pericles pater fuit, cum 
Protagora apud Platonem disserunt secundo adventu Athenis morante, quos multo ante infamis 




illa pestilentia Atheniensis absumpserat. Annos ergo coeuntium mitti in digitos, exemplo 
Platonis nobis suffragante, non convenit. [7] Quo autem facilius quae ab omnibus dicta sunt 
apparere ac secerni possent, Decium de Postumiano quinam ille sermo aut inter quos fuisset 
sciscitantem fecimus. Et ne diutius lectori desideria moremur, iam Decii et Postumiani sermo 
palam faciet quae huius colloquii vel origo fuerit vel ordo processerit. 

2 

[1] «Temptanti mihi, Postumiane, aditus tuos et mollissima consultandi tempora, commodo 
adsunt feriae quas indulget magna pars mensis Iano dicati. Ceteris enim ferme diebus qui 
perorandis causis opportuni sunt hora omnino reperiri nulla potest, quin tuorum clientum negotia 
vel defendas in foro vel domi discas. Nunc autem —scio te enim non ludo sed serio feriari— si 
est commodum respondere id quod rogatum venio, tibi ipsi, quantum arbitror, non iniucundum, 
mihi vero gratissimum feceris. [2] Requiro autem abs te id primum, interfuerisne convivio per 
complusculos dies continua comitate renovato eique sermoni quem praedicare in primis 
quemque apud omnes maximis ornare laudibus diceris? Quem quidem ego ex patre audissem, 
nisi post illa convivia Roma profectus Neapoli moraretur: aliis vero nuper interfui admirantibus 
memoriae tuae vires, universa quae tunc dicta sunt per ordinem saepe referentis.» 

[3] «Hoc unum, Deci, nobis —ut et ipse, quantum tua sinit adulescentia, videre et ex patre 
Albino audire potuisti— in omni vitae cursu optimum visum est, ut quantum cessare a causarum 
defensione licuisset, tantum ad eruditorum hominum tuique similium congressum aliquem 
sermonemque conferrem. [4] Neque enim recte institutus animus requiescere aut utilius aut 
honestius usquam potest quam in aliqua opportunitate docte ac liberaliter colloquendi 
interrogandique et respondendi comitate. [5] Sed quodnam istud convivium? An vero 
dubitandum non est quin id dicas quod doctissimis procerum ceterisque nuper apud Vettium 
Praetextatum fuit et discurrens post inter reliquos grata vicissitudo variavit?» 

«De hoc ipso quaesitum venio et explices velim quale illud convivium fuerit, a quo te afuisse 
propter singularem omnium in te amicitiam non opinor.» 

[6] «Voluissem equidem neque id illis, ut aestimo, ingratum fuisset; sed cum essent amicorum 
complures mihi causae illis diebus pernoscendae, ad cenam tum rogatus meditandi non edendi 
illud mihi tempus esse respondi hortatusque sum ut alium potius nullo involutum negotio atque a 
cura liberum quaererent. [7] Itaque factum est. Nam facundum et eruditum virum, Eusebium 
rhetorem inter Graecos praestantem omnibus idem nostra aetate professis, doctrinae Latiaris 
haud inscium, Praetextatus meum in locum invitari imperavit.» 

[8] «Vnde igitur illa tibi nota sunt quae tam iucunde et comiter ad instituendam vitam exemplis, 
ut audio, rerum copiosissimis et variae doctrinae ubertate prolata digestaque sunt?» 

[9] «Cum solstitiali die, qui Saturnaliorum festa quibus illa convivia celebrata sunt consecutus 
est, forensi cura vacuus laetiore animo essem domi, eo Eusebius cum paucis e sectatoribus suis 
venit [10] statimque vultu renidens, "permagna me", inquit, "abs te, Postumiane, cum ex aliis 
tum hoc maxime gratia fateor obstrictum, quod a Praetextato veniam postulando mihi in cena 
vacuefecisti locum. Itaque intellego non studium tantum tuum sed ipsam quoque, ut aliquid abs 



te mihi fiat commodi, consentire atque adspirare fortunam." [11] "Visne", inquam, "restituere id 
nobis quod debitum tam benigne ac tam libenter fateris nostrumque hoc otium, quo perfrui raro 
admodum licet, eo ducere ut his quibus tunc tu interfueris nunc nos interesse videamur?" [12] 
"Faciam", inquit, "ut vis. Narrabo autem tibi non cibum aut potum, tam etsi ea quoque ubertim 
casteque adfuerunt, sed et quae vel in conviviis vel maxime extra mensam ab isdem per tot dies 
dicta sunt, in quantum potero, animo repetam." [13] Quae quidem ego cum audirem, ad eorum 
mihi vitam qui beati a sapientibus dicerentur accedere videbar: nam et quae pridie quam adesset 
inter eos dicta sunt Avieno mihi insinuante comperta sunt, et omnia scripto mandavi, ne quid 
subtraheret oblivio. Quae si ex me audire gestis, cave aestimes diem unum referendis quae per 
tot dies sunt dicta sufficere.» 

[14] «Quemnam igitur et inter quos aut unde ortum sermonem, Postumiane, fuisse dicebat? Ita 
praesto sum indefessus auditor.» [15] Tum ille: 

DECLINANTE (inquit) in vesperum die quem Saturnale festum erat insecuturum, cum Vettius 
Praetextatus domi convenire se gestientibus copiam faceret, eo venerunt Aurelius Symmachus et 
Caecina Albinus, cum aetate tum etiam moribus ac studiis inter se coniunctissimi. Hos Servius 
inter grammaticos doctorem recens professus, iuxta doctrina mirabilis et amabilis verecundia, 
terram intuens et velut latenti similis sequebatur. [16] Quos cum aspexisset obviamque 
processisset ac perblande salutavisset, conversus ad Rufium Albinum, qui tum forte cum Avieno 
aderat: «visne», ait «mi Albine, cum his quos advenisse peropportune vides quosque iure 
civitatis nostrae lumina dixerimus eam rem de qua inter nos nasci coeperat sermo 
communicemus?» [17] «Quidni maxime velim?» Albinus inquit, «nec enim ulla alia de re quam 
de doctis quaestionibus colloqui aut nobis aut his potest esse iucundius.» [18] Cumque 
consedissent, tum Caecina, «quidnam id sit, mi Praetextate, tam etsi adhuc nescio, dubitare 
tamen non debeo esse scitu optimum, cum et vobis ad colloquendum causam adtulerit et nos eius 
esse expertes non sinatis.» [19] «Atqui scias oportet eum inter nos sermonem fuisse, [ut] 
quoniam dies crastinus festis Saturno dicatis initium dabit, quando Saturnalia incipere dicamus, 
id est quando crastinum diem initium sumere existimemus. [20] Et inter nos quidem parva 
quaedam de hac disputatione libavimus; verum quia te quidquid in libris latet investigare notius 
est quam ut per verecundiam negare possis, pergas volo in medium proferre quicquid de hoc 
quod quaerimus edoctum tibi comprehensumque est.» 

3 

[1] Tum Caecina: «cum vobis qui me in hunc sermonem adducitis nihil ex omnibus quae 
veteribus elaborata sunt aut ignoratio neget aut oblivio subtrahat, superfluum video inter scientes 
nota proferre. Sed ne quis me aestimet dignationem consultationis gravari, quidquid de hoc mihi 
tenuis memoria suggesserit paucis revolvam.» Post haec, cum omnes paratos ad audiendum 
erectosque vidisset, ita exorsus est: 

[2] «M. Varro in libro Rerum humanarum quem de diebus scripsit, "homines", inquit, "qui ex 
media nocte ad proximam mediam noctem his horis viginti quattuor nati sunt uno die nati 
dicuntur." [3] Quibus verbis ita videtur dierum observationem divisisse ut qui post solem 
occasum ante mediam noctem natus sit, illo quem nox secuta est, contra vero qui in sex noctis 
horis posterioribus nascitur, eo die videatur natus qui post eam noctem diluxerit. [4] Athenienses 



autem aliter observare idem Varro in eodem libro scripsit eosque a solis occasu ad solem iterum 
occidentem omne id medium tempus unum diem esse dicere, Babylonios porro aliter —a sole 
enim exorto ad exortum eiusdem incipientem id spatium unius diei nomine vocare— Vmbros 
vero unum et eundem diem esse dicere a meridie ad insequentem meridiem. [5] "Quod quidem", 
inquit Varro, "nimis absurdum est. Nam qui Kalendis hora sexta apud Vmbros natus est, dies 
eius natalis videri debebit et Kalendarum dimidiatus et qui post Kalendas erit usque ad horam 
eius diei sextam." 

[6] Populum autem Romanum ita uti Varro dixit dies singulos adnumerare a media nocte ad 
mediam proximam multis argumentis ostenditur. Sacra sunt enim Romana partim diurna, alia 
nocturna, et ea quae diurna sunt [...] ab hora sexta noctis sequentis nocturnis sacris tempus 
impenditur. [7] Ad hoc ritus quoque et mos auspicandi eandem esse observationem docet. Nam 
magistratus, quando uno die eis et auspicandum est et id agendum super quo praecessit 
auspicium, post mediam noctem auspicantur et post exortum solem agunt auspicatique et eodem 
egisse die dicuntur. [8] Praeterea tribuni plebis, quos nullum diem integrum abesse Roma licet, 
cum post mediam noctem proficiscuntur et post primam facem ante mediam noctem sequentem 
revertuntur, non videntur afuisse diem, quoniam ante horam noctis sextam regressi partem 
aliquam illius in urbe consumunt. 

[9] Quintum quoque Mucium iureconsultum dicere solitum legi non esse usurpatam mulierem 
quae, cum Kalendis Ianuariis apud virum matrimonii causa esse coepisset, a. d. IIII Kalendas 
Ianuarias sequentes usurpatum isset: non enim posse impleri trinoctium quo abesse a viro 
usurpandi causa ex duodecim tabulis deberet, quoniam tertiae noctis posteriores sex horae 
alterius anni essent, qui inciperet ex Kalendis. 

[10] Vergilius quoque id ipsum ostendit, ut hominem decuit poeticas res agentem, recondita 
atque operta veteris ritus significatione. "Torquet", inquit, 

medios nox umida cursus 

et me saevus equis oriens adflavit anhelis. 


His enim verbis diem quem Romani civilem appellaverunt a sexta noctis hora oriri admonet. [11] 
Idem poeta quando nox quoque incipiat expressit in sexto. Cum enim dixisset, 

hac vice sermonum roseis Aurora quadrigis 
iam medium aetherio cursu traiecerat axem, 


mox suggessit vates, 

nox ruit, Aenea: nos flendo ducimus horas. 


Ita observantissimus civilium definitionum diei et noctis initia descripsit. 



[12] Qui dies ita dividitur: primum tempus diei dicitur mediae noctis inclinatio; deinde 
gallicinium, inde conticuum, cum et galli conticescunt et homines etiam tum quiescent; deinde 
diluculum, id est cum incipit dinosci dies; inde mane, cum dies clarus est. [13] Mane autem 
dictum aut quod ab inferioribus locis, id est a Manibus, exordium lucis emergat aut —quod 
verius mihi videtur— ab omine boni nominis. Nam et Lanuvini mane pro bono dicunt, sicut apud 
nos quoque contrarium est immane, ut immanis belua vel immane facinus et hoc genus cetera, 
pro non bono. [14] Deinde a mane ad meridiem, hoc est ad medium diei, inde iam supra vocatur 
tempus occiduum et mox suprema tempestas, hoc est diei novissimum tempus, sicut expressum 
est in duodecim tabulis: "solis occasus suprema tempestas esto." [15] Deinde vespera, quod a 
Graecis tractum est: illi enim sc7tspav a stella Hespero dicunt, unde et Hesperia Italia quod 
occasui subiecta sit nominatur. Ab hoc tempore prima fax dicitur, deinde concubia, et inde 
intempesta, quae non habet idoneum tempus rebus gerendis. Haec est diei civilis a Romanis 
observata divisio. [16] Ergo noctu futura, cum media esse coeperit, auspicium Saturnaliorum erit, 
quibus die crastini most inchoandi est.» 

4 

[1] Hic cum omnes quasi vetustatis promptuarium Albini memoriam laudavissent, Praetextatus 
Avienum videns Rufio insusurrantem, «quidnam hoc est, mi Aviene», inquit, «quod uni Albino 
indicatum, clam ceteris esse velis?» [2] Tum ille: «moveor quidem auctoritate Caecinae, nec 
ignoro errorem in tantam non cadere doctrinam. Aures tamen meas ista verborum novitas 
perculit, cum "noctu futura" et "die crastini" magis quam "futura nocte" et "die crastino" dicere, 
ut regulis placet, maluit. [3] Nam "noctu" non appellatio sed adverbium est. Porro "futura", quod 
nomen est, non potest cum adverbio convenire, nec dubium est hoc inter se esse "noctu" et 
"nocte" quod "diu" et "die". Et rursus "die" et "crastini" non de eodem casu sunt, et nisi casus 
idem nomina in huiusmodi elocutione non iungit. "Saturnaliorum" deinde cur malimus quam 
"Saturnalium" dicere opto dinoscere.» [4] Ad haec cum Caecina renidens taceret et Servius a 
Symmacho rogatus esset quidnam de his existimaret, «licet», inquit, «in hoc coetu non minus 
doctrina quam nobilitate reverendo magis mihi discendum sit quam docendum, famulabor tamen 
arbitrio iubentis et insinuabo primum de Saturnalibus, post de ceteris, unde sit sic eloquendi non 
novitas. 

[5] Qui "Saturnalium" dicit regula innititur: nomina enim quae dativum pluralem in "bus" mittunt 
numquam genetivum eiusdem numeri syllaba crevisse patiuntur, sed aut totidem habet, ut 
"monilibus monilium" "sedilibus sedilium", aut una syllaba minus est, ut "carminibus carminum" 
"liminibus liminum": sic ergo "Saturnalibus" rectius "Saturnalium" quam "Saturnaliorum". [6] 
Sed qui "Saturnaliorum" dicunt auctoritate magnorum muniuntur virorum. Nam et Sallustius in 
tertia "Bacchanaliorum" ait, et Masurius Fastorum secundo, "Vinaliorum dies", inquit, "Iovi 
sacer est, non, ut quidam putant, Veneri." [7] Et ut ipsos quoque grammaticos in testimonium 
citem, Verrius Flaccus in eo libello qui Saturnus inscribitur, "Saturnaliorum", inquit, "dies apud 
Graecos quoque festi habentur", et in eodem libro "dilucide me", inquit, "de constitutione 
Saturnaliorum scripsisse arbitror." Item Iulius Modestus de feriis, "Saturnaliorum", inquit, 
"feriae"; et in eodem libro, "Antias", inquit, "Agonaliorum repertorem Numam Pompilium 
refert." 




[8] Haec tamen, inquies, auctoritas quaero an possit aliqua ratione defendi. Plane quatenus 
alienum non est committi grammaticum cum sua analogia, temptabo suspicionibus eruere quid 
sit quod eos a solita enuntiatione detorserit, ut mallent "Saturnaliorum" quam "Saturnalium" 
dicere. [9] Ac primum aestimo quod haec nomina quae sunt festorum dierum neutralia carentque 
numero singulari diversae condicionis esse voluerunt ab his nominibus quae utroque numero 
figurantur. "Compitalia" enim et "Bacchanalia" et "Agonalia" "Vinaliaque" et reliqua his similia 
festorum dierum nomina sunt nec singulariter nominantur; aut si singulari numero dixeris, non 
idem significabis nisi adieceris "festum", ut "Bacchanale festum", "Agonale festum" et reliqua, 
ut iam non positivum sit, sed adiectivum, quod Graeci B7U0stov vocant. [10] Animati sunt ergo 
ad faciendam discretionem in genetivo casu ut ex hac declinatione exprimerent nomen sollemnis 
diei, scientes in nonnullis saepe nominibus dativo in "bus" exeunte nihilo minus genetivum in 
"rum" finiri, ut "domibus domorum" "duobus duorum" "ambobus amborum". 

[11] Ita et "viridia" cum avii S7u9stoo accipiuntur, genetivum in "um" faciunt, ut "viridia prata, 
viridium pratorum": cum vero ipsam loci viriditatem significare volumus, "viridiorum" dicimus, 
ut cum dicitur "formosa facies viridiorum": tunc enim viridia quasi positivum ponitur, non 
accidens. [12] Tanta autem apud veteres fuit licentia huius genetivi, ut Asinius Pollio 
"vectigaliorum" frequenter usurpet, cum "vectigal" non minus dicatur quam "vectigalia". Sed et 
cum legamus, 

laevaque ancile gerebat, 

tamen et "anciliorum" relatum est. [13] Videndum ergo ne magis varietas veteres delectaverit 
quam ut adamussim verum sit festorum dierum nomina sic vocata. Ecce enim et praeter 
sollemnium dierum vocabula alia quoque sic declinata reperimus, ut praecedens sermo patefecit, 
"viridiorum" et "vectigaliorum" et "anciliorum". 

[14] Sed et ipsa festorum nomina secundum regulam declinata apud veteres reperio, siquidem 
Varro "Feralium" diem ait a ferendis in sepulchra epulis dici. Non dixit "Feraliorum", et alibi 
"Floralium", non "Floraliorum" ait, cum idem non ludos Florales illic, sed ipsum festum Floralia 
significaret. [15] Masurius etiam secundo Fastorum "Fiberalium dies", inquit, "a pontificibus 
agonium Martiale appellatur," et in eodem libro, "eam noctem deincepsque insequentem diem, 
qui est Fucarium", non dixit "Fucariorum". Itemque "Fiberalium" multi dixerunt, non 
"Fiberaliorum". [16] Vnde pronuntiandum est veteres indulsisse copiae per varietatem, ut 
dicebant "exanimos" et "exanimes" "inermes" et "inermos", tum "hilaros" atque "hilares", et ideo 
certum est licito et "Saturnalium" et "Saturnaliorum" dici, cum alterum regula cum auctoritate, 
alterum etsi sola sed multorum defendit auctoritas. 

[17] Reliqua autem verba quae Avieno nostro nova visa sunt veterum nobis sunt testimoniis 
adserenda. Ennius enim —nisi cui videtur inter nostrae aetatis politiores munditias respuendus— 
"noctu concubia" dixit his versibus: 

qua Galli furtim noctu summa arcis adorti 
moenia concubia vigilesque repente cruentant. 



[18] Quo in loco animadvertendum est non solum quod "noctu concubia" sed quod etiam "qua 
noctu" dixerit. Et hoc posuit in Annalium septimo, in quorum tertio clarius idem dixit: 


hac noctu filo pendebit Etruria tota. 

Claudius etiam Quadrigarius Annali tertio: "Senatus autem de nocte convenire, noctu multa 
domum dimitti." [19] Non esse ab re puto hoc in loco id quoque admonere, quod decemviri in 
duodecim tabulis inusitatissime "nox" pro "noctu" dixerunt. Verba haec sunt: "si nox furtum 
faxit, si im occisit, iure caesus esto." In quibus verbis id etiam notandum est, quod ab eo quod est 
"is" non '"eum" casu accusativo sed "im" dixerunt. 

[20] Sed nec "diecrastini" a doctissimo viro sine veterum auctoritate prolatum est, quibus mos 
erat modo "diequinti", modo "diequinte" pro adverbio copulate dicere: cuius indicium est quod 
syllaba secunda corripitur, quae natura producitur cum solum dicitur "die". [21] Quod autem 
diximus extremam istius vocis syllabam tum per "e" tum per "i" scribi, consuetum id veteribus 
fuit ut his litteris plerumque in fine indifferenter uterentur, sicuti "praefiscine" et "praefiscini", 
"proclive" et "proclivi". [22] Venit ecce illius versus Pomponiani in mentem, qui est ex Atellania 
quae Maevia inscribitur: 

dies hic sextus, cum nihil egi: diequarte moriar fame. 

[23] "Diepristine" eodem modo dicebatur, quod significabat die pristino, id est priore, quod nunc 
"pridie" dicitur, converso compositionis ordine, quasi "pristino die". [24] Nec infitias eo lectum 
apud veteres "die quarto": sed invenitur hoc de transacto, non de futuro positum. Nam Cn. 
Mattius, homo impense doctus, in Mimiambis pro eo dicit quod "nudius quartus" nos dicimus in 
his versibus 

nuper —die quarto, ut recordor, et certe— 
aquarium urceum unicum domi fregit. 


Hoc igitur intererit, ut "die quarto" quidem de praeterito dicamus, "diequarte" autem de futuro. 
[25] Verum ne de "diecrastini" nihil rettulisse videamur, suppetit Coelianum illud ex libro 
Historiarum secundo: "si vis mihi equitatum dare et ipse cum cetero exercitu me sequi, diequinti 
Romae in Capitolio curabo tibi cenam coctam."» [26] Hic Symmachus, «Coelius tuus», inquit, 
«et historiam et verbum ex Originibus M. Catonis accepit, apud quem ita scriptum est: "Igitur 
dictatorem Carthaginiensium magister equitum monuit: 'mitte mecum Romam equitatum: 
diequinti in Capitolio tibi cena cocta erit' "». [27] Et Praetextatus: «aestimo nonnihil ad 
demonstrandam consuetudinem veterum etiam praetoris verba conferre quibus more maiorum 
ferias concipere solet quae appellantur Compitalia. Ea verba haec sunt: "dienoni populo Romano 
Quiritibus Compitalia erunt."» 

5 

[1] Tum Avienus aspiciens Servium, «Curius», inquit, «et Fabricius et Coruncanius, antiquissimi 
viri, vel etiam his antiquiores Horatii illi trigemini plane ac dilucide cum suis fabulati sunt neque 



Auruncorum aut Sicanorum aut Pelasgorum, qui primi coluisse in Italia dicuntur, sed aetatis suae 
verbis loquebantur. Tu autem, proinde quasi cum matre Euandri nunc loquare, vis nobis verba 
multis iam saeculis oblitterata revocare, ad quorum congeriem praestantes quoque viros, quorum 
memoriam continuus legendi usus instruit, incitasti. [2] Sed antiquitatem vobis placere iactatis 
quod honesta et sobria et modesta sit: vivamus ergo moribus praeteritis, praesentibus verbis 
loquamur. Ego enim id quod a C. Caesare, excellentis ingenii ac prudentiae viro, in primo 
analogiae libro scriptum est habeo semper in memoria atque in pectore, ut "tamquam scopulum, 
sic fugiam infrequens atque insolens verbum." [3] Mille denique verborum talium est quae cum 
in ore priscae auctoritatis crebro fuerint, exauctorata tamen a sequenti aetate repudiataque sunt. 
Horum copiam proferre nunc possem, ni tempus noctis iam propinquantis necessariae 
discessionis nos admoneret.» 

[4] «Bona verba quaeso», Praetextatus morali ut adsolet gravitate subiecit, «nec insolenter 
parentis artium antiquitatis reverentiam verberemus, cuius amorem tu quoque dum dissimulas 
magis prodis. Cum enim dicis "mille verborum est", quid aliud sermo tuus nisi ipsam redolet 
vetustatem? [5] Nam licet M. Cicero in oratione quam pro Milone concepit ita scriptum 
reliquerit, "ante fundum Clodii, quo in fundo propter insanas illas substructiones facile mille 
hominum versabatur valentium" —non "versabantur", quod in libris minus accurate scriptis 
reperiri solet— et in sexta in Antonium, "qui umquam in illo iano inventus est qui Antonio mille 
nummum ferret expensum?," licet Varro quoque, eiusdem saeculi homo, in septimo decimo 
Humanarum dixerit "plus mille et centum annorum est," tamen fiduciam sic componendi non nisi 
ex antecedentium auctoritate sumpserunt. [6] Nam Quadrigarius in tertio Annalium ita scripsit, 
"ibi occiditur mille hominum"; et Lucilius in tertio Saturarum: 

portam mille a porta est, sex inde Salernum. 

[7] Alibi vero etiam declinationem huius nominis exsecutus est: nam in libro quinto decimo ita 
dicit, 

hunc milii passum qui vicerit atque duobus 
Campanus sonipes subcursor nullus sequetur 
maiore <in> spatio ac diversus videbitur ire; 


item in libro nono: 

tu milii nummum potes uno quaerere centum. 

[8] "Milii passum" dixit pro "mille passibus" et "milii nummum" pro "mille nummis" aperteque 
ostendit "mille" et vocabulum esse et singulari numero dici et casum etiam capere ablativum 
eiusque plurativum esse "milia". [9] "Mille" enim non ex eo ponitur quod Graece xi^iot dicuntur 
sed quod yVMi.^, et sicut una yxkmq et duae xOaddcg, ita "unum mille" et "duo milia" veteres certa 
atque directa ratione dicebant. [10] Et heus tu hisne tam doctis viris, quorum M. Cicero et Varro 
imitatores se gloriantur, adimere vis in verborum comitiis ius suffragandi et tamquam 
sexagenarios maiores de ponte deicies? [11] Plura de hoc dissereremus, ni vos invitos ab invito 
discedere hora cogeret. Sed vultisne diem sequentem, quem plerique omnes abaco et latrunculis 



conterunt, nos istis sobriis fabulis a primo lucis in cenae tempus, ipsam quoque cenam non 
obrutam poculis non lascivientem ferculis sed quaestionibus doctis pudicam et mutuis ex lecto 
relationibus exigamus? [12] Sic enim ferias prae omni negotio fetas commodi senserimus, non 
animum, ut dicitur, remittentes —nam "remittere", inquit Musonius, "animum quasi amittere 
est"— sed demulcentes eum paulum atque laxantes iucundis honestisque sermonum 
inlectationibus. Quod si ita decernitis, dis Penatibus meis huc conveniendo gratissimum 
feceritis.» 

[13] Tum Symmachus: «Nullus qui quidem se dignum hoc conventu meminerit sodalitatem hanc 
vel ipsum conventus regem repudiabit; sed ne quid ad perfectionem coetus desideretur, 
invitandos ad eundem congressum convictumque censeo Flavianum —qui quantum sit mirando 
viro Venusto patre praestantior, non minus ornatu morum gravitateque vitae quam copia 
profundae eruditionis adseruit— simulque Postumianum, qui forum defensionum dignatione 
nobilitat, et Eustathium, qui tantus in omni genere philosophiae est ut solus nobis repraesentet 
ingenia trium philosophorum de quibus nostra antiquitas gloriata est— [14] illos dico quos 
Athenienses quondam ad senatum legaverant impetratum uti multam remitteret quam civitati 
eorum fecerat propter Oropi vastationem. Ea multa fuerat talentum fere quingentum. [15] Erant 
isti philosophi Carneades ex Academia, Diogenes Stoicus, Critolaus Peripateticus, quos ferunt 
seorsum quemque ostentandi gratia per celeberrima urbis loca magno conventu hominum 
dissertavisse. [16] Fuit, ut relatum est, facundia Carneades violenta et rapida, scita et tereti 
Critolaus, modesta Diogenes et sobria; sed in senatum introducti interprete usi sunt Caelio 
senatore. At hic noster cum sectas omnes adsecutus sed probabiliorem secutus sit omniaque haec 
inter Graecos genera dicendi solus impleat, inter nos tamen ita sui locuples interpres est ut 
nescias qua lingua facilius vel ornatius expleat operam disserendi.» [17] Probavere omnes Q. 
Aurelii iudicium, quo edecumatos elegit sodales atque his ita constitutis primum a Praetextato 
simul, deinde a se discedentes domum quisque suam regressi sunt. 

6 

[1] Postero die ad aedes Vettii matutini omnes inter quos pridie convenerat adfuerunt. Quibus 
Praetextatus in bibliothecam receptis, in qua eos opperiebatur, [2] «praeclarum», inquit, «diem 
mihi fore video cum et vos adestis et adfuturos se illi quos ad conventus nostri societatem rogari 
placuit spoponderunt. Soli Postumiano antiquior visa est instruendarum cura defensionum; in 
cuius abnuentis locum Eusebium Graia et doctrina et facundia clarum rhetorem subrogavi, 
insinuatumque omnibus ut ab exorto die se nobis indulgerent, quando quidem nullis hodie 
officiis publicis occupari fas esset: togatus certe vel trabeatus paludatusve seu praetextatus hac 
die videtur nullus.» [3] Tum Avienus —ut ei interpellandi mos erat— «cum sacrum mihi», ait, 
«ac rei publicae nomen, Praetextate, tuum inter vocabula diversi habitus refers, admoneor non 
ludicrae, ut aestimo, quaestionis. Cum enim vestitus togae vel trabeae seu paludamenti nullum de 
se proprii nominis usum fecerit, quaero abs te, cur hoc de solo praetextae habitu usurpaverit 
vetustas aut huic nomini quae origo contigerit?» [4] Inter haec Avieni dicta Flavianus et 
Eustathius, par insigne amicitiae, ac minimo post Eusebius ingressi alacriorem fecere coetum 
acceptaque ac reddita salutatione consederunt, percontantes quidnam offenderint 
sermocinationis. [5] Tum Vettius, «peropportune adfuistis», inquit, «adsertorem quaerenti. 

Movet enim mihi Avienus noster nominis quaestionem et ita originem eius efflagitat tamquam 
fides ab eo generis exigenda sit! Nam cum nullus sit qui appelletur suo nomine vel togatus vel 



trabeatus vel paludatus, cur praetextatus nomen habeatur postulat in medium proferri. [6] Sed et 
cum posti inscriptum sit Delphici templi, et unius e numero septem sapientum eadem sit ista 
sententia yvd)0i asanxov, quid in me scire aestimandus sim, si nomen ignoro? Cuius mihi nunc et 
origo et causa dicenda est. 

[7] Tullus Hostilius, rex Romanorum tertius, debellatis Etruscis sellam curulem lictoresque et 
togam pictam atque praetextam, quae insignia magistratuum Etruscorum erant, primus ut Romae 
haberentur instituit. Sed praetextam illo saeculo puerilis non usurpabat aetas: erat enim, ut cetera 
quae enumeravi, honoris habitus. [8] Sed postea Tarquinius, Demarati exulis Corinthii filius, 
Priscus quem quidam Lucumonem vocitatum ferunt, rex tertius ab Hostilio, quintus a Romulo, 
de Sabinis egit triumphum. Quo bello filium suum annos quattuordecim natum, quod hostem 
manu percusserat, et pro contione laudavit et bulla aurea praetextaque donavit, insigniens 
puerum ultra annos fortem praemiis virilitatis et honoris. [9] Nam sicut praetexta magistratuum, 
ita bulla gestamen erat triumphantium, quam in triumpho prae se gerebant inclusis intra eam 
remediis quae crederent adversus invidiam valentissima. [10] Hinc deductus mos ut praetexta et 
bulla in usum puerorum nobilium usurparentur ad omen ac vota conciliandae virtutis ei similis 
cui primis in annis munera ista cesserunt. 

[11] Alii putant eundem Priscum, cum is statum civium sollertia providi principis ordinaret, 
cultum quoque ingenuorum puerorum inter praecipua duxisse instituisseque ut patricii bulla 
aurea cum toga cui purpura praetexitur uterentur, dumtaxat illi quorum patres curulem gesserant 
magistratum. [12] Ceteris autem ut praetexta tantum uterentur indultum, sed usque ad eos 
quorum parentes equo stipendia iusta meruissent. Libertinis vero nullo iure uti praetextis licebat 
ac multo minus peregrinis, quibus nulla esset cum Romanis necessitudo. [13] Sed postea 
libertinorum quoque filiis praetexta concessa est ex causa tali, quam M. Laelius augur refert, qui 
bello Punico secundo duumviros dicit ex senatus consulto propter multa prodigia libros 
Sibyllinos adisse et inspectis his nuntiasse in Capitolio supplicandum lectisterniumque ex collata 
stipe faciendum, ita ut libertinae quoque, quae longa veste uterentur, in eam rem pecuniam 
subministrarent. [14] Acta igitur obsecratio est pueris ingenuis itemque libertinis, sed et 
virginibus patrimis matrimisque pronuntiantibus carmen: ex quo concessum ut libertinorum 
quoque filii, qui ex iusta dumtaxat matrefamilias nati fuissent, togam praetextam et lorum in 
collo pro bullae decore gestarent. 

[15] Verrius Llaccus ait cum populus Romanus pestilentia laboraret essetque responsum id 
accidere quod di despicerentur, anxiam urbem fuisse, quia non intellegeretur oraculum, 
evenisseque ut Circensium die puer de cenaculo pompam superne despiceret et patri referret quo 
ordine secreta sacrorum in arca pilenti composita vidisset: qui cum rem gestam senatui 
nuntiasset, placuisse velari loca ea qua pompa veheretur, atque ita peste sedata puerum, qui 
ambiguitatem sortis absolverat, togae praetextae usum munus impetravisse. 

[16] Vetustatis peritissimi referunt in raptu Sabinarum unam mulierem nomine Hersiliam, dum 
adhaeret filiae, simul raptam: quam cum Romulus Hosto cuidam ex agro Latino, qui in asylum 
eius confugerat, virtute conspicuo uxorem dedisset, natum ex ea puerum antequam alia ulla 
Sabinarum partum ederet: eum, quod primus esset in hostico procreatus. Hostum Hostilium a 
matre vocitatum et eundem a Romulo bulla aurea ac praetextae insignibus honoratum. Is enim 



cum raptas ad consolandum vocasset, spopondisse fertur se eius infanti quae prima sibi civem 
Romanum esset enixa inlustre munus daturum. 

[17] Nonnulli credunt ingenuis pueris attributum ut cordis figuram in bulla ante pectus 
adnecterent, quam inspicientes ita demum se homines cogitarent si corde praestarent, togamque 
praetextam his additam ut ex purpurae rubore ingenuitatis pudore regerentur. 

[18] Diximus unde praetexta, adiecimus et causas quibus aestimatur concessa pueritiae: nunc 
idem habitus quo argumento transierit in usum nominis paucis explicandum est. [19] Mos antea 
senatoribus fuit in curiam cum praetextatis filiis introire. Cum in senatu res maior quaepiam 
consultabatur eaque in diem posterum prolata est, placuit ut hanc rem super qua tractavissent ne 
quis enuntiaret priusquam decreta eset. [20] Mater Papirii pueri, qui cum parente suo in curia 
fuerat, percontatur filium quidnam in senatu egissent patres. Puer respondit tacendum esse neque 
id dici licere. Mulier fit audiendi cupidior: secretum rei et silentium pueri animum eius ad 
inquirendum everberat, quaerit igitur compressius violentiusque. [21] Tum puer, urgente matre, 
lepidi atque festivi mendacii consilium capit. Actum in senatu dixit utrum videretur utilius 
magisque e re publica esse unusne ut duas uxores haberet an ut una apud duos nupta eset. [22] 
Hoc illa ubi audivit, animo compavescit, domo trepidans egreditur, ad ceteras matronas adfert, 
postridieque ad senatum copiosae matrum familias catervae confluunt. Lacrimantes atque 
obsecrantes orant una potius ut duobus nupta fieret quam ut uni duae. [23] Senatores ingredientes 
curiam quae illa mulierum intemperies et quid sibi postulatio istaec vellet mirabantur et ut non 
parvae rei prodigium illam verecundi sexus impudicam insaniam pavescebant. [24] Puer Papirius 
publicum metum demit. Nam in medium curiae progressus quid ipsi mater audire institisset, quid 
matri ipse simulasset sicuti fuerat enarrat. [25] Senatus fidem atque ingenium pueri exosculatur 
consultumque facit uti posthac pueri cum patribus in curiam ne introeant praeter illum unum 
Papirium, eique puero postea cognomentum honoris gratia decreto inditum Praetextatus ob 
tacendi loquendique in praetextata aetate prudentiam. [26] Hoc cognomentum postea familiae 
nostrae in nomen haesit. Non aliter dicti Scipiones nisi quod Cornelius, qui cognominem patrem 
luminibus carentem pro baculo regebat, Scipio cognominatus nomen ex cognomine posteris 
dedit. Sic Messala tuus, Aviene, dictus a cognomento Valerii Maximi qui postquam Messanam 
urbem Siciliae nobilissimam cepit Messala cognominatus est. [27] Nec mirum si ex 
cognominibus nata sunt nomina, cum contra et cognomina ex propriis sint tracta nominibus, ut 
ab Aemilio Aemilianus, e Servilio Servilianus.» 

[28] Hic subiecit Eusebius: «Messala et Scipio, alter de pietate, de virtute alter, ut refers, 
cognomina reppererunt. Sed Scrofa et Asina, quae viris non mediocribus cognomenta sunt, volo 
dicas unde contigerint, cum contumeliae quam honori propiora videantur.» 

[29] Tum ille: «Nec honor nec iniuria sed casus fecit haec nomina. Nam Asinae cognomentum 
Corneliis datum est quoniam princeps Corneliae gentis, empto fundo seu filia data marito, cum 
sponsores ab eo sollemniter poscerentur, asinam cum pecuniae onere produxit in forum quasi pro 
sponsoribus praesens pignus. [30] Tremellius vero Scrofa cognominatus est eventu tali. Is 
Tremellius cum familia atque liberis in villa erat. Servi eius cum de vicino scrofa erraret, 
subreptam conficiunt: vicinus advocatis custodibus omnia circumvenit nequa ecferri possit isque 
ad dominum appellat restitui sibi pecudem. Tremellius, qui ex vilico rem comperisset, scrofae 
cadaver sub centonibus collocat super quos uxor cubabat, quaestionem vicino permittit. Cum 



ventum est ad cubiculum, verba iurationis concipit: nullam esse in villa sua scrofam, "nisi 
istam", inquit, "quae in centonibus iacet," lectulum monstrat. Ea facetissima iuratio Tremellio 
Scrofae cognomentum dedit.» 

[1] Dum ista narrantur, unus a famulitio, cui provincia erat admittere volentes dominum 
convenire, Euangelum adesse nuntiat cum Dysario, qui tunc Romae praestare videbatur ceteris 
medendi artem professis. [2] Conrugato indicavere vultu plerique de considentibus Euangeli 
interventum otio suo inamoenum minusque placido conventui congruentem. Erat enim 
amarulenta dicacitate et lingua proterve mordaci procax ac securus offensarum, quas sine dilectu 
cari vel non amici in se passim verbis odia serentibus provocabat. Sed Praetextatus, ut erat in 
omnes aeque placidus ac mitis, ut admitterentur missis obviis imperavit. [3] Quos Horus 
ingredientes commodum consecutus comitabatur, vir corpore atque animo iuxta validus, qui post 
innumeras inter pugiles palmas ad philosophiae studia migravit sectamque Antisthenis et Cratetis 
atque ipsius Diogenis secutus inter Cynicos non incelebris habebatur. [4] Sed Euangelus, 
postquam tantum coetum adsurgentem sibi ingressus offendit: «casusne», inquit, «hos omnes ad 
te, Praetextate, contraxit, an altius quiddam, cui remotis arbitris opus sit, cogitaturi ex disposito 
convenistis? Quod si ita est, ut aestimo, abibo potius quam me vestris miscebo secretis, a quibus 
me amovebit voluntas, licet fortuna fecisset inruere.» [5] Tunc Vettius, quamvis ad omnem 
patientiam constanter animi tranquillitate firmus, nonnihil tamen consultatione tam proterva 
motus, [6] «si aut me», inquit, «Euangele, aut haec innocentiae lumina cogitasses, nullum inter 
nos tale secretum opinarere quod non vel tibi vel etiam vulgo fieri dilucidum posset, quia neque 
ego sum immemor nec horum quemquam inscium credo sancti illius praecepti philosophiae, sic 
loquendum esse cum hominibus tamquam di audiant, sic loquendum cum dis tamquam homines 
audiant: cuius secunda pars sancit ne quid a dis petamus, quod velle nos indecorum sit hominibus 
confiteri. [7] Nos vero, ut et honorem sacris feriis haberemus et vitaremus tamen torporem 
feriandi atque otium in negotium utile verteremus, convenimus diem totum doctis fabulis velut 
ex symbola conferendis daturi. [8] Nam si per sacra sollemnia rivos deducere religio nulla 
prohibebit, si salubri fluvio mersare oves fas et iura permittunt, cur non religionis honor putetur 
dicare sacris diebus sacrum studium litterarum? [9] Sed quia vos quoque deorum aliquis nobis 
additos voluit, facite —si volentibus vobis erit— diem communibus et fabulis et epulis 
exigamus, quibus ut omnes hodie qui praesentes sunt adquiescant impetratum teneo.» [10] Tunc 
ille: «supervenire fabulis non evocatos haud equidem turpe existimatur, verum sponte inruere in 
convivium aliis praeparatum nec Homero sine nota vel in fratre memoratum est —et vide ne 
nimium arroganter tres tibi velis Menelaos contigisse, cum illi tanto regi unus evenerit.» [11] 
Tum omnes Praetextatum iuvantes orare blandeque ad commune invitare consortium, 

Euangelum quidem saepius et maxime sed nonnunquam et cum eo pariter ingressos. 

[12] Inter haec Euangelus petitu omnium temperatus, «M. Varronis», inquit, «librum vobis 
arbitror non ignotum ex saturis Menippeis qui inscribitur "nescis quid vesper vehat", in quo 
convivarum numerum hac lege definit, ut neque minor quam Gratiarum sit neque quam 
Musarum numerosior. Hic video excepto rege convivii tot vos esse quot Musae sunt: quid ergo 
perfecto numero quaeritis adiciendos?» [13] Et Vettius, «hoc», inquit, «nobis praesentia vestra 
praestabit, ut et Musas impleamus et Gratias, quas ad festum deorum omnium principis aequum 
est convenire.» 



Cum igitur consedissent, Horus Avienum intuens, quem familiarius frequentare solitus erat, [14] 
«in huius», inquit, «Saturni cultu, quem deorum principem dicitis, ritus vester ab Aegyptiorum 
religiosissima gente dissentit. Nam illi neque Saturnum nec ipsum Sarapim receperant in arcana 
templorum usque ad Alexandri Macedonis occasum, post quem tyrannide Ptolemaeorum pressi 
hos quoque deos in cultum recipere Alexandrinorum more, apud quos praecipue colebantur, 
coacti sunt. [15] Ita tamen imperio paruerunt ut non omnino religionis suae observata 
confunderent. Nam quia numquam fas fuit Aegyptiis pecudibus aut sanguine sed precibus et ture 
solo placare deos, his autem duobus advenis hostiae erant ex more mactandae, fana eorum extra 
pomerium locaverunt, ut et illi sacrificii sollemnis sibi cruore colerentur nec tamen urbana 
templa morte pecudum polluerentur: nullum itaque Aegypti oppidum intra muros suos aut 
Saturni aut Sarapis fanum recepit. [16] Horum alterum vix aegreque a vobis admissum audio, 
Saturnum vero vel maximo inter ceteros honore celebratis. Si ergo nihil est quod me hoc scire 
prohibeat, volo in medium proferatur.» [17] Hic Avienus in Praetextatum expectationem 
consulentis remittens, «licet omnes», ait, «qui adsunt pari doctrina polleant, sacrorum tamen 
omnium Vettius unice conscius potest tibi et originem cultus qui huic deo penditur et causam 
festi sollemnis aperire.» Quod cum Praetextatus in alios refundere temptasset, omnes ab eo 
impetraverunt ut ipse dissereret. Tunc silentio facto ita exorsus est: 

[18] «Saturnaliorum originem illam mihi in medium proferre fas est, non quae ad arcanam 
divinitatis naturam refertur, sed quae aut fabulosis admixta disseritur aut a physicis in vulgus 
aperitur. Nam occultas et manantes ex mero veri fonte rationes ne in ipsis quidem sacris enarrare 
permittitur, sed si quis illas adsequitur, continere intra conscientiam tectas iubetur. Vnde quae 
sciri fas est Horus noster licebit mecum recognoscat. 

[19] Regionem istam, quae nunc vocatur Italia, regno Ianus optinuit, qui —ut Hyginus 
Protarchum Trallianum secutus tradit— cum Camese aeque indigena terram hanc ita participata 
potentia possidebant, ut regio Camesene, oppidum Ianiculum vocitaretur. [20] Post ad Ianum 
solum regnum redactum est, qui creditur geminam faciem praetulisse, ut quae ante quaeque post 
tergum essent intueretur: quod procul dubio ad prudentiam regis sollertiamque referendum est, 
qui et praeterita nosset et futura prospiceret, sicut Antevorta et Postvorta, divinitatis scilicet 
aptissimae comites, apud Romanos coluntur. [21] Hic igitur Ianus, cum Saturnum classe 
pervectum excepisset hospitio, et ab eo edoctus peritiam ruris, ferum illum et rudem ante fruges 
cognitas victum in melius redegisset, regni eum societate muneravit. [22] Cum primus quoque 
aera signaret, servavit et in hoc Saturni reverentiam ut quoniam ille navi fuerat advectus, ex una 
quidem parte sui capitis effigies, ex altera vero navis exprimeretur, quo Saturni memoriam in 
posteros propagaret. Aes ita fuisse signatum hodieque intellegitur in aleae lusu, cum pueri 
denarios in sublime iactantes capita aut navia lusu teste vetustatis exclamant. [23] Hos una 
concordesque regnasse vicinaque oppida communi opera condidisse —praeter Maronem, qui 
refert, 

Ianiculum huic, illi fuerat Saturnia nomen— 

etiam <ob> illud in promptu est, quod posteri quoque duos eis continuos menses dicarunt, ut 
December sacrum Saturni, Ianuarius alterius vocabulum possideret. [24] Cum inter haec subito 
Saturnus non comparuisset, excogitavit Ianus honorum eius augmenta ac primum terram omnem 
dicioni suae parentem Saturniam nominavit, aram deinde cum sacris tamquam deo condidit, quae 



Saturnalia nominavit: tot saeculis Saturnalia praecedunt Romanae urbis aetatem. Observari igitur 
eum iussit maiestate religionis quasi vitae melioris auctorem: simulacrum eius indicio est, cui 
falcem, insigne messis, adiecit. [25] Huic deo insertiones surculorum pomorumque educationes 
et omnium cuiuscemodi fertilium tribuunt disciplinas. Cyrenenses etiam, cum rem divinam ei 
faciunt, ficis recentibus coronantur placentasque mutuo missitant, mellis et fructuum repertorem 
Saturnum aestimantes. Hunc Romani etiam Sterculium vocant, quod primus stercore 
fecunditatem agris comparaverit. [26] Regni eius tempora felicissima feruntur, cum propter 
rerum copiam tum et quod nondum quisquam servitio vel libertate discriminabatur, quae res 
intellegi potest quod Saturnalibus tota servis licentia permittitur. 

[27] Alia Saturnaliorum causa sic traditur. Qui erant ab Hercule in Italia relicti —ut quidam 
ferunt, irato quod incustoditum fuisset armentum, ut nonnulli aestimant, consulto eos reliquente 
ut aram suam atque aedem ab incursionibus tuerentur— hi ergo cum a latronibus infestarentur, 
occupato edito colle Saturnios se nominaverunt, quo ante nomine etiam idem collis vocabatur, et 
quia se huius dei senserunt nomine ac religione tutos, instituisse Saturnalia feruntur ut agrestes 
vicinorum animos ad maiorem sacri reverentiam ipsa indicti festi observatio vocaret. 

[28] Nec illam causam quae Saturnalibus adsignatur ignoro, quod Pelasgi, sicut Varro memorat, 
cum sedibus suis pulsi diversas terras petissent, confluxerunt plerique Dodonam et incerti quibus 
haererent locis eiusmodi accepere responsum: 

cTsixsxs pouopsvoi XiktAcjw Xaxoupviov aiav 
qS' Aflopiyivctov, KoxnA,r|v, on vdoog oxsixai, 
oig avapsixBsvxsg SsKaxqv 8K7isp7isxs Ooifkp 
Kai KscpaXag Ai5q Kai xcp 7taxpi 7isp7isxs cpoixa. 


Acceptaque sorte cum Latium post errores plurimos appulissent, in lacu Cutiliensi enatam 
insulam deprehenderunt. [29] Amplissimus enim caespes, sive ille continens limus seu paludis 
fuit coacta compage, virgultis et arboribus in silvae licentiam comptus, iactantibus perenne 
fluctibus vagabatur, ut fides ex hoc etiam Delo facta sit, quae celsa montibus, vasta campis, 
tamen per maria migrabat. [30] Hoc igitur miraculo deprehenso, has sibi sedes praedictas esse 
didicerunt vastatisque Siciliensibus incolis occupavere regionem, decima praedae secundum 
responsum Apollini consecrata erectisque Diti sacello et Saturno ara, cuius festum Saturnalia 
nominarunt. [31] Cumque diu humanis capitibus Ditem et virorum victimis Saturnum placare se 
crederent propter oraculum in quo erat, 

Kai KT.cpa.Adg Ai5q Kai xcp 7taxpi 7tsp7tsxs cpoixa, 

Herculem ferunt postea cum Geryonis pecore per Italiam revertentem suasisse illorum posteris ut 
faustis sacrificiis infausta mutarent, inferentes Diti non hominum capita sed oscilla ad humanam 
effigiem arte simulata et aras Saturnias non mactando viro sed accensis luminibus excolentes, 
quia non solum virum sed et lumina cpoixa significat. Inde mos per Saturnalia missitandis cereis 
coepit. 



[32] Alii cereos non ob aliud mitti putant quam quod hoc principe ab incomi et tenebrosa vita 
quasi ad lucem et bonarum artium scientiam editi sumus. [33] Illud quoque in litteris invenio, 
quod cum multi occasione Saturnaliorum per avaritiam a clientibus ambitiose munera exigerent 
idque onus tenuiores gravaret, Publicius tribunus plebi tulit non nisi cerei ditioribus 
missitarentur.» 

[34] Hic Albinus Caecina subiecit, «qualem nunc permutationem sacrificii, Praetextate, 
memorasti invenio postea Compitalibus celebratam, cum ludi per urbem in compitis agitabantur, 
restituti scilicet a Tarquinio Superbo Laribus ac Maniae ex responso Apollinis, quo praeceptum 
est ut pro capitibus capitibus supplicaretur. [35] Idque aliquamdiu observatum, ut pro 
familiarium sospitate pueri mactarentur Maniae deae, matri Larum. Quod sacrificii genus Iunius 
Brutus consul pulso Tarquinio aliter constituit celebrandum. Nam capitibus alii et papaveris 
supplicari iussit, ut responso Apollinis satis fieret de nomine capitum remoto scilicet scelere 
infaustae sacrificationis, factumque est ut effigies Maniae suspensae pro singulorum foribus 
periculum, si quod immineret familiis, expiarent, ludosque ipsos ex viis compitorum in quibus 
agitabantur Compitalia appellitaverunt. Sed perge cetera.» 

[36] Et Praetextatus: «bene et opportune similis emendatio sacrificiorum relata est; sed ex his 
causis, quae de origine huius festi relatae sunt, apparet Saturnalia vetustiora esse urbe Roma, 
adeo ut ante Romam in Graecia hoc sollemne coepisse Accius in Annalibus suis referat his 
versibus: 

[37] maxima pars Graium Saturno et maxime Athenae 
conficiunt sacra, quae Cronia esse iterantur ab illis 
eumque diem celebrant: per agros urbesque fere omnes 
exercent epulas laeti famulosque procurant 

quisque suos. Nostrisque itidem est mos traditus illinc 
iste, ut cum dominis famuli epulentur ibidem. 

[1] Nunc de ipso dei templo pauca referenda sunt. Tullum Hostilium, cum bis de Albanis, de 
Sabinis tertio triumphasset, invenio fanum Saturno ex voto consecravisse et Saturnalia tunc 
primum Romae instituta, quamvis Varro libro sexto, qui est De sacris aedibus, scribat aedem 
Saturni ad forum faciendam locasse Tarquinium regem, Titum vero Larcium dictatorem 
Saturnalibus eam dedicasse. Nec me fugit Gellium scribere senatum decresse ut aedes Saturni 
fieret eique rei Furium tribunum militum praefuisse. [2] Habet aram et ante Senaculum: illic 
Graeco ritu capite aperto res divina fit, quia primum a Pelasgis, post ab Hercule ita eam a 
principio factitatam putant. 

[3] Aedem vero Saturni aerarium Romani esse voluerunt, quod tempore quo incoluit Italiam 
fertur nullum in eius finibus furtum esse commissum aut quia sub illo nihil erat cuiusque 
privatum: 



nec signare solum aut partiri limite campum 
fas erat: in medium quaerebant... 


Ideo apud eum locaretur populi pecunia communis, sub quo fuissent cunctis universa communia. 
[4] Illud non omiserim, Tritonas cum bucinis fastigio Saturni aedis superpositos, quoniam ab 
eius commemoratione ad nostram aetatem historia clara et quasi vocalis est, ante vero muta et 
obscura et incognita, quod testantur caudae Tritonum humi mersae et absconditae. [5] Cur autem 
Saturnus ipse in compedibus visatur Verrius Flaccus causam se ignorare dicit, verum mihi 
Apollodori lectio sic suggerit: Saturnum Apollodorus alligari ait per annum laneo vinculo et 
solvi ad diem sibi festum id est mense hoc Decembri, atque inde proverbium ductum, deos 
laneos pedes habere; significari vero decimo mense semen in utero animatum in vitam 
grandescere, quod donec erumpat in lucem, mollibus naturae vinculis detinetur. 

[6] Est porro idem Kpovog Kai Xpovog. Saturnum enim in quantum mythici fictionibus 
distrahunt, in tantum physici ad quandam veri similitudinem revocant. Hunc aiunt abscidisse 
Caeli patris pudenda, quibus in mare deiectis Venerem procreatam, quae a spuma unde coaluit 
A(ppo6fcr| nomen accepit. [7] Ex quo intellegi volunt, cum chaos esset, tempora non fuisse, 
siquidem tempus est certa dimensio quae ex caeli conversione colligitur, [tempus coepit] Inde ab 
ipso natus putatur Kpovog qui, ut diximus, Xpovog est. [8] Cumque semina rerum omnium post 
caelum gignendarum de caelo fluerent, et elementa universa quae mundo plenitudinem facerent 
ex illis seminibus fundarentur, ubi mundus omnibus suis partibus membrisque perfectus est, 
certo iam tempore finis factus est producendi de caelo semina ad elementorum conceptionem, 
quae iam plena fuerant procreata. Animalium vero aeternam propagationem ad venerem 
generandi facultas ex umore translata est, ut per coitum maris feminaeque cuncta deinceps 
gignerentur. [9] Propter abscisorum pudendorum fabulam etiam nostri eum Saturnum 
vocitaverunt 7tapa rf]v aaGqv, quae membrum virile declarat, veluti Sathumum: inde etiam 
satyros veluti sathyros, quod sint in libidinem proni, appellatos opinantur. Falcem ei quidam 
aestimant attributam quod tempus omnia metat exsecet et incidat. [10] Hunc aiunt filios suos 
solitum devorare eosdemque rursus evomere, per quod similiter significatur eum tempus esse, a 
quo vicibus cuncta gignantur absumanturque et ex eo denuo renascantur. [11] Eundem a filio 
pulsum quid aliud est quam tempora senescentia ab his quae post sunt nata depelli? Vinctum 
autem, quod certa lege naturae conexa sint tempora vel quod omnes fruges quibusdam vinculis 
nodisque alternentur. [12] Nam et falcem volunt fabulae in Siciliam decidisse, quod sit terra ista 
vel maxime fertilis. 

[1] Et quia Ianum cum Saturno regnasse memoravimus, de Saturno autem quid mythici, quid 
physici aestiment iam relatum est: de Iano quoque quid ab utrisque iactetur in medium 
proferemus. [2] Mythici referunt regnante Iano omnium domos religione ac sanctitate fuisse 
munitas idcircoque ei divinos honores esse decretos et ob merita introitus et exitus aedium eidem 
consecratos. [3] Xenon quoque primo Italicon tradit Ianum in Italia primum dis templa fecisse et 
ritus instituisse sacrorum, ideo eum in sacrificis praefationem meruisse perpetuam. [4] Quidam 
ideo eum dici bifrontem putant quod et praeterita sciverit et futura providerit. [5] Sed physici 
eum magnis consecrant argumentis divinitatis. Nam sunt qui Ianum eundem esse atque 



Apollinem et Dianam dicant et in hoc uno utrumque exprimi numen adfirment. [6] Etenim, sicut 
Nigidius quoque refert, apud Graecos Apollo colitur qui ©opaTog vocatur, eiusque aras ante fores 
suas celebrant, ipsum exitus et introitus demonstrantes potentem. Idem Apollo apud illos et 
Aymsix; nuncupatur, quasi viis praepositus urbanis; illi enim vias quae intra pomeria sunt dyuid q 
appellant, Dianae vero ut Triviae viarum omnium tribuunt potestatem. [7] Sed apud nos Ianum 
omnibus praeesse ianuis nomen ostendit, quod est simile ©upaicp. Nam et cum clavi ac virga 
figuratur, quasi omnium et portarum custos et rector viarum. [8] Pronuntiavit Nigidius 
Apollinem Ianum esse Dianamque lanam, adposita D littera, quae saepe I litterae causa decoris 
adponitur: "reditur" "redhibetur", "redintegratur" et similia. 

[9] Ianum quidam solem demonstrari volunt et ideo geminum quasi utriusque ianuae caelestis 
potentem, qui exoriens aperiat diem, occidens claudat, invocarique primum, cum alicui deo res 
divina celebratur, ut per eum pateat ad illum cui immolatur accessus, quasi preces supplicum per 
portas suas ad deos ipse transmittat. [10] Inde et simulacrum eius plerumque fingitur manu 
dextera trecentorum et sinistra sexaginta et quinque numerum tenens ad demonstrandam anni 
dimensionem, quae praecipua est solis potestas. [11] Alii mundum id est caelum esse voluerunt 
Ianumque ab eundo dictum, quod mundus semper eat dum in orbem volvitur et ex se initium 
faciens in se refertur: unde et Cornificius Etymorum libro tertio, "Cicero", inquit, "non Ianum 
sed Eanum nominat, ab eundo." [12] Hinc et Phoenices in sacris imaginem eius exprimentes 
draconem finxerunt in orbem redactum caudamque suam devorantem, ut appareat mundum et ex 
se ipso ali et in se revolvi. [13] Ideo et apud nos in quattuor partes spectat, ut demonstrat 
simulacrum eius Faleris advectum. Gavius Bassus in eo libro quem de dis composuit Ianum 
bifrontem fingi ait quasi superum atque inferum ianitorem, eundem quadriformem quasi universa 
climata maiestate complexum. [14] Saliorum quoque antiquissimis carminibus "deorum deus" 
canitur. M. etiam Messala, Cn. Domitii in consulatu collega [53 AC] idemque per annos 
quinquaginta et quinque augur, de Iano ita incipit: 

qui cuncta fingit eademque regit, aquae terraeque vim ac naturam gravem atque pronam in profundum dilabentem, 
ignis atque animae levem in immensum sublime fugientem copulavit circumdato caelo: quae vis caeli maxima duas 
vis dispares colligavit. 

[15] In sacris quoque invocamus "Ianum Geminum", "Ianum Patrem", "Ianum Iunonium", 
"Ianum Consivium", "Ianum Quirinum", "Ianum Patulcium" et "Clusivium". [16] Cur Geminum 
invocemus supra iam diximus, "Patrem" quasi deorum deum, "Iunonium" quasi non solum 
mensis Ianuarii sed mensium omnium ingressus tenentem; in dicione autem Iunonis sunt omnes 
Kalendae, unde et Varro libro quinto rerum divinarum scribit Iano duodecim aras pro totidem 
mensibus dedicatas; "Consivium" a conserendo, id est a propagine generis humani, quae Iano 
auctore conseritur; "Quirinum" quasi bellorum potentem, ab hasta quam Sabini "curin" vocant; 
"Patulcium" et "Clusivium" quia bello caulae eius patent, pace clauduntur. Huius autem rei haec 
causa narratur. 

[17] Cum bello Sabino, quod virginum raptarum gratia commisum est, Romani portam quae sub 
radicibus collis Viminalis erat (quae postea ex eventu Ianualis vocata est) claudere festinarent, 
quia in ipsam hostes ruebant, postquam est clausa, mox sponte patefacta est; cumque iterum ac 
tertio idem contigisset, armati plurimi pro limine, quia claudere nequibant, custodes steterunt, 
cumque ex alia parte acerrimo proelio certaretur, subito fama pertulit fusos a Tatio nostros. [18] 
Quam ob causam Romani qui aditum tuebantur territi profugerunt cumque Sabini per portam 



patentem inrupturi essent, fertur ex aede Iani per hanc portam magnam vim torrentium undis 
scatentibus erupisse multasque perduellium catervas aut exustas ferventi aut devoratas rapida 
voragine deperisse. Ea re placitum ut belli tempore, velut ad urbis auxilium profecto deo, fores 
reserarentur. Haec de Iano. 

10 

[I] Sed ut ad Saturnalia revertamur, belum Saturnalibus sumere nefas habitum, poenas a nocente 
isdem diebus exigere piaculare est. [2] Apud maiores nostros Saturnalia die uno finiebantur, qui 
erat a. d. quartum decimum Kalendas Ianuarias, sed postquam C. Caesar huic mensi duos addixit 
dies, sexto decimo coepta celebrari. Ea re factum est ut cum vulgus ignoraret certum 
Saturnaliorum diem, nonnullique a C. Caesare inserto die et alii vetere more celebrarent, plures 
dies Saturnalia numerarentur —licet et apud veteres opinio fuerit septem diebus peragi 
Saturnalia, si opinio vocanda est quae idoneis firmatur auctoribus. [3] Novius enim Atellanarum 
probatissimus scriptor ait, 

olim expectata veniunt septem Saturnalia. 

Mummius quoque, qui post Novium et Pomponium diu iacentem artem Atellaniam suscitavit, 
"nostri", inquit, "maiores, velut bene multa instituere, hoc optime: a frigore fecere summo dies 
septem Saturnalia." [4] Sed Mallius ait eos qui se, ut supra diximus, Saturni nomine et religione 
defenderant per triduum festos instituisse dies et Saturnalia vocavisse, "unde et Augustus huius", 
inquit, "rei opinionem secutus in legibus iudiciariis triduo servari ferias iussit." 

[5] Masurius et alii uno die, id est quarto decimo Kalendas Ianuarias, fuisse Saturnalia 
crediderunt, quorum sententiam Fenestella confirmat, dicens Aemiliam virginem XV 
Kalendarum Ianuariarum esse damnatam, quo die si Saturnalia gererentur, nec causam omnino 
dixisset. [6] Deinde adicit, "sequebantur eum diem Saturnalia." Mox ait "postero autem die, qui 
fuit XIII Kalendarum Ianuariarum, Liciniam virginem ut causam diceret iussam," ex quo ostendit 
XIII Kalendarum profestum esse. [7] Duodecimo vero feriae sunt divae Angeroniae, cui 
pontifices in sacello Volupiae sacrum faciunt. Quam Verrius Flaccus Angeroniam dici ait quod 
angores ac sollicitudines animorum propitiata depellat. [8] Masurius adicit simulacrum huius 
deae ore obligato atque signato in ara Volupiae propterea collocatum quod qui suos dolores 
anxietatesque dissimulant perveniant patientiae beneficio ad maximam voluptatem. [9] Iulius 
Modestus ideo sacrificari huic deae dicit quod populus Romanus morbo qui angina dicitur 
praemisso voto sit liberatus. [10] Vndecimo autem Kalendas feriae sunt Laribus dedicatae, 
quibus aedem bello Antiochi Aemilius Regillus praetor in campo Martio curandam vovit. 

[II] Decimo Kalendas feriae sunt Iovis quae apellantur Larentinalia, de quibus —quia fabulari 
libet— hae fere opiniones sunt. [12] Ferunt enim regnante Anco aedituum Herculis per ferias 
otiantem deum tesseris provocasse, ipso utriusque manum tuente, adiecta condicione ut victus 
cena scortoque multaretur. [13] Victore itaque Hercule illum Accam Larentiam, nobilissimum id 
temporis scortum, intra aedem inclusisse cum cena eamque postero die distulisse rumorem quod 
post concubitum dei accepisset munus, ne commodum primae occasionis cum se domum 
reciperet offerendae aspernaretur. [14] Evenisse itaque ut egressa templo mox a Carutio capto 
eius pulchritudine compellaretur. Cuius voluntatem secuta adsumptaque nuptiis post obitum viri 



omnium bonorum eius facta compos, cum decederet, populum Romanum nuncupavit heredem. 
[15] Et ideo ab Anco in Velabro, loco celeberrimo urbis, sepulta est ac sollemne sacrificium 
eidem constitutum, quo dis Manibus eius per flaminem sacrificaretur, Iovique feriae consecratae, 
quod aestimaverunt antiqui animas a Iove dari et rursus post mortem eidem reddi. [16] Cato ait 
Larentiam meretricio quaestu locupletatam post excessum suum populo Romano agros Turacem, 
Semurium, Lintirium et Solonium reliquisse et ideo sepulcri magnificentia et annuae 
parentationis honore dignatam. [17] Macer Historiarum libro primo Faustuli coniugem Accam 
Larentiam Romuli et Remi nutricem fuisse confirmat, hanc regnante Romulo Carutio cuidam 
Tusco diviti denuptam auctamque hereditate viri, quam post Romulo, quem educasset, reliquit et 
ab eo parentalia diemque festum causa pietatis statutum. 

[18] Ex his ergo omnibus colligi potest et uno die Saturnalia fuisse et non nisi quarto decimo 
Kalendarum Ianuariarum celebrata. Quo solo die apud aedem Saturni convivio dissoluto 
Saturnalia clamitabantur, qui dies nunc Opalibus inter Saturnalia deputatur, cum primum Saturno 
pariter et Opi fuerit adscriptus. [19] Hanc autem deam Opem Saturni coniugem crediderunt et 
ideo hoc mense Saturnalia itemque Opalia celebrari, quod Saturnus eiusque uxor tam frugum 
quam fructuum repertores esse credantur, itaque omni iam fetu agrorum coacto ab hominibus hos 
deos coli quasi vitae cultioris auctores. [20] Quos etiam nonnullis caelum ac terram esse 
persuasum est Saturnumque a satu dictum, cuius causa de caelo est, et terram Opem, cuius ope 
humanae vitae alimenta quaeruntur, vel ab opere, per quod fructus frugesque nascuntur. [21] 

Huic deae sedentes vota concipiunt terramque de industria tangunt, demonstrantes ipsam matrem 
terram esse mortalibus adpetendam. [22] Philochorus Saturno et Opi primum in Attica statuisse 
aram Cecropem dicit eosque deos pro Iove terraque coluisse instituisseque ut patres familiarum 
et frugibus et fructibus iam coactis passim cum servis vescerentur, cum quibus patientiam laboris 
in colendo rure toleraverant. Delectari enim deum honore servorum, contemplatu laboris. Hinc 
est quod ex instituto peregrino huic deo sacrum aperto capite facimus. 

[23] Abunde iam probasse nos aestimo Saturnalia uno tantum die, id est quarto decimo Kalendas, 
solita celebrari, sed post in triduum propagata, primum ex adiectis a Caesare huic mensi diebus, 
deinde ex edicto Augusti quo trium dierum ferias Saturnalibus addixit, a sexto decimo igitur 
coepta in quartum decimum desinunt, quo solo fieri ante consueverant. [24] Sed Sigillariorum 
adiecta celebritas in septem dies discursum publicum et laetitiam religionis extendit.» 

11 

[1] Tunc Euangelus, «hoc quidem», inquit, «iam fere non possum, quod Praetextatus noster in 
ingenii sui pompam et ostentationem loquendi vel paulo ante honori alicuius dei adsignari voluit 
quod servi cum dominis vescerentur, quasi vero curent divina de servis aut sapiens quisquam 
domi suae contumeliam tam foedae societatis admittat, vel nunc Sigillaria, quae lusum reptanti 
adhuc infantiae oscillis fictilibus praebent, temptat officio religionis adscribere et quia princeps 
religiosorum putatur nonnulla iam et superstitionis admiscet; quasi vero nobis fas non sit 
Praetextato aliquando non credere.» 

[2] Hic cum omnes exhorruissent, Praetextatus renidens: «superstitiosum me, Euangele, nec 
dignum cui credatur existimes volo, nisi utriusque tibi rei fidem ratio adserta monstraverit. Et ut 
primum de servis loquamur, iocone an serio putas esse hominum genus quod di immortales nec 



cura sua nec providentia dignentur? An forte servos in hominum numero esse non pateris? Audi 
igitur quanta indignatio de servi supplicio caelum penetraverit. 

[3] Anno enim post Romam conditam quadringentesimo septuagesimo quarto Autronius quidam 
Maximus servum suum verberatum patibuloque constrictum ante spectaculi commissionem per 
circum egit: ob quam causam indignatus Iuppiter Annio cuidam per quietem imperavit ut senatui 
nuntiaret non sibi placuisse plenum crudelitatis admissum. [4] Quo dissimulante filium ipsius 
mors repentina consumpsit, ac post secundam denuntiationem ob eandem neglegentiam ipse 
quoque in subitam corporis debilitatem solutus est. Sic demum ex consilio amicorum lectica 
delatus senatui rettulit et vix consummato sermone, sine mora recuperata bona valitudine, curia 
pedibus egressus est. [5] Ex senatus itaque consulto et Maenia lege ad propitiandum Iovem 
additus est illis Circensibus dies, isque instauraticius dictus est non a patibulo, ut quidam putant, 
Graeco nomine curo ion axanpon, sed a redintegratione, ut Varroni placet, qui instaurare ait esse 
instar novare. 

[6] Vides quanta de servo ad deorum summum cura pervenerit. Tibi autem unde in servos tantum 
et tam inane fastidium, quasi non ex isdem tibi et constent et alantur elementis eundemque 
spiritum ab eodem principio carpant? [7] Vis tu cogitare eos, quos ius tuos vocat, isdem 
seminibus ortos eodem frui caelo, aeque vivere, aeque mori? Servi sunt: immo homines. Servi 
sunt: immo conservi, si cogitaveris tantundem in utrosque licere fortunae. Tam tu illum videre 
liberum potes quam ille te servum. Nescis qua aetate Hecuba servire coeperit, qua Croesus, qua 
Darei mater, qua Diogenes, qua Platon ipse? [8] Postremo quid ita nomen servitutis horremus? 
Servus est quidem, sed necessitate, sed fortasse libero animo. Servus est: hoc illi nocebit, si 
ostenderis quis non sit. Alius libidini servit, alius avaritiae, alius ambitioni, omnes spei, omnes 
timori; et certe nulla servitus turpior quam voluntaria. [9] At nos iugo a Fortuna imposito 
subiacentem tamquam miserum vilemque calcamus, quod vero nos nostris cervicibus inserimus 
non patimur reprehendi. 

[10] Invenies inter servos aliquem pecunia fortiorem, invenies dominum spe lucri oscula 
alienorum servorum manibus infigentem. Non ergo fortuna homines aestimabo sed moribus: sibi 
quisque dat mores, conditionem casus adsignat. Quemadmodum stultus est qui empturus equum 
non ipsum inspicit sed stratum eius ac frenos, sic stultissimus est qui hominem aut ex veste aut 
ex condicione quae nobis vestis modo circumdata est aestimandum putat. 

[11] Non est, mi Euangele, quod amicum tantum in foro et in curia quaeras: si diligenter 
attenderis, invenies et domi. Tu modo vive cum servo clementer, comiter quoque, et in 
sermonem illum et nonnumquam in necessarium admitte consilium. Nam et maiores nostri 
omnem dominis invidiam, omnem servis contumeliam detrahentes, dominum patrem familias, 
servos familiares appellaverunt. [12] Colant ergo te potius servi tui, mihi crede, quam timeant. 
Dicet aliquis nunc me dominos de fastigio suo deicere et quodammodo ad pilleum servos vocare, 
quos debere dixi magis colere quam timere. Hoc qui senserit, obliviscetur id dominis parum non 
esse quod dis satis est. Deinde qui colitur etiam amatur: non potest amor cum timore misceri. 

[13] Vnde putas adrogantissimum illud manasse proverbium quo iactatur totidem hostes nobis 
esse quot servos? Non habemus illos hostes sed facimus, cum in illos superbissimi 
contumeliosissimi crudelissimi sumus, et ad rabiem nos cogunt pervenire deliciae, ut quicquid 
non ex voluntate respondit iram furoremque evocet. [14] Domi enim nobis animos induimus 



tyrannorum, et non quantum decet sed quantum licet exercere volumus in servos. Nam ut cetera 
crudelitatis genera praeteream, sunt qui, dum se mensae copiis et aviditate distendunt, 
circumstantibus servis movere labra nec in hoc quidem ut loquantur licere permittunt: virga 
murmur omne compescitur, et ne fortuita quidem verberibus excepta sunt; tussis, 
sternutamentum, singultus magno malo luitur. [15] Sic fit ut isti de domino loquantur, quibus 
coram domino loqui non licet. At illi quibus non tantum praesentibus dominis sed cum ipsis erat 
sermo, quorum os non consuebatur, parati erant pro domino porrigere cervicem et periculum 
imminens in caput suum vertere: in conviviis loquebantur sed in tormentis tacebant. 

[16] Vis exercitas in servili pectore virtutes recenseamus? Primus tibi Vrbinus occurrat: qui cum 
iussus occidi in Reatino lateret, latebris proditis unus ex servis anulo eius et veste insignitus in 
cubiculo ad quod inruebant qui persequebantur pro domino iacuit militibusque ingredientibus 
cervicem praebuit et ictum tamquam Vrbinus excepit. Vrbinus postea restitutus monumentum ei 
fecit titulo scriptionis qui tantum meritum loqueretur adiecto. 

[17] Aesopus libertus Demosthenis, conscius adulterii quod cum Iulia patronus admiserat, tortus 
diutissime perseveravit non prodere patronum, donec aliis coarguentibus consciis Demosthenes 
ipse fateretur. [18] Et ne aestimes ab uno facile celari posse secretum, Labienum ope libertorum 
latentem ut indicarent liberti nullo tormentorum genere compulsi sunt. 

Ac ne quis libertos dicat hanc fidem beneficio potius libertatis acceptae quam ingenio debuisse, 
accipe servi in dominum benignitatem cum ipse a domino puniretur. [19] Antium enim 
Restionem proscriptum solumque nocte fugientem, diripientibus bona eius aliis, servus 
compeditus inscripta fronte, cum post damnationem domini aliena esset misericordia solutus, 
fugientem persecutus est hortatusque ne se timeret scientem contumeliam suam fortunae 
imputandam esse, non domino, abditumque ministerio suo aluit. [20] Cum deinde persequentes 
adesse sensisset, senem quem casus obtulit iugulavit et in constructam pyram coniecit. Qua 
accensa occurrit eis qui Restionem quaerebant, dicens damnatum sibi poenas luisse, multo acrius 
a se vexatum quam ipse vexarat, et fide habita Restio liberatus est. 

[21] Caepionem quoque qui in Augusti necem fuerat animatus, postquam detecto scelere 
damnatus est, servus ad Tiberim in cista detulit pervectumque Ostiam inde in agrum Laurentem 
ad patris villam nocturno itinere perduxit. Comes deinde navigationis naufragio una expulsum 
dominum Neapoli dissimulanter occuluit exceptusque a centurione nec pretio nec minis ut 
dominum proderet potuit adduci. [22] Asinio etiam Pollione acerbe cogente Patavinos ut 
pecuniam et arma conferrent dominisque ob hoc latentibus, praemio servis cum libertate 
proposito qui dominos suos proderent, constat servorum nullum victum praemio dominum 
prodidisse. 

[23] Audi in servis non fidem tantum sed et fecundum bonae inventionis ingenium. Cum 
premeret obsidio Grumentum, servi relicta domina ad hostes transfugerunt. Capto deinde oppido 
impetum in domum habita conspiratione fecerunt et extraxerunt dominam vultu poenam minante 
ac voce obviis adserente, quod tandem sibi data esset copia crudelem dominam puniendi 
raptamque quasi ad supplicium obsequiis plenis pietate tutati sunt. 



[24] Vide in hac fortuna etiam magnanimitatem exitum mortis ludibrio praeferentem. Vettium 
Paelignum Italicensem, comprehensum a cohortibus suis ut Pompeio traderetur, servus eius 
occidit ac se, ne domino superstes fieret, interemit. [25] Gracchum ex Aventino fugientem 
Euporus servus vel, ut quidam tradunt, Philocrates, dum aliqua spes salutis erat, indivulsus 
comes qua potuit ratione tutatus est, super occisum deinde animam scissis proprio vulnere 
visceribus effudit. [26] Ipsum P. Scipionem Africani patrem, postquam cum Hannibale 
conflixerat, saucium in equum servus imposuit et ceteris deserentibus solus in castra perduxit. 

[27] Parum fuerit dominis praestitisse viventibus: quid quod in his quoque exigendae vindictae 
reperitur animositas? Nam Seleuci regis servus, cum serviret amico eius a quo dominus fuerat 
interemptus, cenantem in ultionem domini confodit. [28] Quid quod duas virtutes, quae inter 
nobiles quoque unice clarae sunt, in uno video fuisse mancipio, imperium regendi peritiam et 
imperium contemnendi magnanimitatem? [29] Anaxilaus enim Messenius, qui Messanam in 
Sicilia condidit, fuit Rheginorum tyrannus. Is cum parvos relinqueret liberos, Micytho servo suo 
commendasse contentus est. Is tutelam sancte gessit imperiumque tam clementer obtinuit ut 
Rhegini a servo regi non dedignarentur. Perductis deinde in aetatem pueris et bona et imperium 
tradidit, ipse parvo viatico sumpto profectus est et Olympiae cum summa tranquillitate consenuit. 

[30] Quid etiam in commune servilis fortuna profuerit non paucis docetur. Bello Punico cum 
deessent qui scriberentur, servi pro dominis pugnaturos se polliciti in civitatem recepti sunt et 
volones, quia sponte hoc voluerunt, appellati. [31] Ad Cannas quoque victis Romanis octo milia 
servorum empta militaverunt cumque minoris captivi redimi possent, maluit se res publica servis 
in tanta tempestate committere. Sed et post calamitatem apud Trasimenum notae cladis acceptam 
libertini quoque in sacramentum vocati sunt. [32] Bello sociali cohortium duodecim ex libertinis 
conscriptarum opera memorabilis virtutis apparuit. C. Caesarem, cum milites in amissorum 
locum substitueret, servos quoque ab amicis accepisse et eorum forti opera usum esse 
comperimus. Caesar Augustus in Germania et Illyrico cohortes libertinorum complures legit, 
quas voluntarias appellavit. 

[33] Ac ne putes haec in nostra tantum contigisse re publica, Borysthenitae obpugnante 
Zopyrione servis liberatis dataque civitate peregrinis et factis tabulis novis hostem sustinere 
potuerunt. [34] Cleomenes Lacedaemonius, cum mille et quingenti soli Lacedaemonii qui arma 
ferre possent superfuissent, ex servis manu missis bellatorum novem milia conscripsit. 
Athenienses quoque consumptis publicis opibus servis libertatem dederunt. 

[35] Ac ne in solo virili sexu aestimes inter servos extitisse virtutes, accipe ancillarum factum 
non minus memorabile nec quo utilius reipublicae in ulla nobilitate reperias. [36] Nonis Iuliis 
diem festum esse ancillarum tam vulgo notum est ut nec origo et causa celebritatis ignota sit. 
Iunoni enim Caprotinae die illo liberae pariter ancillaeque sacrificant sub arbore caprifico in 
memoriam benignae virtutis, quae in ancilllarum animis pro conservatione publicae dignitatis 
apparuit. [37] Nam post urbem captam cum sedatus esset Gallicus motus, res publica vero esset 
ad tenue deducta, finitimi opportunitatem invadendi Romani nominis aucupati praefecerunt sibi 
Postumium Livium, Lidenatium dictatorem, qui mandatis ad senatum missis postulavit ut si 
vellent reliquias suae civitatis manere, matres familiae sibi et virgines dederentur. [38] Cumque 
patres essent in ancipiti deliberatione suspensi, ancilla nomine Tutela seu Philotis pollicita est se 
cum ceteris ancillis sub nomine dominarum ad hostes ituram, habituque matrum familias et 



virginum sumpto hostibus cum prosequendum lacrimis ad fidem doloris ingestae sunt. [39] Quae 
cum a Livio in castris distributae fuissent, viros plurimo vino provocaverunt, diem festum apud 
se esse simulantes. Quibus soporatis ex arbore caprifico quae castris erat proxima signum 
Romanis dederunt. [40] Qui cum repentina incursione superassent, memor beneficii senatus 
omnes ancillas manu iussit emitti dotemque iis ex publico fecit et ornatum quo tunc erant usae 
gestare concessit diemque ipsum Nonas Caprotinas nuncupavit ab illa caprifico ex qua signum 
victoriae ceperunt sacrificiumque statuit annua sollemnitate celebrandum, cui lac quod ex 
caprifico manat propter memoriam facti praecedentis adhibetur. 

[41] Sed nec ad philosophandum ineptum vel impar servile ingenium fuit. Phaedon ex cohorte 
Socratica Socratique et Platoni perfamiliaris, adeo ut Plato eius nomini librum illum divinum de 
immortalitate animae dicaret, servus fuit forma atque ingenio liberali. Hunc Cebes Socraticus 
hortante Socrate emisse dicitur habuisseque in philosophiae disciplinis, atque is postea 
philosophus inlustris emersit sermonesque eius de Socrate admodum elegantes leguntur. 

[42] Alii quoque non pauci servi fuerunt qui post philosophi clari extiterunt. Ex quibus ille 
Menippus fuit, cuius libros M. Varro in saturis aemulatus est, quas alii Cynicas, ipse appellat 
Menippeas. 

Sed et Philostrati Peripatetici servus Pompylus et Zenonis Stoici servus qui Perseus vocatus est et 
Epicuri, cui Mys nomen fuit, philosophi non incelebres illa aetate vixerunt. Diogenes etiam 
Cynicus, licet ex libertate, in servitutem venum ierat. [43] Quem cum emere vellet Xeniades 
Corinthius, ecquid artificii novisset percontatus est: "novi", inquit Diogenes, "hominibus liberis 
imperare." Tunc Xeniades responsum eius demiratus ecmit et e>misit manu filiosque suos ei 
tradens, "accipe", inquit, "liberos meos quibus imperes." 

[44] De Epicteto autem philosopho nobili, quod is quoque servus fuit, recentior est memoria 
quam ut possit inter oblitterata nesciri. [45] Cuius etiam de se scripti duo versus feruntur, ex 
quibus illud latenter intellegas, non omni modo dis exosos esse qui in hac vita cum aerumnarum 
varietate luctantur, sed esse arcanas causas ad quas paucorum potuit pervenire curiositas: 

Soh^og 'E7UK"tr|Tog ysvopqv xai awp" avcuippog, 

[46] Habes, ut opinor, adsertum non esse fastidio despiciendum servile nomen, cum et Iovem 
tetigerit cura de servo et multos ex his fideles providos fortes, philosophos etiam extitisse 
constiterit. Nunc de Sigillaribus, ne ridenda me potius aestimes quam sancta dixisse, paucis 
recensendum est. 

[47] Epicadus refert Herculem occiso Geryone cum victor per Italiam armenta duxisset, ponte 
qui nunc Sublicius dicitur ad tempus instructo, hominum simulacra pro numero sociorum quos 
casu peregrinationis amiserat in fluvium demisisse, ut aqua secunda in mare advecta pro 
corporibus defunctorum veluti patriis sedibus redderentur et inde usum talia simulacra fingendi 
inter sacra mansisse. [48] Sed mihi huius rei illa origo verior aestimatur quam paulo ante memini 
rettulisse: Pelasgos, postquam felicior interpretatio capita non viventium sed fictilia, et (pcoxog 



aestimationem non solum hominem sed etiam lumen significare docuisset, coepisse Saturno 
cereos potius accendere et in sacellum Ditis arae Saturni cohaerens oscilla quaedam pro suis 
capitibus ferre. [49] Ex illo traditum ut cerei Saturnalibus missitarentur et sigilla arte fictili 
fingerentur ac venalia pararentur quae homines pro se atque suis piaculum pro Dite Saturno 
facerent. [50] Ideo Saturnalibus talium commerciorum coepta celebritas septem occupat dies, 
quos tantum feriatos facit esse, non festos omnes. Nam medio id est tertio decimo Kalendas 
fastum probavimus et aliis hoc adsertionibus ab his probatum est qui rationem anni mensium 
dierumque et ordinationem a C. Caesare digestam plenius retulerunt.» 

[1] Cumque hic facere vellet finem loquendi, subiecit Aurelius Symmachus: «pergin Praetextate 
eloquio tam dulci de anno quoque edissertare, antequam experiaris molestiam consulentis, si quis 
forte de praesentibus ignorat quo ordine vel apud priscos fuerit vel certioribus postea regulis 
innovatus sit? Ad quod discendum ipse mihi videris audientum animos incitase de diebus mensi 
additis disserendo.» Tum ille eodem ductu orandi reliqua contexuit: 

[2] «Anni certus modus apud solos semper Aegyptios fuit, aliarum gentium dispari numero, pari 
errore nutabat; et ut contentus sim referendo paucarum morem regionum, Arcades annum suum 
tribus mensibus explicabant, Acarnanes sex, Graeci reliqui trecentis quinquaginta quattuor 
diebus annum proprium computabant. [3] Non igitur mirum in hac varietate Romanos quoque 
olim auctore Romulo annum suum decem habuisse mensibus ordinatum, qui annus incipiebat a 
Martio et conficiebatur diebus trecentis quattuor, ut sex quidem menses, id est Aprilis Iunius 
Sextilis September November December, tricenum essent dierum, quattuor vero, Martius Maius 
Quintilis October, tricenis et singulis expedirentur, qui hodieque septimanas habent Nonas, ceteri 
quintanas. [4] Septimanas autem habentibus ab Idibus revertebantur Kalendae ad diem septimum 
decimum, verum habentibus quintanas ad octavum decimum remeabat initium Kalendarum. 

[5] Haec fuit Romuli ordinatio, qui primum anni mensem genitori suo Marti dicavit. Quem 
mensem anni primum fuisse vel ex hoc maxime probatur, quod ab ipso Quintilis quintus est et 
deinceps pro numero nominabantur. [6] Huius etiam prima die ignem novum Vestae aris 
accendebant, ut incipiente anno cura denuo servandi novati ignis inciperet. Eodem quoque 
ingrediente mense tam in regia curiisque atque flaminum domibus laureae veteres novis laureis 
mutabantur; eodem quoque mense et publice et privatim ad Annam Perennam sacrificatum itur, 
ut annare perennareque commode liceat. [7] Hoc mense mercedes exsolvebant magistris quas 
completus annus deberi fecit, comitia auspicabantur, vectigalia locabant, et servis cenas 
adponebant matronae, ut domini Saturnalibus: illae ut principio anni ad promptum obsequium 
honore servos invitarent, hi quasi gratiam perfecti operis exsolverent. 

[8] Secundum mensem nominavit Aprilem, ut quidam putant, cum adspiratione quasi Aphrilem, 
a spuma quam Graeci a.cppov vocant, unde orta Venus creditur. Et hanc Romuli asserunt fuisse 
rationem, ut primum quidem mensem a patre suo Marte, secundum ab Aeneae matre Venere 
nominaret, et hi potissimum anni principia servarent a quibus esset Romani nominis origo, cum 
hodieque in sacris Martem patrem, Venerem genetricem vocemus. [9] Alii putant Romulum vel 
altiore prudentia vel certi numinis providentia ita primos ordinasse menses ut cum praecedens 
Marti esset dicatus, deo plerumque hominum necatori —ut Homerus naturae conscius ait, 

secundus Veneri dicaretur, quae vim eius quasi benefica leniret. [10] Nam et in duodecim zodiaci 
signis, quorum certa certorum numinum domicilia creduntur, cum primum signum Aries Marti 
adsignatus sit, sequens mox Venerem, id est Taurus, accepit; [11] et rursus e regione Scorpius ita 
divisus est ut deo esset utrique communis. Nec aestimatur ratione caelesti carere ipsa divisio, 
siquidem aculeo velut potentissimo telo pars armata posterior domicilium Martis est, priorem 
vero partem, cui Zuy oq apud Graecos nomen est, nos Libram vocamus, Venus accepit, quae velut 
iugo concordi iungit matrimonia amicitiasque componit. [12] Sed Cingius in eo libro quem de 
fastis reliquit ait imperite quosdam opinari Aprilem mensem antiquos a Venere dixisse, cum 
nullus dies festus nullumque sacrificium insigne Veneri per hunc mensem a maioribus institutum 
sit, sed ne in carminibus quidem Saliorum Veneris ulla ut ceterorum caelestium laus celebretur. 
[13] Cingio etiam Varro consentit, adfirmans nomen Veneris ne sub regibus quidem apud 
Romanos vel Latinum vel Graecum fuisse, et ideo non potuisse mensem a Venere nominari. [14] 
Sed cum fere ante aequinoctium vernum triste sit caelum et nubibus obductum, sed et mare 
navigantibus clausum, terrae etiam ipsae aut aqua aut pruina aut nivibus contegantur eaque 
omnia verno id est hoc mense aperiantur, arbores quoque nec minus cetera quae continet terra 
aperire se in germen incipiant: ab his omnibus mensem Aprilem dici merito credendum est quasi 
Aperilem, sicut apud Athenienses dvGsarqpubv idem mensis vocatur ab eo quod hoc tempore 
cuncta florescant. [15] Non tamen negat Verrius Flaccus hoc die postea constitutum ut matronae 
Veneri sacrum facerent, cuius rei causam, quia huic loco non convenit, praetereundum est. 

[16] Maium Romulus tertium posuit, de cuius nomine inter auctores lata dissensio est. Nam 
Fulvius Nobilior in fastis quos in aede Herculis Musarum posuit Romulum dicit postquam 
populum in maiores iunioresque divisit, ut altera pars consilio altera armis rem publicam 
tueretur, in honorem utriusque partis hunc Maium, sequentem Iunium mensem vocasse. [17] 

Sunt qui hunc mensem ad nostros fastos a Tusculanis transisse commemorent, apud quos nunc 
quoque vocatur deus Maius, qui est Iuppiter, a magnitudine scilicet ac maiestate dictus. [18] 
Cingius mensem nominatum putat a Maia quam Vulcani dicit uxorem argumentoque utitur quod 
flamen Vulcanalis Kalendis Maiis huic deae rem divinam facit. Sed Piso uxorem Vulcani 
Maiestam, non Maiam dicit vocari. [19] Contendunt alii Maiam Mercurii matrem mensi nomen 
dedisse, hinc maxime probantes quod hoc mense mercatores omnes Maiae pariter Mercurioque 
sacrificant. [20] Adfirmant quidam, quibus Cornelius Labeo consentit, hanc Maiam cui mense 
Maio res divina celebratur terram esse, hoc adeptam nomen a magnitudine, sicut et Mater Magna 
in sacris vocatur, adsertionemque aestimationis suae etiam hinc colligunt quod sus praegnans ei 
mactatur, quae hostia propria est terrae. Et Mercurium ideo illi in sacris adiungi dicunt quia vox 
nascenti homini terrae contactu datur, scimus autem Mercurium vocis et sermonis potentem. [21] 
Auctor est Cornelius Labeo huic Maiae, id est terrae, aedem Kalendis Maiis dedicatam sub 
nomine Bonae Deae et eandem esse Bonam Deam et terram ex ipso ritu occultiore sacrorum 
doceri posse confirmat: hanc eandem Bonam Faunamque, Opem et Fatuam pontificum libris 
indigitari, [22] Bonam quod omnium nobis ad victum bonorum causa est, Faunam quod omni 
usui animantium favet, Opem quod ipsius auxilio vita constat, Fatuam a fando quod, ut supra 
diximus, infantes partu editi non prius vocem edunt quam attigerint terram. [23] Sunt qui dicant 
hanc deam potentiam habere Iunonis ideoque regale sceptrum in sinistra manu ei additum. 
Eandem alii Proserpinam credunt porcaque ei rem divinam fieri quia segetem quam Ceres 
mortalibus tribuit porca depasta est. Alii XGoviav 'EKarqv, Boeoti Semelam credunt. 



[24] Nec non eandem Fauni filiam dicunt obsititisseque voluntati patris in amorem suum lapsi, ut 
et virga myrtea ab eo verberaretur cum desiderio patris nec vino ab eodem pressa cessisset. 
Transfigurasse se tamen in serpentem pater creditur et coisse cum filia. [25] Horum omnium 
haec proferuntur indicia: quod virgam myrteam in templo haberi nefas sit; quod super caput eius 
extendatur vitis qua maxime eam pater decipere temptavit; quod vinum in templum eius non suo 
nomine soleat inferri sed vas in quo vinum inditum est mellarium nominetur et vinum lac 
nuncupetur; serpentesque in templo eius nec terrentes nec timentes indifferenter appareant. [26] 
Quidam Medeam putant, quod in aede eius omne genus herbarum sit ex quibus antistites dant 
plerumque medicinas, et quod templum eius virum introire non liceat propter iniuriam quam ab 
ingrato viro Iasone perpessa est. [27] Haec apud Graecos 0s oc; yovaiKsla dicitur, quam Varro 
Fauni filiam tradit adeo pudicam ut extra yuvaiKcovvnv numquam sit egressa, nec nomen eius in 
publico fuerit auditum, nec virum umquam viderit vel a viro visa sit, propter quod nec vir 
templum eius ingreditur. [28] Vnde et mulieres in Italia sacro Herculis non licet interesse, quod 
Herculi, cum boves Geryonis per agros Italiae duceret, sitienti respondit mulier aquam se non 
posse praestare, quod feminarum deae celebraretur dies, nec ex eo apparatu viris gustare fas 
esset. Propter quod Hercules facturus sacrum detestatus est praesentiam feminarum et Potitio ac 
Pinario sacrorum custodibus iussit ne mulierem interesse permitterent. [29] Ecce occasio 
nominis, quo Maiam eandem esse et terram et Bonam Deam diximus, coegit nos de Bona Dea 
quaecumque comperimus protulisse! 

[30] Iunius Maium sequitur aut ex parte populi, ut supra diximus, nominatus aut, ut Cingius 
arbitratur quod Iunonius apud Latinos ante vocitatus diuque apud Aricinos Praenestinosque hac 
appellatione in fastos relatus sit, adeo ut (sicut Nisus in commentariis fastorum dicit) apud 
maiores quoque nostros haec appellatio mensis diu manserit, sed post detritis quibusdam litteris 
ex Iunonio Iunius dictus sit. Nam et aedes Iunoni Monetae Kalendis Iuniis dedicata est. [31] 
Nonnulli putaverunt Iunium mensem a Iunio Bruto qui primus Romae consul factus est 
nominatum, quod hoc mense, id est Kalendis Iuniis, pulso Tarquinio sacrum Camae deae in 
Caelio monte voti reus fecerit. [32] Hanc deam vitalibus humanis praeesse credunt. Ab ea 
denique petitur ut iecinora et corda quaeque sunt intrinsecus viscera salva conservet, et quia 
cordis beneficio, cuius dissimulatione brutus habebatur, idoneus emendationi publici status 
extitit, hanc deam quae vitalibus praeest templo sacravit. [33] Cui pulte fabaria et larido 
sacrificatur, quod his maxime rebus vires corporis roborentur. Nam et Kalendae Iuniae fabariae 
vulgo vocantur, quia hoc mense adultae fabae divinis rebus adhibentur. 

[34] Sequitur Iulius qui, cum secundum Romuli ordinationem Martio anni tenente principium 
Quintilis a numero vocaretur, nihilo minus tamen etiam post praepositos a Numa Ianuarium ac 
Februarium retinuit nomen, cum non videretur iam quintus esse sed septimus. Sed postea in 
honorem Iulii Caesaris dictatoris legem ferente M. Antonio M. filio consule Iulius appellatus est, 
quod hoc mense a. d. quartum Idus Quintiles Iulius procreatus sit. [35] Augustus deinde est, qui 
Sextilis antea vocabatur donec honori Augusti daretur ex senatus consulto cuius verba subieci: 

cum Imperator Caesar Augustus mense Sextili et primum consulatum inierit et triumphos tres in urbem intulerit et 
ex Ianiculo legiones deductae secutaeque sint eius auspicia ac fidem, sed et Aegyptus hoc mense in potestatem 
populi Romani redacta sit finisque hoc mense bellis civilibus impositus sit atque ob has causas hic mensis huic 
imperius felicissimus sit ac fuerit, placere senatui ut hic mensis Augustus appelletur. 


Item plebiscitum factum ob eandem rem Sexto Pacuvio tribuno plebem rogante. 



[36] Mensis September principalem sui retinet appellationem: quem Germanici appellatione 
Octobrem vero suo nomine Domitianus invaserat. [37] Sed ubi infaustum vocabulum ex omni 
aere vel saxo placuit eradi, menses quoque usurpatione tyrannicae appellationis exuti sunt: cautio 
postea principum ceterorum diri ominis infausta vitantium mensibus a Septembri usque ad 
Decembrem prisca nomina reservavit. 

[38] Haec fuit a Romulo annua ordinata dimensio, qui, sicut supra iam diximus, annum decem 
mensium, dierum vero quattuor et trecentorum habendum esse constituit mensesque ita disposuit 
ut quattuor ex his tricenos singulos, sex vero tricenos haberent dies. [39] Sed cum is numerus 
neque solis cursui neque lunae rationibus conveniret, nonnumquam usu veniebat ut frigus anni 
aestivis mensibus et contra calor hiemalibus proveniret, quod ubi contigisset, tantum dierum sine 
ullo mensis nomine patiebantur absumi quantum ad id anni tempus adduceret quo caeli habitus 
instanti mensi aptus inveniretur. 

13 

[1] Sed secutus Numa, quantum saeculo rudi et adhuc impolito solo ingenio magistro 
comprehendere potuit, vel quia Graecorum observatione forsan instructus est, quinquaginta dies 
addidit, ut in trecentos quinquaginta et quattuor dies quibus duodecim lunae cursus confici 
credidit annus extenderetur. [2] Atque his quinquaginta diebus a se additis adiecit alios sex 
retractos illis sex mensibus qui triginta habebant dies, id est de singulis singulos, factosque 
quinquaginta et sex dies in duos novos menses pari ratione divisit. [3] Ac de duobus priorem 
Ianuarium nuncupavit primumque anni esse voluit, tamquam bicipitis dei mensem, respicientem 
ac prospicientem transacti anni finem futurique principia; secundum dicavit Februo deo, qui 
lustrationum potens creditur. Lustrari autem eo mense civitatem necesse erat, quo statuit ut iusta 
dis Manibus solverentur. 

[4] Numae ordinationem finitimi mox secuti totidem diebus totidemque mensibus ut Pompilio 
placuit annum suum computare coeperunt; sed hoc solo discrepabant, quod menses undetricenum 
tricenumque numero alternaverunt. [5] Paulo post Numa in honorem imparis numeri, secretum 
hoc et ante Pythagoram parturiente natura, unum adiecit diem quem Ianuario dedit, ut tam in 
anno quam in mensibus singulis praeter unum Februarium impar numerus servaretur. Nam quia 
duodecim menses, si singuli aut pari aut impari numero putarentur, consummationem parem 
facerent, unus pari numero institutus universam putationem imparem fecit. [6] Ianuarius igitur 
Aprilis Iunius Sextilis September November December undetricenis censebantur diebus et 
quintanas Nonas habebant, ac post Idus in omnibus a. d. septimum decimum Kalendas 
computabatur. [7] Martius vero Maius Quintilis et October dies tricenos singulos possidebant. 
Nonae in his septimanae erant similiterque post Idus decem septem dies in singulis usque ad 
sequentes Kalendas putabantur, sed solus Februarius viginti et octo retinuit dies quasi inferis et 
deminutio et par numerus conveniret. 

[8] Cum ergo Romani ex hac distributione Pompilii ad lunae cursum sicut Graeci annum 
proprium computarent, necessario et intercalarem mensem instituerunt more Graecorum. [9] 

Nam et Graeci, cum animadverterent temere se trecentis quinquaginta quattuor diebus ordinasse 
annum, quoniam appareret de solis cursu, qui trecentis sexaginta quinque diebus et quadrante 
zodiacum conficit, deesse anno suo undecim dies et quadrantem, intercalares stata ratione 



commenti sunt, ita ut octavo quoque anno nonaginta dies, ex quibus tres menses tricenum dierum 
composuerunt, intercalarent. [10] Id Graeci fecerunt, quoniam operosum erat atque difficile 
omnibus annis undecim dies et quadrantem intercalare. Itaque maluerunt hunc numerum octies 
multiplicare et nonaginta dies, qui nascuntur si quadrans cum diebus undecim octies componatur, 
inserere in tres menses, ut diximus, distribuendos. Hos dies rmsp[3aivovTa<;, menses vero 
cpflo/dpoug appellitabant. [11] Hunc ergo ordinem Romanis quoque imitari placuit, sed frustra, 
quippe fugit eos diem unum, sicut supra admonuimus, additum a se ad Graecum numerum in 
honorem imparis numeri. Ea re per octennium convenire numerus atque ordo non poterat. [12] 
Sed nondum hoc errore comperto per octo annos nonaginta quasi superfundendos Graecorum 
exemplo computabant dies alternisque annis binos et vicenos, alternis ternos vicenosque 
intercalantes expensabant intercalationibus quattuor. Sed octavo quoque anno intercalares octo 
adfluebant dies ex singulis quibus vertentis anni numerum apud Romanos super Graecum 
abundasse iam diximus. [13] Hoc quoque errore iam cognito haec species emendationis inducta 
est. Tertio quoque octennio ita intercalandos dispensabant dies ut non nonaginta sed sexaginta 
sex intercalarent, compensatis viginti et quattuor diebus pro illis qui per totidem annos supra 
Graecorum numerum creverant. 

[14] Omni autem intercalationi mensis Februarius deputatus est quoniam is ultimus anni erat, 
quod etiam ipsum de Graecorum imitatione faciebant. Nam et illi ultimo anni sui mensi 
superfluos interserebant dies, ut refert Glaucippus, qui de sacris Atheniensium scripsit. [15] 
Verum una re a Graecis differebant. Nam illi confecto ultimo mense, Romani non confecto 
Februario sed post vicesimum et tertium diem eius intercalabant, Terminalibus scilicet iam 
peractis. Deinde reliquos Februarii mensis dies, qui erant quinque, post intercalationem 
subiungebant, credo vetere religionis suae more, ut Februarium omni modo Martius 
consequeretur. 

[16] Sed cum saepe eveniret ut nundinae modo in anni principem diem, modo in Nonas caderent 
—utrumque autem perniciosum rei publicae putabatur— remedium quo hoc averteretur 
excogitatum est, quod aperiemus si prius ostenderimus cur nundinae vel primis Kalendis vel 
Nonis omnibus cavebantur. [17] Nam quotiens incipiente anno dies coepit qui addictus est 
nundinis, omnis ille annus infaustis casibus luctuosus fuit, maximeque Fepidiano tumultu opinio 
ista firmata est. [18] Nonis autem conventus universae multitudinis vitandus existimabatur 
quoniam populus Romanus exactis etiam regibus diem hunc Nonarum maxime celebrabat quem 
natalem Servii Tullii existimabat; quia cum incertum esset quo mense Servius Tullius natus 
fuisset, Nonis tamen natum esse constaret, omnes nonas celebri notitia frequentabant, veritos 
ergo qui diebus praeerant ne quid nundinis collecta universitas ob desiderium regis novaret, 
cavisse ut nonae a nundinis segregarentur. [19] Vnde dies ille quo abundare annum diximus 
eorum est permissus arbitrio qui fastis praeerant, uti cum vellent intercalaretur, dum modo eum 
in medio Terminaliorum vel mensis intercalaris ita locarent, ut a suspecto die celebritatem 
averteret nundinarum. Atque hoc est quod quidam veterum rettulerunt non solum mensem apud 
Romanos verum etiam diem intercalarem fuisse. 

[20] Quando autem primum intercalatum sit varie refertur. Et Macer quidem Ficinius eius rei 
originem Romulo adsignat; Antias libro secundo Numam Pompilium sacrorum causa id 
invenisse contendit; Iunius Servium Tullium regem primum intercalasse commemorat, a quo et 
nundinas institutas Varroni placet. [21] Tuditanus refert libro tertio magistratuum decemviros qui 



decem tabulis duas addiderunt de intercalando populum rogasse. Cassius eosdem scribit 
auctores, Fulvius autem id egisse M'. Acilium consulem dicit ab urbe condita anno 
quingentesimo sexagesimo secundo, inito mox bello Aetolico. Sed hoc arguit Varro scribendo 
antiquissimam legem fuisse incisam in columna aerea a L. Pinario et <P.> Furio consulibus, cui 
mensis intercalaris ascribitur. Haec de intercalandi principio satis relata sint. 

[1] Verum fuit tempus cum propter superstitionem intercalatio omnis omissa est, nonnumquam 
vero per gratiam sacerdotum, qui publicanis proferri vel imminui consulto anni dies volebant, 
modo auctio, modo retractio dierum proveniebat et sub specie observationis emergebat maior 
confusionis occasio. [2] Sed postea C. Caesar omnem hanc inconstantiam temporum vagam 
adhuc et incertam in ordinem statae definitionis coegit, adnitente sibi M. Flavio scriba, qui 
scriptos dies singulos ita ad dictatorem retulit ut et ordo eorum inveniri facillime posset et 
invento certus status perseveraret. [3] Ergo C. Caesar exordium novae ordinationis initurus dies 
omnes qui adhuc confusionem poterant facere consumpsit, eaque re factum est ut annus 
confusionis ultimus in quadringentos quadraginta tres dies protenderetur. Post hoc imitatus 
Aegyptios, solos divinarum rerum omnium conscios, ad numerum solis, qui diebus trecentis 
sexaginta quinque et quadrante cursum conficit, annum dirigere contendit. [4] Nam sicut lunaris 
annus mensis est, quia luna paulo minus quam mensem in zodiaci circumitione consumit, ita 
solis annus hoc dierum numero colligendus est quem peragit dum ad id signum se denuo vertit ex 
quo digressus est, unde annus vertens vocatur et habetur magnus, cum lunae annus brevis 
putetur. [5] Horum Vergilius utrumque complexus est: 

Interea magnum sol circumvolvitur annum. 

Hinc et Ateius Capito annum a circuitu temporis putat dictum, quia veteres "an" pro "circum" 
ponere solebant, ut Cato in Originibus: "arator an terminum", id est circum terminum, et 
"ambire" dicitur pro "circumire". 

[6] Iulius igitur Caesar decem dies observationi veteri superadiecit, ut annum trecenti sexaginta 
quinque dies quibus sol zodiacum lustrat efficerent, et ne quadrans deesset, statuit ut quarto 
quoque anno sacerdotes qui curabant mensibus ac diebus unum intercalarent diem, eo scilicet 
mense ac loco quo etiam apud veteres mensis intercalabatur, id est ante quinque ultimos 
Februarii mensis dies, idque bissextum censuit nominandum. [7] Dies autem decem quos ab eo 
additos diximus hac ordinatione distribuit. In Ianuarium et Sextilem et Decembrem binos dies 
inseruit, in Aprilem autem Iunium Septembrem Novembrem singulos; sed neque mensi 
Februario addidit diem, ne deum inferum religio immutaretur, et Martio Maio Quintili Octobri 
servavit pristinum statum, quod satis pleno erant numero, id est dierum singulorum 
tricenorumque. [8] Ideo et septimanas habent Nonas, sicut Numa constituit, quia nihil in his 
Iulius mutavit: sed Ianuarius Sextilis December, quibus Caesar binos dies addidit, licet tricenos 
singulos habere post Caesarem coeperint, quintanas tamen habent Nonas, et ab Idibus illis 
sequentes Kalendae ad undevicesimum revertuntur, quia Caesar quos addidit dies neque ante 
Nonas neque ante Idus inserere voluit, ne Nonarum aut Iduum religionem, quae stato erat die, 
novella comperendinatione corrumperet. [9] Sed nec post Idus mox voluit inserere, ne feriarum 
quarumque violaretur indictio, sed peractis cuiusque mensis feriis locum diebus advenis fecit. Et 



Ianuario quidem dies quos dicimus quartum et tertium Kalendas Februarias dedit, Aprili sextum 
Kalendas Maias, Iunio tertium Kalendas Iulias, Augusto quartum et tertium Kalendas 
Septembres, Septembri tertium Kalendas Octobres, Novembri tertium Kalendas Decembres, 
Decembri vero quartum et tertium Kalendas Ianuarias. 

[10] Ita factum est ut cum omnes hi menses quibus dies addidit ante hanc ordinationem 
habuissent mensis sequentis Kalendas ad septimum decimum revertentes, postea ex augmento 
additorum dierum hi qui duos acceperunt ad nonum decimum, qui vero unum, ad octavum 
decimum haberent reditum Kalendarum. [11] Feriarum tamen cuiusque mensis ordo servatus est. 
Nam si cui fere tertius ab Idibus dies festus aut feriatus fuit et tunc a. d. sextum decimum 
dicebatur, etiam post augmentum dierum eadem religio servata est, ut tertio ab Idibus die 
celebraretur, licet ab incremento non iam a. d. sextum decimum Kalendas sed a. d. septimum 
decimum, si unus, aut a. d. octavum decimum, si duo sunt additi, diceretur. [12] Nam ideo novos 
dies circa finem cuiusque mensis inseruit, ubi finem omnium quae in mense erant repperit 
feriarum, adiectosque omnes a se dies fastos notavit, ut maiorem daret actionibus libertatem, et 
non solum nullum nefastum sed nec comitialem quemquam de adiectis diebus instituit, ne 
ambitionem magistratuum augeret adiectio. [13] Sic annum civilem Caesar habitis ad limam 
dimensionibus constitutum edicto palam posito publicavit, et [error] hucusque stare potuisset, ni 
sacerdotes sibi errorem novum ex ipsa emendatione fecissent. Nam cum oporteret diem qui ex 
quadrantibus confit quarto quoque anno confecto antequam quintus inciperet intercalare, illi 
quarto non peracto sed incipiente intercalabant. [14] Hic error sex et triginta annis permansit, 
quibus annis intercalati sunt dies duodecim cum debuerint intercalari novem. Sed hunc quoque 
errorem sero deprehensum correxit Augustus, qui annos duodecim sine intercalari die transigi 
iussit, ut illi tres dies qui per annos triginta et sex vitio sacerdotalis festinationis excreverant 
sequentibus annis duodecim nullo die intercalato devorarentur. [15] Post hoc unum diem 
secundum ordinationem Caesaris quinto quoque incipiente anno intercalari iussit et omnem hunc 
ordinem aereae tabulae ad aeternam custodiam incisione mandavit.» 

[1] Tunc Horus, «dies quidem hic», inquit, «intercalaris antequam quintus annus incipiat 
inserendus cum Aegypti matris artium ratione consentit. Sed nihil in illorum mensibus 
explicandis videtur operosum, quos tricenum dierum omnes habent, eoque explicitis duodecim 
mensibus id est trecentis sexaginta diebus exactis tunc inter Augustum atque Septembrem 
reliquos quinque dies anno suo reddunt, adnectentes quarto quoque anno exacto intercalarem, qui 
ex quadrantibus confit. [2] At hic non a primo in ultimum mensis diem ad incrementum 
continuum numerus accedit, sed post Kalendas dirigitur in Nonas, inde ad quasdam Idus deflecti 
audio, post rursus ni fallor, immo ut nunc quoque rettulisti, in sequentes Kalendas. [3] Quae 
omnia quid sibi velint scire equidem vellem. Nam illud nec consequi posse me spero, ut 
vocabula comprehendam quae singulis apud vos diebus adduntur, dum alios fastos, <alios 
nefastos> variisque alios nominibus nuncupatis. Nundinas quoque vestras nescire me fateor, de 
quibus observatio tam diligens, tam cauta narratur. Haec nec mihi erubescendum est ignorare 
peregrino, a te vero, Praetextate, discere nec civem puderet.» 

[4] Tunc Praetextatus «non solum tibi», inquit, «Hore, cum sis Aegypto oriundus, sed ne nobis 
quidem quibus origo Romana est erubescendum puto quaerere quod quaesitu dignum omnes 



veteres putaverunt. Nam de Kalendis Nonis et Idibus deque feriarum variis observationibus 
innumeros auctores cura quaestionis exercuit, et ideo nos quae de his ab omnibus dicta sunt in 
unum breviter colligimus. [5] Romulus cum ingenio acri quidem sed agresti statum proprii 
ordinaret imperii, initium cuiusque mensis ex illo sumebat die quo novam lunam contigisset 
videri. [6] Quia non continuo evenit ut eodem die semper appareat, sed modo tardius, modo 
celerius ex certis causis videri solet, contigit ut, cum tardius apparuit, praecedenti mensi plures 
dies, aut cum celerius, pauciores darentur, et singulis quibusque mensibus perpetuam numeri 
legem primus casus addixit. Sic factum est ut alii triginta et unum, alii undetriginta sortirentur 
dies. [7] Omnibus tamen mensibus ex die Nonarum Idus nono die repraesentari placuit, et inter 
Idus ac sequentes Kalendas constitutum est sedecim dies esse numerandos. Ideo mensis uberior 
duos illos quibus augebatur dies inter Kalendas suas et Nonas habebat. Hinc aliis quintus a 
Kalendis dies, aliis septimus Nonas facit. [8] Caesar tamen, ut supra diximus, stata sacra 
custodiens nec in illis mensibus quibus binos adiecit dies ordinem voluit mutare Nonarum, quia 
peractis totius mensis feriis dies suos rei divinae cautus inseruit. [9] Priscis ergo temporibus, 
antequam fasti a Cn. Flavio scriba invitis patribus in omnium notitiam proderentur, pontifici 
minori haec provincia delegabatur, ut novae lunae primum observaret aspectum visamque regi 
sacrificulo nuntiaret. [10] Itaque sacrificio a rege et minore pontifice celebrato idem pontifex 
calata, id est vocata, in Capitolium plebe iuxta curiam Calabram, quae casae Romuli proxima est, 
quot numero dies a Kalendis ad Nonas superessent pronuntiabat, et quintanas quidem dicto 
quinquies verbo calo, septimanas repetito septies praedicabat. [11] Verbum autem calo Graecum 
est, id est voco, et hunc diem, qui ex his diebus qui calarentur primus esset, placuit Kalendas 
vocari. Hinc et ipsi curiae ad quam vocabantur Calabrae nomen datum est, et classi, quod omnis 
in eam populus vocaretur. [12] Ideo autem minor pontifex numerum dierum qui ad Nonas 
superessent calando prodebat, quod post novam lunam oportebat Nonarum die populares qui in 
agris essent confluere in urbem accepturos causas feriarum a rege sacrorum sciturosque quid 
esset eo mense faciendum. [13] Vnde quidam hinc Nonas aestimant dictas quasi novae initium 
observationis, vel quod ab eo die semper ad Idus novem dies putentur, sicut apud Tuscos Nonae 
plures habebantur, quod hi nono quoque die regem suum salutabant et de propriis negotiis 
consulebant. 

[14] Iduum porro nomen a Tuscis, apud quos is dies Itis vocatur, sumptum est; Item autem illi 
interpretantur Iovis fiduciam. Nam, cum Iovem accipiamus lucis auctorem (unde et Lucetium 
Salii in carminibus canunt) et Cretenses Aia rf)v qpspav vocant, ipsi quoque Romani Diespitrem 
appellant ut diei patrem, [15] iure hic dies Iovis fiducia vocatur, cuius lux non finitur cum solis 
occasu sed splendorem diei et nocte continuat inlustrante luna, quod semper in plenilunio id est 
medio mense fieri solet. Diem igitur, qui vel nocturnis caret tenebris, Iovis fiduciam Tusco 
nomine vocaverunt, unde et omnes Idus Iovis ferias observandas sanxit antiquitas. [16] Alii 
putant Idus, quod ea die plena luna videatur, a videndo "vidus" appellatas, mox litteram V 
detractam, sicut contra, quod Graeci iSsiv dicunt, nos V littera addita "videre" dicimus. Nonnullis 
placet Idus dictas vocabulo Graeco, oiov crao ion sidong, quod eo die plenam speciem luna 
demonstret. Sunt qui aestiment Idus ab ove iduli dictas, quam hoc nomine vocant Tusci et 
omnibus Idibus Iovi immolatur a flamine. [17] Nobis illa ratio nominis vero propior aestimatur, 
ut Idus vocemus diem qui dividit mensem. "Iduare" enim Etrusca lingua "dividere" est, unde 
"vidua" quasi "valde idua", id est "valde divisa", aut "vidua", id est "a viro divisa". [18] Vt autem 
Idus omnes Iovi, ita omnes Kalendas Iunoni tributas et Varronis et pontificalis adfirmat 
auctoritas. Quod etiam Laurentes patriis religionibus servant, qui et cognomen deae ex 



caerimoniis addiderunt, Kalendarem Iunonem vocantes, sed et omnibus Kalendis a mense Martio 
ad Decembrem huic deae [Kalendarum die] supplicant. [19] Romae quoque Kalendis omnibus, 
praeter quod pontifex minor in curia Calabra rem divinam Iunoni facit, etiam regina sacrorum, id 
est regis uxor, porcam vel agnam in regia Iunoni immolat. A qua etiam Ianum Iunonium 
cognominatum diximus, quod illi deo omnis ingressus, huic deae cuncti Kalendarum dies 
videntur adscripti. [20] Cum enim initia mensium maiores nostri ab exortu lunae servaverint, iure 
Iunoni addixerunt Kalendas, lunam ac Iunonem eandem putantes: vel quia luna per aerem meat, 
unde et Graeci lunam Artemin nuncuparunt id est asporopiv, quod aera secat, luno autem aeris 
arbitra est, merito initia mensium, id est Kalendas, huic deae consecraverunt. 

[21] Nec hoc praetermiserim, quod nuptiis copulandis Kalendas Nonas et Idus religiosas, id est 
devitandas, censuerunt. Hi enim dies praeter Nonas feriati sunt, feriis autem vim cuiquam fieri 
piaculare est: ideo tunc vitantur nuptiae, in quibus vis fieri virgini videtur. Sed Verrium Flaccum 
iuris pontificii peritissimum dicere solitum refert Varro quia feriis tergere veteres fossas liceret, 
novas facere ius non esset, ideo magis viduis quam virginibus idoneas esse ferias ad nubendum. 

[22] Subiciet aliquis: cur ergo Nonis, si feriatus dies non est, prohibetur celebritas nuptiarum? 
Huius quoque rei in aperto causa est. Nam quia primus nuptiarum dies verecundiae datur, 
postridie autem nuptam in domo viri dominium incipere oportet adipisci et rem facere divinam, 
omnes autem postriduani dies seu post Kalendas sive post Nonas Idusve ex aequo atri sunt, ideo 
et Nonas inhabiles nuptiis esse dixerunt, ne nupta aut postero die libertatem auspicaretur uxoriam 
aut atro immolaret, quo nefas est sacra celebrari. 

[1] Sed quia nos ad commemorationem dierum ordo deduxit, de hoc quoque quod Hori nostri 
consultatio continet pauca dicenda sunt. [2] Numa ut in menses annum, ita in dies mensem 
quemque distribuit, diesque omnes aut festos aut profestos aut intercisos vocavit. Festi dis dicati 
sunt, profesti hominibus ob administrandam rem privatam publicamque concessi, intercisi 
deorum hominumque communes sunt. [3] Festis insunt sacrificia epulae ludi feriae, profestis 
fasti comitiales comperendini stati proeliares. Intercisi in se non in alia dividuntur: illorum enim 
dierum quibusdam horis fas est, quibusdam fas non est ius dicere. Nam cum hostia caeditur fari 
nefas est, inter caesa et porrecta fari licet, rursus cum adoletur non licet. Ergo de divisione 
festorum et profestorum dierum latius disserendum est. 

[4] Sacra celebritas est vel cum sacrificia dis offeruntur vel cum dies divinis epulationibus 
celebratur vel cum ludi in honorem aguntur deorum vel cum feriae observantur. [5] Feriarum 
autem publicarum genera sunt quattuor. Aut enim stativae sunt aut conceptivae aut imperativae 
aut nundinae. [6] Et sunt stativae universi populi communes certis et constitutis diebus ac 
mensibus et in fastis statis observationibus adnotatae, in quibus praecipue servantur Agonalia 
Carmentalia Lupercalia. Conceptivae sunt quae quotannis a magistratibus vel a sacerdotibus 
concipiuntur in dies vel certos vel etiam incertos ut sunt Latinae Sementivae Paganalia 
Compitalia. Imperativae sunt quas consules vel praetores pro arbitrio potestatis indicunt. 
Nundinae sunt paganorum itemque rusticorum, quibus conveniunt negotiis propriis vel mercibus 
provisuri. [7] Sunt praeterea feriae propriae familiarum, ut familiae Claudiae vel Aemiliae seu 
Iuliae sive Corneliae et si quas ferias proprias quaeque familia ex usu domesticae celebritatis 
observat. [8] Sunt singulorum, uti natalium fulgurumque susceptiones, item funerum atque 




expiationum. Apud veteres quoque qui nominasset Salutem Semoniam Seiam Segetiam 
Tutilinam ferias observabat, item flaminica quotiens tonitrua audisset feriata erat donec placasset 
deos. 

[9] Adfirmabant autem sacerdotes pollui ferias si indictis conceptisque opus aliquod fieret. 
Praeterea regem sacrorum flaminesque non licebat videre feriis opus fieri et ideo per praeconem 
denuntiabant ne quid tale ageretur, et praecepti neglegens multabatur. [10] Praeter multam vero 
adfirmabatur eum qui talibus diebus imprudens aliquid egisset porco piaculum dare debere. 
Prudentem expiare non posse Scaevola pontifex adseverabat, sed Vmbro negat eum pollui qui 
opus vel ad deos pertinens sacrorumve causa fecisset vel aliquid ad urgentem vitae utilitatem 
respiciens actitasset. [11] Scaevola denique consultus quid feriis agi liceret, respondit quod 
praetermissum noceret. Quapropter si bos in specum decidisset eumque pater familias adhibitis 
operis liberasset, non est visus ferias polluisse, nec ille qui trabem tecti fractam fulciendo ab 
imminenti vindicavit ruina. [12] Vnde et Maro omnium disciplinarum peritus, sciens lavari ovem 
aut lanae purgandae aut scabie curandae gratia, pronuntiavit tunc ovem per ferias licere mersari, 
si hoc remedii causa fieret: 

balantumque gregem fluvio mersare salubri. 

Adiciendo enim salubri ostendit avertendi morbi gratia tantum modo, non etiam ob lucrum 
purgandae lanae causa fieri concessum. 

[13] Haec de festis et qui inde nascuntur, qui etiam nefasti vocantur; nunc de profestis et qui ex 
his procedunt loquemur, id est fastis, comitialibus, comperendinis, statis, proeliaribus. 

[14] Fasti sunt quibus licet fari praetori tria verba sollemnia, "do dico addico"; his contrarii sunt 
nefasti. Comitiales sunt quibus cum populo agi licet, et fastis quidem lege agi potest, cum populo 
non potest, comitialibus utrumque potest; comperendini quibus vadimonium licet dicere; stati qui 
iudicii causa cum peregrino instituuntur, ut Plautus in Curculione, 

si status condictus cum hoste intercessit dies. 

"Hostem" nunc more vetere significat "peregrinum". [15] Proeliares ab iustis non segregaverim, 
siquidem iusti sunt continui triginta dies quibus exercitu imperato vexillum russi coloris in arce 
positum est, proeliares autem omnes quibus fas est res repetere vel hostem lacessere. [16] Nam 
cum Latiar, hoc est Latinarum sollemne, concipitur, item diebus Saturnaliorum, sed et cum 
mundus patet, nefas est proelium sumere, [17] quia nec Latinarum tempore, quo publice 
quondam indutiae inter populum Romanum Latinosque firmatae sunt, inchoari bellum decebat, 
nec Saturni festo, qui sine ullo tumultu bellico creditur imperasse, nec patente mundo, quod 
sacrum Diti patri et Proserpinae dicatum est, meliusque occlusa Plutonis fauce eundum ad 
proelium putaverunt. [18] Vnde et Varro ita scribit: "mundus cum patet, deorum tristium atque 
inferum quasi ianua patet. Propterea non modo proelium committi, verum etiam dilectum rei 
militaris causa habere ac militem proficisci, navem solvere, uxorem liberum quaerendorum causa 
ducere religiosum est." [19] Vitabant veteres ad viros vocandos etiam dies qui essent notati rebus 
adversis, vitabant etiam ferias, sicut Varro in augurum libris scribit in haec verba: "Viros vocare 
feriis non oportet: si vocavit, piaculum esto." [20] Sciendum est tamen eligendi ad pugnandum 



diem Romanis tunc fuisse licentiam, si ipsi inferrent bellum. At cum exciperent, nullum 
obstitisse diem quo minus vel salutem suam vel publicam defenderent dignitatem. Quis enim 
observationi locus, cum eligendi facultas non supersit? 

[21] Dies autem postriduanos ad omnia maiores nostri cavendos putarunt, quos etiam atros velut 
infausta appellatione damnarunt. Eosdem tamen nonnulli communes velut ad emendationem 
nominis vocitaverunt. Horum causam Gellius Annalium libro quinto decimo et Cassius Hemina 
Historiarum libro secundo referunt. [22] Anno ab urbe condita trecentesimo sexagesimo tertio a 
tribunis militum Vergilio Mallio Aemilio Postumio collegisque eorum in senatu tractatum, quid 
esset propter quod totiens intra paucos annos male esset adflicta res publica; [23] et ex praecepto 
patrum Aquinium haruspicem in senatum venire iussum religionum requirendarum gratia dixisse 
Q. Sulpicium tribunum militum ad Alliam adversum Gallos pugnaturum rem divinam dimicandi 
gratia fecisse postridie Idus Quintiles, item apud Cremeram, multisque aliis temporibus et locis 
post sacrificium die postero celebratum male cessisse conflictum. [24] Tunc patres iussisse ut ad 
collegium pontificum de his religionibus referretur, pontificesque statuisse postridie omnes 
Kalendas Nonas Idus atros dies habendos, ut hi dies neque proeliares neque puri neque 
comitiales essent. [25] Sed et Fabius Maximus Servilianus pontifex in libro duodecimo negat 
oportere atro die parentare, quia tunc quoque Ianum Iovemque praefari necesse est, quos 
nominari atro die non oportet. [26] Ante diem quoque quartum Kalendas vel Nonas vel Idus 
tamquam inominalem diem plerique vitant. Eius observationis an religio ulla sit tradita quaeri 
solet, sed nos nihil super ea re scriptum invenimus nisi quod Q. Claudius Annalium quinto 
cladem illam vastissimam pugnae Cannensis factam refert ante diem quartum Nonas Sextiles. 

[27] Ad rem sane mi litarem nihil attinere notat Varro utrum fastus vel nefastus dies sit, sed ad 
solas hoc actiones respicere privatas. 

[28] Quod autem nundinas ferias dixi potest argui, quia Titius de feriis scribens nundinarum dies 
non inter ferias retulit sed tantum sollemnes vocavit, et quod Iulius Modestus adfirmat Messala 
augure consulente pontifices, an nundinarum Romanarum Nonarumque dies feriis tenerentur, 
respondisse eos nundinas sibi ferias non videri, et quod Trebatius in libro primo religionum ait 
nundinis magistratum posse manu mittere iudiciaque addicere. [29] Sed contra Iulius Caesar 
sexto decimo auspiciorum libro negat nundinis contionem advocari posse, id est cum populo agi, 
ideoque nundinis Romanorum haberi comitia non posse. Cornelius etiam Labeo primo fastorum 
libro nundinas ferias esse pronuntiat. [30] Causam vero huius varietatis apud Granium 
Licinianum libro secundo diligens lector inveniet. Ait enim nundinas Iovis ferias esse, siquidem 
flaminica omnibus nundinis in regia Iovi arietem soleat immolare, sed lege Hortensia effectum ut 
fastae essent, uti rustici, qui nundinandi causa in urbem veniebant, lites componerent. Nefasto 
enim die praetori fari non licebat. [31] Ergo qui ferias dicunt a mendacio vindicantur patrocinio 
vetustatis, qui contra sentiunt aestimatu aetatis quae legem secuta est vera depromunt. 

[32] Harum originem quidam Romulo adsignant, quem communicato regno cum T. Tatio 
sacrificiis et sodalitatibus institutis nundinas quoque adiecisse commemorant, sicut Tuditanus 
adfirmat. [33] Sed Cassius Servium Tullium fecisse nundinas dicit, ut in urbem ex agris 
convenirent urbanas rusticasque res ordinaturi. Geminus ait diem nundinarum exactis iam 
regibus coepisse celebrari, quia plerique de plebe repetita Servii Tullii memoria parentarent ei 
nundinis. Cui rei etiam Varro consentit. [34] Rutilius scribit Romanos instituisse nundinas ut 
octo quidem diebus in agris rustici opus facerent, nono autem die intermisso rure ad mercatum 



legesque accipiendas Romam venirent et ut scita atque consulta frequentiore populo referrentur, 
quae trinundino die proposita a singulis atque universis facile noscebantur. [35] Vnde etiam mos 
tractus ut leges trinundino die promulgarentur. Ea re etiam candidatis usus fuit in comitium 
nundinis venire et in colle consistere unde coram possent ab universis videri. Sed haec omnia 
neglegentius haberi coepta et post abolita, postquam internundino etiam ob multitudinem plebis 
frequentes adesse coeperunt. [36] Est etiam Nundina Romanorum dea a nono die nascentium 
nuncupata, qui lustricus dicitur. Est autem dies lustricus quo infantes lustrantur et nomen 
accipiunt; sed is maribus nonus, octavus est feminis. 

[37] Plene ut arbitror anni ac mensium constitutione digesta habet Horus quoque noster quod de 
dierum vocabulis et observatione consuluit. Et scire equidem velim numquid sit quod argutus 
Niligena et gentis accola numerorum potentis ex hoc ordine Romanae dispensationis inrideat, an 
Tuscum quoque Thybrim aliquid ex disciplinis suis hausisse consentiat.» 

[38] Subiecit Eustathius, «non solum Horus noster, gravis vir et ornatus, sed nec quisquam alius 
ut aestimo tam futtilis posset esse iudicii qui Romani anni sic ad unguem, ut aiunt, emendatum 
ordinem non probaret; cui maiorem gratiam et tenax memoria et luculenta oratio referentis 
adiecit. Nec mirum si haec digeries morsum reprehensionis evasit, cui accersita est ab Aegypto 
postremae correctionis auctoritas. [39] Nam Iulius Caesar ut siderum motus, de quibus non 
indoctos libros reliquit, ab Aegyptiis disciplinis hausit, ita hoc quoque ex eadem institutione 
mutuatus est ut ad solis cursum finiendi anni tempus extenderet. [40] Latii vero veteres incolae, 
quia nihil iam tum discere ab Aegypto licebat, ad quam nullus illis commeatus patebat, morem 
Graeciae in numerandis mensium diebus secuti sunt, ut retroversum cedente numero ab 
augmento in diminutionem computatio resoluta desineret. [41] Ita enim nos decimum diem, 
deinde nonum et postea octavum dicimus, ut Athenienses SsKaxqv Kai svaxqv (pOivovxog soliti 
sunt dicere. [42] Homerus quoque cum ait, 

xou psv (pGivovxog pqvog, xou 5’ icxapsvoio, 

quid aliud nisi illum cpOivovxa dicit cuius paulatim deficientis supputatio in nomen desinit 
secuturi et iaxapsvov illum qui praecedit numerum successurus priori in defectum meanti? [43] 
Quod et Homerus vester Mantuanus, intellegens illud stare dici ad quod acceditur, ait, 

stat sua cuique dies, 

extremum diem stare dicens, quasi ad quem per omnes eatur. [44] Idem poeta doctrina ac 
verecundia iuxta nobilis, sciens Romanos veteres ad lunae cursum et sequentes ad solis anni 
tempora digessisse, utriusque saeculi opinioni reverentiam servans, "vos quoque", inquit, 

labentem caelo qui ducitis annum, 

Liber et alma Ceres, 


tam lunam quam solem duces anni hac invocatione designans.» 

[1] Hic Avienus: «hoc equidem mecum multum ac frequenter agitavi, quid sit quod solem modo 
Apollinem, modo Liberum, modo sub aliarum appellationum varietate veneremur. Et quia 
sacrorum omnium praesulem esse te, Vetti Praetextate, divina voluerunt, perge, quaeso, rationem 
mihi tantae sub uno numine in nominibus diversitatis aperire.» 

[2] Tum Vettius: «cave aestimes, mi Aviene, poetarum gregem, cum de dis fabulantur, non ab 
adytis plerumque philosophiae semina mutuari. Nam quod omnes paene deos, dumtaxat qui sub 
caelo sunt, ad solem referunt, non vana superstitio sed ratio divina commendat. [3] Si enim sol, 
ut veteribus placuit, dux et moderator est luminum reliquorum et solus stellis errantibus praestat, 
ipsarum vero stellarum cursus ordinem rerum humanarum, ut quibusdam videtur, pro potestate 
disponunt, ut Plotino constat placuisse, significant: necesse est ut solem, qui moderatur nostra 
moderantes, omnium quae circa nos geruntur fateamur auctorem. [4] Et sicut Maro, cum de una 
Iunone diceret, "quo numine laeso," ostendit unius dei effectus varios pro variis censendos esse 
numinibus, ita diversae virtutes solis nomina dis dedemnt. Vnde sv x6 7tav sapientum principes 
prodiderunt. [5] Virtutem igitur solis quae divinationi curationique praeest Apollinem 
vocaverunt, quae sermonis auctor est Mercurii nomen accepit. Nam quia sermo interpretatur 
cogitationes latentes, 'Eppq<; and xob sppqvsbstv propria appellatione vocitatus est. [6] Virtus 
solis est quae fructibus <...> effectus eiusdem est qui frugibus praeest. Et hinc natae sunt 
appellationes deorum [sicut] ceterorum qui ad solem certa et arcana ratione referuntur et —ne 
tanto secreto nuda praestetur adsertio— auctoritates veterum de singulis consulamus. 

[7] Apollinis nomen multiplici interpretatione ad solem refertur, cuius rei ordinem pergam. Plato 
solem Attoaacovo. cognominatum scribit curo xon a.nona.XXciv zaq cucxivag id est a iactu radiorum; 
Chrysippus [Apollinem], cbg onxi xd>v noXX&v Kai (panAtov onatdiv xon Tiupog ovxa, primam enim 
nominis litteram retinere significationem negandi, q oxt povog saxi Kai onxi 7i;oAAoi, nam et 
Latinitas eum, quia tantam claritudinem solus obtinuit, solem vocavit. [8] Speusippus, quod ex 
multis ignibus constet vis eius <bq curo noXXcbv onatdiv Txupog anxon anvsaxMxog, Cleanthes coq 
an' aXXxov Kai aXXcov xotjxov zaq a.vaioXaq 7iotonpsvon, quod ab aliis atque aliis locorum 
declinationibus faciat ortus. [9] Cornificius arbitratur Apollinem nominatum ano xon cAo.ttoAcTv, 
id est quia intra circuitum mundi quem Graeci noXov appellant impetu latus ad ortus refertur. Alii 
cognominatum Apollinem putant (hq anoXXvvxa xa una, exanimat enim et perimit animantes 
cum pestem intemperie caloris immittit, [10] ut Euripides in Phaethonte, 

cb xpttaocpsyysg rjAt’, <bq p‘ anmXeoaq, 

60sv a’ A7 t6?Ag)v spcpavdx; rAr^si Ppoxog, 


item Archilochus, 

dvac, AjioAAov, Kai an xoug psv aixtong 
aqpatvs Kai atpag oXXv' coajrcp oAAnag. 


[11] Denique inustos morbo A7ioAAcovo[:SAfixong Kai r]/aof:SAfixoug appellant, et quia similes sunt 
solis effectibus effectus lunae in iuvando nocendoque, ideo feminas certis adflictas morbis 



as^qvofAqxoni; et Apxspt5o[Aqxoo<; vocant. [12] Hinc est quod arcu et sagittis Apollinis 
simulacra decorantur, ut per sagittas intellegatur vis emissa radiorum, eunde Homerus>, 

auxap 87istx’ anxotai [SsAog sxsjisuksi; scpisig 
P<xAA\ 


[13] Idem auctor est et publicae sospitatis, quam creditur sol animantibus praestare temperie. Sed 
quia perpetuam praestat salubritatem et pestilens ab ipso casus rarior est, ideo Apollinis 
simulacra manu dextera Gratias gestant, arcum cum sagittis sinistra, quod ad noxam sit pigrior, 
et salutem manus promptior largiatur. [14] Hinc est quod eidem adtribuitur medendi potestas, 
quia temperatus solis calor morborum omnium fuga est. Nam cb<; d.TrcAauvovxa ib.q vocoug 
ATTO/Acova tamquam AttcAacovo. cognominatum putant. [15] Quae sententia Latinae quoque 
nominis enuntiationi congruens fecit, ne huius dei nomen verteremus, ut Apollinem apellentem 
mala intellegas, quem Athenienses AAcGko.kov appellant. Sed et Lindii colunt Apollinem 
Aoiptov, hoc cognomine finita pestilentia nuncupatum. Eadem opinio sospitalis et medici dei in 
nostris quoque sacris fovetur. Namque virgines Vestales ita indigitant: Apollo Medice, Apollo 
Paean. [16] Cum ergo sint huiusce sideris, id est solis, duo maximi effectus, alter quo calore 
temperato iuvat mortalium vitam, alter quo iactu radiorum nonnumquam pestiferum virus 
immittit, duo eademque cognomina circa singulos effectus propriis enuntiationibus signant, 
appellantes deum 'Irpov atque natava. Quae cognomina utrique effectui apta sunt, ut sit ’Iqiog 
goto xob iaoOat, id est a sanando, et natav goto xob 7iabstv xa q avia q, et rursus 'Iqiog goto xob 
isvat, ab immitendo [ [SsAog s%sjieuk:s<; ecpielq], et natav goto xon 7iaistv, a feriendo. [17] Obtinuit 
tamen ut cum sanitatem dari sibi precantur, iq natav per H litteram enuntient, id est medere 
Paean; cum autem is natav per E litteram dicunt cum adspiratione prioris litterae, significant hoc 
dici in aliquem adversa precatione, [Sa.As natav, id est immitte feriendo. Qua voce ferunt 
Latonam usam cum Apollinem hortaretur impetum Pythonis incessere sagittis, cuius rei 
naturalem rationem suo loco reddam. [18] Hanc vocem, id est is naiav, confirmasse fertur 
oraculum Delphicum Atheniensibus petentibus opem dei adversus Amazonas Theseo regnante. 
Namque inituros bellum iussit his ipsis verbis semet ipsum auxiliatorem invocare hortarique. 

[19] Apollodorus in libro quarto decimo Ttepi xcov 9sd>v "Iqtov solem scribit: ita appellari 
Apollinem arco xon Kaxa xov Koopov tsoOat xai isvat, quod sol per orbem impetu fertur. [20] Sed 
Timotheus ita: 

an xs 3) xov asi noXov onpavtov 
AapTipalg aKxtatv q/as [SdAAcov 
7ispv|/ov SKa.pdAov s%0pot(; [SsAog 
oaq and vsvpaq d> is natav. 


[21] Eundem deum praestantem salubribus causis OiiAiov appellant, id est sanitatis auctorem, ut 
ait Homerus: 


onLs xs Kai pa.Aa xaips. 



Maeandrius scribit Milesios AjioAAom OuAico pro salute sua immolare. Pherecydes refert Thesea 
cum in Cretam ad Minotaurum duceretur, vovisse pro salute atque reditu suo AtioAacovi Ou/dco 
Kai Apxspkn OiiAia. [22] Nec mirum si gemini effectus variis nominibus celebrantur, cum alios 
quoque deos ex contrario in eadem re duplici censeri et potestate accipiamus et nomine, ut 
Neptunum quem alias ’Evocri%0ova id est terram moventem, alias AacpaAkova id est stabilientem 
vocant, item Mercurius hominum mentes vel oculos et excitat et sopit, ut ait poeta: 

siXsxo 5s pa[35ov, xrj x’ av6pwv oppaxa 0sXysi, 

<ebv £0sXsi, xoix; 5" ahxs Kai i)7rvc.oovxag sysipsi>. 


[23] Vnde et Apollinem, id est solem, modo sospitatem modo pestem significantibus 
cognominibus adoramus; cum tamen pestis quae ab eo noxiis immititur aperte hunc deum bonis 
propugnare significet. [24] Hinc est quod apud Pachynum Siciliae promuntorium Apollo 
Libystinus eximia religione celebratur. Nam cum Libyes invasuri Siciliam classem appulissent 
ad id promuntorium, Apollo, qui ibi colitur, invocatus ab incolis immissa hostibus peste et paene 
cunctis subita morte interceptis Libystinus cognominatus est. [25] Nostris quoque continetur 
annalibus similis eiusdem dei praesentiae maiestas. Nam cum ludi Romae Apollini celebrarentur 
ex vaticinio Marcii vatis carmineque Sibyllino, repentino hostis adventu plebs ad arma excitata 
occurrit hosti, eoque tempore nubes sagittarum in adversos visa ferri et hostem fugavit et victores 
Romanos ad spectacula dei sospitalis reduxit. Hinc intellegitur proelii causa, non pestilentiae 
sicut quidam aestimant, ludos institutos. 

[26] Haec est autem huius aestimationis ratio quod tunc sol super ipsum nostrae habitationis 
verticem fulget. Nam Cancer in aestivo tropico est, in quo meante sole radii temperatam nostram 
non eminus sed superne demissi rectis fulgoribus lustrant. Vnde aestimatum est a nonnullis ad 
propitiandum tunc maxime deum caloris Apollinaribus litari. [27] Sed invenio in litteris hos 
ludos victoriae, non valitudinis causa, ut quidam annalium scriptores memorant, institutos. Bello 
enim Punico hi ludi ex libris Sibyllinis primum sunt instituti suadente Cornelio Rufo decemviro, 
qui propterea Sibylla cognominatus est et postea corrupto nomine primus coepit Sylla vocitari. 

[28] Fertur autem in carminibus Marcii vatis, cuius duo volumina inlata sunt in senatum, 
inventum esse ita scriptum: 

hostem, Romani, si ex agro expellere vultis, vomicam quae gentium venit longe, Apollini censeo vovendos ludos qui 
quotannis comiter Apollini fiant. His ludis faciendis praesit is praetor qui ius populo plebique dabit summum. 
Decemviri Graeco ritu hostiis sacra faciant. Hoc si recte facietis, gaudebitis semper fietque res publica melior: nam 
is divus extinguet perduelles vestros qui vestros campos pascunt placide. 

[29] Ex hoc carmine cum procurandi gratia dies unus rebus divinis impensus esset, postea 
senatus consultum factum uti decemviri, quo magis instruerentur de ludis Apollini agundis reque 
divina recte facienda, libros Sibyllinos adirent. In quibus cum eadem reperta nuntiatum esset, 
censuerunt patres Apollini ludos vovendos faciendosque, inque eam rem duodecim milia aeris 
praetori et duas hostias maiores dari, decemvirisque praeceptum ut Graeco ritu hisce hostiis 
sacrum facerent, Apollini bove aurato et capris duabus albis auratis, Latonae bove femina aurata. 
Ludos in circo populus coronatus spectare iussus. 



[30] Haec praecipue traditur origo ludorum Apollinarium. Nunc ex aliis quoque huius dei 
nominibus eundem esse Apollinem et solem probemus. [31] Ao^iag cognominatur, ut ait 
Oenopides, oxi SK7topsbsxai xov aocov kukaov goto Snapwv en’ avaioXaq Kivoupsvoq, id est quod 
obliquum circulum ab occasu ad orientem pergit; aut, ut Cleanthes scribit, 87isi5fi kcxG' cXiKo.q 
Kivsixar Aocai yap siai Kai abxai, quod flexuosum iter pergit, f\ oxi koiqb.q mq axiXvaq tqaiv scp’ 
qpat; Popsioix; ovxa q voxsiog tov, vel quod transversos in nos a meridie immitit radios, cum simus 
ad ipsum septentrionales. [32] Atynog cognominatur goto xou 8rjXa Kai (pavspa navia nomv xcp 
(pcoxi, quod inluminando omnia clara demonstret. 

[33] (I>oi[:log appellatur, ut ait Cornificius, and iov (poixav [3iq, quod vi fertur, plerique autem a 
specie et nitore <D>oT[3ov id est KaGapov Kai Aapjipov, dictum putant. [34] Item Oavqxa appellant 
goto xon (paivsiv, et Oavsov, STtsiSiq (paivsxai vsog, quia sol cotidie renovat sese, unde Vergilius 
"mane novum". 

[35] Camerienses, qui sacram Soli incolunt insulam, Asiysvsxq Apollini immolant, xcp xov fpnov 
asi yiyvsaGai Kai asi yswav, id est quod semper exoriens gignitur quodque ipse generat universa 
inseminando fovendo producendo alendo augendoque. 

[36] Apollinis Lycii plures accipimus cognominis causas. Antipater Stoicus Lycium Apollinem 
nuncupatum scribit goto xon ^soKaivsoGai navia (po)iiqovioq tydou. Cleanthes Lycium 
Apollinem appellatum notat quod, veluti lupi pecora rapiunt, ita ipse quoque umorem eripit 
radiis. [37] Prisci Graecorum primam lucem, quae praecedit solis exortus, }d>Kr|v appellaverunt 
goto xon acu Kou. Id temporis hodieque ADKoepoy cognominant. [38] De quo tempore poeta ita 
scribit: 

ripog 5’ oux’ ap neo pax;, sxi 5’ dp(piX.nKp vh^, 


idem Homerus, 

cuyco 5’ Attoaacovi AuKpycvci KXnxoxo^cp, 

quod significat xco yswoivxi xqv AUKpv, id est qui generat exortu suo lucem. Radiorum enim 
splendor propinquantem solem longe lateque praecedens atque caliginem paulatim extenuans 
tenebrarum parit lucem. [39] Neque minus Romani, ut pleraque alia ex Graeco, ita et lucem 
videntur a X,nKp figurasse. Annum quoque vetustissimi Graecorum AUKa[3avxa appellabant xov 
U7io xou au Kou id est sole [laivopcvov Kai psxpoupsvov. [40] Aukov autem solem vocari etiam 
Lycopolitana Thebaidos civitas testimonio est, quae pari religione Apollinem itemque lupum, 
hoc est Mkov, colit, in utroque solem venerans, quod hoc animal rapit et consumit omnia in 
modum solis, ac plurimum oculorum acie cernens tenebras noctis evincit. [41] Ipsos quoque 
^ukoui; a AUKp id est a prima luce appellatos quidam putant, quia hae ferae maxime id tempus 
aptum rapiendo pecori observant, quod antelucanum post nocturnam famem ad pastum stabulis 
expellitur. 

[42] Apollinem naxpcpov cognominaverunt non propria gentis unius aut civitatis religione sed ut 
auctorem progenerandarum omnium rerum, quod sol umoribus exsiccatis ad progenerandum 
omnibus praebuit causam, ut ait Orpheus, 



Tiaxpog s^ovia voov Kai S7ti(ppova PonAfjv. 


Vnde nos quoque Ianum patrem vocamus, solem sub hac appellatione venerantes. [43] Nopiov 
Atioaacovo. cognominaverunt non ex officio pastorali et fabula per quam fingitur Admeti regis 
pecora pavisse, sed quia sol pascit omnia quae terra progenerat. [44] Vnde non unius generis sed 
omnium pecorum pastor canitur ut apud Homerum Neptuno dicente 

OoT[3s, ob 5’ siAErobag sXucag floug [3oOKO^SSOKSg, 

atque idem apud eundem poetam equarum pastor significatur, ut ait, 

xag sv Oqpip 0psvp' apyopoxo^gog A7 io?Ag)v, 
apcpro 0q?isiag, cpoflov Apqog (popsoboag. 


[45] Praeterea aedes ut ovium pastoris sunt apud Camirenses 'E7upq/doi), apud Naxios noipvioo 
itemque deus ApvoKopqg colitur, et apud Lesbios Na.7ia.iog; et multa sunt cognomina per diversas 
civitates ad dei pastoris officium tendentia. Quapropter universi pecoris antistes et vere pastor 
agnoscitur. 

[46] Apollo 'ElcAGug appellatur curo xob G/dxxao0ai rrepi xqv yqv, quod aeterno circa terram 
meatu veluti volvi videtur, ut ait Euripides, 

"Haig, 0oaTg uutoiorv sAioocov (pAoya, 

f\ oxi onvaXio0svxog tioaaou Tiupog 7ispmo^si, ut ait Empedocles: 
onvsK' d.va/aa0dg psyav onpavov apcputo^snsi. 

Platon d.Tio xon auva/duav Kai ouva.0poiuiv xong av0pd)7iong, oxav avaxciAq, quod exoriens 
homines conducit in coetum. 

[47] Apollo XpnaoKopag cognominatur a fulgore radiorum, quas vocant comas aureas solis, 
unde et AKspoiKopqg, quod numquam radii possunt a fonte lucis avelli; item Apyopoxo^og, quod 
enascens per summum orbis ambitum velut arcus quidam figuratur alba et argentea specie, ex 
quo arcu radii in modum emicant sagittarum. [48] Epivdsbg cognominatur, oxi cxtov 0si, quia 
fervens currit, 87isi Kaiopsvog opaxai vsog, vel quod, cum omnia ardentia consumantur, hic suo 
calore candens semper novus constat. Item ATroAAtov KiAAa.log, oxi xag Kivqosig Aa.idg 7ioisi, 
semper nobis ab austro currens. [49] 0np[3paTog AnoXXcov 6 xong opPpong 0sig, quod est deus 
imbricitor; Atioaacov Oi^paiog, quod lumen eius exoriens amabile amicissima veneratione 
consalutamus. 

[50] Atioaacov H60iog ouk a7io xrjg TicuaGCog, id est non a consultatione oraculorum dictus a 
physicis aestimatur, sed a7io xon 7in0siv, id est of)7tsrv, quod numquam sine vi caloris efficitur. 

[51] Hinc ergo H60iov dictum aestimant, licet hoc nomen ex nece draconis inditum deo Graeci 
fabulentur, quae tamen fabula non abhorret ab intellectu naturalis arcani, quod apparebit si 



percurratur ordo qui de Apolline nascente narratur, sicut paulo superius enarraturum me esse 
promisi. 


[52] Latonae Apollinem Dianamque pariturae luno dicitur obstitisse, sed ubi quandoque partus 
effusus est, draconem ferunt, qui IlnOrov vocitabatur, invasisse cunas deorum Apollinemque in 
prima infantia sagittis beluam confecisse. [53] Quod ita intellegendum naturalis ratio demonstrat. 
Namque post chaos ubi primum coepit confusa deformitas in rerum formas et in elementa 
enitescere, terraque adhuc umida substantia molli atque instabili sede nutaret, convalescente 
paulatim aetherio calore atque inde seminibus in eam igneis defluentibus, haec sidera edita esse 
creduntur et solem quidem maxima vi caloris in superna raptum, lunam vero umidiore et velut 
femineo sexu naturali quodam pressam tepore inferiora tenuisse, tamquam ille magis substantia 
patris constet, haec matris, [54] siquidem Latonam physici volunt terram videri, cui diu intervenit 
luno ne numina quae diximus ederentur: hoc est aer, qui tunc umidus adhuc gravisque obstabat 
aetheri ne fulgor luminum per umoris aerii densitatem tamquam e cuiusdam partus progressione 
fulgeret. [55] Sed divinae providentiae vicit instantia, quae creditur iuvisse partum. Ideo in insula 
Delo ad confirmandam fidem fabulae aedes Providentiae, quam vaov flpovoiat; AOqva q 
appellant, apta religione celebratur. [56] Propterea in insula dicuntur enati, quod ex mari nobis 
oriri videntur. Haec insula ideo Delos vocatur, quia ortus et quasi partus luminum omnia facit 
8rjXa, id est aperta clarescere. 

[57] Haec est autem de nece draconis ratio naturalis, ut scribit Antipater Stoicus. Nam terrae 
adhuc umidae exhalatio, meando in supera volubili impetu atque inde sese, postquam calefacta 
est, instar serpentis mortiferi in infera revolvendo, corrumpebat omnia vi putredinis, quae non 
nisi ex calore et umore generatur, ipsumque solem densitate caliginis obtegendo videbatur 
quodammodo lumen eius eximere: sed divino fervore radiorum tandem velut sagittis incidentibus 
extenuata exsiccata enecta, interempti draconis ab Apolline fabulam fecit. [58] Est et alia ratio 
draconis perempti. Nam solis meatus licet ab ecliptica linea numquam recedat, sursum tamen ac 
deorsum ventorum vices certa deflexione variando iter suum velut flexum draconis involvit. [59] 
Vnde Euripides: 

7xopiysvr|(; 5s SpdKtov 65ov pysiiai xaTg xsxpapopcpoig 
ropau; ^suyvuq appovia TtAouxou Tto^uKapjtov oxnpa. 


Sub hac ergo appellatione caelestis itineris sol cum confecisset suum cursum, draconem 
confecisse dicebatur. Inde fabula exorta est de serpentis nece. [60] Sagittarum autem nomine non 
nisi radiorum iactus ostenditur, qui tunc longissimi intelleguntur quo tempore altissimus sol 
diebus longissimis solstitio aestivo conficit annuum cursum, inde 'EKqPo^og et 'Eicaxr|P6Xo<; 
dictus SKaOsv mq d.KxIvag [SdA/xov, e longissimo altissimoque radios in terram usque demittens. 

[61] De Pythii cognomine sufficere ista potuissent, ni haec quoque se ratio eiusdem appellationis 
ingereret. Cum enim sol in signo Cancri aestivum solstitium facit, in quo est longissimi diei 
terminus, et inde retrogressum agit ad diminutionem dierum, Pythius eo tempore appellatur cbc; 
7tnpaxov Gscov, 6 scxrv xov xs^snxalov 8popov xpsxcov. [62] Idem ei nomen convenit et cum 
Capricornum rursus ingrediens ultimum brevissimi diei cursum intellegitur peregisse, et ideo in 
alterutro signorum peracto annuo spatio draconem Apollo, id est flexuosum iter suum, ibi 





confecisse memoratur. Hanc opinionem Cornificius in Etymis retulit. [63] Ideo autem iis duobus 
signis quae portae solis vocantur. Cancro et Capricorno, haec nomina contigerunt, quod cancer 
animal retro atque oblique cedit eademque ratione sol in eo signo obliquum ut solet incipit agere 
retrogressum, caprae vero consuetudo haec in pastu videtur ut semper altum pascendo petat, sed 
et sol in Capricorno incipit ab imis in alta remeare. 

[64] AnoTAcova AiSnpaiov vocant, quod geminam speciem sui numinis praefert ipse inluminando 
formandoque lunam. Etenim ex uno fonte lucis gemino sidere spatia diei et noctis inlustrat, unde 
et Romani solem sub nomine et specie Iani Didymaei Apollinis appellatione venerantur. [65] 
ArcoTAcova AcAcpiov vocant, quod quae obscura sunt claritudine lucis ostendit sk tou dqAoijv xa 
acpavq aut, ut Numenio placet, quasi unum et solum. Ait enim prisca Graecorum lingua 8s>opov 
unum vocari. Vnde et frater, inquit, aSstapog dicitur quasi iam non unus. [66] Hieropolitani 
praeterea, qui sunt gentis Assyriorum, omnes solis effectus atque virtutes ad unius simulacri 
barbati speciem redigunt eumque Apollinem appellant. [67] Huius facies prolixa in acutum barba 
figurata est, eminente super caput calatho. Simulacrum thorace munitum est, dextera erectam 
tenet hastam superstante Victoriae parvulo signo, sinistra floris porrigit speciem summisque ab 
umeris Gorgoneum velamentum redimitum anguibus tegit scapulas. Aquilae propter <caput> 
exprimunt instar volatus, ante pedes imago feminea est, cuius dextera laevaque sunt signa 
feminarum; ea cingit flexuoso volumine draco. [68] Radios in terram superne iaci barba demissa 
significat. Calathus aureus surgens in altum monstrat aetheris summam, unde solis creditur esse 
substantia. Hastae atque loricae argumento imago adiungitur Martis, quem eundem ac solem esse 
procedens sermo patefaciet. Victoria testatur cuncta submitti huius sideris potestati. Floris 
species florem rerum protestatur, quas hic deus inseminat progenerat fovet nutrit maturatque. 

[69] Species feminea terrae imago est, quam sol desuper inlustrat. Signa duo aeque feminea 
quibus ambitur hylen naturamque significant confamulantes, et draconis effigies flexuosum iter 
sideris monstrat. Aquilae propter altissimam velocitatem volatus altitudinem solis ostendunt. [70] 
Addita est Gorgonea vestis, quod Minerva quam huius praesidem accipimus solis virtus sit, sicut 
et Porphyrius testatur Minervam esse virtutem solis quae humanis mentibus prudentiam 
subministrat. Nam ideo haec dea Iovis capite prognata memoratur, id est de summa aetheris parte 
edita, unde origo solis est. 

[1] Haec quae de Apolline diximus possunt etiam de Libero dicta existimari. Nam Aristoteles, 
qui Theologumena scripsit, Apollinem et Liberum patrem unum eundemque deum esse cum 
multis aliis argumentis adserat, etiam apud Ligyreos ait in Thracia esse adytum Libero 
consecratum ex qua redduntur oracula. Sed in hoc adyto vaticinaturi plurimo mero sumpto, uti 
apud Clarium aqua pota, effantur oracula. [2] Apud Lacedaemonios etiam in sacris quae Apollini 
celebrant, Hyacinthia vocantes, hedera coronantur Bacchico ritu. [3] Item Boeotii, Parnassum 
montem Apollini sacratum esse memorantes, simul tamen in eodem et oraculum Delphicum et 
speluncas Bacchicas uni deo consecratas colunt; unde et Apollini et Libero patri in eodem monte 
res divina celebratur. [4] Quod cum et Varro et Granius Flaccus adfirment, etiam Euripides his 
docet: 



Aiovuoog Gupooioi Kai V8(3pd>v SopaTg 
KaBo.TTTog sv 7isi3Kaiai napvaaaov Kaxa 
7ir|5a xopsucov. 


[5] In hoc monte Parnasso Bacchanalia alternis annis aguntur, ubi et Satyrorum, ut adfirmant, 
frequens cernitur coetus et plerumque voces propriae exaudiuntur, itemque cymbalorum crepitus 
ad aures hominum saepe perveniunt. [6] Et ne quis opinetur diversis dis Parnassum montem 
dicatum, idem Euripides in Licymnio, Apollinem Liberumque unum eundemque deum esse 
significans, scribit, 

5sG7ioia (piAobacpvc B&kxs, Tiaiav 'AttoAaov ciiAupc. 

Ad eandem sententiam Aeschylus, 

6 Kioosix; ATroAAtov 6 BaKxsiog 6 pavxig. 

[7] Sed licet —illo prius adserto eundem esse Apollinem ac solem edoctoque postea ipsum esse 
Liberum patrem qui Apollo est— nulla ex his dubitatio sit solem ac Liberum patrem eiusdem 
numinis habendum, absolute tamen hoc argumentis liquidioribus adstruetur. [8] In sacris enim 
haec religiosi arcani observatio tenetur, ut sol cum in supero id est in diurno hemisphaerio est, 
Apollo vocitetur: cum in infero id est nocturno, Dionysus qui est Liber pater habeatur. [9] Item 
Liberi patris simulacra partim puerili aetate, partim iuvenis fingunt, praeterea barbata specie, 
senili quoque, ut Graeci eius quem Baooapsa, item quem Bpiosa appellant, et ut in Campania 
Neapolitani celebrant "H[kova cognominantes. [10] Hae autem aetatum diversitates ad solem 
referuntur, ut parvulus videatur hiemali solstitio, qualem Aegyptii proferunt ex adyto die certa, 
quod tunc brevissimo die veluti parvus et infans videatur, exinde autem procedentibus augmentis 
aequinoctio vernali similiter atque adulescentis adipiscitur vires figuraque iuvenis ornatur. Postea 
statuitur eius aetas plenissima effigie barbae solstitio aestivo, quo tempore summum sui 
consequitur augmentum. Exinde per deminutiones veluti senescenti quarta forma deus figuratur. 
[11] Item in Thracia eundem haberi solem atque Liberum accipimus, quem illi Sebazium 
nuncupantes magnifica religione celebrant, ut Alexander scribit, eique deo in colle Zilmisso 
aedes dicata est specie rotunda, cuius medium interpatet tectum. Rotunditas aedis monstrat 
huiusce sideris speciem, summoque tecto lumen admittitur, ut appareat solem cuncta vertice 
summo lustrare lucis inmissu, et quia oriente eo universa patefiunt. [12] Orpheus quoque solem 
volens intellegi ait inter cetera: 

xf|Kcov aiGspa 5Tov UKivqxov 7tpiv sovxa 
s^avscpqvs GsoToiv opav Ka.AAiaxov i5so0ai, 
ov 8f] vnv Ka/xouoi Oavqxa xs Kai Aiovnaov 
EnPouXfja x’ dvaxxa Kai Avxanyqv dpibqAov 
odAoi 5’ a.AAo Ka.Aouoiv S7ux0ovicov avGpamcov. 
npdixoi; 5’ s q cpao<; q^Gs, Aiovuoog 5’ 87i8KAri0q, 
obvsKa Sivsixai Kax’ cuisipova paKpov 'OAiqiTiov 
odAaxGsi q 5’ ovop' saxs, 7ipoacovnpia(; Txpoq 8 k6.gxo)v 
7iavxo5a7idi; Kaxa Kaipov, apsiPopsvoio xpovoio. 



[13] Oavqxa dixit solem ano xob (pd>x6<; Kai (pavspob, id est a lumine atque inluminatione, quia 
cunctis visitur cuncta conspiciens. Aiovoaog, ut ipse vates ait, coto xob SivsiaGai Kai 
7tspupspso0ai, id est quod circumferatur in ambitum. [14] Vnde Cleanthes ita cognominatum 
scribit curo xon Siavboai, quia cotidiano impetu ab oriente ad occasum diem noctemque faciendo 
caeli conficit cursum. 

[15] Physici Aiovogov Aiog vobv, quia solem mundi mentem esse dixerunt. Mundus autem 
vocatur caelum, quod appellant Iovem. Vnde Aratus de caelo dicturus ait, sk Aiog dpxcopscBa. 

[16] Liber a Romanis appellatur, quod liber et vagus est, ut ait Laevius, 

Hac qua sol vagus igneas habenas 
immittit propius iugatque terrae. 


[17] Idem versus Orphaici Eu[:k)uArja vocantes boni consilii hunc deum praestitem monstrant. 
Nam si conceptu mentis consilia nascuntur, mundi autem mentem solem esse opinantur auctores, 
a quo in homines manat intellegendi principium, merito boni consilii solem antistitem 
crediderunt. [18] Solem Liberum esse manifeste pronuntiat Orpheus hoc versu: 

"HZiog, 6v Aiovnaov STUKAqaiv KaXsouaiv. 

Et is quidem versus absolutior, ille vero eiusdem vatis operosior: 

sig Zsbg sig Ai8q<; sig "HZiog sig Aiovnaog. 

[19] Huius versus auctoritas fundatur oraculo Apollinis Clarii, in quo aliud quoque nomen soli 
adicitur, qui in isdem sacris versibus inter cetera vocatur IAQ. Nam consultus Apollo Clarius 
quis deorum habendus sit qui vocatur IAQ, ita effatus est: 

[20] opyia psv 8s8aa>xa<; sxpqv vq7tso0sa kso0siv, 
si 8’ apa xoi Traupq auvsoig Kai vobg a/jma.bvoq. 

Opa^so xov 7iavxwv U7taxov 9sov sppsv IAO, 

Xsipaxi psv x’ AiSqv, Aia 8’ siapog apxopsvoio, 

'Hskiov 8s 0spsu<;, psxo7icopon 8’ d(3pov ‘IaKxov. 


[21] Huius oraculi vim, numinis nominisque interpretationem, qua Liber pater et sol IAQ 
significatur, exsecutus est Cornelius Labeo in libro cui titulus est De oraculo Apollinis Clarii. 

[22] Item Orpheus, Liberum atque Solem unum esse deum eundemque demonstrans, de omatu 
vestituque eius in sacris Liberalibus ita scribit: 

xabxa xs navia xsAsiv rjpi aKsofj 7XOKdaavxa 
ad>pa 9son pipqpa 7tspiKAbxob qskioio' 

7ipd>xa psv obv cpXoysan; sva/dyKiov aKxivsaaiv 



nsnXov cpoivucsov Tiupi sucsAov dp(pi[3a/xa0ar 
abxap i) 7 isp 0 s vsPpoTo 7 iavaioXov sbpb Ka0av|/ou 
Ssppa 7 io?i 0 axiKTOV 0qp6<; Kaxa Ss^iov cbpov, 
aaxpcov SaiSa^scov pipqp' tepob xs 716 X 010 . 

Eixa 5’ i)7isp0s vs(3pq<; xP^asov ^coaxipa (3aXsa0ai, 
7iap(pavo®vxa, 7ispd; axspvcov cpopssiv, psya aipa, 
suBug ox’ sk 7tspaxcov yourp cpasdcov avopoocov 
Xpoasiaig aicxTai [:SdAr| poov IlKsavoTo, 
adyp 6’ aanczoq f), ava Ss Spoaco apcppuysiaa 
pappaipr| Sivqaiv sXiaaopsvr| Kaxa kukXov, 

7ipoa0s 0soff ^coaxqp 5' ap' rmo axspvcov apsxpqxcov 
cpaivsxai liKsavob kukXo<;, psya 0aupa i5sa0ai. 


[23] Hinc et Vergilius sciens Liberum patrem solem esse et Cererem lunam, qui pariter 
fertilitatibus glebae et maturandis frugibus vel nocturno temperamento vel diurno calore 
moderantur, "vestro", ait, 

si munere tellus 

Chaoniam pingui glandem mutavit arista. 


[24] Solem vero terrenae esse fecunditatis auctorem idem poeta profano mox docuit exemplo, 
cum ait, 

saepe etiam steriles incendere profuit agros, 

et reliqua. Si enim hominum commento ignis adhibitus multiplex praestat auxilium, quid 
adscribendum est aetherio solis calori? 

[1] Quae de Libero patre dicta sunt, haec Martem eundem ac solem esse demonstrant: siquidem 
plerique Liberum cum Marte coniungunt, unum deum esse monstrantes. Vnde Bacchus 'Evud/aog 
cognominatur, quod est inter propria Martis nomina. [2] Colitur etiam apud Lacedaemonios 
simulacrum Liberi patris hasta insigne, non thyrso. Sed et cum thyrsum tenet, quid aliud quam 
latens telum gerit? Cuius mucro hedera lambente protegitur, quod ostendit vinculo quodam 
patientiae obligandos impetus belli. Habet enim hedera vinciendi obligandique naturam. Nec non 
et calor vini, cuius Liber pater auctor est, saepe homines ad furorem bellicum usque propellit. [3] 
Igitur propter cognatum utriusque effectus calorem Martem ac Liberum unum eundemque deum 
esse voluerunt. Certe Romani utrumque patris appellatione venerantur, alterum Liberum patrem, 
alterum Marspitrem, id est Martem patrem cognominantes. [4] Hinc etiam Liber pater bellorum 
potens probatur, quod eum primum ediderunt auctorem triumphi. Cum igitur Liber pater idem ac 
sol sit, Mars vero idem ac Liber pater, Martem solem esse quis dubitet? [5] Accitani etiam, 
Hispana gens, simulacrum Martis radiis ornatum maxima religione celebrant, Neton vocantes. 

[ 6 ] Et certe ratio naturalis exigit ut di caloris caelestis parentes magis nominibus quam re 



substantiaque divisi sint: fervorem autem quo animus excandescit excitaturque alias ad iram, 
alias ad virtutes, nonnumquam ad temporalis furoris excessum, per quas res etiam bella 
nascuntur, Martem cognominaverunt; cuius vim poeta exprimendo et similitudini ignis 
adplicando ait: 

paivsxo 5’ c bc; ox’ Apqg syxsajiatax; q’ oXoov 7xup. 

In summa pronuntiandum est effectum solis, de quo fervor animorum, de quo calor sanguinis 
excitatur, Martem vocari. 

[7] Vt vero Mercurius sol probetur, superius edocta suffragio sunt. Eundem enim esse Apollinem 
atque Mercurium vel hinc apparet, quod apud multas gentes stella Mercurii ad Apollinis nomen 
refertur et quod Apollo Musis praesidet, Mercurius sermonem, quod est Musarum munus, 
impertit. [8] Praeter hoc quoque Mercurium pro sole censeri multa documenta sunt. Primum 
quod simulacra Mercurii pennatis alis adornantur, quae res monstrat solis velocitatem. [9] Nam 
quia mentis potentem Mercurium credimus appellatumque ita intellegimus curo xon sppqvsusiv, 
et sol mundi mens est, summa est autem velocitas mentis, ut ait Homerus, 

(bg si 7ixspov qs voqpa, 

ideo pennis Mercurius quasi ipsa natura solis ornatur. [10] Hoc argumentum Aegyptii lucidius 
absolvunt, ipsius solis simulacra pennata fingentes, quibus color apud illos non unus est. Alterum 
enim caerulea specie, alterum clara fingunt. Ex his clarum superum et caeruleum inferum vocant, 
inferi autem nomen soli datur, cum in inferiore hemisphaerio, id est hiemalibus signis, cursum 
suum peragit, superi, cum partem zodiaci ambit aestivam. [11] Eadem circa Mercurium sub alia 
fabula fictio est, cum inter superos et inferos deos administer ac nuntius aestimatur. [12] 
Argiphontes praeterea cognominatur non quod Argum peremerit, quem ferunt per ambitum 
capitis multorum oculorum luminibus ornatum custodisse Iunonis imperio Inachi filiam Io, eius 
deae paelicem, conversam in bovis formam: sed sub huiusmodi fabula Argus est caelum 
stellarum luce distinctum, quibus inesse quaedam species caelestium videtur oculorum. [13] 
Caelum autem Argum vocari placuit a candore et velocitate, rcapa xo Xsukov xal xayu. Et videtur 
terram desuper observare, quam Aegyptii hieroglyphicis litteris cum significare volunt, ponunt 
bovis figuram. Is ergo ambitus caeli stellarum luminibus ornatus tunc aestimatur enectus a 
Mercurio, cum sol diumo tempore obscurando sidera veluti enecat, vi luminis sui conspectum 
eorum auferendo mortalibus. 

[14] Pleraque etiam simulacra Mercurii quadrato statu figurantur, solo capite insignita et virilibus 
erectis, quae figura significat solem mundi esse caput et rerum satorem, omnemque vim eius non 
in quodam divisorum ministerio membrorum, sed in sola mente consistere, cuius sedes in capite 
est. [15] Quattuor latera eadem ratione finguntur qua et tetrachordum Mercurio creditur 
attributum. Quippe significat hic numerus vel totidem plagas mundi vel quattuor vices temporum 
quibus annus includitur, vel quod duobus aequinoctiis duobusque solstitiis zodiaci ratio distincta 
est, ut lyra Apollini chordarum septem tot caelestium sphaerarum motus praestat intellegi, quibus 
solem moderatorem natura constituit. [16] In Mercurio solem coli etiam ex caduceo claret, quod 
Aegyptii in specie draconum maris et feminae coniunctorum figuraverunt Mercurio 
consecrandum. Hi dracones parte media voluminis sui in vicem nodo quem vocant Herculis 



obligantur, primaeque partes eorum, reflexae in circulum, pressis osculis ambitum circuli 
iungunt, et post nodum caudae revocantur ad capulum caducei omanturque alis ex eadem capuli 
parte nascentibus. [17] Argumentum caducei ad genituram quoque hominum, quae genesis 
appellatur, Aegyptii protendunt, deos praestites homini nascenti quattuor adesse memorantes, 
Aaipova Tu%qv "Epcoxa AvayKqv. Et duo priores solem ac lunam intellegi volunt quod sol auctor 
spiritus caloris ac luminis humanae vitae genitor et custos est et ideo nascentis Aaipwv (id est 
deus) creditur, luna Tf>xq, quia corporum praesul est quae fortuitorum varietate iactantur; Amor 
osculo significatur, Necessitas nodo. [18] Cur pennae adiciantur iam superius absolutum est. Ad 
huiusmodi argumenta draconum praecipue volumen electum est propter iter utriusque sideris 
flexuosum. 

[1] Hinc est quod simulacris et Aesculapii et Salutis draco subiungitur, quod hi ad solis naturam 
lunaeque referuntur. Et est Aesculapius vis salubris de substantia solis subveniens animis 
corporibusque mortalium. Salus autem naturae lunaris effectus est quo corpora an i mantum 
iuvantur salutifero firmata temperamento. [2] Ideo ergo simulacris eorum iunguntur figurae 
draconum, quia praestant ut humana corpora velut infirmitatis pelle deposita ad pristinum 
revirescant vigorem, ut revirescunt dracones per annos singulos pelle senectutis exuta. Propterea 
et ad ipsum solem species draconis refertur, quia sol semper velut a quadam imae depressionis 
senecta in altitudinem suam ut in robur revertitur iuventutis. [3] Esse autem draconem inter 
praecipua solis argumenta etiam nominis fictione monstratur, quod sit nuncupatus ano xou 
SspKsrv id est videre. Nam ferunt hunc serpentem acie acutissima et pervigili naturam sideris 
huius imitari atque ideo aedium adytorum oraculorum thesaurorum custodiam draconibus 
adsignari. [4] Aesculapium vero eundem esse atque Apollinem non solum hinc probatur quod ex 
illo natus creditur, sed quod ei et vis divinationis adiungitur. Nam Apollodorus in libris quibus 
titulus est napi Gsdiv scribit quod Aesculapius divinationibus et auguriis praesit. [5] Nec mirum, 
siquidem medicinae atque divinationum consociatae sunt disciplinae. Nam medicus vel 
commoda vel incommoda in corpore futura praenoscit, sicut ait Hippocrates oportere medicum 
dicere de aegro, xa xs 7iapsovxa xai xa 7ipoysyov6xa kcu xa pe/Aovxa scsoGai, id est, 

quae sint, quae fuerint, quae mox ventura sequentur. 

Quod congruit divinationibus quae sciunt 

xa x’ sovxa xa x' saaopsva 7ipo x' sovxa. 

[6] Sed nec Hercules a substantia solis alienus est: quippe Hercules ea est solis potestas quae 
humano generi virtutem ad similitudinem praestat deorum. Nec aestimes Alcmena apud Thebas 
Boeotias natum solum vel primum Herculem nuncupatum: immo post multos atque postremus 
ille hac appellatione dignatus est honoratusque hoc nomine quia nimia fortitudine meruit nomen 
dei virtutem regentis. [7] Ceterum deus Hercules religiose quidem et apud Tyron colitur, verum 
sacratissima et augustissima Aegyptii cum religione venerantur ultraque memoriam, quae apud 
illos retro longissima est, ut carentem initio colunt. [8] Ipse creditur et Gigantas interemisse cum 
caelo propugnaret quasi virtus deorum. Gigantas autem quid aliud fuisse credendum est quam 
hominum quandam impiam gentem deos negantem et ideo aestimatam deos pellere de caelesti 



sede voluisse? [9] Horum pedes in draconum volumina desinebant, quod significat nihil eos 
rectum, nihil superum cogitasse, totius vitae eorum gressu atque processu in inferna mergente. 

Ab hac gente sol poenas debitas vi pestiferi caloris exegit. [10] Et re vera Herculem solem esse 
vel ex nomine claret. 'HpaKAqg enim quid aliud est nisi "Hpag (id est aeris) kXsoc,? Quae porro 
alia aeris gloria est nisi solis illuminatio, cuius recessu profunditate occulitur tenebrarum? [11] 
Praeterea sacrorum administrationes apud Aegyptios multiplici actu multiplicem dei adserunt 
potestatem, significantes Herculem hunc esse xov sv 7tacn Kai 6 ia 7tavxcov rpaov. [12] Ex re 
quoque alibi terrarum gesta argumentum non vile colligitur. Nam Theron rex Hispaniae citerioris 
cum ad expugnandum Herculis templum ageretur furore instructus exercitu navium, Gaditani ex 
adverso venerunt provecti navibus longis commissoque proelio adhuc aequo Marte consistente 
pugna, subito in fugam versae sunt regiae naves simulque improviso igne correptae 
conflagraverunt. Paucissimi qui superfuerant hostium capti indicaverunt apparuisse sibi leones 
proris Gaditanae classis superstantes ac subito suas naves immissis radiis, quales in Solis capite 
pinguntur, exustas. 

[13] Eidem Aegypto adiacens civitas, quae conditorem Alexandrum Macedonem gloriatur, 
Sarapin atque Isin cultu paene attonitae venerationis observat. Omnem tamen illam venerationem 
soli se sub illius nomine testatur impendere, vel dum calathum capiti eius infigunt vel dum 
simulacro signum tricipitis animantis adiungunt. [14] Quod exprimit medio eodemque maximo 
capite leonis effigiem, dextra parte caput canis exoritur mansueta specie blandientis, pars vero 
laeva cervicis rapacis lupi capite finitur easque formas animalium draco conectit volumine suo, 
capite redeunte ad dei dexteram qua compescitur monstrum. [15] Ergo leonis capite monstratur 
praesens tempus, quia condicio eius inter praeteritum futurumque actu praesenti valida 
fervensque est. Sed et praeteritum tempus lupi capite signatur, quod memoria rerum transactarum 
rapitur et aufertur. Item canis blandientis effigies futuri temporis designat eventum, de quo nobis 
spes, licet incerta, blanditur. Tempora autem cui nisi proprio famularentur auctori? Cuius vertex 
insignitus calatho et altitudinem sideris monstrat et potentiam capacitatis ostendit, quia in eum 
omnia terrena redeunt dum inmisso calore rapiuntur. [16] Accipe nunc quid de sole vel Sarapi 
pronuntietur oraculo. Nam Sarapis, quem Aegyptii deum maximum prodiderunt, oratus a 
Nicocreonte Cypriorum rege quis deorum haberetur, his versibus sollicitam religionem regis 
instruxit: 

[17] sipri 9s oc; xoioaSs paGsiv, oiov k' eyd> sutor 
oupaviog Koopog icccpa.Af), yaoxqp 5s GaXaaaa, 
yaia 5s pot nodaq siai, xa 8’ oiiax’ sv aiGspt Ksixai, 
oppa xs xq^anysg >.ap7tp6v (pdog f]sMoio. 


[18] Ex his apparet Sarapis et solis unam et individuam esse naturam. Isis iuncta religione 
celebratur, quae est vel terra vel natura rerum subiacens soli. Hinc est quod continuatis uberibus 
corpus deae omne densetur, quia vel terrae vel rerum naturae altu nutritur universitas. 

[1] Adonin quoque solem esse non dubitabitur inspecta religione Assyriorum, apud quos Veneris 
Aphacitidis et Adonis maxima olim veneratio viguit, quam nunc Phoenices tenent. Nam physici 



terrae superius hemisphaerium, cuius partem incolimus, Veneris appellatione coluerunt, inferius 
vero hemisphaerium terrae Proserpinam vocaverunt. [2] Ergo apud Assyrios sive Phoenicas 
lugens inducitur dea, quod sol, annuo gressu per duodecim signorum ordinem pergens, partem 
quoque hemisphaerii inferioris ingreditur, quia de duodecim signis zodiaci sex superiora, sex 
inferiora censentur. [3] Et cum est in inferioribus et ideo dies breviores facit, lugere creditur dea, 
tamquam sole raptu mortis temporalis amisso et a Proserpina retento, quam numen terrae 
inferioris circuli et antipodum diximus. Rursumque Adonin redditum Veneri credi volunt cum 
sol, evictis sex signis inferioris ordinis, incipit nostri circuli lustrare hemisphaerium cum 
incremento luminis et dierum. [4] Ab apro autem tradunt interemptum Adonin, hiemis imaginem 
in hoc animali fingentes, quod aper hispidus et asper gaudet locis umidis lutosis pruinaque 
contectis proprieque hiemali fructu pascitur glande. Ergo hiems veluti vulnus est solis quae et 
lucem eius nobis minuit et calorem, quod utrumque animantibus accidit morte. [5] Simulacrum 
huius deae in monte Libano fingitur capite obnupto, specie tristi, faciem manu laeva intra 
amictum sustinens; lacrimae visione conspicientium manare creduntur. Quae imago, praeter 
quod lugentis est ut diximus deae, terrae quoque hiemalis est, quo tempore obnupta nubibus sole 
viduata stupet, fontesque veluti terrae oculi uberius manant, agrique interim suo cultu vidui 
maestam faciem sui monstrant. [6] Sed cum sol emersit ab inferioribus partibus terrae 
vemalisque aequinoctii transgreditur fines augendo diem, tunc est Venus laeta et pulchra: virent 
arva segetibus, prata herbis, arbores foliis. Ideo maiores nostri Aprilem mensem Veneri 
dicaverunt. 

[7] Similiter Phryges, fabulis et sacrorum administrationibus immutatis, circa Matrem Deum et 
Attinem eadem intellegi praestant. [8] Quis enim ambigat Matrem Deum terram haberi? Haec 
dea leonibus vehitur, validis impetu atque fervore animalibus, quae natura caeli est, cuius ambitu 
aer continetur qui vehit terram. [9] Solem vero sub nomine Attinis ornant fistula et virga. Fistula 
ordinem spiritus inaequalis ostendit, quia venti, in quibus nulla aequalitas est, propriam sumunt 
de sole substantiam; virga potestatem solis adserit qui cuncta moderatur. [10] Praecipuam autem 
solis in his caerimoniis verti rationem hinc etiam potest colligi, quod ritu eorum catabasi finita 
simulationeque luctus peracta, celebratur laetitiae exordium a. d. octavum Kalendas Apriles. 
Quem diem Hilaria appellant, quo primum tempore sol diem longiorem nocte protendit. 

[11] Idem sub diversis nominibus religionis effectus est apud Aegyptios cum Isis Osirin luget. 
Nec in occulto est neque aliud esse Osirin quam solem, nec Isin aliud esse quam terram (ut 
diximus) naturamve rerum, eademque ratio quae circa Adonin et Attinem vertitu, in Aegyptia 
quoque religione luctum et laetitiam vicibus annuae administrationis alternat. [12] Hunc Osirin 
Aegyptii ut solem esse adserant, quotiens hieroglyphicis litteris suis exprimere volunt, insculpunt 
sceptron inque eo speciem oculi exprimunt, et hoc signo Osirin monstrant, significantes hunc 
deum solem esse regalique potestate sublimem cuncta despicere, quia solem Iovis oculum 
appellat antiquitas. [13] Apud eosdem Apollo, qui est sol, Horus vocatur, ex quo et horae viginti 
quattuor quibus dies noxque conficitur nomen acceperunt et quattuor tempora quibus annuus 
orbis impletur cbpai vocantur. 

[14] Idem Aegyptii volentes ipsius solis nomine dicare simulacrum figuravere raso capite sed 
dextra parte crine remanente. Servatus crinis docet solem naturae rerum numquam esse in operto, 
dempti autem capilli residente radice monstrant hoc sidus etiam tempore quo non visitur a nobis 
rursum emergendi, uti capillos, habere substantiam. [15] Eodem argumento significatur et 




tempus quo angusta lux est cum velut abrasis incrementis angustaque manente extantia, ad 
minimum diei sol pervenit spatium, quod veteres appellavere brumale solstitium, brumam a 
brevitate dierum cognominantes, id est Ppaxb qpap. Ex quibus latebris vel angustiis rursus 
emergens, ad aestivum hemisphaerium tamquam enascens in augmenta porrigitur et tunc ad 
regnum suum pervenisse iam creditur. [16] Propterea Aegyptii animal in zodiaco consecravere 
ea caeli parte qua maxime annuo cursu sol valido effervet calore Leonisque inibi signum 
domicilium solis appellant quia id animal videtur ex natura solis substantiam ducere, [17] 
primum quia impetu et calore praestat animalia uti praestat sol sidera, validusque est leo pectore 
et priore corporis parte ac degenerat posterioribus membris, aeque solis vis prima parte diei ad 
meridiem increscit, vel prima parte anni a vere in aestatem, mox elanguescens deducitur vel ad 
occasum, qui diei, vel ad hiemem quae anni pars videtur esse posterior. Idemque oculis 
patentibus atque igneis cernitur semper, ut sol patenti igneoque oculo terram conspectu perpetuo 
atque infatigabili cernit. 

[18] Nec solus Leo sed signa quoque universa zodiaci ad naturam solis iure referuntur. Et ut ab 
Ariete incipiam, magna illi concordia est: nam is per menses sex hibernos sinistro incubat lateri, 
ab aequinoctio verno supra dextrum latus, sicut et sol ab eodem tempore dextrum 
hemisphaerium, reliquo ambit sinistrum. [19] Ideo et Ammonem, quem deum solem occidentem 
Libyes existimant, arietinis comibus fingunt, quibus maxime id animal valet sicut sol radiis. Nam 
et apud Graecos curo xon Kapa Kpidg appellatur. 

[20] Taurum vero ad solem referri multiplici ratione Aegyptius cultus ostendit, vel quia apud 
Heliupolim taurum soli consecratum, quem Mneuim cognominant, maxime colunt, vel quia bos 
Apis in civitate Memphi solis instar excipitur, vel quia in oppido Hermunthi magnifico Apollinis 
templo consecratum soli colunt taurum, Buchin cognominantes, insignem miraculis 
convenientibus naturae solis. [21] Nam et per singulas horas mutare colores adfirmatur et 
hirsutus setis dicitur in adversum nascentibus contra naturam omnium animalium. Vnde habetur 
velut imago solis in adversam mundi partem nitentis. 

[22] Gemini autem, qui alternis mortibus vivere creduntur, quid aliud nisi solem unum 
eundemque significant, modo descendentem in ima mundi, modo mundi in summam altitudinem 
resurgentem? 

[23] Cancer obliquo gressu quid aliud nisi iter solis ostendit, qui viam numquam rectam sed per 
illam semper meare sortitus est, 

obliquus qua se signorum verteret ordo? 

Maximeque in illo signo sol a cursu supero incipit obliquus inferiora iam petere. De Leone iam 
supra dictum est. 

[24] Virgo autem, quae manu aristam refert, quid aliud quam 5nvapi<; f)A,iaicfi quae fructibus 
curat? Et ideo Iustitia creditur quae sola facit nascentes fructus ad usus hominum pervenire. 

[25] Scorpius totus, in quo Libra est, naturam solis imaginatur, qui hieme torpescit et transacta 
hac aculeum rursus erigit vi sua, nullum natura damnum ex hiberno torpore perpessa. 



[26] Sagittarius qui omnium zodiaci domiciliorum imus atque postremus est, ideo ex homine in 
feram per membra posteriora degenerat, quasi postremis partibus suis a superis in inferna 
detrusus; sagittam tamen iacit quod indicat tunc quoque universorum constare vitam radio solis 
vel ab ima parte venientis. 

Capricornus ab infernis partibus ad supera solem reducens, caprae naturam videtur imitari, quae 
dum pascitur ab imis partibus semper prominentium scopulorum alta deposcit. 

[27] Aquarius nonne ipsam vim solis ostendit? Vnde enim imber caderet in terras nisi solis calor 
ad supera traheret umorem, cuius refusio pluvialis est copia? 

In ultimo ordine zodiaci Pisces locati sunt, quos consecravit soli non aliqua naturae suae 
imaginatio ut cetera, sed ostentatio potentiae sideris, a quo vita non solum aeriis terrenisque 
animalibus datur, sed illis quoque quorum conversatio aquis mersa velut a conspectu solis exulat. 
Tanta est vis solis ut abstrusa quoque penetrando vivificet. 

22 

[1] Et ut ad solis multiplicem potestatem revolvatur oratio, Nemesis quae contra superbiam 
colitur quid aliud est quam solis potestas, cuius ista natura est ut fulgentia obscuret et conspectui 
auferat, quaeque sunt in obscuro inluminet offeratque conspectui? 

[2] Pan ipse, quem vocant Inuum, sub hoc habitu quo cernitur solem se esse prudentioribus 
permittit intellegi. [3] Hunc deum Arcades colunt appellantes xov xfjcg icupiov, non silvarum 
dominum sed universae substantiae materialis dominatorem significari volentes, cuius materiae 
vis universorum corporum, seu illa divina sive terrena sint, componit essentiam. [4] Ergo Inui 
cornua barbaeque prolixa demissio naturam lucis ostendunt, qua sol et ambitum caeli superioris 
inluminat et inferiora conlustrat, unde Homerus de eo ait: 

ropvuO', iv’ dBavaxoioi (pocog cpspoi q5s (3poxoTmv. 

Quid fistula vel virga significent superius in habitu Attinis expressimus. [5] Quod in caprae 
pedes desinit, haec argumenti ratio est, quia materia, quae in omnem substantiam sole 
dispensante porrigitur, divinis de se corporibus effectis in terrae finitur elementum. [6] Ad huius 
igitur extremitatis signum pedes huius animalis electi sunt, quod et terrenum esset et tamen 
semper peteret alta pascendo, sicut sol, vel cum radios superne demittit in terras vel cum se 
recolligit, in montibus visitur. [7] Huius Inui amor et deliciae 'Hyto creditur nullius oculis 
obnoxia, quod significat harmoniam caeli, quae soli amica est quasi sphaerarum omnium de 
quibus nascitur moderatori nec tamen potest nostris umquam sensibus deprehendi. 

[8] Saturnus ipse, qui auctor est temporum et ideo a Graecis immutata littera Kpovog quasi 
Xpovog vocatur, quid aliud nisi sol intellegendus est cum tradatur ordo elementorum temporum 
numerositate distinctus, luce patefactus, nexus aeternitate conductus, visione discretus, quae 
omnia actum solis ostendunt? 

[1] Nec ipse Iuppiter rex deorum naturam solis videtur excedere, sed eundem esse Iovem ac 
solem claris docetur indiciis. Nam cum ait Homerus, 

Zsb<; yap s q TiKsavov psx' apbpovag AiGioTirjag 
X0i^ov sPp psxa Saixa, Gsoi S’apa navzec; enovzo, 

5co5sKaxr| 5s xoi abGu; eXevaemi OvXvjmovde, 


[2] Iovis appellatione solem intellegi Cornificius scribit, cui unda Oceani velut dapes ministrat. 
Ideo enim, sicut et Posidonius et Cleanthes adfirmant, solis meatus a plaga quae usta dicitur non 
recedit, quia sub ipsa currit Oceanus qui terram et ambit et dividit, omnium autem physicorum 
adsertione constat calorem umore nutriri. [3] Nam quod ait Gsoi 8’ apa navxsq enovzo, sidera 
intelleguntur, quae cum eo ad occasus ortusque cotidiano impetu caeli feruntur eodemque aluntur 
umore. 0sob<; enim dicunt sidera et stellas goto xob Gssiv, id est xps%siv, quod semper in cursu 
sint, q cuio xob GscopsTaGai. [4] Addit poeta ScoSsKaxq 5s xoi abGi q, non dierum sed horarum 
significans numerum, quibus referuntur ad hemisphaerii superioris exortum. [5] Intellectum 
nostrum in eandem sententiam ducunt etiam de Timaeo Platonis haec verba: 

6 |iev 8f| (isyat; tiyEpcbv ev oi>pava> Zevq eXoujvcov 7txr|v6v appot Spartoe; 7iop£i3£iai Siaxoapcov navm xai 
£7U|i£Xoi3|i£vo<;* ico 5 e £7i£iai oipaiia 0 ecov Kai Saipovcov xaia evSekcx |i£pr| K£Koo|ir||i£vr|. Mevei 5e 'Ecita ev Gecov 
oikco |i6vr|. 

His enim verbis magnum in caelo ducem solem vult sub appellatione Iovis intellegi, alato curru 
velocitatem sideris monstrans. [6] Nam quia in quocumque signo fuerit praestat omnia signa et 
sidera signorumque praestites deos, videtur cunctos deos ducatu praeire ornando cuncta 
ordinandoque atque ideo velut exercitum eius ceteros deos haberi per undecim signorum partes 
distributos, quia ipse duodecimi signi, in quocumque signo fuerit, locum occupat. [7] Nomen 
autem daemonum cum deorum appellatione coniungit, aut quia di sunt 8aqpovs<;, id est scientes 
futuri, aut ut Posidonius scribit in libris quibus titulus est napi ripwcov Kai Saipovcov, quia ex 
aetheria substantia parta atque divisa qualitas illis est, sive goto xob Saiopsvon, id est Kaiopsvon, 
seu goto xob Saiopsvon, hoc est pcpicopavon. [8] Quod autem addit psvsi 5s 'Ecxia sv Gsrov oik® 
povq, significat quia haec sola, quam terram esse accipimus, manet immobilis intra domum 
deorum, id est intra mundum, ut ait Euripides: 

Kai TaTa prjxsp' 'Eaxiav 5s a’ oi aoepoi 
Ppoxoiv Ka.Aobaiv qpsvqv sv aiGspi. 


[9] Hinc quoque ostenditur quid de sole et Iove sit sentiendum cum alibi dicitur: 
7tavxa iScbv Aiog ocpGa^pog Kai navia vofiaag, 
et alibi: 

’Hs/aog 0’, oq 7tavx’ sepopag Kai 7tavx’ STiaKonsig, 


unde utrumque constat una potestate censendum. 




[10] Assyrii quoque solem sub nomine Iovis, quem Aia 'HXion7io^ixqv cognominant, maximis 
caerimoniis celebrant in civitate quae Heliupolis nuncupatur. Eius dei simulacrum sumptum est 
de oppido Aegypti quod et ipsum Heliupolis appellatur, regnante apud Aegyptios Senemure seu 
idem Senepos nomine fuit, perlatumque est primum in eam per Opiam legatum Deleboris regis 
Assyriorum sacerdotesque Aegyptios quorum princeps fuit Partemetis diuque habitum apud 
Assyrios postea Heliupolin commigravit. [11] Cur ita factum quaque ratione Aegypto profectum 
in haec loca ubi nunc est postea venerit rituque Assyrio magis quam Aegyptio colatur, dicere 
supersedi, quia ad praesentem non attinet causam. [12] Hunc vero eundem Iovem solemque esse 
cum ex ipso sacrorum ritu tum ex habitu dinoscitur. Simulacrum enim aureum specie imberbi 
instat dextera elevata cum flagro in aurigae modum; laeva tenet fulmen et spicas, quae cuncta 
Iovis solisque consociatam potentiam monstrant. [13] Huius templi religio etiam divinatione 
praepollet, quae ad Apollinis potestatem refertur, qui idem atque sol est. Vehitur enim 
simulacrum dei Heliupolitani ferculo, uti vehuntur in pompa ludorum circensium deorum 
simulacra, et subeunt plerumque provinciae proceres raso capite, longi temporis castimonia puri, 
ferunturque divino spiritu, non suo arbitrio sed quo deus propellit vehentes, ut videmus apud 
Antium promoveri simulacra Fortunarum ad danda responsa. 

[14] Consulunt hunc deum et absentes missis diplomatibus consignatis, rescribitque ordine ad ea 
quae consultatione addita continentur. Sic et imperator Traianus initurus ex ea provincia 
Parthiam cum exercitu, constantissimae religionis hortantibus amicis, qui maxima huiusce 
numinis ceperant experimenta, ut de eventu consuleret rei coeptae, egit Romano consilio, prius 
explorando fidem religionis, ne forte fraus subesset humana: et primum misit signatos codicillos 
ad quos sibi rescribi vellet. [15] Deus iussit adferri chartam eamque signari puram et mitti, 
stupentibus sacerdotibus ad eiusmodi factum. Ignorabant quippe condicionem codicillorum. Hos 
cum maxima admiratione Traianus excepit, quod ipse quoque puris tabellis cum deo egisset. [16] 
Tunc aliis codicillis conscriptis signatisque consuluit an Romam perpetrato bello rediturus esset. 
Vitem centurialem deus ex muneribus in aede dedicatis deferri iussit divisamque in partes 
sudario condi ac proinde ferri. Exitus rei obitu Traiani apparuit ossibus Romam relatis. Nam 
fragmentis species reliquiarum, vitis argumento casus futuri tempus ostensum est. 

[17] Et ne sermo per singulorum nomina deorum vagetur, accipe quid Assyrii de potentia solis 
opinentur. Deo enim, quem summum maximumque venerantur, Adad nomen dederunt. Eius 
nominis interpretatio significat unus unus. [18] Hunc ergo ut potentissimum adorant deum sed 
subiungunt eidem deam nomine Adargatin omnemque potestatem cunctarum rerum his duobus 
attribuunt, solem terramque intellegentes nec multitudine nominum enuntiantes divisam eorum 
per omnes species potestatem, sed argumentis quibus ornantur significantes multiplicem 
praestantiam duplicis numinis. [19] Ipsa autem argumenta solis rationem loquuntur. Namque 
simulacrum Adad insigne cernitur radiis inclinatis, quibus monstratur vim caeli in radiis esse 
solis qui demittuntur in terram. Adargatidis simulacrum sursum versum reclinatis radiis insigne 
est monstrando radiorum vi superne missorum enasci quaecumque terra progenerat. [20] Sub 
eodem simulacro species leonum sunt, eadem ratione terram esse monstrantes qua Phryges 
finxere Matrem Deum id est terram leonibus vehi. 

[21] Postremo potentiam solis ad omnium potestatum summitatem referri indicant theologi, qui 
in sacris hoc brevissima precatione demonstrant dicentes, "HXis 7iavTOKpaxop, Koopoo 7wsnpa, 
Koapon Snvapu;, Koopoo cprog. [22] Solem esse omnia et Orpheus testatur his versibus: 



kskXd0i xqACTtopou Sivrjg sXucauysa kukXov 
oupaviaig axpocpd/ayci 7tspi5popov aisv sTiaacov, 
orfko.t Zcu Aiovuas, 7iaxsp ttovxou, 7iaxsp airig, 
"H/ac 7iayysvsxop 7tavxaioZs xpvasocpsyysg.» 

[1] Hic cum Praetextatus fecisset loquendi finem, omnes in eum adfixis vultibus admirationem 
stupore prodebant. Dein laudare hic memoriam, ille doctrinam, cuncti religionem, adfirmantes 
hunc esse unum arcanae deorum naturae conscium qui solus divina et adsequi animo et eloqui 
posset ingenio. [2] Inter haec Euangelus, «equidem», inquit, «miror potuisse tantorum 
potestatem numinum comprehendi; verum quod Mantuanum nostrum ad singula, cum de divinis 
sermo est, testem citatis, gratiosius est quam ut iudicio fieri putetur. [3] An ego credam quod ille, 
cum diceret "Liber et alma Ceres" pro sole ac luna, non hoc in alterius poetae imitationem posuit, 
ita dici audiens, cur tamen diceretur ignorans? [4] Nisi forte, ut Graeci omnia sua in immensum 
tollunt, nos quoque etiam poetas nostros volumus philosophari, cum ipse Tullius, qui non minus 
professus est philosophandi studium quam loquendi, quotiens aut de natura deorum aut de fato 
aut de divinatione disputat, gloriam quam oratione conflavit incondita rerum relatione minuat.» 

[5] Tum Symmachus: «De Cicerone, Euangele, qui conviciis impenetrabilis est, post videbimus; 
nunc quia cum Marone nobis negotium est, respondeas volo utrum poetae huius opera 
instituendis tantum pueris idonea iudices, an alia illis altiora inesse fatearis. Videris enim mihi ita 
adhuc Vergilianos habere versus qualiter eos pueri magistris praelegentibus canebamus.» 

[6] «Immo pueri cum essemus, Symmache, sine iudicio mirabamur, inspicere autem vitia nec per 
magistros nec per aetatem licebat. Quae tamen non pudenter quisquam negabit, cum ipse 
confessus sit. Qui enim moriens poema suum legavit igni, quid nisi famae suae vulnera 
posteritati subtrahenda curavit? [7] Nec immerito. Erubuit quippe de se futura iudicia, si 
legeretur petitio deae precantis filio arma a marito cui soli nupserat nec ex eo prolem suscepisse 
se noverat, vel si mille alia multum pudenda seu in verbis modo Graecis modo barbaris seu in 
ipsa dispositione operis deprehenderentur.» 

[8] Cumque adhuc dicentem omnes exhormissent, subtexuit Symmachus: «haec est quidem, 
Euangele, Maronis gloria ut nullius laudibus crescat, nullius vituperatione minuatur, verum ista 
quae proscindis defendere quilibet potest ex plebeia grammaticorum cohorte, ne Servio nostro, 
qui priscos, ut mea fert opinio, praeceptores doctrina praestat, in excusandis talibus quaeratur 
iniuria. Sed quaero utrum cum poetica tibi in tanto poeta displicuerit, nervi tamen oratorii, qui in 
eodem validissimi sunt, placere videantur?» 

[9] Haec verba primum Euangeli risus excepit. Deinde subiecit: «id hercle restat denique, ut et 
oratorem Vergilium renuntietis: nec mirum cum et ad philosophos ambitus vester paulo ante 
provexerit.» 


[10] «Si in hac opinione es», inquit Symmachus, «ut Maro tibi nihil nisi poeticum sensisse 
aestimetur, licet hoc quoque eidem nomen invideris, audi quid de operis sui multiplici doctrina 



ipse pronuntiet. Ipsius enim Maronis epistula, qua compellat Augustum, ita incipit: [11] "ego 
vero frequentes a te litteras accipio"; et infra: "de Aenea quidem meo, si mehercle iam dignum 
auribus haberem tuis, libenter mitterem, sed tanta inchoata res est ut paene vitio mentis tantum 
opus ingressus mihi videar, cum praesertim, ut scis, alia quoque studia ad id opus multoque 
potiora impertiar." [12] Nec his Vergilii verbis copia rerum dissonat, quam plerique omnes 
litteratores pedibus inlotis praetereunt, tamquam nihil ultra verborum explanationem liceat nosse 
grammatico. Ita sibi belli isti homines certos scientiae fines et velut quaedam pomeria et effata 
posuerunt, ultra quae si quis egredi audeat, introspexisse in aedem deae a qua mares absterrentur 
existimandus sit. [13] Sed nos quos crassa Minerva dedecet non patiamur abstrusa esse adyta 
sacri poematis sed arcanorum sensuum investigato aditu doctorum cultu celebranda praebeamus 
reclusa penetralia. [14] Et ne videar velle omnia unus amplecti, spondeo violentissima inventa 
vel sensa rhetoricae in Vergiliano me opere demonstraturum, Eusebio autem, oratorum 
eloquentissimo, non praeripio de oratoria apud Maronem arte tractatum, quem et doctrina et 
docendi usu melius exsequetur. Reliquos omnes qui adestis impense precatus sim, ut quid 
vestrum quisque praecipuum sibi adnotaverit de Maronis ingenio, velut ex symbola 
conferamus.» [15] Mirum in modum alacritatem omnibus qui aderant haec verba pepererunt, et 
adsurgens quisque in desiderium alios audiendi non vidit et se in idem munus vocandum. Itaque 
hortatu mutuo concitati in adsensum facile ac libenter animati sunt intuentesque omnes 
Praetextatum orabant ut iudicium suum primus aperiret, ceteris per ordinem quem casus sedendi 
fecerat secuturis. 

[16] Et Vettius: «equidem inter omnia quibus eminet laus Maronis hoc adsiduus lector admiror, 
quia doctissime ius pontificium tamquam hoc professus in multa et varia operis sui parte servavit 
et, si tantae dissertationi sermo non cesserit, promitto fore ut Vergilius noster pontifex maximus 
adseratur.» 

[17] Post hunc Flavianus, «apud poetam nostrum», inquit, «tantam scientiam iuris auguralis 
invenio ut si aliarum disciplinarum doctrina destitueretur, haec illum vel sola professio 
sublimaret.» 

[18] Eustathius deinde, «maxime», inquit, «praedicarem quanta de Graecis cautus et tamquam 
aliud agens modo artifici dissimulatione, modo professa imitatione transtulerit, ni me maior 
admiratio de astrologia totaque philosophia teneret, quam parcus et sobrius operi suo nusquam 
reprehendendus aspersit.» 

[19] Rufius Albinus, alterum fovens Praetextati latus iuxtaque eum Caecina Albinus, ambo 
vetustatis adfectationem in Vergilio praedicabant, alter in versibus, Caecina in verbis. 

[20] Avienus, «non adsumam mihi», ait, «ut unam aliquam de Vergilianis virtutibus audeam 
praedicare, sed audiendo quaecumque dicetis, si quid vel de his mihi videbitur vel iam dudum 
legenti adnotandum visum est, opportunius proferam: modo memineritis a Servio nostro 
exigendum ut quidquid obscurum videbitur quasi litteratorum omnium longe maximus palam 
faciat.» 

[21] His dictis et universo coetui complacitis Praetextatus cum in se conversa omnium ora 
vidisset, «philosophia», inquit, «quod unicum est munus deorum et disciplina disciplinarum, 



honoranda est anteloquio, unde meminerit Eustathius primum sibi locum ad disserendum omni 
alia professione cedente concessum. Huic tu, mi Flaviane, succedes ut et auditu vestro recreer et 
aliquanto silentio instaurem vires loquendi.» 

[22] Inter haec servilis moderator obsequii, cui cura vel adolendi Penates vel struendi penum et 
domesticorum actuum ministros regendi, admonet dominum familiam pro sollemnitate annui 
moris epulatam. [23] Hoc enim festo religiosae domus prius famulos instructis tamquam ad usum 
domini dapibus honorant, et ita demum patribus familias mensae apparatus novatur. Insinuat 
igitur praesul famulitii cenae tempus et dominos iam vocare. [24] Tum Praetextatus: 

«reservandus igitur est Vergilius noster ad meliorem partem diei, ut mane novum inspiciendo per 
ordinem carmini destinemus. Nunc hora nos admonet ut honore vestro haec mensa dignetur. Sed 
Eustathius et post hunc Nicomachus meminerint crastina dissertatione servari sibi anteloquii 
functionem.» [25] Et Flavianus: «ex placita iam vos lege convenio, ut sequenti die Penates mei 
beari se tanti coetus hospitio glorientur.» His cum omnes adsensi essent, ad cenam alio aliud de 
his quae inter se contulerant reminiscente adprobanteque cum magna alacritate animi 
concesserunt. 

LIBER SECVNDVS 


1 

[1] Hic ubi modestus edendi modus cessare fecit castimoniam ferculorum, et convivalis laetitia 
minusculis poculis oriebatur, Avienus ait, «bene ac sapienter Maro noster tumultuosum et 
sobrium uno eodemque versu descripsit sub paucorum verborum immutatione convivium. Nam 
ubi sub apparatu regio procedere solet luxus ad strepitum, "postquam prima" inquit "quies 
epulis," at cum heroes castigatis dapibus adsidunt, non reducit quietem, quia nec praecessit 
tumultus, sed "postquam exempta fames epulis." [2] Nostrum hoc convivium, quod et heroici 
saeculi pudicitiam et nostri conduxit elegantiam, in quo splendor sobrius et diligens parsimonia, 
Agathonis convivio vel post magniloquentiam Platonis non componere tantum sed nec praeferre 
dubitaverim. [3] Nam ipse rex mensae nec in moribus Socrate minor et in re publica philosopho 
efficacior; ceteri qui adestis eminentiores estis ad studia virtutum, quam ut poetis comicis et 
Alcibiadi, qui tantum fuit fortis ad crimina, aliisque quibus frequens illud convivium fuit vos 
quisquam aestimet comparandos.» 

[4] «Bona verba, quaeso», Praetextatus ait, «circa reverentiam tantum Socraticae maiestatis. 
Nam reliquis, qui in illo fuere symposio, haec lumina quis non praeponenda consentiat? Sed 
quorsum tibi, Aviene, hoc tendit exemplum?» [5] «Quia sub illorum», inquit, «supercilio non 
defuit qui psaltriam intromitti peteret, ut puella ex industria supra naturam mollior canora 
dulcedine et saltationis lubrico exerceret inlecebris philosophantes. [6] Illic hoc fieri temptatum 
est, ut Agathonis victoria celebraretur, nos honorem dei cuius hoc festum est nullo admixtu 
voluptatis augemus. Neque ego sum nescius vos nec tristitiam nec nubilum vultum in bonis 
ducere nec Crassum illum quem Cicero auctore Lucilio semel in vita risisse scribit magnopere 
mirari.» 



[7] Ad haec cum Praetextatus diceret ludicras voluptates nec suis Penatibus adsuetas nec ante 
coetum tam serium producendas, excepit Symmachus: [8] «quia "Saturnalibus optimo dierum", 
ut ait Veronensis poeta, nec voluptas nobis ut Stoicis tamquam hostis repudianda est nec ut 
Epicureis summum bonum in voluptate ponendum, excogitemus alacritatem lascivia carentem — 
et, ni fallor, inveni, ut iocos veterum ac nobilium virorum edecumatos ex multiiugis libris 
relatione mutua proferamus. [9] Haec nobis sit litterata laetitia et docta cavillatio vicem 
planipedis et subulonis impudica et praetextata verba iacientis [ad pudorem ac modestiam versus 
imitata]. [10] Haec res et cura et studio digna veteribus visa est. Et iam primum animadverto 
duos quos eloquentissimos antiqua aetas tulit, comicum Plautum et oratorem Tullium, eos ambos 
etiam ad iocorum venustatem ceteris praestitisse. [11] Plautus quidem ea re clarus fuit ut post 
mortem eius comoediae, quae incertae ferebantur, Plautinae tamen esse de iocorum copia 
noscerentur. [12] Cicero autem quantum in ea re valuerit quis ignorat qui vel liberti eius libros 
quos is de iocis patroni composuit (quos quidam ipsius putant esse) legere curavit? Quis item 
nescit consularem eum scurram ab inimicis appellari solitum? Quod in oratione etiam sua 
Vatinius posuit. [13] Atque ego, ni longum esset, referrem in quibus causis, cum nocentissimos 
reos tueretur, victoriam iocis adeptus sit, ut ecce pro Flacco, quem repetundarum reum ioci 
opportunitate de manifestissimis criminibus exemit. Is iocus in oratione non extat, mihi ex libro 
Furii Bibaculi notus est et inter alia eius dicta celebratur. [14] Sed in hoc verbum non casu incidi, 
volens feci. Iocos enim hoc genus veteres nostri dicta dicebant. Testis idem Cicero qui in libro 
epistularum ad Cornelium Nepotem secundo sic ait: "itaque nostri, cum omnia quae dixissemus 
dicta essent, quae facete et breviter et acute locuti essemus, ea proprio nomine appellari dicta 
voluerunt." Haec Cicero. Novius vero Pomponiusque iocos non raro dicteria nominant. [15] 
Marcus etiam Cato ille Censorius argute iocari solitus est. Horum nos ab invidia muniret 
auctoritas, etiam si nostris cavillaremur, at cum veteribus dicta referamus, ipsa utique auctorum 
dignitate defendimur. Si ergo probatis inventum, agite quod cuique de dictis talibus in mentem 
veniet vicissim memoriam nostram excitando referamus.» [16] Placuit universis laetitiae 
excogitata sobrietas, et ut Praetextatus incipiendo auctoritatem de exemplo praeberet hortati sunt. 

2 

[1] Tum ille: «dictum volo hostis referre, sed victi et cuius memoria instaurat Romanorum 
triumphos. Hannibal Carthaginiensis apud regem Antiochum profugus facetissime cavillatus est. 

[2] Ea cavillatio huiuscemodi fuit. Ostendebat Antiochus in campo copias ingentes quas bellum 
populo Romano facturus comparaverat convertebatque exercitum insignibus argenteis et aureis 
florentem, inducebat etiam currus cum falcibus et elephantos cum turribus equitatumque frenis et 
ephippiis monilibus ac phaleris praefulgentem. Atque ibi rex contemplatione tanti ac tam ornati 
exercitus gloriabundus Hannibalem aspicit et, "putasne", inquit, "satis esse Romanis haec 
omnia?" [3] Tunc Poenus eludens ignaviam imbelliamque militum eius pretiose armatorum, 
"plane", inquit, "satis esse credo Romanis haec, etsi avarissimi sunt." Nihil prorsum neque tam 
lepide neque tam acerbe dici potest. Rex de numero exercitus sui ac de aestimanda 
aequiperatione quaesiverat, respondit Hannibal de praeda.» 

[4] Flavianus subiecit: «sacrificium apud veteres fuit quod vocabatur "propter viam". In eo mos 
erat ut si quid ex epulis superfuisset, igne consumeretur. Hinc Catonis iocus est. Namque 
Albidium quendam, qui bona sua comedisset et novissime domum quae ei reliqua erat incendio 
perdidisset, propter viam fecisse dicebat: quod comesse non potuerit, id combussisse.» 



[5] Symmachus deinde, «mater M. Bruti Servilia cum pretiosum aere parvo fundum abstulisset a 
Caesare subiciente hastae bona civium, non effugit dictum tale Ciceronis "et quidem quo melius 
emptum sciatis, comparavit Servilia hunc fundum tertia deducta." Filia autem Serviliae erat Iunia 
Tertia eademque Cassii uxor, lasciviente dictatore tam in matrem quam in puellam. Tunc 
luxuriam senis adulteri civitas subinde rumoribus iocisque carpebat, ut mala non tantum seria 
forent.» 

[6] Post hunc Caecina Albinus: «Plancus in iudicio forte amici, cum molestum testem destruere 
vellet, interrogavit, quia sutorem sciebat, quo artificio se tueretur. Ille urbane respondit: "gallam 
subigo." Sutorium hoc habetur instrumentum, quod non infacete in adulterii exprobrationem 
ambiguitate convertit. Nam Plancus in Maevia Galla nupta male audiebat.» 

[7] Secutus est Rufius Albinus: «post Mutinensem fugam quaerentibus quid ageret Antonius, 
respondisse familiaris eius ferebatur: "quod canis in Aegypto: bibit et fugit." Quando in illis 
regionibus constat canes raptu crocodilorum exterritos currere et bibere.» 

[8] Eustathius deinde: «Publilius Mucium in primis malivolum cum vidisset solito tristiorem, 

"aut Mucio", inquit, "nescio quid incommodi accessit aut nescio cui aliquid boni."» [9] Inde 
Avienus: «Faustus Sullae filius cum soror eius eodem tempore duos moechos haberet, Fulvium 
fullonis filium et Pompeium cognomine Maculam, "miror", inquit, "sororem meam habere 
maculam cum fullonem habeat."» 

[10] Hic Euangelus: «apud Mallium, qui optimus pictor Romae habebatur, Servilius Geminus 
forte cenabat cumque filios eius deformes vidisset, "non similiter", inquit, "Malli, fingis et 
pingis," et Mallius, "in tenebris enim fingo," inquit, "luce pingo."» 

[11] Eusebius deinde, «Demosthenes», inquit, «excitatus ad Laidis famam, cuius formam tunc 
Graecia mirabatur, accessit ut et ipse famoso amore potiretur. Qui ubi dimidium talentum unius 
pretium noctis audivit, discessit hoc dicto: oi>K dyopa^co xooobxoo psxavoqoai.» 

[12] Inter haec cum Servius ordine se vocante per verecundiam sileret, «omnes nos», inquit 
Euangelus, «impudentes, grammatice, pronuntias, si tacere talia vis videri tuitione pudoris, unde 
neque tuum nec Dysarii aut Hori supercilium liberum erit a superbiae nota, ni Praetextatum et 
nos velitis imitari.» [13] Tunc Servius, postquam magis silentium erubescendum vidit, ad 
libertatem se similis relationis animavit. "M 1 .", inquit, "Otacilius Pitholaus, cum Caninius 
Rebilus uno tantum die consul fuisset, dixit, "ante flamines, nunc consules diales fiunt."» [14] 
Nec Dysarius ultra exprobrationem taciturnitatis expectans ait. [...] 

[15] Post hunc Horus quoque, «adfero ad vos», inquit, «8iaxi%ov Platonis, quo ille adulescens 
luserit cum tragoediis quoque eadem aetate praeluderet: 

xqv \|n)%qv AydOwva (piAcov S7ti yciAcaiv saxov 
q^Ge yap q x^qpwv cbq 6ia|3qoopsvq.» 



[16] Orta ex his laetitia et omnibus in censorium risum remissis ac retractantibus quae a singulis 
antiquae festivitatis sapore prolata sunt, Symmachus ait, «hos Platonis versiculos, quorum magis 
venustatem an brevitatem mireris incertum est, legisse memini in Latinum tanto latius versos 
quanto solet nostra quam Graecorum lingua brevior et angustior aestimari. [17] Et ut opinor haec 
verba sunt: 

Dum semiulco savio 
meum puellum savior 
dulcemque florem spiritus 
duco ex aperto tramite, 
anima aegra et saucia 
cucurrit ad labias mihi 
rictumque in oris pervium 
et labra pueri mollia 
rimata itineri transitus 
ut transiliret nititur. 

Tum si morae quid plusculae 
fuisset in coetu osculi, 
amoris igne percita 
transisset et me linqueret, 
et mira prorsum res foret 
ut ad me fierem mortuus, 
ad puerum intus viverem. 

[1] Sed miror omnes vos ioca tacuisse Ciceronis, in quibus facundissimus ut in omnibus fuit, et, 
si videtur, ut aedituus responsa numinis sui praedicat ita ego quae memoria suggesserit refero 
dicta Ciceronis.» 

[2] Tum omnibus ad audiendum erectis ille sic incipit: «M. Cicero cum apud Damasippum 
cenaret et ille mediocri vino posito diceret, "bibite Falernum hoc, annorum quadraginta est." 
"Bene", inquit, "aetatem fert." [3] Idem cum Lentulum generum suum, exiguae staturae 
hominem, longo gladio adcinctum vidisset: "quis," inquit, "generum meum ad gladium 
adligavit?" [4] Nec Q. Ciceroni fratri circa similem mordacitatem pepercit. Nam cum in ea 
provincia quam ille rexerat vidisset clipeatam imaginem eius ingentibus lineamentis usque ad 
pectus ex more pictam —erat autem Quintus ipse staturae parvae— ait, "frater meus dimidius 
maior est quam totus." 

[5] In consulatu Vatinii, quem paucis diebus gessit, notabilis Ciceronis urbanitas 
circumferebatur. "Magnum ostentum", inquit, "anno Vatinii factum est, quod illo consule nec 
bruma nec ver nec aestas nec autumnus fuit." Querenti deinde Vatinio quod gravatus esset 
domum ad se infirmatum venire, respondit, "volui in consulatu tuo venire, sed nox me 
comprehendit." Vlcisci autem se Cicero videbatur, ut qui respondisse sibi Vatinium meminerat, 
cum umeris se rei publicae de exilio reportatum gloriaretur, "Vnde ergo tibi varices?" 



[6] Caninius quoque Rebilus, qui uno die, ut iam Servius rettulit, consul fuit, rostra cum 
ascendisset, pariter honorem iniit consulatus et eieravit: quod Cicero omni gaudens occasione 
urbanitatis increpuit, "^oycp Oscopqiog est Caninius consul," et deinde, "hoc consecutus est 
Rebilus, ut quaereretur quibus consulibus consul fuerit." Dicere praeterea non destitit: 
«vigilantem habemus consulem Caninium, qui in consulatu suo somnum non vidit." 

[7] Pompeius Ciceronis facetiarum impatiens fuit. Cuius haec dicta ferebantur: "ego vero quem 
fugiam habeo, quem sequar non habeo." Sed et cum ad Pompeium venisset, dicentibus sero eum 
venisse respondit, "minime sero veni, nam nihil hic paratum video." [8] Deinde interroganti 
Pompeio ubi gener eius Dolabella esset, respondit, "cum socero tuo." Et cum donasset Pompeius 
transfugam civitate Romana, "o hominem bellum!" inquit, "Gallis civitatem promittit alienam, 
qui nobis nostram non potest reddere." Propter quae merito videbatur dixisse Pompeius: "cupio 
ad hostes Cicero transeat ut nos timeat." 

[9] In Caesarem quoque mordacitas Ciceronis dentes suos strinxit. Nam primum post victoriam 
Caesaris interrogatus cur in electione partis errasset, respondit, "praecinctura me decepit," 
iocatus in Caesarem, qui ita toga praecingebatur ut trahendo laciniam velut mollis incederet, 
adeo ut Sulla tamquam providus dixerit Pompeio, "cave tibi illum puerum male praecinctum." 

[10] Deinde cum Laberius in fine ludorum anulo aureo honoratus a Caesare e vestigio in 
quattuordecim ad spectandum transiit, violato ordine et cum detrectatus est eques Romanus et 
comminus remissus, ait Cicero praetereunti Laberio et sedile quaerenti, "recepissem te nisi 
anguste sederem," simul et illum respuens et in novum senatum iocatus, cuius numerum Caesar 
supra fas auxerat. Nec impune. Respondit enim Laberius, "mirum si anguste sedes qui soles 
duabus sellis sedere," exprobrata levitate Ciceroni, qua inmerito optimus civis male audiebat. 

[11] Idem Cicero alias facilitatem Caesaris in adlegendo senatu inrisit palam. Nam cum ab 
hospite suo P. Mallio rogaretur ut decurionatum privigno eius expediret adsistente frequentia 
dixit: "Romae, si vis, habebit; Pompeiis difficile est." [12] Nec intra haec eius mordacitas stetit: 
quippe ab Androne quodam Laodiceno salutatus, cum causam adventus requisisset 
comperissetque —nam ille se legatum de libertate patriae ad Caesarem venisse respondit— ita 
expressit publicam servitutem: sav S7Ut6%]1?> Kai 7tspi f|poc>v 7ipsa|3suoov. 

[13] Vigebat in eo excedens iocos et seria mordacitas, ut hoc est ex epistula ad Cassium 
dictatoris violatorem: "vellem idibus Martiis me ad cenam invitas ses, profecto reliquiarum nihil 
fuisset. Nunc me reliquiae vestrae exercent." Idem Cicero de Pisone genero et de M. Lepido 
lepidissime cavillatus est—» 

[14] Dicente adhuc Symmacho et, ut videbatur, plura dicturo intercedens Avienus, ut fieri in 
sermonibus convivalibus solet, «nec Augustus», inquit, «Caesar in huiusmodi dicacitate 
quoquam minor et fortasse nec Tullio, et, si volentibus vobis erit, aliqua eius quae memoria 
suggesserit relaturus sum.» 

[15] Et Horus: «permitte, Aviene, Symmachus explicet de his quos iam nominaverat dicta 
Ciceronis, et opportunius quae de Augusto vis referre succedent.» [16] Reticente Avieno 
Symmachus: «Cicero, inquam, cum Piso gener eius mollius incederet, filia autem concitatius, ait 
filiae: "ambula tamquam vir," et cum M. Lepidus in senatu dixisset patribus conscriptis [...], 



Tullius ait, "ego non tanti fecissem opoiOTixcoxov." Sed perge, Aviene, ne ultra te dicturientem 
retardem.» 

[1] Et ille: «Augustus, inquam, Caesar adfectavit iocos, salvo tamen maiestatis pudorisque 
respectu nec ut caderet in scurram. [2] Aiacem tragoediam scripserat eandemque quod sibi 
displicuisset deleverat. Postea Varius tragoediarum scriptor interrogabat eum quid ageret Aiax 
suus. Et ille, "in spongiam", inquit, "incubuit." [3] Idem Augustus cum ei quidam libellum 
trepidus offerret et modo proferret manum modo retraheret, "putas", inquit, "te assem elephanto 
dare?" [4] Idem cum ab eo Pacuvius Taurus congiarium peteret diceretque iam hoc homines 
vulgo loqui, non parvam sibi ab illo pecuniam datam: "sed tu", inquit, "noli credere." 

[5] Alium praefectura equitum submotum et insuper salarium postulantem dicentemque: "non 
lucri causa dari hoc mihi rogo, sed ut iudicio tuo munus videar impetrasse et ita officium 
deposuisse," hoc dicto repercussit: "tu te accepisse apud omnes adfirma, et ego dedisse me non 
negabo." [6] Vrbanitas eiusdem innotuit circa Herennium deditum vitiis iuvenem. Quem cum 
castris excedere iussisset et ille supplex hac deprecatione uteretur, "quo modo ad patrias sedes 
revertar? Quid patri meo dicam?," respondit, "dic me tibi displicuisse." [7] Saxo in expeditione 
percussum ac notabili cicatrice in fronte deformem, nimium tamen sua opera iactantem sic 
leniter castigavit: "at tu cum fugies", inquit, "numquam post te respexeris." [8] Galbae, cuius 
informe gibbo erat corpus, agenti apud se causam et frequenter dicenti, "corrige in me siquid 
reprehendis," respondit, "ego te monere possum, corrigere non possum." 

[9] Cum multi Severo Cassio accusante absolverentur, et architectus fori Augusti expectationem 
operis diu traheret, ita iocatus est: "vellem Cassius et meum forum accuset." [10] Vettius cum 
monumentum patris exarasset, ait Augustus, "hoc est vere monumentum patris colere." [11] Cum 
audisset inter pueros quos in Syria Herodes rex Iudaeorum intra bimatum iussit interfici filium 
quoque eius occisum, ait, "melius est Herodis porcum esse quam filium." [12] Idem Augustus, 
quia Maecenatem suum noverat stilo esse remisso, molli et dissoluto, talem se in epistulis quas 
ad eum scribebat saepius exhibebat et contra castigationem loquendi, quam alias ille scribendo 
servabat, in epistula ad Maecenatem familiari plura in iocos effusa subtexuit: "vale mei gentium 
tmecullef, ebur ex Etruria, lasar Arretinum, adamas Supernas, Tiberinum margaritum, 

Cilniorum smaragde, iaspi figulorum, berulle Porsenae, carbunculum 1'habcast, iva anvxspu) 
7iavxa, a.AAaypa moecharum." 

[13] Exceptus est a quodam cena satis parca et quasi cotidiana; nam paene nulli se invitanti 
negabat. Post epulum igitur inops ac sine ullo apparatu discedens vale dicenti hoc tantum 
insusurravit: "non putabam me tibi tam familiarem." [14] Cum de Tyriae purpurae quam emi 
iusserat obscuritate quereretur, dicente venditore, "erige altius et suspice," his usus est salibus: 
"quid? Ego, ut me populus Romanus dicat bene cultum, in solario ambulaturus sum?" [15] 
Nomenculatori suo, de cuius oblivione querebatur, dicenti, "numquid ad forum mandas?," 
"accipe", inquit, "commendaticias, quia illic neminem nosti." [16] Vatinio in prima sua aetate 
eleganter insultavit. Contusus ille podagra volebat tamen videri discussisse iam vitium et 
<cottidie> mille passus ambulare se gloriabatur. Cui Caesar, "non miror", inquit, "dies aliquanto 
sunt longiores." [17] Relata ad se magnitudine aeris alieni quam quidam eques Romanus dum 



vixit excedentem ducenties celaverat, culcitam emi cubicularem in eius auctione sibi iussit et 
praeceptum mirantibus hanc rationem reddidit: "habenda est ad somnum culcita in qua ille, cum 
tantum deberet, dormire potuit." 

[18] Non est intermittendus sermo eius quem Catonis honori dedit. Venit forte in domum in qua 
Cato habitaverat, dein Strabone in adulationem Caesaris male existimante de pervicacia Catonis 
ait: "quisquis praesentem statum civitatis commutari non volet et civis et vir bonus est." Satis 
serio et Catonem laudavit et sibi, nequis adfectaret res novare, consuluit. 

[19] Soleo in Augusto magis mirari quos pertulit iocos quam ipse quos protulit, quia maior est 
patientiae quam facundiae laus, maxime cum aequanimiter aliqua etiam iocis mordaciora 
pertulerit. [20] Cuiusdam provincialis iocus asper innotuit. Intraverat Romam simillimus Caesari 
et in se omnium ora converterat. Augustus perduci ad se hominem iussit visumque hoc modo 
interrogavit: "dic mihi, adulescens, fuit aliquando mater tua Romae?" negavit ille, nec contentus 
adiecit: "sed pater meus saepe." 

[21] Temporibus triumviralibus Pollio, cum Fescenninos in eum Augustus scripsisset, ait: "at ego 
taceo. Non est enim facile in eum scribere qui potest proscribere." [22] Curtius eques Romanus 
deliciis diffluens, cum macrum turdum sumpsisset in convivio Caesaris, interrogavit an mittere 
liceret. Responderat princeps, "quidni liceat?" Ille per fenestram statim misit. [23] Aes alienum 
Augustus cuiusdam senatoris cari sibi non rogatus exsolverat numerato quadragies. At ille pro 
gratiarum actione hoc solum ei scripsit: "Mihi nihil?" [24] Solebat Licinus libertus eius inchoanti 
opera patrono magnas pecunias conferre; quem morem secutus centum promisit per libellum in 
quo virgulae superductae pars ultra pecuniae defectionem protendebatur, vacante infra loco. 
Caesar occasione usus priori alterum centum sua manu iunxit, spatio diligenter expleto et 
adfectata litterae similitudine, geminatamque accepit summam, dissimulante liberto, qui postea 
coepto alio opere leniter factum suum Caesari obiecit libello tali dato: "confero tibi, domine, ad 
novi operis impensam quod videbitur." 

[25] Mira etiam censoris Augusti et laudata patientia. Corripiebatur eques Romanus a principe 
tamquam minuisset facultates suas, at ille se multiplicasse coram probavit. Mox eidem obiecit 
quod ad contrahendum matrimonium legibus non paruisset. Ille uxorem sibi et tres esse liberos 
dixit. Tum adiecit: "posthac, Caesar, cum de honestis hominibus inquiris, honestis mandato." 

[26] Etiam militis non libertatem tantum sed et temeritatem tulit. In quadam villa inquietas 
noctes agebat, rumpente somnum eius crebro noctuae cantu. Prendendam curavit noctuam miles 
aucupii peritus et spe ingentis praemii pertulit. Laudato imperator mille nummos dari iussit. Ille 
ausus est dicere, "malo vivat," avemque dimisit. Quis non miratus est non offenso Caesare abisse 
militem contumacem? [27] Veteranus cum die sibi dicto periclitaretur, accessit in publico ad 
Caesarem rogavitque ut sibi adesset. Ille advocatum quem ex comitatu suo elegerat sine mora 
dedit commendavitque ei litigatorem. Exclamavit ingenti voce veteranus, "at non ego, Caesar, 
periclitante te Actiaco bello vicarium quaesivi, sed pro te ipse pugnavi," detexitque impressas 
cicatrices. Erubuit Caesar venitque in advocationem, ut qui vereretur non superbus tantum sed 
etiam ingratus videri. 



[28] Delectatus inter cenam erat symphoniacis Toranii Flacci mangonis atque eos frumento 
donaverat, cum in alia acroamata fuisset nummis liberalis, eosdemque postea Toranius aeque 
inter cenam quaerenti Caesari sic excusavit: "ad molas sunt." 

[29] Sublimis Actiaca victoria revertebatur. Occurrit ei inter gratulantes corvum tenens, quem 
instituerat haec dicere: "ave Caesar victor imperator." Miratus Caesar officiosam avem viginti 
milibus nummum emit. Socius opificis, ad quem nihil ex illa liberalitate pervenerat, adfirmavit 
Caesari habere illum et alium corvum, quem ut adferre cogeretur rogavit. Adlatus verba quae 
didicerat expressit: "ave victor imperator Antoni." Nihil exasperatus satis duxit iubere illum 
dividere donativum cum contubernali. [30] Salutatus similiter a psittaco, emi eum iussit. Idem 
miratus in pica hanc quoque redemit. Exemplum sutorem pauperem sollicitavit ut corvum 
insititueret ad parem salutationem, qui impendio exhaustus saepe ad avem non respondentem 
dicere solebat, "opera et impensa periit." Aliquando tamen corvus coepit dicere dictatam 
salutationem. Hac audita dum transit Augustus respondit, "satis domi salutatorum talium habeo." 
Superfuit corvo memoria, ut et illa quibus dominum querentem solebat audire subtexeret: "opera 
et impensa periit." Ad quod Caesar risit emique avem iussit quanti nullam adhuc emerat. 

[31] Solebat descendenti a Palatio Caesari honorificum aliquod epigramma porrigere Graeculus. 
Id cum frustra saepe fecisset rursusque eum idem facturum vidisset Augustus, breve sua manu in 
charta exaravit Graecum epigramma, pergenti deinde ad se obviam misit. Ille legendo laudare, 
mirari tam voce quam vultu, cumque accessisset ad sellam, demissa in fundam pauperem manu 
paucos denarios protulit quos principi daret, adiectus hic sermo, vq iqv of|V ii»xqv, EsPaaxs, si 
nXeov eixov, n/xov <av> s5i5onv. Secuto omnium risu dispensatorem Caesar vocavit et sestertia 
centum milia numerare Graeculo iussit. 

[1] Vultis aliqua et filiae eius Iuliae dicta referamus? Sed si garrulus non putabor, volo de 
moribus feminae pauca praemittere, ni quisquam vestrum habeat seria et discenda quae 
proferat.» Hortantibusque omnibus ut coepto insisteret, ita de Iulia orsus est: [2] «annum agebat 
tricesimum et octavum, tempus aetatis, si mens sana superesset, vergentis in senium, sed 
indulgentia tam fortunae quam patris abutebatur, cum alioquin litterarum amor multaque 
eruditio, quod in illa domo facile erat, praeterea mitis humanitas minimeque saevus animus 
ingentem feminae gratiam conciliarent, mirantibus qui vitia noscebant tantam pariter 
diversitatem. [3] Non semel praeceperat pater, temperato tamen inter indulgentiam 
gravitatemque sermone, moderaretur profusos cultus perspicuosque comitatus. Idem cum ad 
nepotum turbam similitudinemque respexerat qua repraesentabatur Agrippa, dubitare de pudicitia 
filiae erubescebat. [4] Inde blandiebatur sibi Augustus laetum in filia animum usque ad speciem 
procacitatis sed reatu liberum, et talem fuisse apud maiores Claudiam credere audebat. Itaque 
inter amicos dixit duas habere se filias delicatas, quas necesse haberet ferre, rem publicam et 
Iuliam. 

[5] Venerat ad eum licentiore vestitu et oculos offenderat patris tacentis. Mutavit cultus sui 
postera die morem et laetum patrem adfectata severitate complexa est. At ille qui pridie dolorem 
suum continuerat, gaudium continere non potuit et, "quantum hic", ait, "in filia Augusti 
probabilior est cultus!" Non defuit patrocinio suo Iulia his verbis: "hodie enim me patris oculis 



omavi, heri viri." [6] Notum et illud: adverterant in se populum in spectaculo gladiatorum Livia 
et Iulia comitatus dissimilitudine, quippe cingentibus Liviam gravibus viris, haec iuventutis et 
quidem luxuriosae grege circumsedebatur. Admonuit pater scripto, videret quantum inter duas 
principes feminas interesset. Eleganter illa rescripsit: "et hi mecum senes fient." 

[7] Eadem Iulia mature habere coeperat canos, quos legere secrete solebat. Subitus interventus 
patris aliquando oppressit ornatrices. Dissimulavit Augustus deprehensis super vestem earum 
canis, et aliis sermonibus tempore extracto induxit aetatis mentionem interrogavitque filiam 
utrum post aliquot annos cana esse mallet an calva; et cum illa respondisset, "ego, pater, cana 
esse malo," sic illi mendacium obiecit: "quid ergo istae te calvam tam cito faciunt?" [8] Item cum 
gravem amicum audisset Iulia suadentem melius facturam si se composuisset ad exemplar 
paternae frugalitatis, ait, "ille obliviscitur Caesarem se esse, ego memini me Caesaris filiam." 

[9] Cumque conscii flagitiorum mirarentur quo modo similes Agrippae filios pareret, quae tam 
vulgo potestatem corporis sui faceret, ait, "numquam enim nisi navi plena tollo vectorem." [10] 
Simile dictum Popilliae Marci filiae, quae miranti cuidam quid esset quapropter aliae bestiae 
numquam marem desiderarent nisi cum praegnantes vellent fieri, respondit, "bestiae enim sunt." 

[1] Sed ut a feminis ad viros et a lascivis iocis ad honestos revertar, Cascellius iuris consultus 
urbanitatis mirae libertatisque habebatur, praecipue tamen is iocus eius innotuit. Lapidatus a 
populo Vatinius cum gladiatorium munus ederet obtinuerat ut aediles edicerent, nequis in 
harenam nisi pomum misisse vellet. Forte his diebus Cascellius consultus a quodam an nux pinea 
pomum esset respondit, "si in Vatinium missurus est, pomum est." [2] Mercatori deinde, quem 
ad modum cum socio navem divideret interroganti, respondisse traditur, "navem si dividis, nec tu 
nec socius habebitis." [3] In Galbam eloquentia clarum sed quem habitus, ut supra dixi, corporis 
destruebat M. Lollii vox circumferebatur: "ingenium Galbae male habitat." [4] In eundem 
Galbam Orbilius grammaticus acerbius inrisit. Prodierat Orbilius in reum testis. Quem Galba ut 
confunderet dissimulata professione eius interrogavit, "quid artium facis?" Respondit: "in sole 
gibbos soleo fricare." [5] L. Caecilius, cum C. Caesar aliis qui secum pila lusitabant centena 
sestertia, illi uni quinquaginta dari iussisset, "quid? Ego", inquit, "una manu ludo?" 

[6] Cum iratus esse P. Clodius D. Laberio diceretur quod ei mimum petenti non dedisset, "quid 
amplius", inquit, "mihi facturus es, nisi ut Dyrrhachium eam et redeam?," ludens ad Ciceronis 
exsilium. 

7 

[1] Sed quia et paulo ante Aurelius Symmachus et ego nunc Laberii fecimus mentionem, si 
aliqua huius atque Publilii dicta referemus, videbimur et adhibendi convivio mimos vitasse 
lasciviam et tamen celebritatem quam cum adsunt illi excitare pollicentur imitari. [2] Laberium 
asperae libertatis equitem Romanum Caesar quingentis milibus invitavit ut prodiret in scaenam et 
ipse ageret mimos quos scriptitabat. Sed potestas non solum si invitet sed et si supplicet cogit, 
unde se et Laberius a Caesare coactum in prologo testatur his versibus: 



[3] Necessitas, cuius cursus transversi impetum 
voluerunt multi effugere, pauci potuerunt, 
quo me detrusti paene extremis sensibus? 

Quem nulla ambitio, nulla umquam largitio, 
nullus timor, vis nulla, nulla auctoritas 
movere potuit in iuventa de statu, 
ecce in senecta ut facile labefecit loco 
viri excellentis mente clemente edita 
summissa placide blandiloquens oratio? 

Et enim ipsi di negare cui nil potuerunt, 
hominem me denegare quis posset pati? 

Ego bis tricenis annis actis sine nota 
eques Romanus <e> Lare egressus meo 
domum revertar mimus. Nimirum hoc die 
uno plus vixi mihi quam vivendum fuit. 

Fortuna immoderata in bono aeque atque in malo, 
si tibi erat libitum litterarum laudibus 
florens cacumen nostrae famae frangere, 
cur cum vigebam membris praeviridantibus, 
satis facere populo et tali cum poteram viro, 
non flexilem me concurvasti ut carperes? 

Nuncine me deicis? Quo? Quid ad scaenam adfero? 
Decorem formae an dignitatem corporis, 
animi virtutem an vocis iucundae sonum? 

Vt hedera serpens vires arboreas necat, 
ita me vetustas amplexu annorum enecat. 

Sepulcri similis nihil nisi nomen retineo. 


[4] In ipsa quoque actione subinde se, qua poterat, ulciscebatur, inducto habitu Syri qui velut 
flagris caesus praeripientique se similis exclamabat, 

porro, Quirites, libertatem perdimus, 

et paulo post adiecit, 

necesse est multos timeat quem multi timent. 

[5] Quo dicto universitas populi ad solum Caesarem oculos et ora convertit, notantes 
impotentiam eius hac dicacitate lapidatam. Ob haec in Publilium vertit favorem. 

[6] Is Publilius natione Syrus cum puer ad patronum domini esset adductus, promeruit eum non 
minus salibus et ingenio quam forma. Nam forte cum ille servum suum hydropicum iacentem in 
area vidisset increpuissetque quid in sole faceret, respondit, "aquam calefacit." Ioculari deinde 
super cena exorta quaestione quodnam esset molestum otium, aliud alio opinante, ille "podagrici 
pedes" dixit. [7] Ob haec et alia manu missus et maiore cura eruditus, cum mimos componeret 



ingentique adsensu in Italiae oppidis agere coepisset, productus Romae per Caesaris ludos, 
omnes qui tunc scripta et operas suas in scaenam locaverant provocavit ut singuli secum posita in 
vicem materia pro tempore contenderent. Nec ullo recusante superavit omnes, in quis et 
Laberium. [8] Vnde Caesar adridens hoc modo pronuntiavit: 

favente tibi me victus es, Laberi, a Syro; 

statimque Publilio palmam et Laberio anulum aureum cum quingentis sestertiis dedit. Tunc 
Publilius ad Laberium recedentem ait, 

quicum contendisti scriptor, hunc spectator subleva. 

[9] Sed et Laberius sequenti statim commissione mimo novo interiecit hos versus: 

Non possunt primi esse omnes omni in tempore. 

Summum ad gradum cum claritatis veneris, 
consistes aegre et citius quam ascendas cades. 

Cecidi ego, cadet qui sequitur: laus est publica. 


[10] Publilii autem sententiae feruntur lepidae et ad communem usum accommodatissimae, ex 
quibus has fere memini singulis versibus circumscriptas: 

[11] Beneficium dando accepit qui digno dedit. 

Feras, non culpes, quod mutari non potest. 

Cui plus licet quam par est, plus vult quam licet. 

Comes facundus in via pro vehiculo est. 

Frugalitas miseria est rumoris boni. 

Heredis fletus sub persona risus est. 

Furor fit laesa saepius patientia. 

Improbe Neptunum accusat, qui iterum naufragium facit. 

Nimium altercando veritas amittitur. 

Pars beneficii est, quod petitur si cito neges. 

Ita amicum habeas, posse ut fieri hunc inimicum putes. 

Veterem ferendo iniuriam invites novam. 

Numquam periclum sine periclo vincitur. 


[12] Sed quia semel ingressus sum scaenam loquendo, nec Pylades histrio nobis omittendus est, 
qui clarus in opere suo fuit temporibus Augusti et Hylam discipulum usque ad aequalitatis 
contentionem eruditione provexit. [13] Populus deinde inter utriusque suffragia divisus est, et 
cum canticum quoddam saltaret Hylas cuius clausula erat xov psyav Ayapspvova, sublimem 
ingentemque Hylas velut metiebatur. Non tulit Pylades et exclamavit e cavea: ah paxpov oh 
psyav 7toisi(;. [14] Tunc eum populus coegit idem saltare canticum cumque ad locum venisset 
quem reprehenderat, expressit cogitantem, nihil magis ratus magno duci convenire quam pro 
omnibus cogitare. [15] Saltabat Hylas Oedipodem, et Pylades hac voce securitatem saltantis 



castigavit: ai) [SAGaxig. [16] Cum in Herculem furentem prodisset et nonnullis incessum histrioni 
convenientem non servare videretur, deposita persona ridentes increpuit: pwpoi, paivopsvov 
opxonpai. [17] Hac fabula et sagittas iecit in populum. Eandem personam cum iussu Augusti in 
triclinio ageret, et intendit arcum et spicula immisit. Nec indignatus est Caesar eodem se loco 
Pyladi quo populum Romanum fuisse. [18] Hic quia ferebatur mutasse rudis illius saltationis 
ritum, quae apud maiores viguit, et venustam induxisse novitatem, interrogatus ab Augusto quae 
saltationi contulisset, respondit, 

ai)A(7)v aupiyycov x’ svo7if)v 6pa8ov x’ dvGpdmcov. 

[19] Idem cum propter populi seditionem pro contentione inter se Hylamque habita concitatam 
indignationem excepisset Augusti, respondit, xai dyapiaxcig, [SaaiAcir saaov a.dxoug 7ispi qpdq 
daxoAdaGai.» 

[1] His dictis et excitata laetitia cum in Avieno memoria florida et amoenitas laudaretur ingenii, 
mensas secundas minister admovit. [2] Et Flavianus: «multi, ut aestimo, in hoc a Varrone 
dissentiunt, qui in illa lepidissima satura Menippea, quae inscribitur Nescis quid vesper vehat, de 
secunda mensa placentas removit: sed quaeso dicas, Caecina, verba ipsa Varronis, si tibi 
beneficio memoriae tenacioris haeserunt.» [3] Et Albinus, «locus», inquit, «Varronis quem 
referri a me imperas in his fere verbis est: "bellaria ea maxime sunt mellita quae mellita non sunt: 
dulcibus enim cum Txsvpsi societas infida." Significant autem bellaria omne mensae secundae 
genus. Nam quae 7isppaxa Graeci vel xpayqpaxa dixerunt, ea veteres nostri appellavere bellaria; 
vina quoque dulciora est invenire in comoediis antiquioribus hoc vocabulo dictaque ea Liberi 
bellaria.» 

[4] Et Euangelus: «agite antequam surgendum nobis sit, vino indulgeamus, quod decreti 
Platonici auctoritate faciemus, qui aestimavit fomitem esse quendam et ignitabulum ingenii 
virtutisque, si mens et corpus hominis vino flagret.» [5] Tunc Eustathius: «quid agis», inquit, 
«Euangele? An Platonem aestimas haurienda passim vina suasisse et non magis inter minuta 
pocula iucundiorem liberalioremque invitationem, quae fieret sub quibusdam quasi arbitris et 
magistris conviviorum sobriis, non improbasse? Et hoc est quod in primo et secundo de legibus 
non inutile viris esse decernit. [6] Nam et modicis honestisque inter bibendum remissionibus 
refici integrarique animos ad instauranda sobrietatis officia existimavit redditosque sensim 
laetiores ad intentiones rursus capessendas fieri habiliores; et simul, siqui penitus in his 
adfectionum cupiditatumque errores inessent quos celaret alioquin pudor reverens, ea omnia sine 
gravi periculo libertate per vinum data detegi et ad corrigendum medendumque fieri 
opportuniora. [7] Atque hoc etiam Plato ibidem dicit, non defugiendas esse huiuscemodi 
exercitationes adversum propulsandam vini violentiam, neque ullum umquam continentem 
prorsum aut temperantem satis fideliter visum esse cui vita non inter ipsa errorum pericula et in 
mediis voluptatum inlecebris explorata sit. [8] Nam cui libentiae gratiaeque omnes conviviorum 
incognitae sint, quique illarum omnino expers sit, si eum forte ad participandas huiusmodi 
voluptates aut voluntas tulerit aut casus induxerit aut necessitas impulerit, mox deleniri et capi 
neque mentem eius animumque consistere. [9] Congrediendum igitur et tamquam in acie quadam 
cum voluptariis rebus cumque ista vini licentia comminus decernendum, ut adversus eas non 



fuga nec absentia simus tuti, sed vigore animi et constanti praesentia moderatoque usu 
temperantiam continentiamque tueamur; et calefacto simul refotoque animo, si quid in eo vel 
frigidae tristitiae vel torpentis verecundiae fuerit diluamus. 

[10] Sed quia voluptatum fecimus mentionem, docet Aristoteles a quibus voluptatibus sit 
cavendum. Quinque enim sunt hominum sensus, quos Graeci aiaGqasK; appellant, per quos 
voluptas animo aut corpori quaeri videtur, tactus gustus odoratus visus auditus. [11] Ex his 
omnibus voluptas, quae immodice capitur, ea turpis atque improba est. Sed enim quae nimia ex 
gustu atque tactu est, ea igitur gemina voluptas, sicut sapientes viri censuerunt, omnium rerum 
foedissima est eosque maxime qui sese duabus istis voluptatibus dediderunt gravissimi vitii 
vocabulis Graeci appellaverunt vel dKpaisig vel a.KOAdaxoug, nos eos vel incontinentes dicimus 
vel intemperantes. [12] Istas autem voluptates duas, gustus atque tactus, id est cibi et Veneris, 
solas hominibus communes videmus esse cum beluis, et idcirco in pecudum ferorumque 
animalium numero habetur quisquis est his ferarum voluptatibus occupatus; ceterae ex tribus 
aliis sensibus proficiscentes hominum tantum propriae sunt. [13] Verba super hac re Aristotelis 
philosophi in medium proferam, ut quid de his infamibus voluptatibus tam clarus atque inclitus 
vir sentiat publicetur: 

[14] Aia il Kaxa xr]v xrjq atpfjq rj ysocEox; r|8ovf|v eyyivo|ievr|v sav imepP&Vocnv, cucpaiEii; Isyovxai; Oi te yap 7ispi 
xa acppoSicia aKoXaaxoi xoiouxoi, oi' te 7ispi xa q xrjq xpotpfjt; duioXaocEx;. Tcov 5 e Kaxa xi]v xpocpr|v cur’ svicov |i£v ev 
xrj yVbiifl io r|5i), an' svlcov 5 e ev xa> A-apuyyi, 5io Kai OAo^evoc; yspavoo Xapoyya eo/eto exsiv rj 5ia io xaq ano 
tootcov yiyvo|isva<; r|5ova<; koivck; slvai r]piTv Kai xoi<; ixXXoic, C®oi<;, ais 5 e oijocov koivcov aloxpav sivai ti]v 
rwroiayiiv, aoilKa xov rwro xooxcov r]xxco|i£vov i|/£yo|i£v Kai aKpaxrj Kai aKoXaoxov l£yo|i£v 5ia xo rmo xrav /sipioxcov 
r]5ova)v r|TTaa0ar ooocov 5 e xcov aia0r|O£cov 7t£vx£ xa aXXa i^cba and 8vo povcov fjSsxai, Kaxa 8e mq aXXaq rj oAcog 
oi)X fjSsxai rj Kaxa oi)|iP£Pr|K6<; xoiixo nac^si. 

[15] Quis igitur habens aliquid humani pudoris voluptatibus istis duabus, coeundi atque 
comedendi, quae homini cum sue atque asino communes sunt, gratuletur? [16] Socrates quidem 
dicebat multos homines propterea velle vivere ut ederent et biberent, se bibere atque esse ut 
viveret. Hippocrates autem, divina vir scientia, de coitu Venerio ita existimabat, partem esse 
quandam morbi taeterrimi quem nostri comitialem dixerunt. Namque ipsius verba haec traduntur: 
rfjv ouvouoiav sivai pucpav fki/apinav [...]» 

LIBER TERTIVS 


1 

[1] «[...] violatum, cum se nosset multa caede pollutum: 

tu genitor cape sacra manu patriosque Penates: 
me bello e tanto digressum et caede recenti 
adtrectare nefas, donec me flumine vivo 
abluero. 



[2] Post Caietae quoque nutricis sepulturam, quo potissimum navigans adpellitur quam ad eam 
partem per quam 

fluvio Tiberinus amoeno 
...in mare prorumpit. 


ut confestim in ipso Italiae limine fluviali unda ablutus possit quam purissime 
Iovem Phrygi amque ex ordine matrem 

invocare? [3] Quid quod Euandrum aditurus per Tiberim navigat, quod eum esset reperturus 
Herculi sacra celebrantem, ut sic purificatus sacris posset hospitalibus interesse? [4] Hinc et luno 
ipsa conqueritur non magis quod Aenean contigisset contra suum velle in Italiam pervenire quam 
quod "optato" potiretur "Thybridis alveo," quia sciret eum hoc amne purificatum posse sacra 
etiam sibi rite perficere; nam ne supplicari quidem sibi ab eo vellet. [5] Nunc quoniam 
purificationem ad sacra superorum pertinentem deorum in Vergiliana observatione 
monstravimus, videamus utrum et circa inferorum deorum cultum proprietatem moris idem poeta 
servaverit. 

[6] Constat dis superis sacra facturum corporis ablutione purgari, cum vero inferis litandum est, 
satis actum videtur si aspersio sola contingat. De sacris igitur superorum ait Aeneas, 

donec me flumine vivo 
abluero. 


[7] At Dido cum sacra dis inferis instituit ait, 

Annam, cara mihi nutrix, huc siste sororem: 
dic corpus properet fluviali spargere lympha, 


et alibi, 

sparserat et latices simulatos fontis Averni; 

[8] Nec non cum Misenum sepulturae mandari refert: 

idem ter socios pura circumtulit unda, 
spargens rore levi. 


Sic et cum facit Aeneam apud inferos ramum Proserpinae consecraturum, ita infert: 




occupat Aeneas aditum corpusque recenti 
spargit aqua. 


2 

[1] Verborum autem proprietas tam poetae huic familiaris est ut talis observatio in Vergilio laus 
esse iam desinat. Nullis tamen magis proprie usus est quam sacris vel sacrificialibus verbis. [2] 
Et primum illud non omiserim, in quo plerique falluntur: 

extaque salsos 
porriciam in fluctus 


non ut quidam "proiciam", aestimantes dixisse Vergilium proicienda exta, quia adiecit "in 
fluctus". Sed non ita est. [3] Nam et ex disciplina haruspicum et ex praecepto pontificum verbum 
hoc sollemne sacrificantibus est, sicut Veranius ex primo libro Pictoris ita dissertationem huius 
verbi est exsecutus: "exta porriciunto, dis danto, in altaria aramve focumve eove quo exta dari 
debebunt." [4] "Porricere" ergo, non "proicere" proprium sacrifici verbum est, et quia dixit 
Veranius, "in aram focumve eove quo exta dari debebunt", nunc pro ara et foco mare 
accipiendum est cum sacrificium dis maris dicatur. [5] Ait enim, 

Di quibus imperium est pelagi, quorum aequore curro, 
vobis laetus ego hoc candentem in litore taurum 
constituam ante aras voti reus, extaque salsos 
porriciam in fluctu et vina liquentia fundam. 


Ex his docetur in mare rite potuisse porrici exta, non proici. 

[6] "Constituam ante aras voti reus": haec vox propria sacrorum est, ut reus vocetur qui suscepto 
voto se numinibus obligat, damnatus autem qui promissa vota iam solvit. Sed de hoc non opus 
est a me plura proferri; cum vir doctissimus Eustathius paulo ante hanc partem plenius exsecutus 
sit. 

[7] Est profundam scientiam huius poetae in uno saepe reperire verbo, quod fortuito dictum 
vulgus putaret. Multifariam enim legimus quod litare sola non possit oratio nisi ut is qui deos 
precatur etiam aram manibus adprehendat. [8] Inde Varro Divinarum libro quinto dicit aras 
primum "asas" dictas, quod esset necessarium a sacrificantibus eas teneri —ansis autem teneri 
solere vasa quis dubitet?— Commutatione ergo litterarum "aras" dici coeptas, ut "Valesios" et 
"Fusios" dictos prius, nunc "Valerios" et "Furios" dici. [9] Haec omnia illo versu poeta exsecutus 
est: 


talibus orantem dictis arasque tenentem 
audiit omnipotens. 



Nonne eo additum auditum credideris, non quia orabat tantum, sed quia et aras tenebat? Nec non 
cum ait, 

talibus orabat dictis arasque tenebat, 
item, 

tango aras, medios ignes ac numina testor, 
eandem vim nominis ex adprehensione significat. 

[10] Idem poeta tam scientia profundus quam amoenus ingenio nonnulla de veteribus verbis, 
quae ad proprietatem sacrorum noverat pertinere, ita interpretatus est ut mutato verbi sono 
integer intellectus maneret. [11] Nam primo pontificii iuris libro apud Pictorem verbum hoc 
positum est, "vitulari": de cuius verbi significatu Titius ita retulit, "vitulari est voce laetari"; 

Varro etiam in libro quinto decimo Rerum divinarum ita refert quod pontifex in sacris quibusdam 
vitulari soleat, quod Graeci miaviCciv vocant. [12] Has tot interpretationis ambages quam paucis 
verbis docta elegantia Maronis expressit: 

laetumque choro paeana canentes! 

Nam si vitulari est voce laetari, quod est miaviuiv, nonne in cantu laeti jicuavog enarratio verbi 
perfecta servata est? [13] Et ut huic vocabulo diutius immoremur, Hyllus libro quem de dis 
composuit ait Vitulam vocari deam quae laetitiae praeest. [14] Piso ait Vitulam Victoriam 
nominari. Cuius rei hoc argumentum profert, quod postridie nonas Iulias re bene gesta, cum 
pridie populus a Tuscis in fugam versus sit —unde Populifugia vocantur— post victoriam certis 
sacrificiis fiat vitulatio. [15] Quidam nomen eius animadversum putant quod potens sit vitae 
tolerandae, ideo huic deae pro frugibus fieri sacra dicuntur, quia frugibus vita humana toleratur. 
Vnde hoc esse animadvertimus quod ait Vergilius, 

cum faciam vitulam pro frugibus, ipse venito, 

ut "vitula" dixerit pro vitulatione, quod nomen esse sacrificii ob laetitiam facti superius 
expressimus. [16] Meminerimus tamen sic legendum per ablativum, "cum faciam vitula pro 
frugibus," id est cum faciam rem divinam non ove, non capra, sed vitula, tamquam dicat "cum 
vitulam pro frugibus sacrificavero" [quod est cum vitula rem divinam fecero]. 

[17] Pontificem Aenean vel ex nomine referendorum laborum eius ostendit. Pontificibus enim 
permissa est potestas memoriam rerum gestarum in tabulas conferendi, et hos annales appellant 
et quidem maximos quasi a pontificibus maximis factos. Vnde ex persona Aeneae ait, 

et vacat annales tantorum audire laborum. 

[1] Et quia inter decreta pontificum hoc maxime quaeritur, quid sacrum, quid profanum, quid 
sanctum, quid religiosum, quaerendum utrum his secundum definitionem suam Vergilius usus sit 
et singulis vocabuli sui proprietatem more suo servaverit. 

[2] Sacrum est, ut Trebatius libro primo de religionibus refert, "quicquid est quod deorum 
habetur": huius definitionis poeta memor ubi sacrum nominavit, ammonitionem deorum paene 
semper adiecit: 

sacra Dionaeae matri divisque ferebam, 
item, 

sacra Iovi Stygio, quae rite incepta parabam, 
item, 

tibi enim, tibi, maxima luno 
mactat sacra ferens. 


[3] Profanum omnes paene consentiunt id esse quod extra fanaticam causam sit, quasi porro a 
fano et a religione secretum. Cuius significatus exemplum exsecutus est, cum de luco et aditu 
inferorum sacro utroque loqueretur: 

"procul, o procul este profani," 
conclamat vates, "totoque absistite luco." 


[4] Eo accedit quod Trebatius profanum id proprie dici ait quod ex religioso vel sacro in 
hominum usum proprietatemque conversum est, quod apertissime poeta servavit cum ait, 

"Faune, precor, miserere", inquit, "tuque optima ferrum 
Terra tene, colui vestros si semper honores, 
quos contra Aeneadae bello fecere profanos." 


Dixerat enim, 

sed stirpem Teucri nullo discrimine sacrum 
sustulerant 


unde ostendit proprie profanatum, quod ex sacro promiscuum humanis actibus commodatum est. 



[5] "Sanctum est", ut idem Trebatius libro decimo religionum refert, "interdum idem quod 
sacrum idemque quod religiosum, interdum aliud —hoc est nec sacrum nec religiosum— est." 

[6] Quod ad secundam speciem pertinet: 

sancta ad vos anima atque istius inscia culpae 
descendam. 


Non enim sacro aut religioso eius anima tenebatur, quam sanctam, hoc est incorruptam, voluit 
ostendere, ut in illo quoque: 

tuque, o sanctissima coniunx, 
felix morte tua 


in quo castitatis honorem incorruptae uxoris amplexus est: unde et sanctae leges, quae non 
debeant poenae sanctione corrumpi. [7] Quod autem ad priorem speciei definitionem de sancto 
attinet, id est ut non aliud sit quam sacrum aut religiosum: 

ecce levis summo de vertice visus Iuli 
fundere lumen apex 


et paulo post: 

nos pavidi trepidare metu crinemque flagrantem 
excutere et sanctos restinguere fontibus ignes. 


Hic enim "sanctos" ac si "sacros" accipiemus, quia divinitus contigemnt. Item, 

tuque, o sanctissima vates 
praescia venturi 


non aliud nisi "sacram" vocat, quam videbat et vatem et deo plenam et sacerdotem. 

[8] Superest ut quid sit religiosum cum Vergilio communicemus. Servius Sulpicius religionem 
esse dictam tradidit quae propter sanctitatem aliquam remota ac seposita a nobis sit, quasi a 
relinquendo dicta, ut a carendo caerimonia. [9] Hoc Vergilius servans ait, 

est ingens gelidum lucus prope Caeretis amnem 
religione patrum late sacer 


et adiecit quo proprietatem religionis exprimeret, 



undique colles 

inclusere cavi et nigra nemus abiete cingit, 


quae res utique faciebat lucum a populi communione secretum. Et ut relictum locum ostenderet 
non sola adeundi difficultate, adiecit et sanctitatem: 

Silvano fama est veteres sacrasse Pelasgos, 
agrorum pecorisque deo. 


[10] Secundum Pompeium Festum "religiosi sunt qui facienda et vitanda discernunt." Hinc Maro 
ait, 

rivos deducere nulla 
religio vetuit. 


Quod autem ait "deducere" nihil aliud est quam "detergere". Nam festis diebus rivos veteres 
sordidatos detergere licet, novos fodere non licet. [11] In transcursu et hoc notandum est, quod et 
ipse velut praeteriens sub unius verbi significatione proiecit. Cavetur enim in iure pontificio ut 
—quoniam oves duabus ex causis lavari solent, aut ut curetur scabies aut ut lana purgetur— 
festis diebus purgandae lanae gratia oves lavare non liceat, liceat autem si curatione scabies 
abluenda sit. [12] Ideo hoc quoque inter concessa numeravit: 

balantumque gregem fluvio mersare 

quod si huc usque dixisset, licita et vetita confuderat, sed adiciendo "salubri" causam concessae 
ablutionis expressit. 

[1] Nomina etiam sacrorum locorum sub congrua proprietate proferre pontificalis observatio est. 
Ergo delubrum quid pontifices proprie vocent et qualiter hoc nomine Vergilius usus sit 
requiramus. [2] Varro libro octavo Rerum divinarum delubrum ait alios aestimare in quo praeter 
aedem sit area adsumpta deum causa, ut est in Circo Flaminio Iovis Statoris, alios in quo loco dei 
simulacrum dedicatum sit, et adiecit, sicut locum in quo figerent candelam "candelabrum" 
appellatum, ita in quo deum ponerent nominatum "delubrum". [3] His a Varrone praescriptis 
intellegere possumus id potissimum ab eo probatum, quod ex sua consuetudine in ultimo posuit, 
ut a dei dedicato simulacro delubrum coeperit nuncupari. [4] Vergilius tamen utramque rationem 
diligenter est exsecutus. Vt enim a postrema incipiamus, observavit delubrum nominaturus aut 
propria deorum nomina aut ea quae dis accommodarentur inserere: 

at gemini lapsu delubra ad summa dracones 
effugiunt, 



et ut mox simulacrum nominaret subtexuit, 

saevaeque petunt Tritonidis arcem, 

sub pedibusque deae clipeique sub orbe teguntur, 


item, 

nos delubra deum miseri, quibus ultimus esset 
ille dies. 


[5] Illam vero opinionem de area, quam Varro praedixerat, non omisit: 

principio delubra adeunt, pacemque per aras 
exquirunt 


et mox, 

aut ante ora deum pingues spatiatur ad aras. 

Quid enim est "spatiatur" quam "spatio lati itineris obambulat"? Quod adiciendo ante aras 
ostendit aream adsumptam deorum causa. Ita suo more velut aliud agendo implet arcana. 

[6] De dis quoque Romanorum propriis, id est Penatibus, aspersa est huic operi non incuriosa 
subtilitas. Nigidius enim De dis libro nono decimo requirit num di Penates sint Troianorum 
Apollo et Neptunus, qui muros eis fecisse dicuntur, et num eos in Italiam Aeneas advexerit. 
Cornelius quoque Labeo libro de dis Penatibus eadem existimat. Hanc opinionem sequitur Maro 
cum dicit, 

sic fatus meritos aris mactabat honores, 
taurum Neptuno, taurum tibi, pulcher Apollo. 


[7] Varro Humanarum secundo Dardanum refert deos Penates ex Samothrace in Phrygiam, et 
Aeneam ex Phrygia in Italiam detulisse. Qui sint autem di Penates in libro quidem memorato 
Varro non exprimit. [8] Sed qui diligentius eruunt veritatem Penates esse dixerunt per quos 
penitus spiramus, per quos habemus corpus, per quos rationem animi possidemus, esse autem 
medium aethera Iovem, Iunonem vero imum aera cum terra et Minervam summum aetheris 
cacumen; et argumento utuntur quod Tarquinius, Demarati Corinthii filius, Samothracicis 
religionibus mystice imbutus, uno templo ac sub eodem tecto numina memorata coniunxit. [9] 
Cassius vero Hemina dicit Samothracas deos eosdemque Romanorum Penates proprie dici Gsotx; 
psyaXotx;, Gsoix; xpqaxoug, 0soi)<; buvaioug. Noster haec sciens ait, 


cum sociis natoque, Penatibus et magnis dis, 



quod exprimit 0soi)<; peydAoug. [10] Sed et omnia haec nomina cum in uno de supradictis 
numinibus servat, doctrinam procul dubio suam de omni hac opinione confirmat. Cum enim ait, 

Iunonis magnae primum prece numen adora, 

xf]v psyaA,r|v nominavit; 

adsit laetitiae Bacchus dator et bona luno, 

xqv xpqoxf)v; 

dominamque potentem, 

xqv 5uvaxf|v. [11] Eodem nomine appellavit et Vestam, quam de numero Penatium aut certe 
comitem eorum esse manifestum est, adeo ut et consules et praetores seu dictatores, cum adeunt 
magistratum, Lavinii rem divinam faciant Penatibus pariter et Vestae. [12] Sed et Vergilius ubi 
ex persona Hectoris dixit, 

sacra suosque tibi commendat Troia Penates, 

mox adiecit: 

sic ait et manibus vittas Vestamque potentem 
aetemumque adytis effert penetralibus ignem. 


[13] Addidit Hyginus in libro quem de dis Penatibus scripsit vocari eos Osong 7iaxp(pou<;. Sed nec 
hoc Vergilius ignoratum reliquit: 

di patrii, servate domum, servate nepotem, 

et alibi, 

patriique Penates. 

[1] Nec minus de sacrificiorum usu quam de deorum scientia diligentiam suam pandit. Cum 
enim Trebatius libro primo de religionibus doceat hostiarum genera esse duo, unum in quo 
voluntas dei per exta disquiritur, alterum in quo sola anima deo sacratur, unde etiam haruspices 
animales has hostias vocant, utrumque hostiarum genus in carmine suo Vergilius ostendit. [2] Et 
primo quidem illud quo voluntas numinum per exta monstratur: 

mactat lectas de more bidentes, 


et mox: 



pecudumque reclusis 

pectoribus inhians spirantia consulit exta. 


[3] Alterum illud in quo hostia animalis dicitur, quod eius tantum anima sacratur, ostendit, cum 
facit Entellum victorem Eryci mactare taurum. Nam ut expleret animalis hostiae causas, ipso 
usus est nomine: 

hanc tibi, Eryx, meliorem animam pro morte Daretis. 

Et ut nuncupata vota signaret, ait "persolvo", quod de voto proprie dicitur, utque ostenderet 
persolutum dis, signavit dicens, 

sternitur exanimisque tremens procumbit humi bos. 

[4] Videndum etiam ne et illam hostiam ostendat animalem: 

sanguine placastis ventos et virgine caesa, 
cum primum Iliacas, Danai, venistis ad oras: 
sanguine quaerendi reditus animaque litandum 
Argolica. 


Nam et "animam", id est hostiae nomen, posuit et "litare", quod significat sacrificio facto 
placasse numen. 

[5] In his ipsis hostiis, vel animalibus vel consultatoriis, quaedam sunt quae iniuges vocantur, id 
est quae numquam domitae aut iugo subditae sunt. Harum quoque noster poeta sic meminit: 

nunc grege de intacto septem mactare iuvencos 
praestiterit, totidem lectas de more bidentes; 


et ut iniuges evidentius exprimeret, adiecit: 
et intacta totidem cervice iuvencos. 

[6] "Eximii" quoque in sacrificiis vocabulum non poeticum S7U0siov sed sacerdotale nomen est. 
Veranius enim in pontificalibus quaestionibus docet "eximias" dictas hostias quae ad sacrificium 
destinatae eximantur e grege, vel quod eximia specie quasi offerendae numinibus eligantur. Hinc 
ait, 

quattuor eximios praestanti corpore tauros, 


ubi quod eximuntur "eximios", quod eliguntur "praestanti corpore" dicendo monstravit. 



[7] "Ambarvalis" hostia est, ut ait Pompeius Festus, quae rei divinae causa circum arva ducitur 
ab his qui pro frugibus faciunt. Huius sacrificii mentionem in Bucolicis habet ubi de apotheosi 
Daphnidis loquitur: 

haec tibi semper erunt, et cum sollemnia vota 
reddemus nymphis et cum lustrabimus agros, 


ubi "lustrare" significat "circumire": hinc enim videlicet et nomen hostiae adquisitum est, ab 
ambiendis arvis, sed et in Georgicorum libro primo: 

terque novas circum felix eat hostia fruges. 

[8] Observatum est a sacrificantibus ut si hostia quae ad aras duceretur fuisset vehementius 
reluctata ostendissetque se invitam altaribus admoveri, amoveretur quia invito deo offerri eam 
putabant. Quae autem stetisset oblata, hanc volenti numini dari aestimabant. Hinc noster: 

et ductus cornu stabit sacer hircus ad aras, 

et alibi: 

et statuam ante aras aurata fronte iuvencum. 

[9] Adeo autem omnem pietatem in sacrificiis quae dis exhibenda sunt ponit, ut propter 
contrariam causam Mezentium vocaverit contemptorem deorum. Neque enim, ut Aspro videtur, 
ideo contemptor divum dictus est, quod sine respectu deorum in homines impius fuerit, alioquin 
multo magis hoc de Busiride dixisset, quem longe crudeliorem inlaudatum vocasse contentus est. 

[10] Sed veram huius contumacissimi nominis causam in primo libro originum Catonis diligens 
lector inveniet: ait enim Mezentium Rutulis imperasse ut sibi offerrent quas dis primitias 
offerebant, et Latinos omnes similis imperii metu ita vovisse: "Iuppiter, si tibi magis cordi est 
nos ea tibi dare potius quam Mezentio, uti nos victores facias." [11] Ergo quod divinos honores 
sibi exegerat, merito dictus a Vergilio contemptor deorum. Hinc pia illa insultatio sacerdotis: 

haec sunt spolia et de rege superbo 
primitiae, 


ut nomine contumaciae cui poenas luit raptas de eo notaret exuvias. 

[1] Mirandum est huius poetae et circa nostra et circa externa sacra doctrinam. Neque enim de 
nihilo est quod, cum Delon venit Aeneas, nulla ab eo caesa est hostia nisi cum proficisceretur 
Apollini et Neptuno res facta divina est. [2] Constat enim, sicut Cloatius Verus ordinatorum libro 
secundo docet, esse Deli aram apud quam hostia non caeditur, sed tantum sollemni deum prece 
venerantur. Verba Cloatii haec sunt: "Deli ara est Apollinis revexopog in qua nullum animal 



sacrificatur, quam Pythagoram velut inviolatam adoravisse produnt." [3] Hanc ergo esse, quae 
adoratur ab Aenea rsvsxopog aram poeta demonstrat, siquidem templum ingressus pontifex nullo 
acto sacrificio statim inchoat precem, et ut Tsvsxopa expressius nominaret, 

da pater augurium. 

[4] At vero cum tauro mox immolat Apollini et Neptuno, apud aliam utique aram factum 
intellegimus, et bene supra tantum modo patrem, quod ibi proprium est, et infra, quod commune 
est, Apollinem nominat. [5] Meminit huius arae et Cato de liberis educandis in haec verba: 

"nutrix haec omnia faciebat in verbenis ac tubis sine hostia ut Deli ad Apollinis Genitivi aram." 

[6] Eodem versu non omittendum puto cur saxo vetusto dixerit extructum templum. Velius 
Longus, "immutatio est", inquit, "epitheti: vult enim dicere vetustatem templi." Hunc multi alii 
commentatores secuti sunt, sed frigidum est aedificii aetatem notare. [7] Epaphus autem, vir 
plurimae lectionis, libro septimo decimo ait Delphis quodam tempore evenisse ut templum 
religiosum antea et intactum spoliatum incensumque sit et adicit multas circa Corinthum urbes 
insulasque proximas terrae motu haustas, Delon neque antea neque postea hoc incommodo 
vexatam sed semper eodem manere saxo. [8] Thucydides etiam Historiarum libro tertio idem 
docet. Non mirum ergo si praesidio religionis tutam insulam semper ostendens, ad reverentiam 
sibi locorum accessisse dicit continuam saxi eiusdem, id est insulae, firmitatem. 

[9] Vt servavit Apollinis Genitoris proprietatem patrem vocando, idem curavit Herculem 
vocando victorem: 

"haec", inquit, "limina victor 
Alcides subiit." 


[10] Varro Divinarum libro quarto victorem Herculem putat dictum quod omne genus animalium 
vicerit. Romae autem Victoris Herculis aedes duae sunt, una ad portam Trigeminam, altera in 
foro Boario. [11] Huius cognomenti causam Masurius Sabinus memoralium libro secundo aliter 
exponit: 

Marcus (inquit) Octavius Herrenus, prima adulescentia tibicen, postquam arti suae diffisus est, instituit mercaturam, 
et bene re gesta decimam Herculi profanavit. Postea cum navigans hoc idem ageret, a praedonibus circumventus 
fortissime repugnavit et victor recessit. Hunc in somnis Hercules docuit sua opera servatum. Cui Octavius impetrato 
a magistratibus loco aedem sacravit et signum Victoremque incisis litteris appellavit. 

Dedit ergo epitheton deo quo et argumentum veterum victoriarum Herculis et commemoratio 
novae historiae, quae recenti Romano sacro causam dedit, contineretur. 

[12] Nec frustra in eodem loco dixit, 

et domus Herculei custos Pinaria sacri. 


Quidam enim aram Maximam, cum vicino conflagraret incendio, liberatam a Pinariis ferunt et 
ideo sacri custodem domum Pinariam dixisse Vergilium. [13] Asper "xaxa 5taaxoXr)v", inquit, 



"Potitiorum, qui ab Appio Claudio praemio corrupti sacra servis publicis prodiderunt." [14] Sed 
Veranius pontificalium eo libro quem fecit de supplicationibus ita ait Pinariis, qui novissimi 
comeso prandio venissent cum iam manus pransores lavarent, praecepisse Herculem, ne quid 
postea ipsi aut progenies ipsorum ex decima gustarent sacranda sibi, sed ministrandi tantum 
modo causa, non ad epulas convenirent; quasi ministros eorum sacri custodes vocari. [15] Vt ipse 
Vergilius alibi: 

at Triviae custos iam dudum in montibus Opis, 

id est ministra; nisi forte custodem dixit eam quae se prohibuerit et continuerit a sacris, ut ipse 
alibi: 

et custos furum atque avium cum falce saligna 
Hellespontiaci servet tutela Priapi. 


Hic utique custodem prohibitorem avium furumque significat. 

[16] Haec ubi dicta, dapes iubet et sublata reponi 
pocula gramineoque viros locat ipse sedili. 


Non vacat quod dixit "sedili". Nam propria observatio est in Herculis sacris epulari sedentes: et 
Cornelius Balbus 'E^qyqriKdiv libro octavo decimo ait apud aram Maximam observatum ne 
lectisternium fiat. [17] Custoditur in eodem loco ut omnes aperto capite sacra faciant. Hoc fit ne 
quis in aede dei habitum eius imitetur, nam ipse ibi operto est capite. Varro ait Graecum hunc 
esse morem, quia sive ipse sive qui ab eo relicti aram Maximam statuerunt Graeco ritu 
sacrificaverunt. Hoc amplius addit Gavius Bassus: idcirco enim hoc fieri dicit, quia ara Maxima 
ante adventum Aeneae in Italia constituta est, qui hunc ritum velandi capitis invenit. 

[1] Ea quoque quae incuriose transmittuntur a legentium plebe non carent profunditate. Nam cum 
loqueretur de filio Pollionis, id quod ad principem suum spectaret adiecit: 

ipse sed in pratis aries iam suave rubenti 
murice, iam croceo mutabit vellera luto. 


[2] Traditur autem in libris Etruscorum, si hoc animal insolito colore fuerit inductum, portendi 
imperatori rerum omnium felicitatem. Est super hoc liber Tarquitii transcriptus ex ostentario 
Tusco. Ibi reperitur: "purpureo aureove colore ovis ariesve si aspergetur, principi ordinis et 
generis summa cum felicitate largitatem auget, genus progeniem propagat in claritate 
laetioremque efficit." Huiusmodi igitur statum imperatori in transitu vaticinatur. 


[3] Verbis etiam singulis de sacro ritu quam ex alto petita significet vel hinc licebit advertere: 



iniecere manum Parcae telisque sacrarunt 
Euandri. 


Nam quicquid destinatum est dis sacrum vocatur, pervenire autem ad deos non potest nisi libera 
ab onere corporis fuerit anima, quod nisi morte fieri non potest. Ita ergo opportune sacratum 
Halesum facit quia erat oppetiturus. [4] Et hic proprietatem et humani et divini iuris secutus est. 
Nam ex manus iniectione paene mancipium designavit, et sacrationis vocabulo observantiam 
divini iuris implevit. [5] Hoc loco non alienum videtur de condicione eorum hominum referre 
quos leges sacros esse certis dis iubent, quia non ignoro quibusdam mirum videri quod cum 
cetera sacra violari nefas sit, hominem sacrum ius fuerit occidi. [6] Cuius rei causa haec est. 
Veteres nullum animal sacrum in finibus suis esse patiebantur sed abigebant ad fines deorum 
quibus sacrum esset, animas vero sacratorum hominum, quos tzanasi' Graeci vocant, dis debitas 
aestimabant. [7] Quem ad modum igitur quod sacrum ad deos ipsos mitti non poterat, a se tamen 
dimittere non dubitabant, sic animas, quas sacras in caelum mitti posse arbitrati sunt, viduatas 
corpore quam primum illo ire voluerunt. [8] Disputat de hoc more etiam Trebatius religionum 
libro nono, cuius exemplum, ne sim prolixus, omisi. Cui cordi est legere, satis habeat et auctorem 
et voluminis ordinem esse monstratum. 

[1] Nonnullorum quae scientissime prolata sunt male enuntiando corrumpimus dignitatem, ut 
quidam legunt: 

discedo ac ducente dea flammam inter et hostes 
expedior, 


cum ille doctissime dixerit "ducente deo", non "dea". [2] Nam et apud Calvum Haterianus 
adfirmat legendum, 

pollentemque deum Venerem, 

non "deam". Signum etiam eius est Cypri barbatum, corpore et veste muliebri, cum sceptro ac 
statura virili et putant eandem marem ac feminam esse. [3] Aristophanes eam AcppoSnov 
appellat. Laevinus etiam sic ait, 

Venerem igitur almum adorans, 
sive femina sive mas est, 
ita uti alma Noctiluca est. 


Philochorus quoque in Atthide eandem adfirmat esse lunam et ei sacrificium facere viros cum 
veste muliebri, mulieres cum virili, quod eadem et mas aestimatur et femina. 

[4] Hoc quoque de prudentia religionis a Vergilio dictum est: 



decidit exanimis vitamque reliquit in astris 
aeriis. 


Hyginus enim de proprietatibus deorum, cum de astris ac de stellis loqueretur, ait oportere his 
volucres immolari. Docte ergo Vergilius dixit apud ea numina animam volucris remansisse 
quibus ad litandum data est. 

[5] Nec nomen apud se, quod fortuitum esse poterat, vacare permittit: 
matrisque vocavit 

nomine Casmillae mutata parte Camillam. 


[6] Nam Statius Tullianus de vocabulis rerum libro primo ait dixisse Callimachum Tuscos 
Camillum appellare Mercurium, quo vocabulo significant praeministrum deorum. Vnde 
Vergilius ait Metabum "Camillam" appellasse filiam, Dianae scilicet praeministram. [7] Nam et 
Pacuvius cum de Medea loqueretur: 

caelitum camilla, expectata advenis: salve hospita. 

Romani quoque pueros et puellas nobiles et investes camillos et camillas appellant flaminicarum 
et flaminum praeministros. 

[8] Hanc quoque observationem eius non convenit praeterire: 

mos erat (inquit) Hesperio in Latio, quem protinus urbes 
Albanae coluere sacrum, nunc maxima rerum 
Roma colit. 


[9] Varro De moribus morem dicit esse in iudicio animi, quem sequi debeat consuetudo. Iulius 
Festus de verborum significationibus libro tertio decimo, "mos est", inquit, "institutum patrium 
pertinens ad religiones caerimoniasque maiorum." [10] Ergo Vergilius utrumque auctorem 
secutus et primo quidem Varronem, quoniam ille dixerat morem praecedere, sequi 
consuetudinem, postquam dixit "mos erat", subiunxit "quem protinus urbes Albanae coluere", et 
"nunc maxima rerum Roma colit," quo perseverantiam consuetudinis monstrat. [11] Et quoniam 
Festus pertinere ad caerimonias ait, hoc idem docuit Maro adiciendo "sacrum": "quem protinus 
urbes Albanae coluere sacrum." [12] Mos ergo praecessit et cultus moris secutus est, quod est 
consuetudo: et hic definitionem Varronis implevit. Adiciendo deinde "sacrum" ostendit morem 
caerimoniis dicatum, quod Festus asseruit. [13] Idem observavit et in duodecimo libro cum ait: 


morem ritusque sacrorum 
adiciam, 



in quo ostendit aperte morem esse ritus sacrorum. [14] Sed historiae quoque fidem in his 
versibus secutus est, "mos erat Hesperio in Latio" et reliqua. Servavit enim regnorum 
successionem, quippe primi regnaverunt Latini, inde Albani et inde Romani. Ideo "mos erat", 
primum dixit, "Hesperio in Latio", et postea, "quem protinus urbes Albanae coluere sacrum", 
deinde subiecit, "nunc maxima rerum Roma colit." 

[1] Excessere omnes adytis arisque relictis 
di quibus imperium hoc steterat. 


Et de vetustissimo Romanorum more et de occultissimis sacris vox ista prolata est. [2] Constat 
enim omnes urbes in alicuius dei esse tutela moremque Romanorum arcanum et multis ignotum 
fuisse ut cum obsiderent urbem hostium eamque iam capi posse confiderent, certo carmine 
evocarent tutelares deos, quod aut aliter urbem capi posse non crederent aut etiam si posset, 
nefas aestimarent deos habere captivos. [3] Nam propterea ipsi Romani et deum in cuius tutela 
urbs Roma est et ipsius urbis Latinum nomen ignotum esse voluerunt. [4] Sed dei quidem nomen 
nonnullis antiquorum, licet inter se dissidentium, libris insitum et ideo vetusta persequentibus 
quicquid de hoc putatur innotuit. Alii enim Iovem crediderunt, alii Lunam, sunt qui Angeronam, 
quae digito ad os admoto silentium denuntiat, alii autem, quorum fides mihi videtur firmior, 
Opem Consiviam esse dixerunt. [5] Ipsius vero urbis nomen etiam doctissimis ignoratum est, 
caventibus Romanis ne quod saepe adversus urbes hostium fecisse se noverant, idem ipsi quoque 
hostili evocatione paterentur, si tutelae suae nomen divulgaretur. 

[6] Sed videndum ne quod nonnulli male aestimaverunt nos quoque confundat, opinantes uno 
carmine et evocari ex urbe aliqua deos et ipsam devotam fieri civitatem. Nam repperi in libro 
quinto rerum reconditarum Sammonici Sereni utrumque carmen, quod ille se in cuiusdam Furii 
vetustissimo libro repperisse professus est. [7] Est autem carmen huiusmodi quo di evocantur 
cum oppugnatione civitas cingitur: 

si deus, si dea est, cui populus civitasque Carthaginiensis est in tutela, teque maxime, ille qui urbis huius populique 
tutelam recepisti, precor venerorque veniamque a vobis peto ut vos populum civitatemque Carthaginiensem 
deseratis, loca templa sacra urbemque eorum relinquatis, absque his abeatis [8] eique populo civitatique metum 
formidinem oblivionem iniciatis, propitiique Romam ad me meosque veniatis, nostraque vobis loca templa sacra 
urbs acceptior probatiorque sit, mihique populoque Romano militibusque meis propitii sitis. Si <haec> ita feceritis 
ut sciamus intellegamusque, voveo vobis templa ludosque facturum. 

[9] In eadem verba hostias fieri oportet auctoritatemque videri extorum, ut ea promittant futura. 
Vrbes vero exercitusque sic devoventur iam numinibus evocatis, sed dictatores imperatoresque 
soli possunt devovere his verbis: 

[10] Dis pater Veiovis Manes, sive vos quo alio nomine fas est nominare, ut omnes illam urbem Carthaginem 
exercitumque quem ego me sentio dicere fuga formidine terrore compleatis quique adversum legiones exercitumque 
nostrum arma telaque ferent, uti vos eum exercitum eos hostes eosque homines urbes agrosque eorum et qui in his 
locis regionibusque agris urbibusque habitant abducatis, lumine supero privetis exercitumque hostium urbes 
agrosque eorum quos me sentio dicere, uti vos eas urbes agrosque capita aetatesque eorum devotas consecratasque 
habeatis ollis legibus quibus quandoque sunt maxime hostes devoti. [11] Eosque ego vicarios pro me <meaque> fide 



magistratuque meo pro populo Romano exercitibus legionibusque nostris do devoveo, ut me meamque fidem 
imperiumque legiones exercitumque nostrum qui in his rebus gerundis sunt bene salvos siritis esse. Si haec ita 
faxitis ut ego sciam sentiam intellegamque, tunc quisquis votum hoc faxit ubiubi faxit recte factum esto ovibus atris 
tribus. Te Tellus mater teque Iuppiter obtestor. 

[12] Cum Tellurem dicit, manibus terram tangit; cum Iovem dicit, manus ad caelum tollit; cum 
votum recipere dicit, manibus pectus tangit. 

[13] In antiquitatibus autem haec oppida inveni devota: 1'Stoniost, Fregellas, Gabios, Veios, 
Fidenas; haec intra Italiam, praeterea Carthaginem et Corinthum, sed et multos exercitus 
oppidaque hostium Gallorum Hispanorum Afrorum Maurorum aliarumque gentium quas prisci 
loquuntur annales. [14] Hinc est ergo quod propter huiusmodi evocationem numinum 
discessionemque ait Vergilius, 

excessere omnes adytis arisque relictis 
di; 


et ut tutelares designaret, adiecit: 
quibus imperium hoc steterat. 

[15] Vtque praeter evocationem etiam vim devotionis ostenderet, in qua praecipue Iuppiter ut 
diximus invocatur, ait: 

ferus omnia Iuppiter Argos 
transtulit. 


[16] Videturne vobis probatum sine divini et humani iuris scientia non posse profunditatem 
Maronis intellegi?» 

[1] Hic cum omnes concordi testimonio doctrinam et poetae et enarrantis aequarent, exclamat 
Euangelus diu se succubuisse patientiae, nec ultra dissimulandum quin in medium detegat 
inscientiae Vergilianae vulnera. [2] «Et nos», inquit, «manum ferulae aliquando subduximus, et 
nos cepimus pontificii iuris auditum: et ex his quae nobis nota sunt Maronem huius disciplinam 
iuris nescisse constabit. [3] Quando enim diceret: 

caelicolum regi mactabam in litore taurum, 

si sciret tauro immolari huic deo vetitum aut si didicisset quod Ateius Capito comprehendit? 
Cuius verba ex libro primo de iure sacrificiorum haec sunt: "itaque Iovi tauro verre ariete 
immolari non licet." [4] Labeo vero sexagesimo et octavo libro intulit, nisi Neptuno Apollini et 
Marti, taurum non immolari. Ecce pontifex tuus quid apud quas aras mactetur ignorat, cum vel 
aedituis haec nota sint et veterum non tacuerit industria.» 



[5] Ad haec Praetextatus renidens: «quibus deorum tauro immoletur si vis cum Vergilio 
communicare, ipse te docebit: 


taurum Neptuno, taurum tibi, pulcher Apollo. 

[6] Vides in opere poetae verba Labeonis? Igitur ut hoc docte, ita illud argute. Nam ostendit deo 
non litatum: ideo secutum: 

horrendum dictu et visu mirabile monstrum. 

[7] Ergo respiciens ad futura hostiam contrariam fecit. Sed et noverat hunc errorem non esse 
inexpiabilem. Atteius enim Capito, quem in acie contra Maronem locasti, adiecit haec verba: "si 
quis forte tauro Iovi fecerit, piaculum dato." Committitur ergo res non quidem impianda, insolita 
tamen; et committitur non ignorantia, sed ut locum monstro faceret secuturo.» 

[1] Subiecit Euangelus: «si eventu excusantur inlicita, dic quaeso, quod erat monstrum 
secuturum et cum Cereri libari vino iuberet, 

cui tu lacte favos et miti dilue Baccho, 

quod omnibus sacris vetatur? [2] Vinum autem Cereri non libari debuit illum vel Plautus docere, 
qui in Aulularia ait: 

Cererin», Strobile, hi sunt facturi nuptias? 

... quia temeti nihil allatum video. 


[3] At hic vester flamen et pontifex et omnia —tam quid immoletur quam quid libetur— ignorat 
et (ne non ubique in libando pari errore sit devius) in octavo ait: 

in mensam laeti libant divosque precantur; 

cum non in mensam sed in aram secundum morem libare debuerint.» 

[4] «Vt prius tibi», Praetextatus inquit, «de posteriore quaestione respondeam, fateor te non 
immerito de usurpata in mensam libatione quaesisse; ampliusque speciem difficultatis auxeras si 
magis Didonem in mensam similiter libantem notasses: 

dixit et in mensam laticum libavit honorem. 

[5] Nam et Titius cum de ritu sacrorum multa dissereret ait sibi hunc locum in quaestionem 
venire, nec tamen haesitationem suam requisita ratione dissolvit. Ego autem quod mihi magistra 
lectione compertum est publicabo. In Papiriano enim iure evidenter relatum est arae vicem 
praestare posse mensam dicatam: [6] "Vt in templo", inquit, "Iunonis Populoniae augusta mensa 



est." Namque in fanis alia vasorum sunt et sacrae supellectilis, alia ornamentorum. Quae 
vasorum sunt instrumenti instar habent, quibus semper sacrificia conficiuntur, quarum rerum 
principem locum obtinet mensa in qua epulae libationesque et stipes reponuntur. Ornamenta vero 
sunt clipei, coronae et cuiuscemodi donaria. Neque enim dedicantur eo tempore quo delubra 
sacrantur, at vero mensa arulaeque eodem die quo aedes ipsa dedicari solent, unde mensa hoc 
ritu dedicata in templo arae usum et religionem obtinet pulvinaris. [7] Ergo apud Euandrum 
quidem fit iusta libatio, quippe apud eam mensam quae cum ara Maxima more utique religionis 
fuerat dedicata et in luco sacrato et inter ipsa sacra in quibus epulabantur; in convivio vero 
Didonis, quod tantum regium constat, non etiam sacrum fuisse, apud humanam mensam in 
triclinio, non in templo, quia non erat religiosa sed usurpata libatio, solam fecit libasse reginam, 
in cuius persona nulla observationis necessitas et multa ad usurpandum in potestate permissio. 

[8] At vero hic, 

omnes 

in mensam laeti libant divosque precantur, 


[quia] quod recte fieri noverat ab omnibus simul in templo epulantibus et uni sacratae 
adsidentibus mensae factum esse memoravit. 

[9] De illo autem versu, 

cui tu lacte favos et miti dilue Baccho, 

paucis quod male accusatur absolvam. Poeta enim aeque in rebus doctrinae et in verbis sectator 
elegantiae, sciens Cereri mulso libari, adiecit "miti Baccho favos dilue", scilicet mitescere vinum 
dicens, cum mulsum coeperit fieri. [10] Nam ita hic "mite" vinum dixit ut alibi ait "domitum": 

et durum Bacchi domitura saporem. 

Notum autem esse non diffitebere, quod a. d. duodecimum Kalendas Ianuarias Herculi et Cereri 
faciunt sue praegnante panibus mulso.» 

[1] «Opportune mehercle, Praetextate, fecisti Herculis mentionem, in cuius sacra hic vester 
gemino errore commisit: 

tum Salii ad cantus incensa altaria circum 
populeis adsunt evincti tempora ramis. 


Nam et Salios Herculi dedit, quos tantum Marti dicavit antiquitas, et populeas coronas nominat, 
cum ad aram Maximam sola lauro capita et alia fronde non vinciant. [2] Videmus et in capite 
praetoris urbani lauream coronam, cum rem divinam Herculi facit. Testatur enim Terentius Varro 
in ea satura quae inscribitur nspi Kspanvon maiores solitos decimam Herculi vovere nec decem 



dies intermittere "quin pollucerent ac populum daup[3oAov cum corona laurea dimitterent 
cubitum."» 


[3] «Hicine est», Vettius ait, «error geminus? At ego in neutro dico errasse Vergilium. Nam ut 
primum de frondis genere dicamus, constat quidem nunc lauro sacrificantes apud aram 
Maximam coronari, sed multo post Romam conditam haec consuetudo sumpsit exordium, 
postquam in Aventino lauretum coepit virere, quam rem docet Varro humanarum libro secundo. 

[4] E monte ergo proximo decerpta laurus sumebatur operantibus, quam vicina offerebat occasio. 
Vnde recte Maro noster ad ea tempora respexit, quibus Euander ante urbem conditam apud aram 
Maximam sacra celebrabat et utebatur populo utique "Alcidae gratissima". 

[5] Salios autem Herculi ubertate doctrinae alti oris adisgnat, quia is deus et apud pontifices idem 
qui et Mars habetur. [6] Et sane ita Menippea Varronis adfirmat quae inscribitur ”AXXoq oinoq 
'HpaK^qg, in qua cum de Invicto Hercule loqueretur, eundem esse ac Martem probavit. Chaldaei 
quoque stellam Herculis vocant, quam reliqui omnes Martis appellant. [7] Est praeterea Octavii 
Hersennii liber qui inscribitur de sacris Saliaribus Tiburtium, in quo Salios Herculi institutos 
operari diebus certis et auspicato docet. [8] Item Antonius Gnipho, vir doctus cuius scholam 
Cicero post laborem fori frequentabat, Salios Herculi datos probat in eo volumine quo disputat 
quid sit festra, quod est ostium minusculum in sacrario, quo verbo etiam Ennius usus est. [9] 
Idoneis ut credo auctoribus certisque rationibus error qui putabatur uterque defensus est. Si qua 
sunt alia quae nos commovent, in medium proferamus, ut ipsa collatio nostrum, non Maronis, 
absolvat errorem.» 

[10] Tunc Euangelus: «numquamne tibi, Praetextate, venit in mentem toto, ut aiunt, caelo errasse 
Vergilium cum Dido sua rem divinam pro nuptiis faceret? "Mactat" enim inquit 

lectas de more bidentes 

legiferae Cereri Phoeboque patrique Lyaeo; 


et quasi expergefactus adiecit, 

Iunoni ante omnes, cui vincla iugalia curae [...] 

[1] «Accipite et M. Varronis verba de agri cultura libro tertio, qui cum de pavonibus in villa 
nutriendis loqueretur, sic ait: "primus hos Q. Hortensius augurali cena posuisse dicitur, quod 
potius factum tum luxuriose quam severe boni viri laudabant. Quem cito secuti multi extulerunt 
eorum pretia, ut ova eorum denariis veneant quinis, ipsi facile quinquagenis." [2] Ecce res non 
admiranda solum sed etiam pudenda, ut ova pavonum quinis denariis veneant, quae hodie non 
dicam vilius sed omnino nec veneunt! [3] Is Hortensius platanos suas vino inrigare consuevit, 
adeo ut in quadam actione quam habuit cum Cicerone susceptam precario a Tullio postulasset ut 
locum dicendi permutaret secum; abire enim in villam necessario se velle ut vinum platano, 
quam in Tusculano posuerat, ipse suffunderet. [4] Sed forte ad notam saeculi sui non sufficit 
Hortensius, vir alioquin ex professo mollis et in praecinctu ponens omnem decorem. Fuit enim 



vestitu ad munditiem curioso et ut bene amictus iret, faciem in speculo quaerebat, ubi se intuens 
togam corpori sic adplicabat, ut rugas non forte sed industria locatas artifex nodus astringeret et 
sinus ex composito defluens modum lateris ambiret. [5] Is quondam cum incederet elaboratus ad 
speciem collegae de iniuriis diem dixit, quod sibi in angustiis obvius offensu fortuito structuram 
togae destruxerat, et capital putavit quod in umero suo locum ruga mutasset. 

[6] Ergo hoc praetermisso ad viros venio triumphales, quos victores gentium luxuria vicit: et ut 
taceam Gurgitem a devorato patrimonio cognominatum, quia insignibus virtutis secutae vitia 
prioris compensavit aetatis, Metellus Pius in quam foveam luxus et superbiae successuum 
continuatione pervenit? Et ne multis morer, ipsa de eo Sallustii verba subieci: 

[7] ac Metellus in ulteriorem Hispaniam post annum regressus magna gloria, concurrentibus undique virile et 
muliebre secus, per vias et tecta omnium visebatur. Eum quaestor Vrbinus aliique cognita voluntate cum ad cenam 
invitaverant, ultra Romanum ac mortalium etiam morem curabant, exornatis aedibus per aulaea et insignia 
scaenisque ad ostentationem histrionum fabricatis. [8] Simul croco sparsa humus et alia in modum templi 
celeberrimi. Praeterea tum sedenti [in] transenna demissum Victoriae simulacrum cum machinato strepitu tonitruum 
coronam ei imponebat, tum venienti ture quasi deo supplicabatur. [9] Toga picta plerumque amiculo erat 
accumbenti, epulae vero quaesitissimae neque per omnem modo provinciam sed trans maria ex Mauritania volucrum 
et ferarum incognita antea plura genera. Quis rebus aliquantam partem gloriae dempserat maximeque apud veteres et 
sanctos viros superba illa, gravia, indigna Romano imperio aestimantes. 

Haec Sallustius, gravissimus alienae luxuriae obiurgator et censor. 

[10] Accipite inter gravissimas personas non defuisse luxuriam. Refero enim pontificis 
vetustissimam cenam quae scripta est in indice quarto Metelli illius pontificis maximi in haec 
verba: 

[11] Ante diem nonum Kalendas Septembres, quo die Lentulus flamen Martialis inauguratus est, domus ornata fuit, 
triclinia lectis eburneis strata fuerunt, duobus tricliniis pontifices cubuerunt, Q. Catulus, M<am>. Aemilius Lepidus, 
D. Silanus, Caesar, <...> rex sacrorum, P. Scaevola sextus, Q. Cornelius, P. Volumnius, P. Albinovanus et Iulius 
Caesar augur qui eum inauguravit, in tertio triclinio Popillia, Perpennia Licinia Arruntia virgines Vestales et ipsius 
uxor Publicia flaminica et Sempronia socrus eius. [12] Cena haec fuit: ante cenam echinos, ostreas crudas quantum 
vellent, peloridas, sphondylos, turdum asparagos subtus, gallinam altilem, patinam ostrearum peloridum, balanos 
nigros, balanos albos: iterum sphondylos, glycymaridas, urticas, ficedulas, lumbos capruginos aprugnos, altilia ex 
farina involuta, ficedulas, murices et purpuras. In cena sumina, sinciput aprugnum, patinam piscium, patinam 
suminis, anates, querquedulas elixas, lepores, altilia assa, amulum, panes Picentes. 

[13] Vbi iam luxuria tunc accusaretur quando tot rebus farta fuit cena pontificum? Ipsa vero 
edulium genera quam dictu turpia? Nam Titius in suasione legis Fanniae obicit saeculo suo quod 
porcum Troianum mensis inferant, quem illi ideo sic vocabant, quasi aliis inclusis animalibus 
gravidum, ut ille Troianus equus gravidus armatis fuit. 

[14] Exigebat hoc quoque illa gulae intemperantia, ut et lepores saginarentur teste Varrone, qui 
de agri cultura libro tertio cum de leporibus loqueretur sic ait: "hoc quoque nuper institutum ut 
saginarentur, cum exceptos e leporario condant in caveis et loco clauso faciant pingues." 

[15] Si cui hoc mirum videtur quod ait Varro lepores aetate illa solitos saginari, accipiat aliud 
quod maiore admiratione sit dignum, cochleas saginatas, quod idem Varro in eodem libro refert. 
Verba ipsa qui volet legere, ubi quaerere debeat indicavi. [16] Neque ego nunc antiquitati nos 



praeferendos vel comparandos dico, sed respondi obiurganti Horo, adserens uti res habet, 
maiorem illis saeculis deliciarum curam fuisse quam nostro.» 

[1] Subiecit Rufius Albinus, antiquitatis non minus quam Caecina peritus: «miror te», inquit, 
«Albine, non rettulisse quanta illis adfluentia marinarum procurari solita fuerit copiarum, cuius 
relatu maximam conviviorum nostrorum sobrietatem doceres.» Et Caecina, «profer», inquit, «in 
medium quae de hac quoque parte lectu comperisti. Vitra omnes enim polles memoria 
vetustatis.» 

[2] Et Rufius sic ingressus est: "vetustas quidem nobis semper, si sapimus, adoranda est. Illa 
quippe saecula sunt quae hoc imperium vel sanguine vel sudore pepererunt, quod non nisi 
virtutum faceret ubertas. Sed, quod fatendum est, in illa virtutum abundantia vitiis quoque aetas 
illa non caruit, e quibus nonnulla nostro saeculo morum sobrietate correcta sunt. [3] Et de luxu 
quidem illius temporis circa marinas copias dicere institueram, sed quia in adsertionem nostrae 
emendationis alia ex aliis proferenda se suggerunt, de piscibus non omitto, sed differo dum de 
alia lascivia qua nunc caremus admoneo. [4] Dic enim, Hore, qui antiquitatem nobis obicis, ante 
cuius triclinium modo saltatricem vel saltatorem te vidisse meministi? At inter illos saltatio 
certatim vel ab honestis adpetebatur. Ecce enim, ut ab illo ordiar tempore quod fuit optimis 
moribus, inter duo bella Punica ingenui, quid dicam ingenui, filii senatorum in ludum saltatorium 
commeabant et illic crotala gestantes saltare discebant! [5] Taceo quod matronae etiam 
saltationem non inhonestam putabant, sed inter probas quoque earum erat saltandi cura dum 
modo non curiosa usque ad artis perfectionem. Quid enim ait Sallustius: "psallere saltare 
elegantius quam necesse est probae"? Adeo et ipse Semproniam reprehendit non quod saltare, 
sed quod optime scierit. [6] Nobilium vero filios et, quod dictu nefas est, filias quoque virgines 
inter studiosa numerasse saltandi meditationem testis est Scipio Africanus Aemilianus, qui in 
oratione contra legem iudiciariam Tib. Gracchi sic ait: 

[7] docentur praestigias inhonestas, cum cinaedulis et sambuca psalterioque eunt in ludum histrionum, discunt 
cantare, quae maiores nostri ingenuis probro ducier voluerunt. Eunt, inquam, in ludum saltatorium inter cinaedos 
virgines puerique ingenui! Haec cum mihi quisquam narrabat, non poteram animum inducere ea liberos suos 
homines nobiles docere: sed cum ductus sum in ludum saltatorium, plus medius fidius in eo ludo vidi pueris 
virginibusque quinquaginta, in his unum —quod me rei publicae maxime miseritum est— puerum bullatum, 
petitoris filium non minorem annis duodecim, cum crotalis saltare quam saltationem impudicus servulus honeste 
saltare non posset. 

[8] Vides quem ad modum ingemuerit Africanus quod vidisset cum crotalis saltantem filium 
petitoris, id est candidati, quem ne tum quidem spes et ratio adipiscendi magistratus, quo 
tempore se suosque ab omni probro debuit vindicare, potuerit coercere quo minus faceret quod 
scilicet turpe non habebatur. 

Ceterum superius pleramque nobilitatem haec propudia celebrare conquestus est. [9] Sic 
nimirum M. Cato senatorem non ignobilem Caecilium "spatiatorem" et "Fescenninum" vocat 
eumque staticulos dare his verbis ait: "descendit de cantherio, inde staticulos dare, ridcularia 
fundere." Et alibi in eundem: "praeterea cantat ubi collibuit, interdum Graecos versus agit, iocos 
dicit, voces demutat, staticulos dat." [10] Haec Cato, cui, ut videtis, etiam cantare non serii 



hominis videtur, quod apud alios adeo non inter turpia numeratum est, ut Sulla, vir tanti nominis, 
optime cantasse dicatur. [11] Ceterum histriones non inter turpes habitos Cicero testimonio est, 
quem nullus ignorat Roscio et Aesopo histrionibus tam familiariter usum ut res rationesque 
eorum sua sollertia tueretur, quod cum aliis multis tum ex epistolis quoque eius declaratur. [12] 
Nam illam orationem quis est qui non legerit, in qua populum Romanum obiurgat quod Roscio 
gestum agente tumultuarit? Et certe satis constat contendere eum cum ipso histrione solitum, 
utrum ille saepius eandem sententiam variis gestibus efficeret an ipse per eloquentiae copiam 
sermone diverso pronuntiaret. Quae res ad hanc artis suae fiduciam Roscium abstraxit, ut librum 
conscriberet quo eloquentiam cum histrionia compararet. [13] Is est Roscius qui etiam Sullae 
carissimus fuit et anulo aureo ab eodem dictatore donatus est. Tanta autem fuit gratia et gloria, ut 
mercedem diurnam de publico mille denarios sine gregalibus solus acceperit. [14] Aesopum vero 
ex pari arte ducenties sestertium reliquisse filio constat. Sed quid loquor de histrionibus cum 
Appius Claudius, vir triumphalis, qui Salius ad usque senectutem fuit, pro gloria obtinuerit, quod 
inter collegas optime saltitabat? 

[15] Ac priusquam a saltatione discedo, illud adiciam, uno eodemque tempore tribus nobilissimis 
civibus non modo studium saltandi, sed etiam, si dis placet, peritiam qua gloriarentur fuisse, 
Gabinio consulari, Ciceronis inimico, quod ei etiam Cicero non dissimulanter obiecit, et M. 
Caelio, nato in turbas viro, quem idem Cicero defendit, et Licinio Crasso, Crassi eius qui apud 
Parthos extinctus est filio. 

[1] Sed de saltatione veterum ad praedae marinae transire luxum Liciniorum me nomen 
admonuit, quos Murenas cognominatos quod hoc pisce effusissime delectati sint satis constat. [2] 
Huic opinioni M. Varro consentit, adserens eodem modo Licinios appellatos Murenas quo 
Sergius Orata cognominatus est, quod ei pisces qui auratae vocantur carissimi fuerint. [3] Hic est 
Sergius Orata qui primus balneas pensiles habuit, primus ostrearia in Baiano locavit, primus 
optimum saporem ostreis Lucrinis adiudicavit. Luit autem aetate Crassi illius diserti, qui quam 
gravis et serius habitus sit etiam Cicero docet. [4] Is tamen Crassus, vir censorius —nam cum 
Cn. Domitio censor fuit— cum supra ceteros disertus haberetur essetque inter clarissimos cives 
princeps, tamen murenam in piscina domus suae mortuam atratus tamquam filiam luxit. [5] 
Neque id obscurum fuit; quippe collega Domitius in senatu hoc ei quasi deforme crimen obiecit. 
Neque id confiteri Crassus erubuit sed ultro etiam, si dis placet, gloriatus est censor, piam 
adfectiosamque rem fecisse se iactitans. [6] Piscinas autem quam refertas habuerint 
pretiosissimis piscibus Romani illi nobilissimi principes, Lucullus, Philippus et Hortensius, quos 
Cicero piscinarios appellat, etiam illud indicium est, quod M. Varro in libro de agri cultura refert 
M. Catonem qui post Vticae periit, cum heres testamento Luculli esset relictus, pisces de piscina 
eius quadraginta milibus vendidisse. [7] Accersebantur autem murenae ad piscinas nostrae urbis 
ab usque freto Siculo quod Rhegium a Messana dispescit. Illic enim optimae a prodigis esse 
creduntur tam, Hercules, quam anguillae, et utraeque ex illo loco Graece ukonoA vocantur, Latine 
flutae, quod in summo supernantes sole torrefactae curvare se posse et in aquam mergere 
desinunt atque ita faciles captu fiunt. [8] Et si enumerare velim quam multi magnique auctores 
murenas e freto Siculo nobilitarint, longum fiat; sed dicam quid M. Varro in libro qui inscribitur 
Gallus de admirandis dixerit his verbis: "in Sicilia quoque", inquit, "Papirius manu capi murenas 
flutas, quod eae in summa aqua prae pinguedine flutentur." 




[9] Haec Varro. Sed quis neget indomitam apud illos et, ut ait Caecilius, vallatam gulam fuisse, 
qui ex tam longinquo mari instrumenta luxuriae conpararent? [10] Nec rarus hic Romae piscis, ut 
peregre accitus, erat. Auctor est Plinius Caesarem dictatorem cum triumphales cenas populo 
daret, sex milia murenarum a Gaio Hirrio ad pondus accepisse. Huius Hirrii villam quamvis non 
amplam aut latam, constat propter vivaria quae habuit quadragies sestertio venum datam. 

[1] Nec acipenser, quem maria prodigis nutriunt, illius saeculi delicias evasit; et ut liqueat 
secundo Punico bello celebre nomen huius piscis fuisse, accipite ut meminerit eius Plautus in 
fabula quae inscribitur Baccaria ex persona parasiti: 

[2] quis est mortalis tanta fortuna affectus umquam 
qua ego nunc sum, cuius haec ventri portatur pompa? 

Vel nunc, qui mihi in mari acipenser latuit antehac, 

cuius ego latus in latebras reddam meis dentibus et manibus. 


[3] Et ne vilior sit testis poeta, accipite assertore Cicerone in quo honore fuerit hic piscis apud P. 
Scipionem Africanum illum et Numantinum. Haec sunt in dialogo de fato verba Ciceronis: 

[4] nam cum esset apud se ad Lavernium Scipio unaque Pontius, adlatus est forte Scipioni acipenser, qui admodum 
raro capitur, sed est piscis, ut ferunt, in primis nobilis. Cum autem Scipio unum et alterum ex his qui eum salutatum 
venerant invitavisset pluresque etiam invitaturus videretur, in aurem Pontius, "Scipio", inquit, "vide quid agas, 
acipenser iste paucorum hominum est." 

[5] Nec infitias eo temporibus Traiani hunc piscem in magno pretio non fuisse, teste Plinio 
Secundo, qui in Naturali historia cum de hoc pisce loqueretur sic ait: "nullo nunc in honore est, 
quod equidem miror, cum sit rarus inventu." [6] Sed non diu stetit haec parsimonia. Nam 
temporibus Severi principis, qui ostentabat duritiam morum, Sammonicus Serenus, vir saeculo 
suo doctus, cum ad principem suum scriberet faceretque de hoc pisce sermonem, verba Plinii 
quae superius posui praemisit et ita ipse subiecit: 

[7] Plinius, ut scitis, ad usque Traiani imperatoris venit aetatem. Nec dubium est quod ait nullo honore hunc piscem 
temporibus suis fuisse, verum ab eo dici. Apud antiquos autem in pretio fuisse ego testimoniis palam facio, vel eo 
magis quod gratiam eius video ad epulas quasi postliminio redisse; quippe qui dignatione vestra cum intersum 
convivio sacro, animadvertam hunc piscem a coronatis ministris cum tibicine introferri. Sed quod ait Plinius de 
acipenseris squamis, id verum esse maximus rerum naturalium indagator Nigidius Figulus ostendit, in cuius libro de 
animalibus quarto ita positum est: "cur alii pisces squama secunda, acipenser adversa sit." 

[8] Haec Sammonicus, qui turpitudinem convivii principis sui laudando notat, prodens 
venerationem qua piscis habebatur, ut a coronatis inferretur cum tibicinis cantu, quasi quaedam 
non deliciarum sed numinis pompa. [9] Sed ut minus miremur acipenserem gravi pretio taxari 
solitum, Asinius Celer, vir consularis, ut idem Sammonicus refert, mullum unum septem milibus 
nummum mercatus est. In qua re luxuriam illius saeculi eo magis licet aestimare quod Plinius 
Secundus temporibus suis negat facile mullum repertum qui duas pondo libras excederet. At 
nunc et maioris ponderis passim videmus et pretia haec insana nescimus. 



[10] Nec contenta illa ingluvies fuit maris sui copiis. Nam Optatus praefectus classis sciens 
scarum adeo Italicis litoribus ignotum ut nec nomen Latinum eius piscis habeamus, incredibilem 
scarorum multitudinem vivariis navibus huc advectam inter Ostiam et Campaniae litus in mare 
sparsit miroque ac novo exemplo pisces in mari tamquam in terra fruges aliquas seminavit 
idemque tamquam summa in hoc utilitatis publicae verteretur, quinquennio dedit operam ut si 
quis inter alios pisces scarum forte cepisset, incolumem confestim et inviolatum mari redderet. 

[11] Quid stupemus captivam illius saeculi gulam servisse mari, cum in magno vel dicam 
maximo apud prodigos honore fuerit etiam Tiberinus lupus et omnino omnes ex hoc amni 
pisces? [12] Quod equidem cur ita illis visum sit ignoro; fuisse autem etiam M. Varro ostendit, 
qui enumerans quae in quibus Italiae partibus optima ad victum gignantur, pisci Tiberino 
palmam tribuit his verbis in libro rerum humanarum undecimo: "ad victum optima fert ager 
Campanus frumentum, Falernus vinum, Casinas oleum, Tusculanus ficum, mei Tarentinus, 
piscem Tiberis." [13] Haec Varro de omnibus scilicet huius fluminis piscibus sed inter eos, ut 
supra dixi, praecipuum locum lupus tenuit, et quidem is qui inter duos pontes captus esset. [14] 
Id ostendunt cum multi alii tum etiam Titius, vir aetatis Lucilianae, in oratione qua legem 
Fanniam suasit. Cuius verba ideo pono quia non solum de lupo inter duos pontes capto erunt 
testimonio, sed etiam mores quibus plerique tunc vivebant facile publicabunt. Describens enim 
homines prodigos in forum ad iudicandum ebrios commeantes quaeque soleant inter se 
sermocinari sic ait: 

[15] Ludunt alea studiose, delibuti unguentis, scortis stipati. Vbi horae decem sunt, iubent puerum vocari ut 
comitium eat percontatum quid in foro gestum sit, qui suaserint, qui dissuaserint, quot tribus iusserint, quot 
vetuerint. Inde ad comitium vadunt ne litem suam faciant. Dum eunt, nulla est in angiporto amphora quam non 
impleant, quippe qui vesicam plenam vini habeant. [16] Veniunt in comitium, tristes iubent dicere. Quorum 
negotium est narrant, iudex testes poscit, ipsus it minctum. Vbi redit, ait se omnia audivisse, tabulas poscit, litteras 
inspicit: vix prae vino sustinet palpebras. Eunt in consilium. Ibi haec oratio: "quid mihi negotii est cum istis 
nugatoribus. Quin potius potamus mulsum mixtum vino Graeco, edimus turdum pinguem bonumque piscem, lupum 
germanum qui inter duos pontes captus fuit?" 

[17] Haec Titius. Sed et Lucilius, acer et violentus poeta, ostendit scire se hunc piscem egregii 
saporis qui inter duos pontes captus esset, eumque quasi ligurritorem catillonem appellat, scilicet 
qui proxime ripas stercus insectaretur. Proprie autem catillones dicebantur qui ad polluctum 
Herculis ultimi cum venirent catillos ligurribant. [18] Lucilii versus hi sunt: 

fingere praeterea adferri quod quisque volebat. 

Illum sumina ducebant atque altilium lanx, 
hunc pontes Tiberinus duo inter captus catillo. 

[1] Longum fiat si enumerare velim quot instrumenta gulae inter illos vel ingenio excogitata sint 
vel studio confecta. Et hae nimirum causae fuerunt propter quas tot numero leges de cenis et 
sumptibus ad populum ferebantur, et imperari coepit ut patentibus ianuis pransitaretur et 
cenitaretur, sic oculis civium testibus factis luxuriae modus fieret. [2] Prima autem omnium de 
cenis lex ad populum Orchia pervenit, quam tulit Orchius tribunus plebi de senatus sententia 
tertio anno quam Cato censor fuerat. Cuius verba quia sunt prolixa praetereo, summa autem eius 



praescribebat numerum convivarum. [3] Et haec est lex Orchia de qua Cato mox orationibus suis 
vociferabatur, quod plures quam praescripto eius cavebatur ad cenam vocarentur. 

Cumque auctoritatem novae legis aucta necessitas imploraret, post annum vicesimum secundum 
legis Orchiae Fannia lex data est, anno post Romam conditam secundum Gellii opinionem 
quingentesimo octogesimo octavo. [4] De hac lege Sammonicus Serenus ita refert: 

lex Fannia, sanctissimi Augusti, ingenti omnium ordinum consensu pervenit ad populum, neque eam praetores aut 
tribuni ut plerasque alias, sed ex omnium bonorum consilio et sententia ipsi consules pertulerunt, cum res publica ex 
luxuria conviviorum maiora quam credi potest detrimenta pateretur, siquidem eo res redierat, ut gula inlecti plerique 
ingenui pueri pudicitiam et libertatem suam venditarent, plerique ex plebe Romana vino madidi in comitium 
venirent et ebrii de rei publicae salute consulerent. 

[5] Haec Sammonicus. Fanniae autem legis severitas in eo superabat Orchiam legem quod in 
superiore numerus tantum modo cenantium cohibebatur licebatque secundum eam uni cuique 
bona sua inter paucos consumere, Fannia autem etiam sumptibus modum fecit assibus centum, 
unde a Fucilio poeta festivitatis suae more "centussis" vocatur. 

[6] Fanniam legem post annos decem et octo lex Didia consecuta est. Eius ferundae duplex fuit 
causa, prima et potissima ut universa Italia, non sola urbs, lege sumptuaria teneretur, Italicis 
existimantibus Fanniam legem non in se sed in solos urbanos cives esse conscriptam; deinde ut 
non soli qui prandia cenasve maiore sumptu fecissent, sed etiam qui ad eas vocitati essent atque 
omnino interfuissent, poenis legis tenerentur. 

[7] Post Didiam Ficinia lex lata est a P. Ficinio Crasso Divite, cuius ferundae probandaeque 
tantum studium ab optimatibus impensum est ut consulto senatus iuberetur ut ea tantum modo 
promulgata, priusquam trinundino confirmaretur, ita ab omnibus observaretur quasi iam populi 
sententia comprobata. [8] Fex vero haec paucis mutatis in plerisque cum Fannia congruit. In ea 
enim ferenda quaesita est novae legis auctoritas, exolescente metu legis antiquioris, ita, Hercules, 
ut de ipsis duodecim tabulis factum est, quarum ubi contemni antiquitas coepit, eadem illa quae 
illis legibus cavebantur in alia latorum nomina transierunt. [9] Sed legis Ficiniae summa ut 
Kalendis Nonis nundinis Romanis cuique in dies singulos triginta dumtaxat asses edundi causa 
consumere liceret, ceteris vero diebus, qui excepti non essent, ne amplius daretur apponeretur 
quam carnis aridae pondo tria et salsamentorum pondo libra et quod ex terra vite arboreve sit 
natum. [10] Video quid remordeat: ergo indicium sobrii saeculi est ubi tali praescripto legum 
coercetur expensa cenarum? Non ita est. Nam leges sumptuariae a singulis ferebantur quae 
civitatis totius vitia corrigerent; ac nisi pessimis effusissimisque moribus viveretur, profecto opus 
ferundis legibus non fuisset. Vetus verbum est: leges [inquit] bonae ex malis moribus 
procreantur. 

[11] Has sequitur lex Cornelia et ipsa sumptuaria, quam tulit Cornelius Sulla dictator, in qua non 
conviviorum magnificentia prohibita est nec gulae modus factus, verum minora pretia rebus 
imposita: et quibus rebus, di boni, quamque exquisitis et paene incognitis generibus deliciarum! 
Quos illic pisces quasque offulas nominat, et tamen pretia illis minora constituit! Ausim dicere ut 
vilitas edulium animos hominum ad parandas obsoniorum copias incitaret et gulae servire etiam 
qui parvis essent facultatibus possent. [12] Dicam plane quod sentio. Adprime luxuriosus mihi 
videtur et prodigus cui haec tanta in epulis vel gratuita ponantur. Itaque tanto hoc saeculum ad 



omnem continentiam promptius ut pleraque harum rerum quae Sullana lege ut vulgo nota 
comprehenduntur, nemo nostrum vel fando compererit. 

[13] Sulla mortuo Lepidus consul legem tulit et ipse cibariam (Cato enim sumptuarias leges 
"cibarias" appellat). Dein paucis interiectis annis alia lex pervenit ad populum ferente Antio 
Restione. Quam legem quamvis esset optima, obstinatio tamen luxuriae et vitiorum firma 
concordia nullo abrogante irritam fecit. Illud tamen memorabile de Restione latore ipsius legis 
fertur, eum quoad vixit foris postea non cenasse ne testis fieret contemptae legis quam ipse bono 
publico pertulisset. 

[14] His legibus adnumerarem edictum de sumptibus ab Antonio propositum, qui postea triumvir 
fuit, ni indignum crederem inter cohibentes sumptum Antonio locum facere, cuius expensae in 
cenam solitae conferri sola unionis a Cleopatra uxore consumpti aestimatione superatae sunt. 

[15] Nam cum Antonius quicquid mari aut terra aut etiam caelo gigneretur ad satiandam 
ingluviem suam natum existimans faucibus ac dentibus suis subderet eaque re captus de Romano 
imperio facere vellet Aegyptium regnum, Cleopatra uxor, quae vinci a Romanis nec luxuria 
dignaretur, sponsione provocavit insumere se posse in unam cenam sestertium centies. [16] Id 
mirum Antonio visum, nec moratus sponsione contendit, dignus sculna Munatio Planco, qui tam 
honesti certaminis arbiter electus est. Altera die Cleopatra pertemptans Antonium pollucibilem 
sane cenam paravit, sed quam non miraretur Antonius, quippe qui omnia quae apponebantur ex 
cotidianis opibus agnosceret. [17] Tunc regina adridens fialam poposcit, cui aceti nonnihil acris 
infudit, atque illuc unionem demptum ex aure altera festinabunda demisit eumque mature 
dissolutum, uti natura est eius lapidis, absorbuit. Et quamvis eo facto sponsione vicisset, quippe 
cum ipsa margarita centies sestertium sine contentione evaluisset, manum tamen et ad alterius 
unionem auris similiter admovit, nisi Munatius Plancus iudex severissimus superatum Antonium 
mature pronuntiasset. [18] Ipse autem unio cuius fuerit magnitudinis inde colligi poterit, quod 
qui superfuit postea victa regina et capta Aegypto Romam delatus dissectusque est et factae ex 
una margarita duae impositaeque simulacro Veneris ut monstruosae magnitudinis in templo quod 
Panthe um dicitur.» 

18 

[1] Adhuc dicente Rufio secundae mensae inlata bellaria novo sermoni principium dederunt. 
Symmachus enim attrectans manu nuces, «vellem», inquit, «ex te audire, Servi, tanta nucibus 
nomina quae causa vel origo variaverit aut unde, tot mala cum hac una appellatione vocitentur, 
fiunt tamen seorsum diversa tam vocabulo quam sapore. Ac prius de nucibus absolvas volo quae 
tibi memoria crebrae lectionis occurrunt.» [2] Et Servius: «nux ista iuglans secundum 
nonnullorum opinionem a iuvando et a glande dicta existimatur. Gavius vero Bassus in libro de 
significatione verborum hoc refert: 

[3] iuglans arbor proinde dicta est ac "Iovis glans". Nam quia id arboris genus nuces habet quae sunt suaviore 
sapore quam glans est, hunc fructum antiqui illi, qui egregium glandique similem ipsamque arborem deo dignam 
existimabant, "Iovis glandem" appellaverunt, quae nunc litteris interlisis iuglans nominatur. 


[4] Cloatius autem Verus in libro a Graecis tractorum ita memorat: 



iuglans —D praetermissum est— quasi "diuglans" id est Atoc; fk//,c/voq, sicut Theophrastus ait: "tSta 5e xcov opetvcov 
a ev toic; 7ts5tot(; ou (pusiai,... xepePtv9o<; 7tpivo<; cptlupq oupapKri icapua, q Kai Aioc; P&A,avo<;." Hanc Graeci etiam 
"basilicam" vocant. 


[5] Nux haec Abellana seu Praenestina, quae est eadem, ex arbore est quae dicitur "corylus", de 
qua Vergilius dicit "corylum sere." Est autem natio hominum iuxta agrum Praenestinum qui 
Carsitani vocantur crao xtov xapucov, cuius rei meminit Varro in logistorico qui inscribitur Marius 
de fortuna: inde scilicet Praenestinae nuces. [6] Est et illud apud Naevium in fabula Hariolo: 

— quis heri apud te? — Praenestini et Lanuvini hospites. 

— Suopte utrosque decuit acceptos cibo, 
alteris inanem vulvam madidam dari, 
alteris nuces in proclivi profundier. 


Hanc autem nucem Graeci "Ponticam" vocant, dum una quaeque natio indit huic nuci nomen ex 
loco in quo nascitur copiosior. 

[7] Nux castanea, de qua Vergilius "castaneasque nuces", vocatur et "Heracleotica". Nam vir 
doctus Oppius in libro quem fecit de silvestribus arboribus sic ait: 

Heracleotica haec nux, quam quidam "castaneam" nominant, itemque Pontica nux atque etiam quae dicuntur 
"basilicae iuglandes", germina atque flores agunt similiter isdem temporibus quibus Graecae nuces. 

[8] Nunc dicendum est quae sit Graeca nux.» Ac simul hoc dicens amygdalam de lance tulit et 
ostendit. «Nux Graeca haec est quae et "amygdale" dicitur: sed et "Thasia" eadem nux vocatur. 
Testis est Cloatius in ordinatorum Graecorum libro quarto, cum sic ait: "nux Graeca amygdale." 
Atta vero in Supplicatione, "nucem Thasiam", inquit, 

favumque adde quantum libet. 

[9] Nucem molluscam licet hiemis nobis tempus invideat, tamen quia de nucibus loquimur, 
indictam non relinquemus. Plautus in Calceolo sic eius meminit: 

molluscam nucem 

super eius dixit impendere tegulas. 


[10] Ecce Plautus nominat quidem sed quae sit nux mollusca non exprimit. Est autem 
"Persicum" quod vulgo vocatur et mollusca nux dicitur scilicet quod ceteris omnibus nucibus 
mollior sit. [11] Huius rei idoneus adsertor est Sueius vir longe doctissimus, in idyllio quod 
inscribitur Moretum. Nam cum loquitur de hortulano faciente moretum, inter cetera quae eo 
mittit et hoc pomum mitti ait his verbis: 

[12] admiscet fvaca basilicisf haec nunc partim, 
partim Persica, quod nomen sic denique fertur 
propterea quod qui quondam cum rege potenti, 



nomine Alexandro Magno, fera proelia bello 
in Persas tetulere, suo post inde reventu 
hoc genus arboris in praelatis finibus Grais 
disseruere, novos fructus mortalibus dantes. 
Mollusca haec nux est, ne quis forte inscius erret. 


[13] Nux terentina dicitur quae ita mollis est ut vix attrectata frangatur. De qua in libro Favorini 
sic reperitur: "item quod quidam Tarentinas oves vel nuces dicunt, quae sunt terentinae a 'tereno', 
quod est Sabinorum lingua molle, unde Terentios quoque dictos putat Varro ad Libonem primo." 
Quam in culpam etiam Horatius potest videri incidere, qui ait et "molle Tarentum". 

[14] Nux pinea hos nobis qui adpositi sunt nuculeos dedit. Plautus in Cistellaria: 
qui e nuce nuculeos esse vult frangit nucem. 

[1] Et quia mala videmus admixta bellariis, post nuces de malorum generibus disserendum est. 
Sunt de agri cultura scriptores qui nuces et mala sic dividunt, ut nuces dicant omne pomum quod 
foris duro tegatur et intus habeat quod esui est, malum vero quod foris habeat quod est esui et 
durum intus includat. Secundum hanc definitionem Persicum, quod Sueius poeta superius inter 
nuces numerat, magis erit inter mala numerandum. 

[2] His praemissis malorum enumeranda sunt genera, quae Cloatius in ordinatorum Graecorum 
libro quarto ita diligenter enumerat: 

sunt autem genera malorum: Amerinum cotonium citreum coccymelum conditivum si7U|irydc; musteum Mattianum 
orbiculatum f ogratianum| praecox pannuceum Punicum Persicum Quiri<ni>anum prosivum rubrum Scaudianum 
silvestre struthium Scantianum tubur Verianum. 

[3] Vides Persicum a Cloatio inter mala numeratum, quod nomen originis suae tenuit, licet iam 
dudum nostri soli germen sit. Quod autem ait idem Cloatius citreum, et ipsum Persicum malum 
est secundum Vergilium: 

felicis mali, quo non praestantius ullum, 

et reliqua. [4] Et ut nemo dubitet haec de citreo dixisse Vergilium, accipite quae Oppius in libro 
de silvestribus arboribus dicat: "citrea item malus et Persica, altera generatur in Italia et in Media 
altera." Et paulo post de citreo loquens ait: 


est autem odoratissimum, ex quo interiectum vesti tineas necat. Fertur etiam venenis contrarium, quod tritum cum 
vino purgatione virium suarum bibentes servat. Generantur autem in Perside omni tempore mala citrea. Alia enim 
praecarpuntur, alia interim maturescunt. 



[5] Vides hic et citreum nominari et omnia signa poni quae de eo Vergilius dixit, licet nomen 
citrei ille non dixerit. Nam et Homerus, qui citreum Obov appellat, ostendit esse odoratum 
pomum: 

0uou 5’ cuio Kakov 65a>5si. 

Et quod ait Oppius inter vestem poni citreum, idem significat Homerus cum dicit, 
sipara 5’ apcpisaaaa 0ua>5sa aiyaAosvxa. 

Hinc et Naevius poeta in bello Punico ait "citrosam vestem". 

[6] Pira haec quae vidimus varietas nominum numerosa discernit. Nam idem Cloatius sic eorum 
vocabula describit: 

Anicianum, cucurbitivum, cirritum, cervisca, calculosum, Crustuminum, decimanum, Graeculum, Lollianum, 
Lanuvinum, laureum, Lateresianum, myrapium, Milesium murteum, Naevianum, orbiculatum, Praecianum, rubile, 
Signinum, Tullianum, Titianum, thymosum, Turranianum praecox, volaemum, mespilum serum, sementivum serum, 
Sextilianum serum, Tarentinum serum, Valerianum serum. 

[1] Admonent nos et fici aridae ut enumeremus genera ficorum, eodem Cloatio nos de his ut de 
aliis instruente. Sic enim diversas ficos diligentiae suae more dinumerat: 

Africa albula, harundinea, asinastra atra, palusca, Augusta, bifera, Carica, Chal<ci>dica alba nigra, Chia alba nigra, 
Calpurniana alba nigra, cucurbitiva, duricoria, Herculanea, Liviana, Lydia, leptolydia, Marsica, Numidica pulla, 
Pompeiana praecox, Tellana atra. 

[2] Sciendum quod ficus alba ex felicibus sit arboribus, contra nigra ex infelicibus. Docent nos 
utrumque pontifices. Ait enim Veranius de verbis pontificalibus: "felices arbores putantur esse 
quercus, aesculus, ilex, suberies, fagus, corylus, sorbus, ficus alba, pirus, malus, vitis, prunus, 
comus, lotus." [3] Tarquitius autem Priscus in ostentario arborario sic ait: 

arbores quae inferum deorum avertentiumque in tutela sunt, eas infelices nominant: alternum, <virgam> 
sanguine<a>m, filicem, ficum atram quaeque bacam nigram nigrosque fructus ferunt, itemque acrifolium, pirum 
silvaticum, ruscum, rubum sentesque, quibus portenta prodigiaque mala comburi iubere oportet. 

[4] Quid quod ficum tamquam non pomum secerni a pomis apud idoneos reperimus? Afranius in 
Sella: "pomum holus ficum uvam", sed et Cicero oeconomicon libro tertio: "neque serit vitem 
neque quae sata est diligenter colit: oleum ficos poma non habet." [5] Nec hoc ignorandum est, 
ficum solam ex omnibus arboribus non florere. [Lacti proprie ficorum dicitur.] "Grossi" 
appellantur fici quae non maturescunt. Hos Graeci dicunt oAuvOoug. Mattius: 

in milibus tot [ficorum] non videbitis grossum. 


et paulo post ait: 



sumas ab alio lacte diffluos grossos. 


Et Postumius Albinus annali primo de Bruto: "ea causa sese stultum brutumque faciebat, 
grosullos ex meile edebat." 

[6] Olearum genera haec enumerantur: Africana, albiceris, Aquilia, Alexandrina, Aegyptia 
Culminea, conditiva, Liciniana, orchas, oleaster, pausia, phaulia, radius, Sallentina, Sergiana, 
termitea, [7] sicut uvarum ista sunt genera: Aminea —scilicet a regione, nam Aminei fuerunt ubi 
nunc Falernum est— asinusca atrusca, albuelis, abena, apiana, Apicia, bumamma— aut ut Graeci 
dicunt PoupaaGog— duracina, labrusca, melampsithia, Maronia Mareotis, Numentana, precia, 
pramnia, psithia, pilleolata, Rhodia, stephanitis, venucula, variola lagea.» [8] Inter haec 
Praetextatus: «velim Servium nostrum diutius audire, sed hora nos quietis admonet ut exorto 
iubare eloquio Symmachi domi suae fruamur.» Atque ita facta discessio est. 

LIBER QVARTVS 


1 

[ 1 ] «[...] 

<nec magis incepto vultum> sermone movetur, 
quam si dura silex aut stet Marpesia cautes. 
Tandem corripuit sese atque inimica refugit. 


Item pathos est et in hoc versu: 

obstupui steteruntque comae et vox faucibus haesit. 
[2] Sed et tota Daretis fatigatio habitu depingitur: 
ast illum fidi aequales genua aegra trahentem 
quassantemque utroque caput crassumque cruorem 
ore eiectantem 


sociorum quoque eius trepidationem breviter ostendit: 

galeamque ensemque vocati 
accipiunt, 


quasi non sponte accepturi munus quod erat damnum verecundiae. Ex eodem genere est illud: 

totoque loquentis ab ore 

scintillae absistunt, oculis micat acribus ignis. 



[3] Est et in descriptione languoris habitus, ut est tota descriptio pestilentiae apud Thucydiden et: 


labitur infelix studiorum atque immemor herbae 
victor equus, 

et 

demissae aures, incertus ibidem 
sudor et ille quidem morituris frigidus. 


[4] Est inter pathe et pudor ut circa Deiphobum, 

pavitantem et dira tegentem 
supplicia, 


[5] et luctus habitu proditur ut in Euryali matre: 

expulsi manibus radii revolutaque pensa; 
evolat infelix, 


et Latinus, quia miratur, 
defixa. 

Obtutu tenet ora, 


et Venus quia rogatura est, 

tristior et lacrimis oculos suffusa nitentes ..., 

et Sibylla quia insanit, 

subito non vultus, non color unus, 
non comptae mansere comae. 


2 

[1] Nunc videamus pathos quo tenore orationis exprimitur. Ac primum quaeramus quid de tali 
oratione rhetorica arte praecipitur. Oportet enim ut oratio pathetica aut ad indignationem aut ad 
misericordiam dirigatur, quae a Graecis ohccog Kai bsivcoaig appellantur. Horum alterum 
accusatori necessarium est, alterum reo. 



[2] Et necesse est initium abruptum habeat, quoniam satis indignantibus leniter incipere non 
convenit. Ideo apud Vergilium sic incipit: 


quid me alta silentia cogis 
rumpere? 


Et alibi: 

mene incepto desistere victam? 

Et alibi: 

heu stirpem invisam et fatis contraria nostris 
fata Phrygum 


et Dido: 

"moriemur inultae, 
sed moriamur," ait 


et eadem: 

"pro Iuppiter! ibit 
hic?" Ait, 


et Priamus: 

"at tibi pro scelere," exclamat, "pro talibus ausis ..." 

[3] Nec initium solum tale esse debet, sed omnis si fieri potest oratio videri pathetica et brevibus 
sententiis et crebris figurarum mutationibus debet velut inter aestus iracundiae fluctuare. [4] Vna 
ergo nobis Vergiliana oratio pro exemplo sit: 

Heu stirpem invisam 

initium ab ecphonesi, deinde sequuntur breves interrogatiunculae: 

num Sigeis occumbere campis, 

num capti potuere capi? Num incensa cremavit 

Troia viros? 



Deinde sequitur hyperbole: 

medias acies mediosque per ignes 
invenere viam 

deinde ironia: 

at credo mea numina tandem 

fessa iacent, odiis aut exsaturata quievi 

[5] Deinde ausus suos inefficaces queritur: 
per undas 

ausa sequi et profugis toto me opponere ponto 

secunda post haec hyperbole: 

absumptae in Teucros vires caelique marisque 

inde dispersae querelae: 

quid Syrtes aut Scylla mihi, quid vasta Charybdis 
profuit? 

[6] Iungitur deinde argumentum a minore ut pathos augeatur: 

Mars perdere gentem 
immanem Lapithum valuit 

minor scilicet persona: ideo illud sequitur: 
ast ego magna Iovis coniunx 

deinde cum causas quoque contulisset, quanto impetu dea dixit, 
infelix quae memet in omnia verti! 

Nec dixit, "non possum perdere Aeneam," sed 


vincor ab Aenea 



[7] Deinde confirmat se ad nocendum et, quod proprium est irascentis, etsi desperat perfici 
posse, tamen impedire contenta est: 

flectere si nequeo superos, Acheronta movebo. 

Non dabitur regnis, esto, prohibere Latinis ... 
at trahere atque moras tantis licet addere rebus, 
at licet amborum populos excindere regum. 


[8] Post haec in novissimo, quod irati libenter faciunt, maledicit: 
sanguine Troiano et Rutulo dotabere, virgo, 
et protinus argumentum a simili conveniens ex praecedentibus: 
nec face tantum 

Cisseis praegnans ignes enixa iugales. 


[9] Vides quam saepe orationem mutaverit ac frequentibus figuris variaverit, qui ira, quae brevis 
furor est, non potest unum continuare sensum in loquendo. 

[10] Nec desunt apud eundem orationes misericordiam commoventes. Turnus ad Iutumam: 
an miseri fratris letum ut crudele videres? 

Et idem cum auget invidiam occisorum pro se amicorum: 

vidi oculos ante ipse meos me voce vocantem 
Murranum 


[11] et idem cum miserabilem fortunam suam faceret, ut victo sibi parceretur: 

vicisti et victum tendere palmas 
Ausonii videre 


id est quos minime vellem. Et aliorum preces orantium vitam: 
per te, per qui te talem genuere parentes 
et similia. 

[1] Nunc dicamus ex habitu pathos, quod est vel in aetate vel in debilitate et ceteris quae 
sequuntur. Eleganter hoc servavit ut ex omni aetate pathos misericordiae moveret: [2] ab 
infantia, 

infantumque animae flentes in limine primo; 

[3] a pueritia, 

infelix puer atque impar congressus Achilli, 
et 

parvumque patri tendebat Iulum, 

ut non minus miserabile sit periculum in parvo quam in filio, et 

superet coniunxne Creusa 
Ascaniusque puer, 

et alibi, 

et parvi casus Iuli; 

[4] a iuventa vero, 

impositique rogis iuvenes ante ora parentum, 

<et> 

pubentesque genae et iuvenali in corpore pallor; 

[5] a senecta, 

Dauni miserere senectae 
et 

ducitur infelix aevo confectus Aletes 
et 

canitiem multo deformat pulvere. 

[6] Movit et a fortuna modo misericordiam, modo indignationem: misericordiam, 



tot quondam populis terrisque superbum 
regnatorem Asiae 

et Sinon: 

et nos aliquod nomenque decusque 
gessimus, 

et 

Ausoniisque olim ditissimus arvis; 

[7] indignationem vero ex verbis Didonis, 
et nostris illuserit advena regnis?— 

Eleganter enim ex contemptu Aeneae auget iniuriam suam— et Amata 
exulibusne datur ducenda Lavinia Teucris? 

Et Numanus: 
bis capti Phryges. 

[8] Movit pathos misericordiae et ex debilitate: 

ex quo me divum pater atque hominum rex 
fulminis adflavit ventis et contigit igne, 

et alibi 

et truncas inhonesto vulnere nares, 

et de Mezentio, 

attollit in aegrum 
se femur, 

et 


huc caput atque illuc umero ex utroque pependit, 



et 

te decisa suum, Laride, dextera quaerit, 
et 

aterque cruento 

pulvere perque pedes traiectus lora tumentes. 


[9] Movit pathos misericordiae frequenter et a loco: 

cum vitam in silvis inter deserta ferarum 
lustra domosque traho, 


et 

Libyae deserta peragro, 
et 

at nos hinc alii sitientes ibimus Afros, 

pars Scythiam et rapidum cretae veniemus Oaxem. 


[10] Et illud egregie et breviter 

ter circum Iliacos raptaverat Hectora muros— 

'Iliacos', id est patriae muros, quos ipse defenderat, pro quibus efficaciter per decem annorum 
spatia pugnaverat— [11] Et illud 

nos patriam fugimus 

et 

litora cum patriae lacrimans portusque relinquo 
et 

dulces moriens reminiscitur Argos 
et 


ignarum Laurens habet ora Mimanta, 



<et> 


Lyrnesi domus alta, solo Laurente sepulchrum. 

[12] Et ut Agamemnonem indigne ostenderet occisum, adsumpsit locum: 

prima inter limina dextra 
oppetiit, 

et illud: 

moenibus in patriis atque inter tuta domorum. 

[13] Sacer vero locus praecipue pathos movet. Occisum inducit Orphea, et miserabiliorem 
interitum eius a loco facit: 

inter sacra deum nocturnique orgia Bacchi. 

Et in eversione Troiae: 

perque domos et religiosa deorum 
limina. 

[14] Cassandrae quoque raptum vel deminutionem quam miserabilem fecit sacer locus: 

ecce trahebatur... 
a templo ... adytisque Minervae 

et alibi: 

divae armipotentis ad aram 
procubuit. 

[15] Et Andromache cum de Pyrrhi nece diceret, ut invidiam occidentis exprimeret: 
excipit incautum patriasque obtruncat ad aras 

et Venus quod Aeneas in mari vexatur ira Iunonis quam invidiose de loco queritur Neptuno: 
in regnis hoc ausa tuis? 

[16] Fecit sibi pathos saepe et ex tempore: 



priusquam 

pabula gustassent Troiae Xanthumque bibissent. 


Et Orpheus miserabilis ex longo dolore; 

septem illum totos perhibent ex ordine menses, 

et Palinurus: 

vix lumine quarto 
prospexi Italiam 


et Achemenides: 

tertia iam lunae se cornua lumine complent 
et 

septima post Troiae excidium iam vertitur aestas. 

[1] Frequens apud illum pathos a causa: re vera enim plerumque efficit causa ut res aut atrox aut 
miserabilis videatur, ut Cicero in Verrem, qui ob sepulturam in carcere necatorum a parentibus 
rogabatur. Hic enim non tam rogari aut pecuniam exigere quam ob hanc causam indignum erat. 

[2] Et Demosthenes cum queritur quendam a Midia circumventum, ex causa auget invidiam: 
"circumvenit", inquit, "arbitrum qui inter me atque se integre iudicaverat." [3] Ergo et Vergilius 
egregie saepe ex hoc loco traxit affectum. Occiditur, inquit, in acie Galesus: hoc per se non est 
dignum misericordia belli tempore, sed admovit causam: 

dum paci medium se offert. 

[4] Idem alio loco: 

sternitur infelix, 

deinde subicit causam miserabilem 
alieno vulnere, 

id est, cum ad alium telum esset emissum. [5] Et cum Palameden indigne occisum vellet: 



quem falsa sub proditione Pelasgi 
insontem infando indicio, quia bella vetabat 
demisere neci. 


[6] Et Aeneas ut ostenderet magnitudinem timoris sui bene causam posuit 
et pariter comitique onerique timentem. 

[7] Quid? Iapyx ut contemptis ceteris artificiis "inglorius", quem ad modum poeta ait, viveret, 
qualis causa proponitur? 

Ille ut depositi proferret fata parentis. 

[8] Ex eodem genere est: 
fallit te incautum pietas tua. 

Haec enim causa illum hostibus etiam miserabilem fecit. [9] Sed Aeneas cum hortatur ut 
sepeliantur occisi, quam causam proponit? 

Qui sanguine nobis 
hanc patriam peperere suo. 


[10] Nec non et indignatio demonstratur a causa ut illic: 

multa gemens ignominiam plagasque superbi 
victoris, tum quos amisit inultus amores. 

[11] Et illud a causa est ex adfectu indignantis: 
an solos tangit Atridas 

iste dolor, solisque licet capere arma Mycenis? 

Et illud: 

at tu dictis, Albane, maneres, 
et illa omnia: 


vendidit hic auro patriam,... 
quique ob adulterium caesi... 
nec partem posuere suis. 



[12] Ad pathos movendum nec duos illos praetermisit locos quos rhetores appellant a modo et a 
materia. Modus est cum dico: occidit manifeste vel occulte. [13] Materia est cum dico ferro an 
veneno. Demosthenes de modo invidiam Midiae facit, se pulsatum cothurno; Cicero Verri cum 
nudum quendam dicit ab eo statuae impositum. [14] Vergilius non minus evidenter: 

altaria ad ipsa trementem 

traxit et in multo lapsantem sanguine nati, 


et 

capulo tenus abdidit ensem. 

[15] Et illa omnia a modo sunt: 

rostroque immanis vultur adunco 
immortale iecur tondens 


et reliqua, et 

quos super atra silex iam iam lapsura cadentique 
imminet adsimilis. 


[16] Sed et misericordiam a modo saepe commovet, ut de Orpheo, 
latos iuvenem sparsere per agros; 
et illud: 

obruit Auster aqua involvens navemque virosque, 
et: 

saxum ingens volvunt alii 
et 

mortua quin etiam iungebat corpora vivis, 
et in Georgicis: 


nec via mortis erat simplex, 



et cetera in descriptione morbi. [17] Sed et materia apud rhetoras pathos movet, ut dum queritur 
Cicero flammam ex lignis viridibus factam atque ibi inclusum fumo necatum. Hoc enim a 
materia est, quoniam hic usus est fumo materia ad occidendum —ut alius gladio, alius veneno— 
et ideo acerrimum pathos ex hoc motum est. Idem facit et cum flagellis caesum queritur civem 
Romanum. [18] Invenies idem apud Vergilium: 

at pater omnipotens densa inter nubila telum 
contorsit: non ille faces nec fumea taedis, 

<lumina> 


et reliqua. Eleganter autem illius quidem materiam elusit, ex huius autem vera et vehementi 
materia expressit iracundiam. 

[19] Et singula quidem enumeravimus, ex quibus apud rhetoras pathos nascitur, quibus 
ostendimus usum Maronem. Sed nonnumquam Vergilius in una re ad augendum pathos duobus 
aut pluribus locis coniunctis utitur, [20] ut in Turno ab aetate: 

miserere parentis 
longaevi, 


a loco: 

quem nunc maestum patria Ardea longe 
dividit, 


[21] et circa Cassandram ex modo: 

ecce trahebatur 

ex habitu corporis: 

passis Priameia virgo 
crinibus, 


ex loco: 

a templo ... adytisque Minervae. 

[22] Et circa Agamemnonem a patria: 


ipse Mycenaeus 



a fortuna: 


magnorum ductor Achivum, 
a necessitudine: 
coniugis ... 
a loco: 

prima inter limina ..., 
a causa: 

possedit adulter. 

[23] Tacite quoque et quasi per definitionem pathos movere solet, cum res quae miserationem 
movet non dilucide dicitur sed datur intellegi, ut cum dicit Mezentius, 

nunc alte vulnus adactum: 

quid enim aliud ex hoc intellegendum est quam hoc altum vulnus esse amittere filium? [24] Et 
mrsus idem, 

haec via sola fuit qua perdere posses. 

Sed et hic scilicet accipiendum est perire esse amittere filium. [25] Et Iuturna cum queritur quod 
adiuvare fratrem prohibeatur, 

immortalis ego? 

Quid enim sequitur? Non est immortalitas in luctu vivere. [26] Haec, ut dixi, vim definitionis 
habent et a poeta eleganter introducta sunt. 

[1] Sunt in arte rhetorica ad pathos movendum etiam hi loci qui dicuntur circa rem, et movendis 
adfectibus peropportuni sunt. Ex quibus primus est a simili. Huius species sunt tres: exemplum, 
parabola, imago; Graece 7tapd5siypa, 7iapa[3o^f|, suobv. [2] Ab exemplo Vergilius: 

si potuit Manes accersere coniugis Orpheus, 

Threicia fretus cithara fidibusque canoris, 
si fratrem Pollux alterna morte redemit 
citque reditque viam totiens>— quid Thesea, magnum 
quid memorem Alciden? <Et mi genus ab Iove summo>. 

[Antenor potuit mediis elapsus Achivis.] 



Haec enim omnia misericordiam movent, quoniam indignum videtur negari sibi quod aliis 
indultum ait. [3] Deinde vide unde auget invidiam, "si potuit Manes accersere coniugis 
Orpheus". Habes causam disparem: Manes illic coniugis, hic patria; illic accersere, hic videre. 
"Threicia fretus cithara": hic materiam eius irrisit. [4] "Si fratrem Pollux alterna morte redemit 
itque reditque viam totiens": hoc iam a modo, plus est enim saepe ire quam semel. "Quid Thesea, 
magnum quid memorem Alciden?" Hic propter egregias personas non habuit quod minueret vel 
augeret: verum quod in illis elucebat hoc sibi iactat cum his esse commune: "et mi genus ab Iove 
summo." 

[5] Simile est et illud ab indignatione: quid enim? Ait luno, 

Pallasne exurere classem 
Argivum ... potuit? 


Iam hoc plus est, classem victricem quam reliquias fugientium. Deinde causam minuit: 
unius ob noxam et furias Aiacis Oilei. 

Quam minuit ut"noxam" diceret, quod levis culpae nomen est, et "unius", quod facile possit 
ignosci, et "furentis" ut nec culpa sit. [6] Et alibi: 

Mars perdere gentem 
immanem Lapithum valuit. 


Vides easdem observationes, "gentem" et "immanem". Deinde aliud exemplum: 
concessit in iras 

ipse deum antiquam genitor Calydona Dianae. 


"Antiquam", ut plus honoris accederet ex vetustate: deinde in utroque causam minuit: 
quod scelus aut Lapithis tantum aut Calydone merente? 

[7] A parabola vero quoniam magis hoc poetae convenit, saepissime pathos movit cum aut 
miserabilem aut iracundum vellet inducere. Miserabilem sic: 

qualis populea maerens philomela sub umbra ... 
qualis commotis excita sacris 
Thyas ... 

qualem virgineo demessum pollice florem ... 


et aliae plurimae patheticae parabolae in quibus miseratus est. [8] Quid de ira? 



ac veluti pleno lupus insidiatus ovili 
cum fremit ad caulas 


et 

mugitus veluti fugit cum saucius aram 
taurus 


et alia plura similia qui quaerit inveniet. 

[9] Et imago, quae est a simili pars tertia, idonea est movendis adfectibus. Ea fit cum aut forma 
corporis absentis describitur aut omnino quae nulla est fingitur. Vtrumque Vergilius eleganter 
fecit: [10] illud prius circa Ascanium, 

o mihi sola mei super Astyanactis imago, 
sic oculos, sic ille manus, sic ora ferebat; 


[11] fingit vero cum dicit, 
quam fama secuta est 

candida succinctam latrantibus inguina monstris. 


Sed prior forma oIktov praestat, haec Sdvtooiv, id est prior misericordiam commovet, horrorem 
secunda, sicut alibi: 

[12] et scissa gaudens vadit Discordia palla, 
quam cum sanguineo sequitur Bellona flagello, 


et omnia illa quae de Fama dixit. Sed et illud nimium pathetice: 
Furor impius intus 

saeva sedens super arma, et centum vinctus aenis 
post tergum nodis fremit horridus ore cruento. 

[1] Diximus a simili: nunc dicamus a minore pathos a poeta positum. Nempe cum aliquid 
proponitur quod per se magnum sit, deinde minus esse ostenditur quam illud quod volumus 
augeri, sine dubio infinita miseratio movetur: [2] ut est illud, 



o felix una ante alias Priameia virgo, 
hostilem ad tumulum Troiae sub moenibus altis 
iussa mori 


primum quod ait "felix", comparationem sui fecit, deinde posuit a loco, "hostilem ad tumulum", 
et a modo, quod non minus acerbum est: "iussa mori." Sic ergo haec accipienda sunt: quamvis 
hostilem ad tumulum, quamvis iussa mori, felicior tamen quam ego, quia 

sortitus non pertulit ullos. 

[3] Simile est et illud: 

o terque quaterque beati! 

Et quod de Pasiphae dicit: 

Proetides implerunt falsis mugitibus agros; 

deinde ut minus hoc esse monstraret: 

at non tam turpes pecudum tamen ulla secuta est 
concubitus. 


[4] Quid, illud non vehementer patheticum est a minore? 

Nec vates Helenus, cum multa horrenda moneret, 
hos mihi praedixit luctus, non dira Celaeno. 


Quid hic intellegimus, nisi omnia quae passus erat minora illi visa quam patris mortem? 

[5] A maiore negaverunt quidam augeri rem posse; sed eleganter hoc circa Didonem Vergilius 
induxit: 

non aliter quam si immissis ruat hostibus omnis 
Carthago aut antiqua Tyros. 


Dixit enim non minorem luctum fuisse ex unius morte quam si tota urbs, quod sine dubio esset 
maius, ruisset. Et Homerus idem fecit: 

c bq si anaaa 

'TXiog ocppnosaaa 7iupi apqxorco Kax’ aKpqg. 



[6] Est apud oratores et ille locus idoneus ad pathos movendum qui dicitur praeter spem. Hunc 
Vergilius frequenter exercuit: 


nos tua progenies, caeli quibus annuis arcem 
et cetera. Et Dido: 

hunc ego si potui tantum sperare dolorem, 
et perferre, soror, potero. 


[7] Aeneas de Euandro, 

et nunc ille quidem spe multum captus inani 
fors et vota facit, 


et illud: 
advena nostri, 

quod numquam veriti sumus, ut possessor agelli 
diceret: haec mea sunt, veteres migrate coloni. 


[8] Invenio tamen posse aliquem et ex eo quod iam speraverit movere pathos, ut Euander: 

haud ignarus eram quantum nova gloria in armis 
et praedulce decus. 


[9] Oratores homoeopathian vocant quotiens de similitudine passionis pathos nascitur, ut apud 
Vergilium, 

fuit et tibi talis 
Anchises genitor 


et 

<animum> patriae strinxit pietatis imago 
et 

subiit cari genitoris imago 


et Dido, 



me quoque per multos similis fortuna labores. 

[10] Est et ille locus ad permovendum pathos, in quo sermo dirigitur vel ad inanimalia vel ad 
muta, quo loco oratores frequenter utuntur. Vtrumque Vergilius bene pathetice tractavit, vel cum 
ait Dido: 

dulces exuviae, dum fata deusque sinebant, 

vel cum Turnus: 

tuque, optima, ferrum, 

Terra, tene, 


et idem alibi: 

nunc o numquam frustrata vocatus 
hasta meos, 


et 

Rhaebe, diu, res siqua diu mortalibus ulla est, 
viximus. 


[11] Facit apud oratores pathos etiam addubitatio quam Graeci d.Tiopqaiv vocant. Est enim vel 
dolentis vel irascentis dubitare quid agas: 

en quid ago? Rursusne procos inrisa priores 
experiar? 


[12] Et illud de Orpheo, 

quid faceret? Quo se rapta bis coniuge ferret? 

Et de Niso, 

quid faciat? Qua vi iuvenem, quibus audeat armis 
eripere? 


Et Anna permoventer, 



quid primum deserta querar? Comitemne sororem 
<sprevisti moriens?> 


[13] Et attestatio rei visae apud rhetoras pathos movet. Hoc Vergilius sic exequitur: 

ipse caput nivei fultum Pallantis et ora 
ut vidit levique patens in pectore vulnus, 


[14] et illud: 

implevitque sinum sanguis, 
et 

moriensque suo se in sanguine versat 
et 

crudelis nati monstrantem vulnera cemit, 
et 

ora virum tristi pendebant pallida tabo, 
et 

volvitur Euryalus ... pulchrosque per artus 
it eruor, 


et 

vidi egomet duo de numero ... corpora nostro. 

[15] Facit hyperbole, id est nimietas, pathos, per quam exprimitur vel ira vel misericordia: ira, ut 
cum forte dicimus "milies ille perire debuerat," quod est apud Vergilium, 

omnes per mortes animam sontem ipse dedissem, 

miseratio, cum dicit, 


Daphni, tuum Poenos etiam ingemuisse leones 
interitum. 



[16] Nascitur praeter haec de nimietate vel amatorium vel alterius generis pathos, 

si mihi non haec lux toto iam longior anno est 

et illud seorsum, 

maria ante exurere Turno 
quam sacras dabitur pinus 


et 

non si tellurem effundat in undas. 

[17] Exclamatio, quae apud Graecos CKXpcovrjoig dicitur, movet pathos. Haec fit interdum ex 
persona poetae, nonnumquam ex ipsius quem inducit loquentem. [18] Ex poetae quidem persona 
est: 

Mantua vae miserae nimium vicina Cremonae! 

Infelix, utcumque ferent ea facta nepotes! 

Crimen amor vestrum! 


Et alia similia. [19] Ex persona vero alterius, 
di capiti ipsius generique reservent! 

Et 

di, talia Grais 

instaurate, pio si poenas ore reposco! 


et 

di talem terris avertite pestem! 

[20] Contraria huic figurae dTrooicoTrqoig, quod est taciturnitas. Nam ut illic aliqua exclamando 
adicimus, ita hic aliqua tacendo subducimus, quae tamen intellegere possit auditor. [21] Hoc 
autem praecipue irascentibus convenit, ut Neptunus, 

quos ego —sed motos praestat componere fluctus, 


et Mnestheus, 



nec vincere certo, 

quamquam o —sed superent quibus hoc, Neptune, dedisti, 


et Tumus, 

quamquam o si solitae quicquam virtutis adesset! 
Et in Bucolicis, 

novimus et qui te transversa tuentibus hircis, 
et quo —sed faciles Nymphae risere— sacello. 


[22] Sed et miseratio ex hac figura mota est a Sinone: 
donec Calchante ministro— 

sed quid ego haec autem nequiquam ingrata revolvo? 


[23] Nascitur pathos et de repetitione, quam Graeci S7tava(popav vocant, cum sententiae ab isdem 
nominibus incipiunt. Hinc Vergilius: 

Eurydicen vox ipsa et frigida lingua, 
a! Miseram Eurydicen anima fugiente vocabat. 

Eurydicen toto referebant flumine ripae, 


et illud: 

te dulcis coniunx, te solo in litore secum, 
te veniente die, te decedente canebat, 


et illud: 

te nemus Angitiae, vitrea te Fucinus unda, 
te liquidi flevere lacus. 


[24] 'EjuiipqcK;, quae est obiurgatio, habet et ipsa pathos, id est cum obiecta isdem verbis 
refutamus: 

"Aeneas ignarus abest": ignarus et absit.» 


LIBER QVINTVS 

[1] POST haec cum paulisper Eusebius quievisset, omnes inter se consono murmure Vergilium 
non minus oratorem quam poetam habendum pronuntiabant, in quo et tanta orandi disciplina et 
tam diligens observatio rhetoricae artis ostenderetur. [2] Et Avienus: «dicas mihi», inquit, «volo, 
doctorum optime, si concedimus, sicuti necesse est, oratorem fuisse Vergilium, si quis nunc velit 
orandi artem consequi, utrum magis ex Vergilio an ex Cicerone proficiat?» [3] «Video quid 
agas», inquit Eusebius, «quid intendas, quo me trahere coneris, eo scilicet quo minime volo, ad 
comparationem Maronis et Tullii. Verecunde enim interrogasti uter eorum praestantior, quando 
quidem necessario is plurimum collaturus sit qui ipse plurimum praestat. [4] Sed istam mihi 
necessitatem altam et profundam remittas volo, quia "non nostrum" inter illos "tantas componere 
lites," nec ausim in utramvis partem talis sententiae auctor videri. Hoc solum audebo dixisse, 
quia facundia Mantuani multiplex et multiformis est et dicendi genus omne complectitur. Ecce 
enim in Cicerone vestro unus eloquentiae tenor est, ille abundans et torrens et copiosus. [5] 
Oratorum autem non simplex nec una natura est, sed hic fluit et redundat, contra ille breviter et 
circumcise dicere adfectat; tenuis quidam et siccus et sobrius amat quandam dicendi 
frugalitatem, alius pingui et luculenta et florida oratione lascivit. In qua tanta omnium 
dissimilitudine unus omnino Vergilius invenitur qui eloquentiam ex omni genere conflaverit.» 

[6] Respondit Avienus: «apertius vellem me has diversitates sub personarum exemplis doceres.» 

[7] «Quattuor sunt», inquit Eusebius, «genera dicendi: copiosum in quo Cicero dominatur, breve 
quo Sallustius regnat, siccum quod Frontoni adscribitur, pingue et floridum in quo Plinius 
Secundus quondam et nunc nullo veterum minor noster Symmachus luxuriatur. Sed apud unum 
Maronem haec quattuor genera reperies. [8] Vis audire illum tanta brevitate dicentem, ut artari 
magis et contrahi brevitas ipsa non possit? 

Et campos ubi Troia fuit. 

Ecce paucissimis verbis maximam civitatem hausit, absorbsit, non reliquit illi nec ruinam. [9] 

Vis hoc ipsum copiosissime dicat? 

Venit summa dies et ineluctabile tempus 
Dardaniae: fuimus Troes, fuit Ilium et ingens 
gloria Teucrorum. Ferus omnia Iuppiter Argos 
transtulit: incensa Danai dominantur in urbe. 

[10] O patria, o divum domus Ilium, et inclita bello 
moenia Dardanidum! 

Quis cladem illius noctis, quis funera fando 
explicet aut possit lacrimis aequare dolorem? 

Vrbs antiqua mit multos dominata per annos. 


Quis fons, quis torrens, quod mare tot fluctibus quot hic verbis inundavit! [11] Cedo nunc siccum 
illud genus elocutionis: 



Turnus, ut ante volans tardum praecesserat agmen, 
viginti lectis equitum comitatus et urbi 
improvisus adest: maculis quem Thracius albis 
portat equus cristaque tegit galea aurea rubra. 


[12] Hoc idem quo cultu, quam florida oratione, cum libuerit, profertur! 

Forte sacer Cybelae Choreus olimque sacerdos 
insignis longe Phrygiis fulgebat in armis, 
spumantemque agitabat equum, quem pellis aenis 
in plumam squamis auro conserta tegebat. 

Ipse peregrina ferrugine clarus et ostro 
spicula torquebat Lycio Gortynia cornu ... 
pictus acu tunicas et barbara tegmina crurum. 


[13] Sed haec quidem inter se separata sunt. Vis autem videre quem ad modum haec quattuor 
genera dicendi Vergilius ipse permisceat et faciat unum quoddam ex omni diversitate 
pulcherrimum temperamentum? 

[14] Saepe etiam steriles incendere profuit agros 
atque levem stipulam crepitantibus urere flammis: 
sive inde occultas vires et pabula terrae 
pinguia concipiunt, sive illis omne per ignem 
excoquitur vitium atque exsudat inutilis umor, 
seu plures calor ille vias et caeca relaxat 
spiramenta, novas veniat qua sucus in herbas, 

seu durat magis et venas adstringit hiantes, 
ne tenues pluviae rapidive potentia solis 
acrior aut Boreae penetrabile frigus adurat. 


[15] Ecce dicendi genus quod nusquam alibi deprehendes, in quo nec praeceps brevitas nec 
infrunita copia nec ieiuna siccitas nec laetitia pinguis. 

[16] Sunt praeterea stili dicendi duo dispari moralitate diversi. Vnus est maturus et gravis, qualis 
Crasso assignatur. Hoc Vergilius utitur cum Latinus praecipit Turno: 

o praestans animi iuvenis, quantum ipse feroci 
virtute exsuperas, tanto me impensius aequum est 
consulere 


et reliqua. [17] Alter huic contrarius ardens et erectus et infensus, quali est usus Antonius. Nec 
hunc apud Vergilium frustra desideraveris: 



haud talia dudum 

dicta dabas. Morere et fratrem ne desere frater. 


[18] Videsne eloquentiam omni varietate distinctam? Quam quidem mihi videtur Vergilius non 
sine quodam praesagio, quo se omnium profectibus praeparabat, de industria permiscuisse idque 
non mortali sed divino ingenio praevidisse: atque adeo non alium secutus ducem quam ipsam 
rerum omnium matrem naturam, hanc pertexuit velut in musica concordiam dissonorum. [19] 
Quippe si mundum ipsum diligenter inspicias, magnam similitudinem divini illius et huius 
poetici operis invenies. Nam qualiter eloquentia Maronis ad omnium mores integra est, nunc 
brevis, nunc copiosa, nunc sicca, nunc florida, nunc simul omnia, interdum lenis aut torrens: sic 
terra ipsa hic laeta segetibus et pratis, ibi silvis et rupibus hispida, hic sicca harenis, hic irrigua 
fontibus, pars vasto aperitur mari. [20] Ignoscite nec nimium me vocetis, qui naturae rerum 
Vergilium comparavi. Intra ipsum enim mihi visum est, si dicerem decem rhetorum qui apud 
Athenas Atticas floruerunt stilos inter se diversos hunc unum permiscuisse.» 

[1] Tunc Euangelus irridenti similis, «bene», inquit, «opifici deo a rure Mantuano poetam 
comparas quem Graecos rhetoras, quorum fecisti mentionem, nec omnino legisse adseveraverim! 
Vnde enim Veneto rusticis parentibus nato, inter silvas et frutices educto, vel levis Graecarum 
notitia litterarum?» [2] Et Eustathius: «cave», inquit, «Euangele, Graecorum quemquam vel de 
summis auctoribus tantam Graecae doctrinae hausisse copiam credas, quantam sollertia Maronis 
vel adsecuta est vel in suo opere digessit. Nam praeter philosophiae et astronomiae amplam illam 
copiam de qua supra disseruimus, non parva sunt alia quae traxit a Graecis et carmini suo 
tamquam illic nata conseruit.» [3] Et Praetextatus, «oratus sis», inquit, «Eustathi, ut haec quoque 
communicata nobiscum velis, quantum memoria repente incitata suffecerit.» Omnes 
Praetextatum secuti ad disserendum Eustathium provocaverunt. Ille sic incipit: 

[4] «Dicturumne me putatis ea quae vulgo nota sunt, quod Theocritum sibi fecerit pastoralis 
operis auctorem, ruralis Hesiodum, et quod in ipsis Georgicis tempestatis serenitatisque signa de 
Arati phaenomenis traxerit, vel quod eversionem Troiae cum Sinone suo et equo ligneo 
ceterisque omnibus quae librum secundum faciunt a Pisandro ad verbum paene transcripserit, [5] 
qui inter Graecos poetas eminet opere quod a nuptiis Iovis et Iunonis incipiens universas 
historias, quae mediis omnibus saeculis usque ad aetatem ipsius Pisandri contigerunt, in unam 
seriem coactas redegerit et unum ex diversis hiatibus temporum corpus effecerit, in quo opere 
inter historias ceteras interitus quoque Troiae in hunc modum relatus est, quae Maro fideliter 
interpretando fabricatus sibi est Iliacae urbis ruinam? [6] Sed et haec et talia pueris decantata 
praetereo. 

Iam vero Aeneis ipsa, nonne ab Homero sibi mutuata est errorem primum ex Odyssea, deinde ex 
Iliade pugnas? Quia operis ordinem necessario rerum ordo mutavit, cum apud Homerum prius 
Iliacum bellum gestum sit, deinde revertenti de Troia error contigerit Vlixi, apud Maronem vero 
Aeneae navigatio bella quae postea in Italia sunt gesta praecesserit. [7] Rursus Homerus in 
primo, cum vellet iniquum Graecis Apollinem facere, causam struxit de sacerdotis iniuria: hic ut 
Troianis Iunonem faceret infestam, causarum sibi congeriem comparavit. [8] Nec illud cum 



magna cura relaturus sum, licet ut aestimo non omnibus observatum, quod cum primo versu 
promisisset producturum se de Troiae litoribus Aenean, 


Troiae qui primus ab oris 

Italiam fato profugus Lavinaque venit 

litora, 


ubi ad ianuam narrandi venit, Aeneae classem non de Troia, sed de Sicilia producit: 

vix e conspectu Siculae telluris in altum 
vela dabant laeti, 


quod totum Homericis filis texuit. [9] Ille enim vitans in poemate historicorum similitudinem, 
quibus lex est incipere ab initio rerum et continuam narrationem ad finem usque perducere, ipse 
poetica disciplina a rerum medio coepit et ad initium post reversus est. [10] Ergo Vlixis errorem 
non incipit a Troiano litore describere, sed facit eum primo navigantem de insula Calypsonis, et 
ex persona sua perducit ad Phaeacas. Illic in convivio Alcinoi regis narrat ipse quem ad modum 
de Troia ad Calypsonem usque pervenerit. Post Phaeacas rursus Vlixis navigationem usque ad 
Ithacam ex persona propria poeta describit. [11] Quem secutus Maro Aenean de Sicilia producit, 
cuius navigationem describendo perducit ad Libyam. Illic in convivio Didonis ipse narrat Aeneas 
usque ad Siciliam de Troia navigationem et addit uno verso quod iam copiose poeta descripserat: 

hinc me digressum vestris deus appulit oris. 

[12] Post Africam quoque rursus poeta ex persona sua iter classis usque ad ipsam descripsit 
Italiam: 

interea medium Aeneas iam classe tenebat 
certus iter. 


[13] Quid quod et omne opus Vergilianum velut de quodam Homerici operis speculo formatum 
est? Nam et tempestas mira imitatione descripta est —versus utriusque qui volet conferat— et 
Venus in locum Nausicaae Alcinoi filiae successit, ipsa autem Dido refert speciem regis Alcinoi 
convivium celebrantis. [14] Scylla quoque et Charybdis et Circe decenter attingitur et pro Solis 
armentis Strophades insulae finguntur. At pro consultatione inferorum descensus ad eos cum 
comitatu sacerdotis inducitur: [15] ibi Palinurus Elpenori, sed et infesto Aiaci infesta Dido et 
Tiresiae consiliis Anchisae monita respondent. Iam proelia Iliadis et vulnerum non sine 
disciplinae perfectione descriptio et enumeratio auxiliorum duplex et fabricatio armorum et 
ludicri certaminis varietas, ictumque inter reges et ruptum foedus et speculatio nocturna et 
legatio reportans a Diomede repulsam Achillis exemplo, et super Pallante ut Patroclo lamentatio, 
et altercatio ut Achillis et Agamemnonis, ita Drancis et Turni —utrobique enim alter suum, alter 
publicum commodum cogitabat— pugna singularis Aeneae atque Turni ut Achillis et Hectoris, et 
captivi inferiis destinati, ut illic Patrocli, hic Pallantis: 



Sulmone creatos 

quattuor hic iuvenes, totidem quos educat Vfens, 
viventes rapit, inferias quos immolet umbris. 


[16] Quid quod pro Lycaone Homerico, qui inter fugientes deprehensus non mirum si ad preces 
confugerat, nec tamen Achilles propter occisi Patrocli dolorem pepercit, simili condicione Magus 
in medio tumultu subornatus est? 

Inde Mago procul infestam contenderat hastam, 

et cum ille genua amplectens supplex vitam petis set, respondit, 

belli commercia Tumus 

sustulit ista prior iam tum Pallante perempto. 


[17] Sed et insultatio Achillis in ipsum Lycaonem iam peremptum in Tarquitium a Marone 
transfertur. Ille ait, 

svxaoGoi vi) v Ksiao 

et cetera, at hic vester: 

istic nunc, metuende, iace, 

et reliqua. 

[1] Et si vultis me et ipsos proferre versus ad verbum paene translatos, licet omnes praesens 
memoria non suggerat, tamen qui se dederint obvios adnotabo. 

[2] NsDpqv psv pauh ne^aaav, xocto 5s aidqpov. 

Totam rem quanto compendio lingua ditior explicavit! Vester licet periodo usus idem tamen 
dixit: 

adduxit longe, donec curvata coirent 

inter se capita et manibus iam tangeret aequis, 

laeva aciem ferri, dextra nervoque papillam. 


[3] Ille ait: 



ot) 8 s nq a./S/j] 

cpaivsxo yaiawv, aXk' odpavog f] 8 s Qakaooa. 
nec iam amplius ulla 

apparet tellus, caelum undique et undique pontus. 

[4] Ilopcpnpsov 8’ apa Kopa 7iapicxaxo, oiipsi iaov, 
KupxroGsv 

curvata in molis faciem circumstetit unda. 


[5] Et de Tartaro ille ait: 

xoggov svspG' AiSsco oaov onpavog sax’ goto yaiqg, 
bis patet in praeceps tantum tenditque sub umbras 
quantus ad aetherium caeli suspectus Olympum. 

[ 6 ] Anxap 87isi 7160105 Ka ^ 68 ^x 605 spov svxo. 
Postquam exempta fames et amor compressus edendi. 

[7] Tcp 8' sxspov psv Swks Gsog, sxspov 8’ dvsvsnos. 
Audiit et votis Phoebus succedere partem 

mente dedit, partem volucres dispersit in auras. 

[ 8 ] Nuv Ss 8 q Aivsiao piq Tpcosaaiv dvaaasi 
Kai 7iai8cov 7iaT8s5, xoi ksv psx67ua0s ysvcovxai. 

Hic domus Aeneae cunctis dominabitur oris 

et nati natorum et qui nascentur ab illis. 

[9] Kai xox’ OSnaaqog /aixo yonvaxa Kai (pidov qxop, 


et alibi: 

Aiag 8 ' sppiyqas Kaaiyvqxoio 7tsa6vxo<5. 

Hic de duobus unum fabricatus est, 

extemplo Aeneae solvuntur frigore membra. 

[10] noxvi' AGqvaiq, spnai 7 ixo^i, Sia 0sacov, 
dqov 8 f) syyog AiopqSsog, qSs Kai anxov 
7ipqvsa 865 7180881V SKaiaiv 7ipo7idpoi0s 7XuMcov. 
Armipotens, praesens belli, Tritonia virgo, 
frange manu telum Phrygii praedonis et ipsum 
pronum sterne solo portisque effunde sub ipsis. 

[11] Oupavoi corripias Kapq Kai S 7 xi %0ovi Paivsi. 
Ingrediturque solo et caput inter nubila condit. 


[12] Ille de somno ait: 

vqSopoi; rjSicxog, Gavaxco ayxioxa souccbc;. 



Hic posuit: 


dulcis et alta quies placidaeque simillima morti. 

[13] Nai pa to5s aKq 7 ixpov, xo psv oi) 7 ioxs (pu?Aa Kai o^ow; 
(pucsi, 87181 Sq 7 ipd)xa xopqv sv opsaoi ^s^ouisv, 

008 ’ dvaOq^qasi, 7ispi yap pa 8 'xahcoq s^s\|/sv 
(puAAa xs Kai (pAoiov vuv adxs piv uisg Axaunv 
sv 7iaA,apaig cpopsouai SiKaoTtoAoi oi xs Ospiaxag 
Txpoq Aiog sipbaxai. 

[14] "Vt sceptrum hoc" —dextra sceptrum nam forte gerebat— 
"numquam fronde levi fundet virgulta neque umbram, 

cum semel in silvis imo de stirpe recisum 
matre caret posuitque comas et brachia ferro, 
olim arbos, nunc artificis manus aere decoro 
inclusit patribusque dedit gestare Latinis." 


[15] Sed iam, si videtur, a collatione versuum translatorum facesso, ut nec uniformis narratio 
pariat ex satietate fastidium, et sermo ad alia non minus praesenti causae apta vertatur.» 

[16] «Perge quaeso», inquit Avienus, «omnia quae Homero subtraxit investigare. Quid enim 
suavius quam duos praecipuos vates audire idem loquentes? Quia cum tria haec ex aequo 
inpossibilia putentur, vel Iovi fulmen vel Herculi clavam vel versum Homero subtrahere, quod 
etsi fieri possent, alium tamen nullum deceret vel fulmen praeter Iovem iacere, vel certare praeter 
Herculem robore, vel canere quod cecinit Homerus: hic opportune in opus suum quae prior vates 
dixerat transferendo fecit ut sua esse credantur. Ergo pro voto omnium feceris si cum hoc coetu 
communicata velis quaecumque vestro noster poeta mutuatus est.» 

[17] «Cedo igitur», Eustathius ait, «Vergilianum volumen, quia locos singulos eius inspiciens 
Homericorum versuum promptius admonebor.» Cumque Symmachi iussu famulus de bibliotheca 
petitum librum detulisset, temere volvit Eustathius ut versus quos fors obtulisset inspiceret et, 

[18] «videte», inquit, «portum ad civitatem Didonis ex Ithaca migrantem: 

est in secessu longo locus: insula portum 
efficit obiectu laterum, quibus omnis ab alto 
frangitur inque sinus scindit sese unda reductos. 

Hinc atque hinc vastae rupes geminique minantur 
in caelum scopuli, quorum sub vertice late 
aequora tuta silent; tum silvis scena coruscis 
desuper horrentique atrum nemus imminet umbra. 

Fronte sub adversa scopulis pendentibus antrum: 
intus aquae dulces vivoque sedilia saxo, 
nympharum domus. Hic fessas non vincula naves 
ulla tenent, unco non alligat anchora morsu. 

[19] OopKDVog 8s xig saxi /apf|v, d/doio yspovxog, 
sv 5f|pcp 'IBdKqg* §no 8s 7tpo[3?ifjxs(; sv abxcp 



mccai a.TToppcoyf-g /apcvog 7toxt 7is7rrr|mai 
at x’ dvsprov aK87i6roai Puoapcov psya Kbpa 
skxoGsv* svxoaGsv 5s x’ avsu Sscpoio psvouatv 
vqsg suaaeXpot, ox’ av oppoo psxpov iKcovxai. 
Auxdp S7ii Kpaxog /apcvog xaviKpuAAog ikair\ 
dy%60i 5’ auxfjg avxpov 87tf|paxov f|sposi8s<; 
ipov vupcpaxov di vrpa8s<; Ka/dovxai.» 

[1] Et cum rogasset Avienus ut non sparsim sed ab initio per ordinem adnotaret, ille manu 
retractis in calcem foliis sic exorsus est: 

[2] «Aeole —namque tibi divum pater atque hominum rex 
et mulcere dedit fluctus et tollere vento— 

Ksivov yap xapiqv avspwv 7ioiqas Kpovicov, 
qpsv 7iat)spsvat r]5’ opvnpsv ov k' s0sA,qatv. 

[3] Sunt mihi bis septem praestanti corpore nymphae, 
quarum quae forma pulcherrima, Deiopea 
conubio iungam stabili propriamque dicabo. 

AIX i0’, syro 5s ks xot Xapixtov piav O7iAox8pd0v 
Scoaw 67int8p8vat Kai aqv K8KAqo0ai aKotxtv. 


[4] Tempestas Aeneae Aeolo concitante cum allocutione ducis res suas conclamantis de Vlixis 
tempestate et allocutione descripta est, in qua Aeoli locum Neptunus obtinuit. Versus, quoniam 
utrobique multi sunt, non inserui: qui volet legere ex hoc versu habebit exordium: 

haec ubi dicta, cavum conversa cuspide montem ... 

et apud Homerum de quinto Odysseae: 

cog 8i7id)v onvaysv vscpsXag, cxapaqs 8e jiovxov. 

[5] Vt primum lux alma data est, exire locosque 
explorare novos, quas vento accesserit oras, 

qui teneant —nam inculta videt— hominesne feraene 
quaerere constituit sociisque exacta referre. 

A)X 6x8 5q xpixov qpap 8t)7iA6Kapo<; xs)i8o’ 'Hcog 
Kai xox’ sydtv spov cyyog sAcbv Kai (paayayov oqi) 

Kap7iaWp0(; rcapa vqog avqiov ec; 7t8pi07tqv, 

8t ncoq spya TSoipi (3poxd>v svo7tqv xs 7xu0oipqv. 

[6] Nulla tuarum audita mihi neque visa sororum, 

o —quam te memorem, virgo? Namque haud tibi vultus 

mortalis nec vox hominem sonat, o dea certe 

(an Phoebi soror an nympharum sanguinis una?)... 



rouvoupai as, avaaaa* 0so q vd xig q Ppoxog saai; 

Ei psv xig 0sog saai, xoi odpavov sdpbv sxooaiv, 
ApxspiSi as sycb ys, Aiog Koupq psya.Aoio, 
siSog xs psys0oc; xs cpuqv x’ ayxiaxa siaKco. 

[7] O dea, si prima repetens ab origine pergam 
et vacet annales nostrorum audire laborum, 
ante diem clauso componet vesper Olympo. 

Tig ksv SKsiva 

7tavxa ys puOqaaixo KaxaOvqxcbv dvOpomtov; 

088’ si Trsvxdsxsg ys Kai stqaexsq 7tapapipvcov 
s^spsoig, oaa ksT0i 7ta0ov KaKa SToi Axaioi. 

[8] At Venus obscuro gradientes aere saepsit 
et multo nebulae circum dea fudit amictu, 
cernere ne quis eos neu quis contingere posset 
molirive moram aut veniendi poscere causas. 

Kai xox’ OSuaasix; cbpxo tioaivS ' ipsv apcpi 8’ A0qvq 
TioAAqv qspa xsbs cpiAa cppovsooa' OSoaqi, 
pq xig OaiqKwv psya0bpcov dvxifloAqaag 
Kspxopsoi x’ srcssaai Kai s^spsoi©' oxig siq. 

[9] Qualis in Eurotae ripis aut per iuga Cynthi 
exercet Diana choros, quam mille secutae 

hinc atque hinc glomerantur Oreades: illa pharetram 
fert umero gradiensque deas supereminet omnis, 
Latonae tacitum pertemptant gaudia pectus: 
talis erat Dido, talem se laeta ferebat. 

[10] Oiq 8’ Apxspig siai Kax’ oiipsog ioxsaipa 
q Kaxa Tquysxov 7tspipf|Ksxov q ’Epdpav0ov 
xsp7topsvq Ka7ipoiai Kai WKsiqa' sAdcpoiai* 
xrj 8s 0' apa vupcpai, Konpai Aiog aiyioxoio, 
aypovopoi Tiai^ouai* ysyq0s Ss xs cppsva Aqxcb» 
naaacov 8’ fmsp q ys Kapq sxsi qSs psxama, 
psia 8' apiyvcbxq neXemi, Ka.Aai 8s xs 7taaai* 

&q q y’ apcputotanai psxs7ips7is 7iap0svoi; ayvq. 

[11] Restitit Aeneas claraque in luce refulsit 

os umerosque deo similis. Namque ipsa decoram 
caesariem nato genitrix lumenque iuventae 
purpureum et laetos oculis adflarat honores: 
quale manus addunt ebori decus aut ubi flavo 
argentum Pariusve lapis circumdatur auro. 

[12] Anxap OSnaarja psyaAqxopa cb svi oikcq 
Enpnvopq xapiq Aouasv Kai xpiosv sAaico* 
apcpi 8s piv cpapog ko.aov [la.Asv q8s xvrcnva* 
anxap KaK KscpaAqg x £ ^sv rcoAn KaJJioq A0qvq, 
psi^ova x’ siaiSssiv Kai 7iaaaova* KaS 8s Kapqxog 
on?ca<; qKs Kopag, naKiv0ivcp av0si opoiag. 

'Qg 8’ oxs xig xP ua ov nspixsnsxai apynpw avqp 



i'8pi<;, ov "Hcpaiaxog 8s8asv Kai ila.AAdg A0qvq 
xsxvqv 7tavxoiqv, xapfevxa 8e spya xs^sisi, 
c bq apa xcp 7tspix£t>£ x&P lv Kscpa^rj xs Kai (Spoig. 

[13] Coram, quem quaeritis, adsum, 

Troius Aeneas, Libycis ereptus ab undis. 

’'Ev8ov psv 8q 68" auxog syro, kokc* TtoAAa. poyqoag, 
qAu0ov skocxcp sxsl s q 7iaxpi8a yaiav. 

[1] Conticuere omnes intentique ora tenebant. 

'Q<; scpa0’, oi 8" apa navxeq aKqv sysvovxo aicoTxfj. 

[2] Infandum, regina, iubes renovare dolorem, 
Troianas ut opes et lamentabile regnum 
eruerint Danai. 

Apya/Tov, [iaaiAcia, SiqvsKsccx; ayopsuaai 
KqSs", 87isi poi noHa Soaav 0soi onpaviwvsg. 

[3] Pars stupet innuptae donum exitiale Minervae 
et molem miratur equi primusque Thymoetes 
duci intra muros hortatur et arce locari, 

sive dolo seu iam Troiae sic fata ferebant. 

At Capys et quorum melior sententia menti 
aut pelago Danaum insidias suspectaque dona 
praecipitare iubent subiectisque urere flammis, 
aut terebrare cavas uteri et temptare latebras. 
Scinditur incertum studia in contraria vulgus. 

[4] 6 psv siaxqKsi, xoi 8’ aKpixa noH’ ayopsnov, 
rjpsvoi apcp" aitxov* xpixa 8s acpiaiv rjvSavs flouAq, 
qs Siaxpq^ai koiaov 8opn vqAsi xa.AKto, 

q Kaxa 7isxpau)v [ia.Assiv spnaavxag en’ dxpaq, 
q saav psy" dya/.pa 0sd>v 0s?uccqpiov sivai, 
xrj 7isp 8f] Kai S7tsixa xs^suxqasdai spsAAsv* 
aiaa yap qv cuioAsodai, S7iqv Tto/ag dp(piKa/ah|/q 
Sonpaxsov psyav innov, 50" siaxo navreq apicxoi 
Apysicov, Tpchsaai (povov Kai Kqpa cpspovxsg. 

[5] Vertitur interea caelum et ruit Oceano nox, 
involvens umbra magna terramque polumque. 

’Ev 8’ enea’ 'Qkco.vo) Xapnpov cpaoq qsXioio, 
s^.kov vuKxa psAaivav S7ti ^siScopov aponpav. 

[6] Ei mihi, qualis erat, quantum mutatus ab illo 
Hectore qui redit exuvias indutus Achilli 

vel Danaum Phrygios iaculatus puppibus ignes! 

Q 7167101 , q pa.Aa 8q pa^aKdbxspog ap(pa(paaa0ai 
"Ekxcop q’ 5x8 vqag svs7ipqosv 7xupi KqXsco. 

[7] Iuvenisque Coroebus 



Mygdonides illis qui ad Troiam forte diebus 
venerat insano Cassandrae incensus amore 
et gener auxilium Priamo Phrygibusque ferebat. 

[8] flscpvs yap QBpoovpa KaPpaoBsv svSov sovxa, 

6 q pa vsov Tto/Tpoio pexa KAsog siApAouBa. 

"Hxss 8s Ilpidpoio 8oyaxpd>v siSog apiaxpv, 
KaaaavSpqv avasSvov, imtoyeTO 8s psya spyov, 
sk Tpoiqg dsKovxag cuiwaspsv mag A%ai6iv, 

xcp 8’ 6 yspcnv Ilpiapog imo x’ saxsxo Kai Kaxsvsoas 
Scoaspsvai» 5 Ss papvaB' rmoaxsaiqai 7uSqaag. 

[9] Sic animis iuvenum furor additus. Inde lupi ceu 
raptores atra in nebula, quos improba ventris 
exegit caecos rabies catulique relicti 

faucibus exspectant siccis, per tela, per hostes 
vadimus haud dubiam in mortem mediaeque tenemus 
urbis iter: nox atra cava circumvolat umbra. 

[10] Bp p' ipsv &q xs ^scov opsaixpocpog, ocx’ S7u8soqg 
sp Kpsn&v, KsAsxai Ss s Bupog aypvrop 

ppAcov 7isippaovxa Kai sg txukivov 8opov s^Bsiv. 

Ei 7isp yap x’ snppm pex’ adxoBi Pobxopag avSpag 
abv Kuai Kai Sodpscm (puAacaovxag rrepi pqAa, 
ob pa x’ d7isipqxog pspovs cxaBpoTo SisaBai. 

A)X 6 y’ ap' p’ pp7ia^s psBa^psvog, qs Kai adxog 
sP^px’ sv 7ipdbxoiai Boqg a7io x £ ipog aKovxt. 

[11] Improvisum aspris veluti qui sentibus anguem 
pressit humi nitens, trepidusque repente refugit 
attollentem iras et caerula colla tumentem: 

haud secus Androgeos visu tremefactus abibat. 

T2g 5’ 6x8 xig xs Ppd.Kovxa i8d)v TtaAivopoog a7isaxp 
obpsog sv Ppaapg, rmo xs xpopog s?AaPs ynia, 
av| /’ x’ avsxobppasv, d>xpog x£ l uv s ^ s Ttapsidg, 
cog an x tg KaB’ opd.ov s8o Tpcocov dyspd>x®v 
Ssiaag Axpsog niov A>.s^av5pog BsosiSqg. 

[12] Qualis ubi in lucem coluber mala gramina pastus, 
frigida sub terra tumidum quem bruma tegebat, 
nunc, positis novus exuviis nitidusque iuventa, 
lubrica convolvit sublato pectore terga 

arduus ad solem et linguis micat ore trisulcis. 

'Qq 8s SpdKwv S7ii x £ ifi opscxspog avSpa psvqai 
PsPpwKcbg KaKa cpappaK - , s8o 8s xs piv xo^o q aivog, 
apspSa^sov 8s SsSopKsv sXiaaopsvog 7tspi x £ PT 
cog "Ekxcop aaPsaxov sycov psvog oiry vnr/<bp!:i. 

[13] Non sic, aggeribus ruptis cum spumeus amnis 
exiit oppositasque erupit gurgite moles, 

fertur in arva furens cumulo, camposque per omnes 
cum stabulis armenta trahit. 



T2<; 5’ 6716x8 7i^f)0o)v 7ioxapo<; 7is5iov5s Kaxsiai 
X8ipappoo<; Kax’ opsacpiv, ojia^opsvog Aiog opPpcp, 
TtoAAdg 5s dpug d.Ca.Acag, TtoAAdg 5s xs Ttsuxag 
sacpspsxai, ttoaaov 5s x’ acpnaysxov eig dda [Sd/Aci. 
[14] Ter conatus ibi collo dare bracchia circum, 
ter frustra comprensa manus effugit imago, 
par levibus ventis volucrique simillima fumo. 

Tpig psv scpwppqOqv, s>.8siv xs ps 0opo<; dvcbysi, 
xpiq 5s poi sk x£ip®v aKirj cikcaov f\ Kai ovsipcp 
S7ixax’* spoi 5' dyog o^u ysvsaKsxo Kr|po0i pdAAov. 

[1] Alia tempestas Aeneae hic et illic Vlixis, numerosis ambae versibus. Sed incipiunt haec ita 
postquam altum tenuere rates nec iam amplius ulla ... 

Ille ait: 

d.AA' oxs 5f| xf|V vrjaov sAsiTropsv, on5s xig d/Aq ... 

[2] Accipe et haec, manuum tibi quae monumenta mearum 
sint, puer... 

Trj vnv Kai aoi xonxo, xsKog, Ksipq^iov saxeo, 
pvrjp’ 'EAsvqg x si P® v ••• 

[3] Tendunt vela Noti: fugimus spumantibus undis, 
qua cursum ventusque gubernatorque vocabat. 

'Hpslg 5’ OTtAa SKaaxa Tiovqcdpsvoi Kaxa vqa 
rjps0a* xf|v 6’ dvspog xs KuPspvqxrig x' !0nvs. 

[4] Dextrum Scylla latus, laevum implacata Charybdis 
obsidet atque imo barathri ter gurgite vastos 

sorbet in abruptum fluctus rursusque sub auras 
erigit alternos et sidera verberat unda. 

At Scyllam caecis cohibet spelunca latebris 
ora exertantem et naves in saxa trahentem. 

Prima hominis facies et pulchro pectore virgo 
pube tenus, postrema immani corpore pistris, 
delphinum caudas utero commissa luporum. 

Praestat Trinacrii metas lustrare Pachyni 
cessantem, longos et circumflectere cursus, 
quam semel informem vasto vidisse sub antro 
Scyllam et caeruleis canibus resonantia saxa. 


[5] Homerus de Charybdi: 



Ssivov dvsppoipSqos 9a^aoor|<; a^pupov uScop. 
r H xoi ox’ s^spsosis, ^sPrig &q sv 7xupi noXXcp, 
7iaa’ avapoppdpsoKs KOKa>psvr|* rn|/6os 8’ axvq 

aKpOlGl CKOTISXOIOIV S7t’ dp(pOX8pOlClV S7n7tXSV. 

AXX’ ox’ avaPpo^sie 0aMoor|<; a^pupov dSrop, 
7iaa' svxoG08 (pavsoKs KOKa>psvr|, apcpi Ss 7isxpr| 
Ssivov fk:pipu%ci, U7tsvsp0s 8c yaTa cpavsaKs 
i|/dppq> Kuavsrp xoug 8s xXtapov 8aoq rjpsi. 


[6] Homerus de Scylla: 

8v0a 8’ svi XKi)AAr| valsi, Ssivov AsAaKuia* 
xqg f) xoi (pcovip psv oar| GKuXa.Kog vsoyiAxjg 
ysivsxai, adxp 8’ auxs TrcAcop ko.kov* ou8e ks xig piv 
yriGqosisv iScbv, or>8’ ei ©sog avxiaosis. 

Tf\q r\ xoi txoSsc; sioi 8ud>SsKa navieq acopoi, 

8^ 8s xs oi Ssipai 7tspipf|KSE(;, sv 8s SKaoxr| 
api8.p8a.A8ri KscpaAxi, sv 8s xpiaxoiyoi oSovxsg, 

7iukvoI Kai Gapssq, ttAsToi psAavog Gavdxoio. 

Msaari psv xs Kaxa OTisiou*; koiaoio SsSuksv, 

8^0) 8 ’ 8 Cio% 8 i icscpa.Adg SsivoTo PspsGpou» 
auxou 8 ’ iyGuda oKonsXov nspipaipcbcoaa, 

SsAcpivdg xs icuvag xs Kai si 7to0i psiCov sArpai 
Kpxog, a pupia Pooksi dydaxovog Apcpirpixiy 

[7] O mihi sola mei super Astyanactis imago! 

Sic oculos, sic ille manus, sic ora ferebat. 

Ksivou yap xoiopiSs noSeq xoiaiSs xs x £ ^P s ? 
ocpGa^pdiv xs Po^ai Kscpa^f) x’ sqhmspGs xs xdixai. 

[8] Ter scopuli clamorem inter cava saxa dedere, 
ter spumam elisam et rorantia vidimus astra. 

Tw 8 ’ rmo 8 Ta XapupSu; avappoipSsT ps^av iiScop. 

Tpig psv yap x’ aviqoiv en’ rjpaxi, xpig 8 ’ avapoipSsi... 

[9] Qualis coniecta cerva sagitta, 

quam procul incautam nemora inter Cresia fixit 
pastor agens telis, liquitque volatile ferrum 
nescius: illa fuga silvas saltusque peragrat 
Dictaeos, haeret lateri letalis harundo. 

[10] Apcp’ sAacpov Kspaov PsP^qpsvov, ov p’ sflaA’ avqp 
id) a7io vsupqg* xov psv x' rj^u^s 7t65sooi 

cpsuycov, 6(pp' aipa >uap6v Kai youvax’ opcbpp* 
auxap 87isi 8q xov ys Sapaoosxai cbKix; diaxog, 
cbpocpayoi piv Ocbac, sv oiipsoi 8ap8a7txouoiv ... 

[11] Dixerat. Ille patris magni parere parabat 
imperio et primum pedibus talaria nectit 
aurea, quae sublimem alis sive aequora iuxta 



seu terram rapido pariter cum flamine portant. 

Tunc virgam capit: hac animas ille evocat Orco 

pallentes, alias sub Tartara tristia mittit, 

dat somnos adimitque et lumina morte resignat. 

Illa fretus agit ventos et turbida tranat 
nubila. 

[12] separ', ou5’ a7ri0r|as SiaKxopot; Apysupovxqg. 
Autik' S71S10 imo 7toaaiv sSqoaxo Ka^a 7is8d.a 
apPpocna xpdcsia, xa piv cpspov qpsv s(p’ dypqv 

pS’ S7i' cuisipova yaiav apa 7xvoifj(; dvspow 
siAsxo 8s pdpSov, xrj x’ avSpwv oppaxa GsAysi 
cbv 808A81, xoi»g 8' auxs Kai U7rvcoovxac; sysipsi* 
xqv psxa yepoiv sxwv 7isxsxo Kpa.xug Apysupovxqg. 

[13] Ac velut annoso validam cum robore quercum 
Alpini Boreae nunc hinc, nunc flatibus illinc 
eruere inter se certant: it stridor et alte 
consternunt terram concusso stipite frondes. 

Illa haeret scopulis, et quantum vertice ad auras 
aethereas, tantum radicem in Tartara tendit. 

[14] Oiov 8s xpsepsi spvog dvqp spidqXsg s^aiqg 
Xwpcp sv oio7io^cp, 60' odag avaPsPpuxsv dScop, 

Ka.Aov xqXsGdov, xo 8s xs Txvoiai Sovsouai 
7iavxoicov avsprov Kai xs Ppusi avGsf Asuko)* 

8A0cov 8’ sca.Tiivqg dvspog auv Aa.iAa.7U ttoaat] 

PoGpou x’ s^scxpsvps Kai s^sxavuaa’ 87 ti ya.iq. 

[15] Et iam prima novo spargebat lumine terras 
Tithoni croceum linquens Aurora cubile. 

'Hdx; 8’ sk asxscov 7iap' ayauou Ti0a>voio 
d>pvo0‘, iv’ aGavaxoim (pocex; cpspoi q8s Ppoxoim. 
'Hdx; psv KpoKOTTSTTAog sKiSvaxo 7iaaav 87i’ aiav. 

[1] Vt pelagus tenuere rates, nec iam amplius ulla 
occurrit tellus, maria undique et undique caelum: 
olli caeruleus supra caput adstitit imber 

noctem hiememque ferens et inhorruit unda tenebris. 
A)X 5x8 8f| xqv vrjaov sAgitto psv ou8s xig a.AAq 
(paivsxo yaiarov, a)X oupavog f)8s Ga^aaaa, 

8q xoxs Kuavsqv vscpsAqv saxqas Kpovicov 
vqog U7isp y^acpupqg, rjx^as 8s ndvroq vn’ auxqg. 

[2] Vinaque fundebat pateris animamque vocabat 

Anchisae magni manesque Acheronte remissos. 
Oivov dcpuaaapsvog x a 0&$ 1 ? 8sus 8s yaiav 

yoxnv KiKArioKcov naxpoKXqog SsiaoIo. 



[3] Levibus huic hamis consertam auroque trilicem 
loricam, quam Demoleo detraxerat ipse 
victor apud rapidum Simoenta sub Ilio alto. 

Arocro oi GropqKa, xov Acxspo7iaiov cwiqupMV 
%a.AKTov, cb Trcpi xsupa (pasivou Kaaaixspoio 
dp(pi5s5ivqxai» Jio^sog 5s oi a^iov scxai. 


[4] Et cursorum certamen utrobique simile. Et quia versibus est apud utrumque numerosis, locum 
loco similem lector inveniet. In itia haec sunt: 

haec ubi dicta, locum capiunt signoque repente ... 

Xxdv 5s pcxaoxoi%d* aqpaivs 5s xsppax’ AyiXXevc,. 


[5] Pugilum certamen incipit apud hunc: 
constitit in digitos extemplo arrectus uterque, 
apud illum: 

xd) 5s ^rooapsvro Pqxqv s q psooov ayrova, 
avxa 5’ avaoxopsvro x s P al axiPaprjoiv ap' apcpro. 


[6] Si velis comparare certantes sagittis, invenies haec utriusque principia: 

protinus Aeneas celeri certare sagitta ... 

Auxap 6 xo^suxqpai xiGsi iosvxa aidqpov ... 


[7] Capita locorum, ubi longa narratio est, dixisse sufficiet ut quid unde natum sit lector inveniat. 

[8] Dixerat et tenues fugit ceu fumus in auras. 

Aeneas "quo deinde ruis? Quo proripis?" inquit, 

"quem fugis aut quis te nostris complexibus arcet?" 

Ter conatus erat collo dare bracchia circum, 

ter frustra comprensa manus effugit imago. 

scpax’, auxap syro y’ cGsAov cppsai psppqpi^ag 
pqxpog spq<; \|/uxnv cAcciv KaxaxsGvquiqg. 

Tpig psv scproppqGqv, s>.ssiv xs ps Gupog avroyei, 
xpig 5s poi sk xsiprov oiafj cikcAov f\ Kai ovsipro 
S7ixax’* spoi 5’ ayoc, ocu ysvsoKsxo KqpoGi pa.AAov. 


[9] Sepultura Palinuri formata est de Patrocli sepultura. Haec incipit: 



principio pinguem taedis et robore secto 


illa sic: 

oi 5’ iaav uAoxopoug jisksKsag sv xspaiv sxovxsg. 

Et alibi: 

7toiqaav 5s 7xupqv sKax6p7ts5ov sv0a Kai sv0a. 

[10] Ipsa vero utriusque tumuli insignia quam paria? 

At pius Aeneas ingenti mole sepulchrum 
imponit suaque arma viro remumque tubamque 
monte sub aerio, qui nunc Misenus ab illo 
dicitur aetemumque tenet per saecula nomen. 

Anxap 87181 \'8K'p6g x’ SKaq Kai xeir/ea vsKpob, 
xupPov xcuavxsg Kai S7U axqAqv spbaavxsg 
7iq^apsv aKpoxdxcp xopP® snfjpsg spsxpov. 

[11] Tunc consanguineus Leti Sopor 

8V0 "Yttvco ^opPkqxo Kaaiyvqxq» Oavaxoio. 

[12] Quod te per caeli iucundum lumen et auras 
per genitorem oro, per spes surgentis Iuli, 
eripe me his, invicte, malis, aut tu mihi terram 
inice, namque potes, portusque require Velinos. 

[13] Nnv 5s as xd>v O7U0ev yoova^opai on 7taps6vxcov, 
7tp6(g x’ akoxou Kai Jtaxpog, 6 a’ sxpscps xnx0ov sovxa, 
Tqkspaxor» 0', 5v pobvov svi psyapoiaiv sksuisg» 
oi5a yap cbg sv0sv5s kkov Sopor» et, A't5ao, 

vqaov s q Aiaiqv axqasig sbspysa vrja. 

"Ev0a a’ 87tsixa, a.vaq, KSAopai pvqaaaOai spsio. 

Mq p' a.KAauaxov a0a7ixov icbv O7U0sv KaxaAsiTtqg 
voaqna0si(;, pq xoi xi 0sd>v pqvipa ysvcopai, 
a\Xa ps KaKKqai abv xsuxsaiv, oaaa poi saxi, 
aqpa xs poi xsbai Tro/aqg S7ti 0ivi 0a.Aaaaqg, 
avSpog Snaxqvoio, Kai saaopsvoiai 7xo0sa0ai* 
xabxa xs poi xsksaai, Txfj^ai x’ S7ti xopP® spsxpov, 
xco Kai t,(ooq spsaaov scbv psx’ spoig sxapoiaiv. 

[14] Nec non et Tityon, Terrae omniparentis alumnum, 
cernere erat: per tota novem cui iugera corpus 
porrigitur, rostroque immanis vultur obunco 
immortale iecur tondens fecundaque poenis 

viscera rimaturque epulis habitatque sub alto 
pectore, nec fibris requies datur ulla renatis. 

[15] Kai Tixdov siSov, Taiqg spuaiSsog iriov, 

Ksipsvov sv Sa7isScp. '0 5’ en’ swsa ksixo 7tsks0pa, 



yrms 8s piv sKaxsp0s 7iapr|psvG) f)7iap sxsipov, 
Sspxpov saco Snvovxsg* 6 8’ ook d7iapbvsxo xspai. 
Ar|xcb yap EiAicuas, Aiog KuSpqv 7iapaKomv, 

Ho0(b8’ spxopsvqv 8ia xaMaxopon navoTipog. 

[16] Non mihi si linguae centum sint oraque centum, 
ferrea vox, omnis scelerum comprendere formas, 
omnia poenarum percurrere nomina possim. 
n>.r|0hv 8’ ook av syro pubpoopai ob8’ ovopqvG), 
ob8’ si' poi SsKa psv ytaSaaou, Srica 8 s axopax’ sisv, 
cpcovri 8’ appqKxog, xdricsov 8 s poi qxop svsiq. 

[1] Hinc exaudiri gemitus iraeque leonum 
vincla recusantum et sera sub nocte rudentum, 
saetigerique sues atque in praesepibus ursi 
saevire ac formae magnorum ululare luporum, 
quos hominum ex facie dea saeva potentibus herbis 
induerat Circe in vultus ac terga ferarum. 

Enpov 8’ sv pf|oor|oi xsxoypsva Scbpaxa KipKqg 
^saxoTaiv Adeam 7ispiaKS7ixcp svi ycopco. 

Apcpi 8s piv Mkoi qaav opsaxspoi r]8s Xeovzeq, 
toxx; anxq Kaxs0sAi;£v, E7isi xaicb cpappax' sScoksv. 

[2] Quid petitis? Quae causa rates aut cuius egentes 
litus ad Ausonium tot per vada caerula vexit? 

Sive errore viae seu tempestatibus acti, 

qualia multa mari nautae patiuntur in alto ... 

'Q erivo i, xivse saxs; n60sv 7iXsT0’ bypa KsXso0a; 
"H xi Kaxa Tipqeiv q pai|n8ico<; aXa\r\o6e 
oia xs Ax|icxfjps<; rmsip d.Aa, xoi y’ dAotovxai 
yir/aq 7tap0spsvoi Kaxov dAAoSajioiai cpspovxsg; 

[3] Ceu quondam nivei liquida inter nubila cycni 
cum sese e pastu referunt et longa canoros 

dant per colla modos: sonat amnis et Asia longe 
pulsa palus. 

Triv 8’, roax' opvidcov 7isxsqvd)v s0vsa noXXa 
Xqvcov f\ yspavcov f\ kokvcov 8oo?axo8sipcov 
Aaico sv ^sipcovi Kanaxpion apcpi pss0pa 
sv0a xai sv0a ttoxoIvxo.i dyaAAopsvai 7txspbysaai 
K^ayyqSov 7ipoKa0ie6vxon\ apapaysl Ss xs Asipcov. 

[4] Illa vel intactae segetis per summa volaret 
gramina nec teneras cursu laesisset aristas 
vel mare per medium fluctu suspensa tumenti 
ferret iter, celeris nec tangeret aequore plantas. 

Ai 8’ oxs psv aKipxcosv S7ii ^siScopov apoopav, 



aKpov 87i' avGspfccov Kap7iov 9sov ot)8s KarsicXcov* 
dXX’ oxs 8q oKipxcpsv en’ sbpsa vroxa Ga^aooq;, 
aKpov 87ti pqypivo; aXoq noXioio Gssokov. 

[5] Vescitur Aeneas simul et Troiana iuventus 
perpetui tergo bovis et lustralibus extis. 

Postquam exempta fames et amor compressus edendi, 
rex Euandrus ait... 

Ntoxoimv S’ Aiavxa SiqvsKssaai yspaipsv 
qpto; AxpstSq; sopi) Kpsicov Ayapspvcov. 

Auxap S7i8i 7i6mo<; Kai sSqxbo; si; spov svxo, 
xoi; 6 yspcov 7tap7ipcoxoi; ixpaivsiv qpxsxo pqxiv. 

[6] Euandrum ex humili tecto lux suscitat alma 
et matutinus volucrum sub culmine cantus. 

Consurgit senior tunicaque inducitur artus, 

et Tyrrhena pedum circumdat vincula plantis. 

Tum lateri atque umeris Tegeaeum subligat ensem, 
demissa ab laeva pantherae terga retorquens. 

Nec non et gemini custodes limine in ipso 
praecedunt gressumque canes comitantur erilem. 

[7] IQpvox’ ap' si; sbvqqnv OSoaaqo; qnXog oio;, 
sipaxa saaapsvo;* 7tspi 8s i;i(po; oi;i) Gsx’ copoi;, 
7ioaai 8' imo Xmapoiaiv sSqaaxo naXa 7is8ka ... 

Bq p' ipsv sii; ayopqv, 7ia.Aa.pq 8’ eye yaXneov syxoc;, 
ouk oio;» apa xcp ys kovs; 7i68a; apyoi enovzo. 

[8] O mihi praeteritos referat si Iuppiter annos, 
qualis eram, cum primam aciem Praeneste sub ipsa 
stravi scutorumque incendi victor acervos 

et regem hac Erimum dextra sub Tartara misi, 
nascenti cui tris animas Feronia mater 
(horrendum dictu) dederat: tema arma movenda, 
ter leto sternendus erat, cui tunc tamen omnis 
abstulit haec animas dextra et totidem exuit armis. 

[9] Ai yap, Zsb xs 7iaxsp Kai AGqvaiq Kai 'Attoaaov, 
qPcop' (b; ox’ en’ dncopoco Ks^aSovxi paxovxo 
aypopsvoi IfbAioi xs Kai ApK&Ss; syxsaipcopoi 
®sia; 7iap xsixsamv 'IapSavoo apcpi pssGpa .... 

AXX’ sps Gupo; avqKS TtoAuxAqpcov TtoAspicsiv 
Gapasi cb» ysvsrj 8s vscbxaxo; sokov a.Tia.vxcov* 

Kai paxopqv oi syro, Swksv 8s poi enyo; AGqvq. 

Tov 8q pqKiaxov Kai Kapxicxov Kxavov avSpa* 
710^6; yap xi; sksixo 7iapqopo; svGa Kai svGa. 

EiG' cb; qPcboipi, piq 8s poi sp7is8oi; siq* 

xcb K8 xay’ avxqasis pa.yq; KopoGaioAo; "EKxcop. 

[10] Qualis ubi Oceani perfusus Lucifer unda, 
quem Venus ante alios astrorum diligit ignes, 
extulit os sacrum caelo tenebrasque resolvit. 



Oiog 5’ aaxqp sim psx’ daxpaai vuicxog dpoAycb 
"Eajtspog, oq Ka.AAiaxog sv ohpavcp iaxaxou aaxqp. 

[11] "En perfecta mei promissa coniugis arte 
munera, ne mox aut Laurentis, nate, superbos 
aut acrem dubites in proelia poscere Turnum." 

Dixit et amplexus nati Cytherea petivit, 
arma sub adversa posuit radiantia quercu. 

Ille deae donis et tanto laetus honore 
impleri nequit atque oculos per singula volvit 
miraturque interque manus et bracchia versat. 

[12] "Tdvq 5’ 'Hcpaiaxoio 7iapa K^nxa xshxsa Ss^o 
Kodux pd?7, oi’ oh n(b xig dvqp ropoun (popqasv." 

apa (pcovqaaaa 9sa xaxa xshxs’ sGqxs 
7ipoa0sv AxiAAqog* xa 6’ dvsflpaxs 8a.i8a.Aa navia . 
Tepuero 8’ sv xsipsaarv sxwv 9sob ay^aa Swpa. 

[1] Iri, decus, quis te mihi nubibus actam 
detulit in terras? 

Tpi 9sa, xig yap as 9sd>v spoi ayys^ov qxsv; 

[2] Nec solos tangit Atridas 
iste dolor 

f) pobvoi (piAsouo' aXdxovq pspo7tcov dvGpdmcov 
AxpeiSai; 

[3] Sed vos, o lecti, ferro quis scindere vallum 
apparat et mecum invadit trepidantia castra? 
T)pvoo9’, uuroSapoi Tprasg, pqyvnoGs Ss xsixog 
Apysicov xai vquaiv svisxs GsamSasg 7xup. 

[4] Quod superest, laeti bene gestis corpora rebus 
procurate, viri, et pugnam sperate parari. 

Nbv 8’ spxsa9‘ S7ti Ssurvov, iva cuvdycopsv Apqa. 
Eh psv xig Sopn Gr^daGco, sh 8’ aa7ii8a 9sa9co. 

[5] Sic ait illacrimans: umero simul exuit ensem 
auratum, mira quem fecerat arte Lycaon 
Cnosius atque habilem vagina aptarat eburna. 

Dat Niso Mnestheus pellem horrentisque leonis 
exuvias, galeam fidus permutat Aletes. 

[6] Protinus armati incedunt, quos omnis euntis 
primorum manus ad portas iuvenumque senumque 
prosequitur votis nec non et pulcher Iulus. 

[7] Tn8s't8q psv 8<»ks psvsTtxoAspog ©paaupqSqg 
cpaayavov dpcpqKsg (xo 8’ sov rcapa vrft XeXeinro) 
xai cdicog* apcpi 8s oi Kovsqv Kscpa^rjcpiv sGqxs 
xanpsiqv, dcpa.Aov xs xai dAAocpov, rj xs Kaxaixuc 
KSKXqxai, phsxai 8s Kdpq Ga.Aspdn' aicqoiv. 



Mqpi6vr|<; 5’ 'OSuoffi 8i8oo Piov f]8s cpapsxpqv 
Kai qicpoq* apcpi 8s oi kuvst|v Kscpa^rjcpiv s0r|Ks 
pivou 7ioiqxf|v» ttoAsoiv 8’ svxoaOsv ipaaiv 
evxsxaxo axepedx;, skxog0s 8s Asukch oSovxeg 
apyioSovxoq uoq Bapssq sxov sv0a Kai sv0a 
si) Kai STuaxapevtoq, psaar| 8’ svi TiiAoq dpqpsi. 

[8] Egressi superant fossas noctisque per umbram 
castra inimica petunt, multis tamen ante futuri 
exitio: passim somno vinoque per herbam 
corpora fusa vident, arrectos litore currus, 

inter lora rotasque viros, simul arma iacere, 
vina simul. Prior Hyrtacides sic ore locutus: 

"Euryale, audendum dextra: nunc ipsa vocat res. 

Hac iter est. Tu, ne qua manus se attollere nobis 
a tergo possit, custodi et consule longe. 

Haec ego vasta dabo et recto te limite ducam." 

[9] Tcb 8s pdxqv 7tpoxspco 8ia x’ svxea Kai ps^av aipa, 
ah|/a 8’ S 7 ii 0ppK®v avSpwv xciAoq iqov iovxsq. 

Oi 8’ euSov Kapaxco aSqKoxsg, svxea 8s acpiv 
ko.Xo. 7 iap‘ adxoiaiv %0ovi kskXixo su Kaxa Koapov 
xpiaxoixi* 7 iapa 8s acpiv SKaaxcp Siuiysq 1717101. 

'Pqaog 8 ’ sv psaco su 8 s, 7 iap" auxov 8 ’ dbKssg 1717101 
s^ S 7 n 8 icppia 8 o<; 7 xupaxr|<; ipaai SsSsvxo. 

Tov 8’ OSuasuq 7tpo7tdpoi0sv iScbv Aiopf|8si Ssi^sv» 
"ouxog xoi, AiopqSsg, dvqp, obxoi 8s xoi innoi, 
oug vcniv 7iicpauaKs Aoacov, 8v S7tscpvopsv f)psTg. 

AXX' ays 8q 7ipocpsps Kpaxspov psvog» ou8s xi as xpq 
eaxapsvai psAsov ai)v xsuysoiv* d.AAd Xv’ innovq» 
qs au y’ av8pa<; svaips, ps^riaouaiv 8’ spoi 1717101." 

[10] Sed non auguriis poterat depellere pestem. 

AXX’ ouk 0 ico vola iv spuaaxo Krjpa psXaivav. 

[11] Et iam prima novo spargebat lumine terras 
Tithoni croceum linquens Aurora cubile. 

’Hcbq 8’ sk Asyscov 7iap' ayauou Ti0a>voio 
ropvu0‘, iv’ aBavaxoiai cpocog cpspoi q8s Ppoxoiaiv. 


[12] Mater Euryali ad dirum nuntium, ut excussos de manibus radios et pensa demitteret, ut per 
muros et virorum agmina ululans et comam scissa decurreret, ut effunderet dolorem in 
lamentationum querelas, totum de Andromache sumpsit lamentante mortem mariti. 

[13] O vere Phrygiae; neque enim Phryges 

0 nanovaq, k&k sAsyys’, AyadSsq, ouksx' Axaioi 

[14] Quos alios muros, quae iam moenia habetis? 

Vnus homo et vestris, o cives, undique saeptus 
aggeribus tantas strages impune per urbem 



ediderit? Iuvenum primos tot miserit Orco? 

Non infelicis patriae veterumque deorum 
et magni Aeneae segnes miseretque pudetque?» 
[15] 'Q cpiAoi, rjpcosg Aavaoi, Gepcuiovisi; Apqog, 
avspsg saxs, qritan, pvqaaaGs 8s GobpiSog a^Kfjg. 
'Hs xivag (papsv sivai doaarpipai; otuggco, 
f)s xi xsixog apsiov, 6 k' avSpaai Aoiyov apuvoi; 
Od psv xk; aysSov saxi Ji6>a<; Txupyoig dpapnia, 
q k' d7iapnvaipsa9' sxspa^Ksa Sqpov sxovxsg* 
aXX’ sv yap Tpdxov TteSico 7x6kcx GcopqKxdwv 
novTCO KSKdapsvoi SKag rjpsGa rcarpiSog aiqg* 
xd) sv yspai (pocog, on psdaxin noAspoio. 

[1] «Tela manu iaciunt, quales sub nubibus atris 
Strymoniae dant signa grues atque aethera tranant 
cum sonitu fugiuntque Notos clamore secundo. 

'Hnxs 7tsp KAayyf| yspavcov ncAci odpavoGi Tipiv 

ai x’ S7isi odv ysipoiva cpnyov Kai aGsacpaxov opPpov 
KAayyrj xai ys 7tsxovxai en liKsavoio poacov. 

[2] Ardet apex capitis cristisque ac vertice flamma 
funditur et vastos umbo vomit aureus ignis; 

non secus ac liquida si quando nocte cometae 
sanguinei lugubre rubent, aut Sirius ardor: 
ille sitim morbosque ferens mortalibus aegris 
nascitur, et laevo contristat lumine caelum. 

[3] Tov 8’ 6 yspcov Ilpiapoi; 7ipwxo(; i8sv ocpGa^poTai, 
7iap(paivov0' &q x’ aaxsp’ 87isaanpsvov 7tsSioio, 

oq pa x’ OTtdbprpg siaiv, dpiCqAoi 8s oi adyai 
(paivovxai ttoaaoTgi psx’ daxpaai voKxog dpoAyco, 
ov xs kuv’ Tipicovog sjuKXqaiv Ka^sonai. 

Aap7ip6xaxoi; psv 68' saxi, KaKov 8s xs aqpa xsxukxou, 
xai xs cpspsi ttoAaov 7xopsxov SsiAoiai PpoxoTaiv 
&q xob yuAKoq sAapjrsv S7ti axqGsaai Gsovxog. 

[4] Stat sua cuique dies, breve et inreparabile tempus 
omnibus est vitae ... 

fata vocant metasque dati pervenit ad aevi. 

Aivoxaxs KpoviSq, rcoiov xov pnGov ssuisg. 

AvSpa Gvrpov sovxa, Tid.Aai 7ts7tpcopsvov aiaq, 
ai| i sQsXsiq Gavaxoio 8nar|xso<; scava/alaai; 

MoTpav 8’ on xiva (pqpi 7iscpnypsvov sppsvai avSpdiv, 
on KaKov, on8s psv soGaov, S7if]v xd 7ipd>xa ysvqxai. 

[5] "Per patrios manes, per spes surgentis Iuli 
te precor hanc animam serves natoque patrique. 



Est domus alta: iacent penitus defossa talenta 
caelati argenti, sunt auri pondera facti 
infectique mihi. Non hic victoria Teucrum 
vertitur aut anima una dabit discrimina tanta." 

Dixerat. Aeneas contra cui talia reddit: 

"argenti atque auri memoras quae magna talenta 
gnatis parce tuis. Belli commercia Tumus 
sustulit ista prior iam tum Pallante perempto. 

Hoc patris Anchisae manes, hoc sentit Iulus." 

Sic fatus galeam laeva tenet atque reflexa 
cervice orantis capulo tenus abdidit ensem. 

[6] "Zcbypsi, Axpso; nis, ah 5’ a^ia Ss^ai cuioiva* 
noXka 5’ sv Avnpaxoio Sopor; KsipqAia icsTxai, 

Xa^Ko; xs xpvao; xs 7ioZhKpqx6; xs aiSqpo;, 
xd>v ksv xoi xapiaaixo 7iaxqp d7ispsiai’ cuioiva, 

si vrotv uooh; 7is7x60oix’ S7ti vqnaiv Axau&v." 

'Qq xcb ys KAaiovxs 7ipoaao8qxqv Paai^qa 
psiAiXioi; S7tssaaiv» apshuKxov 8’ on axonoav* 

"si psv 8q Avxipaxoio Saftppovo; uiss; saxov, 

6; uoT svi Tpcbcov dyoprj MsvsXaov avcoysv, 
dyysAiqv sA0ovxa ahv avxi0scp OSnaqi 
ah0i KaxaKxsivai pf|8’ s^spsv av|/ s; Axaioh;, 
vhv psv Sq xoh 7iaxpo; asucsa xsiasxs M>Pqv." 
t H, xai nsiaavSpov psv d(p' inncov eoas xo.pdu, 

Sonpi Pa^uhv 7ip6; axq0o;* 5 8’ 071 x 10 ; ohSsi spsia0q 
'Ittttoaoxo; 8’ a7i6pooas, xov ah ya\io\ s^svapi^s, 

Xsipa; a7io ^iepsi xpqqa; ano x’ ahxsva Kov|/a;, 
o>.pov 8’ a)q saasos iaAiv8sa0ai 8i‘ opRoo. 

[7] Impastus stabula alta leo ceu saepe peragrans, 

(suadet enim vesana fames), si forte fugacem 
conspexit capream aut surgentem in cornua cervum, 
gaudet hians immane comasque arrexit et haeret 
visceribus super accumbens; lavit improba taeter 
ora eruor— 

sic ruit in densos alacer Mezentius hostes. 

[8] D; xs Astov sxapq psydAco S7ii achpaxi ichpaa; 
shpcbv q' sAatpov xspaov q’ aypiov aiya 
7tsivda>v» pa^a yap xs Kaxsa0isi, si 7isp av ahxov 
ashcovxai xax££; xs kovs; 0a^spoi x’ ai^qoi* 

co; sxapq Msvs^ao; A^s^avSpov ©sosiSsa 
6(p0aApoiaiv iScov* epaxo yap xsiasa0ai d.Asixqv. 

[9] <Bq p' ipsv &q xs ^scov opsaixpocpo;, oq x’ S7nSsoq;» 
Sqpov sq Kpsiaiv, KsZsxai 8s s 0upo; ayqvcop 

pqAcov 7isipqaovxa xai s; 7 Xokivov Sopov sa0eiv. 

Ei 7isp yap x’ £hpqai 7iap' ahxo0i Pchxopa; avSpa; 
ahv Knai xai Sohpsaai (puAdaaovxa; 7tspi pqAa, 



oi) pa x’ a7isipr|xo<; pspovs cxaGpolo SisaGai, 
aXk’ o y’ ap' f|’ fjp7ia^s psxa^psvog, f^s Kai adxog 
sP^qx’ sv 7ipcbxoiai Got^ and x £l PO? aKovxi» 

&q pa xox’ avxiGsov Eap7ir|86va Gopog svqxs 
xsTyog STtafqai 8ia xs xppcaoGai snallqsiq. 

[10] Spargitur et tellus lacrimis, spargantur et arma. 
Asdovxo \|/apa0oi, Ssdovxo 8s xsox^a (pa>xd>v. 

[11] Cingitur ipse furens certatim in proelia Tumus 
iamque adeo rutilum thoraca indutus aenis 
horrebat squamis surasque incluserat auro, 
tempora nudus adhuc, laterique adcinxerat ensem 
fulgebatque alta decurrens aureus arce. 

[12] 'Qq (paxo, ndxporAog 8 s Kopdaasxo vcopo7U x a ^ K( P- 
KvqpTSag psv Ttpcbxa Ttepi Kvf|ppaiv s0r|KS 

Koldq, apyopsoimv STuacpupioig apapmag* 

Ssdxspov an 0d>pr|Ka Ttepi axqGsamv sSovs 
7 ioikRov aaxsposvxa TroScoKcog AiaidSao. 

Apcpi 8' ap" ropoimv Pa^sxo ^icpog apynpoq^ov 
Xa^Ksov* anxap snena ou.Koq psya xs cxiPapov xs» 
Kpaxi 8’ en’ icpGipico Kovsqv shxnKxov s0r|Ksv 
unronpiv* Ssivov 8s Xocpog Ka0i)7isp0sv svsnsv. 

ETasxo 8’ dAKipa Sohps, xa oi TtaAdpqcpiv dpqpsi. 

[13] Purpureus veluti cum flos succisus aratro 
languescit moriens, lassove papavera collo 
demisere caput, pluvia cum forte gravantur. 

Mf|K(£>v 8’ &q sxspcoas Kapq Pa>.sv, rj x’ svi KfjTtcp, 
Kap7iro PpiGopsvq, voxiqoi xs siapivrjmv» 

&q sxspcoo’ rjpoos Kapq 7xf|A,r|Ki PapnvGsv. 

[1] Et haec quidem iudicio legentium relinquenda sunt, ut ipsi aestiment quid debeant de 
utriusque collatione sentire. Si tamen me consulas, non negabo nonnumquam Vergilium 
transferendo densius excoluisse, ut in hoc loco: 

[2] qualis apes aestate nova per florea rura 
exercet sub sole labor, cum gentis adultos 
educunt fetos, aut cum liquentia mella 
stipant et dulces distendunt nectare cellas, 

aut onera accipiunt venientum aut agmine facto 
ignavum fucos pecus a praesepibus arcent: 
fervet opus redolentque thymo fraglantia mella. 

[3] 'Hnxs sGvsa sim psAioadov aSivawv 
axxprp sk yXacpupfjg aisi vsov spxopsvarov, 

PoxpnSov 8s 7tsxovxai en avGsmv siapivoiaiv* 



ai psv x' sv0a aliq 7tS7toxqaxai, ai 8s xs sv0a* 

&>q xrov s0vsa Tiolla verov ano Kai Kliaiacov 
qiovog 7ipo7iapoi0s Pa0siq<; soxixocovxo 
ilaSov eig ayopqv* pexa 8s acpimv "Oaaa 8s8qsi. 


[4] Vides descriptas apes a Vergilio opifices, ab Homero vagas: alter discursum et solam volatus 
varietatem, alter exprimit nativae artis officium. 

[5] In his quoque versibus Maro extitit locupletior interpres: 

o socii (neque enim ignari sumus ante malorum), 
o passi graviora, dabit deus his quoque finem. 

Vos et Scyllaeam rabiem penitusque sonantes 
accestis scopulos, vos et Cyclopea saxa 
experti: revocate animos maestumque timorem 
mittite; forsan et haec olim meminisse iuvabit. 

Per varios casus ... 


et reliqua. 

[6] T2 (pilor, oi> yap nd> xr Kaiccov a8aqpovs<; sipsv 
ou psv 8q xo8s pdeov 87U Kaxov, q’ oxs Kuk1k>\|/ 
siler svi OTrqi ylacpupcp Kpaxspqcpr Prqcprv* 
alia Kai sv0sv sprj dpsxrj Poulrj xs voco xs 
SKcpuyopsv, Kai 7iou xcovSs pvr)aso0ar oico. 


[7] Vlixes ad socios unam commemoravit aerumnam: hic ad sperandam praesentis mali 
absolutionem gemini casus hortatur eventu. Deinde ille obscurius dixit, Kai 7100 xd>v8s pvr)asa0ar 
oico, hic apertius, "forsan et haec olim meminisse iuvabit". [8] Sed et hoc quod vester adiecit 
solacii fortioris est. Suos enim non tantum exemplo evadendi, sed et spe futurae felicitatis 
animavit, per hos labores non solum sedes quietas sed et regna promittens. 

[9] Hos quoque versus inspicere libet: 

ac veluti summis antiquam in montibus omum 
cum ferro accisam crebrisque bipennibus instant 
eruere agricolae certatim: illa usque minatur 
et tremefacta comam concusso vertice nutat, 
vulneribus donec paulatim evicta supremum 
congemuit traxitque iugis avulsa ruinam. 

"Hpms 8’ d>q oxs xig Spug rjputev q' dxspcofg, 
qs jiixuq piro0pq, xqv x’ oupsm xsKxovsg avSpsg 
s^sxapov 7islsKsaai veqKsoi vqtov sivai. 



Magno cultu vester difficultatem abscidendae arboreae molis expressit, verum nullo negotio 
Homerica arbor absciditur. 


[10] Haud segnis strato surgit Palinurus et omnes 
explorat ventos atque auribus aera captat: 
sidera cuncta notat tacito labentia caelo, 

Arcturum Pliadasque Hyadas geminosque Triones, 
armatumque auro circumspicit Oriona. 

Auxap 6 TiqdaAuo iOnvsxo xcyvqcvxtog 
rjpsvog» oi>5s oi vnvoq 87 ii pXscpapoiaiv S7n7ixsv 
n^qiaSai; x’ saopwvxi xai o\ps Snovxa Bocoxqv 
Apxxov 9‘, qv xai 'Apaqav smK^qaiv Kodisonarv, 
q x' anxon axpscpsxai xai x’ Tipicova Soksusi. 


[11] Gubernator qui explorat caelum crebro reflectere cervicem debet, captando de diversis caeli 
regionibus securitatem sereni. Hoc mire et velut coloribus Maro pinxit. Nam quia Arcturus iuxta 
septemtrionem est, Taurus vero in quo Hyades sunt, sed et Orion, in regione austri sunt, crebram 
cervicis reflexionem in Palinuro sidera consulente descripsit. [12] "Arcturum" inquit: ecce 
intuetur partem septemtrionis; deinde "Pliadasque Hyadas": ecce ad austrum flectitur; 
"geminosque Triones": rursus ad septemtriones vertit aspectum; "armatumque auro circumspicit 
Oriona": iterum se ad austrum reflectit. Sed et verbo "circumspicit" varietatem saepe se vicissim 
convertentis ostendit. [13] Homerus gubernatorem suum semel inducit intuentem Pliadas, quae 
in australi regione sunt, semel Booten et Arcton, quae sunt in septemtrionali polo. 

[14] Nec tibi diva parens, generis nec Dardanus auctor, 
perfide, sed duris genuit te cautibus horrens 
Caucasus Hyrcanaeque admorunt ubera tigres. 

Nq^ssg, oi)K apa aoi ys 7 taxqp qv iratoxa nq^sng, 
on5s 0sxk; pqxqp, yAa.UKq 5s as xikxs 0a.Aaaaa. 


[15] Plene Vergilius non partionem solam, sicut ille quem sequebatur, sed educationem quoque 
nutricationis tamquam belualem et asperam criminatus est. Addidit enim de suo "Hyrcanaeque 
admorunt ubera tigres," quoniam videlicet in moribus inolescendis magnam fere partem nutricis 
ingenium et natura lactis tenet, quae, infusa tenero et mixta parentum semini adhuc recenti, ex 
hac gemina concretione unam indolem configurat. [16] Hinc est quod providentia naturae 
similitudinem natorum atque gignentium ex ipso quoque nutricatu praeparans, fecit cum ipso 
partu alimoniae copiam nasci. Nam postquam sanguis ille opifex in penetralibus suis omne 
corpus effinxit atque aluit, adventante iam partus tempore idem ad corporis materni superna 
conscendens in naturam lactis albescit, ut recens natis idem sit altor qui fuerat fabricator. [17] 
Quam ob rem non frustra creditum est, sicut valeat ad fingendas corporis atque animi 
similitudines vis et natura seminis, non secus ad eandem rem lactis quoque ingenia et 
proprietates valere. [18] Neque in hominibus id solum sed in pecudibus quoque animadversum. 
Nam si ovium lacte haedi aut caprarum agni forsitan alantur, constat ferme in his lanam 
duriorem, in illis capillum gigni teneriorem. [19] In arboribus etiam et frugibus ad earum 



indolem vel detrectandam vel augendam maior plerumque vis et potestas est aquarum atque 
terrarum quae alunt quam ipsius quod iacitur seminis, ac saepe videas laetam nitentemque 
arborem, si in locum alterum transferatur, suco terrae deterioris elanguisse. Ad criminandos 
igitur mores defuit Homero quod Vergilius adiecit. 

[20] Non tam praecipites biiugo certamine campum 
corripuere ruuntque effusi carcere currus, 
nec sic immissis aurigae undantia lora 
concussere iugis pronique in verbera pendent. 

Oi 8’, x’ sv 7isSicp xsxpaopoi aposvsg uutoi, 
navTsq dcpoppqGsvxsg rmo 7tkr|yfjaiv ipdaG^qg, 
nv|/oa’ asipopsvoi pipcpa 7tpf)oaooai KsksoGa ... 


[21] Graius poeta equorum tantum meminit flagro animante currentium, licet dici non possit 
elegantius quam quod adiecit nv|/oa’ asipopsvoi, quo expressit quantum natura dare poterat 
impetum cursus. [22] Verum Maro et currus de carcere ruentes et campos corripiendo praecipites 
mira celeritate descripsit, et accepto brevi semine de Homerico flagro pinxit aurigas concutientes 
lora undantia et pronos in verbera pendentes: nec ullam quadrigarum partem intactam reliquit, ut 
esset illi certaminis plena descriptio. 

[23] Magno veluti cum flamma sonore 
virgea suggeritur costis undantis aeni, 
exsultantque aestu latices, furit intus aquai 
fumidus atque alte spumis exuberat amnis. 

Nec iam se capit unda, volat vapor ater ad auras. 

T2q 8s As[3r|g Cs! svSov STiciyopsvog 7inpi jioaao) 

Kviap psXSopsvot; d.TiaAoxpecpcog aia.Aoio 
7iavxoGsv apfloAdSqv, rmo 8s qvXa Kayxava Ksixai, 

&q tov Kaka pssGpa 7inpi cpksysxo, ^ss 8’ nScop. 


[24] Graeci versus aeni continent mentionem multo igne ebullientis, et totum ipsum locum haec 
verba omant, 7tavxoGsv dp[]oAa.8qv, nam scaturrigines ex omni parte emergentes sic eleganter 
expressit. [25] In Latinis versibus tota rei pompa descripta est, sonus flammae et pro hoc quod 
ille dixerat 7iavxoGsv dp(]oAa.8qv, exultantes aestu latices et amnem fumidum exuberantem 
spumis atque intus furentem: unius enim verbi non reperiens similem dignitatem compensavit 
quod deerat copiae varietate descriptionis. Adiecit post omnia, "nec iam se capit unda," quo 
expressit quod semper usu evenit suppositi nimietate caloris. Bene ergo se habet poeticae tubae 
cultus, omnia quae in hac re eveniunt comprehendens. 

[26] Portam, quae ducis imperio commissa, recludunt 
freti armis, ultroque invitant moenibus hostem. 

Ipsi intus dextra ac laeva pro turribus adstant, 
armati ferro et cristis capita alta coruscis. 

Quales aeriae liquentia flumina circum, 



sive Padi ripis Athesim seu propter amoenum, 
consurgunt geminae quercus intonsaque caelo 
attollunt capita et sublimi vertice nutant. 

[27] Tcb psv apa 7tpo7idpoi0s 7roXacov uv|/r|Mcov 
scxaaav cbg oxs xs Spbsg oiipsaiv uv|/iKapqvoi, 
ai' x’ avspov pipvouai Kai dsxov rjpaxa navm, 
pier|civ peya.Aqoi SiqvsKssaa' apapoTai* 

&g apa xd) xsipscai 7ts7ioi06xs(; q5s piiqtpr 
pipvov 87ispx6psvov psyav Aaiov, ou5s (psflovxo. 


[28] Graeci milites Polypoetes et Leonteus stant pro portis et immobiles Asium advenientem 
hostem velut fixae arbores opperiuntur. Hactenus est Graeca descriptio. [29] Verum Vergiliana 
Bitian et Pandarum portam ultro recludere facit, oblaturos hosti quod per vota quaerebat, ut 
compos castrorum fieret, per hoc futuros in hostium potestate: et geminos heroas modo turres 
vocat, modo describit luce cristarum coruscos nec arborum, ut ille, similitudinem praetermisit, 
sed uberius eam pulchriusque descripsit. 

[30] Nec hoc negaverim cultius a Marone prolatum: 
olli dura quies oculos et ferreus urguet 
somnus, in aeternam clauduntur lumina noctem. 

6 psv sv0a 7tsccbv xoippoaxo xd^xsov U7xvov. 

[1] In aliquibus par paene splendor amborum est, ut in his: 

spargit rara ungula rores 

sanguineos, mixtaque eruor calcatur arena. 

Alpaxi 5’ dctov 

sp0sv anag ncnalo.Kio Kai dvxuysg ai Ttspi Puppov. 

[2] Et luce coruscus aena. 

Anyf) xa.AKT.iri Kopu0a>v ano AapTiopsvdcov ... 

[3] Quaerit pars semina flammae. 

E7isppa 7xup6(; cdb^cov ... 

[4] Indum sanguineo veluti violaverit ostro 
si quis ebur... 

'Qc, 5’ oxs xig x’ sAscpavxa yovq (poiviKi piqvp. 

[5] Si tangere portus 

infandum caput ac terris adnare neces se est 
et sic fata Iovis poscunt, hic terminus haeret, 
at bello audacis populi vexatus et armis, 
finibus extorris, complexu avulsus Iuli 
auxilium imploret videatque indigna suorum 
funera, nec cum se sub leges pacis iniquae 



tradiderit, regno aut optata luce fruatur, 

sed cadat ante diem mediaque inhumatus arena. 

[6] KXuGi, IloasiSaov yaiqoxs KoavoxaTxa* 

si sxsov ys ao q sipi, 7iaxf]p 5’ spog sbxsai sivai, 

56q pf) 'OSoaaqa 7ixoA,m6p9iov oka8' ksaGai, 
dXX’ si Kai oi poipa cpiAoug x’ iSssiv Kai ksaGai 
okov s q hv|/6(popov Kai sqv s q 7taxpi8a yaiav, 
o\|/s KaKffx^ sXGoi, oXeoaq ano navm<; emipovq, 
vqog eu’ d/koxpiqg, sbpoi 8’ sv 7tf|paxa oucco. 

[7] Proxima Circaeae raduntur litora terrae, 
dives inaccessos ubi Solis filia lucos 
assiduo resonat cantu tectisque superbis 
urit odoratam nocturna in lumina cedrum, 
arguto tenues percurrens pectine telas. 

[8] "Hisv, ocppa psya oneoq ksxo, xcp svi vnpcpq 
vaTsv eimX/OKapoi;, Ssivq Oeoq, anSqsaaa. 

Ilnp psv en’ saxapocpiv psya Kaisxo, xqAoas 8’ 68pq 
KsSpon x’ snKsaxoio 0non x’ avavqaov oSdbSsi 
8aiopsvcov* q 8’ svSov aoiSiaooa’ 07ii Ka^rj 
iaxov S7ioixopsvq XP 1,0£ G1 KspKiS’ ncpaivsv. 

[9] ... Maeonio regi quem serva Li<cymnia furtim> 
sustulerat vetitisque ad Troiam miserat armis. 

Bodkoaicov 8’ qv uiog ayavov AaopsSovxog 
7ipsaPnxaxo(; ysvsqv, aKoxiov 8s s ysivaxo pqxqp. 

[10] Ille autem expirans: "non me, quicumque es, inulto, 
victor, nec longum laetabere: te quoque fata 
prospectant paria atque eadem mox arva tenebis." 

Ad quae subridens mixta Mezentius ira: 

"nunc morere, ast de me divum pater atque hominum rex 
<viderit.>" 

[11] ’AXXo 8s xot spsco, an 8’ svi (ppsai p&Also arjaiv 
oii Gqv oi)8’ anxog Sqpov Psq, aXXa xot r]8q 

<dyXi 7iapsaxqKsv Gavaxoq Kai poipa Kpaxaif|,> 

Xspai Sapsvx’ Axkfjog apnpovog AiaKiSao. 


Et alibi: 

xov Kai xs.0vqo)xa TipoaquSa 8iog AxiXXevq’ 

"xsGvaGi* Kqpa 8’ syd> xoxs Ss^opai onnoze ksv 8q 
Zevq sGsAq xsXsaai f|8’ aGavaxoi Gsoi dXXoi.” 

[12] Qualis ubi aut leporem aut candenti corpore cycnum 
sustulit alta petens pedibus Io vis armiger uncis, 
quaesitum aut matri multis balatibus agnum 
Martius a stabulis rapuit lupus: undique clamor 
tollitur, invadunt et fossas aggere complent. 



[13] 01|jt|(tsv 5s akeiq &q x’ aisxog u\|/uisxf|si(;, 
oq x’ siotv 7ts5iov5s 5ta vscpscov sps(3swa)v 
apnaqow f\ apv’ dpaAqv f\ momi Aaytoov* 

(bq "Eicccop oippac xtvaaacov (paayavov oqu. 

[1] Et quia non est erubescendum Vergilio si minorem se Homero vel ipse fateatur, dicam in 
quibus mihi visus sit gracilior auctore. 

[2] Tunc caput orantis nequiquam et multa parantis 
dicere deturbat terrae truncumque reliquit. 


Hi duo versus de illo translati sunt: 

(pOsyyopsvon 6’ apa xonds Kdpq Kovipatv cpi%0r|. 

Vide nimiam celeritatem salvo pondere, ad quam non potuit conatus Maronis accedere. [3] In 
curuli certamine Homerus alterum currum paululum antecedentem et alterum paene coniunctum 
sequendo qua luce signavit! 

nvotrj 5’ Eupf)Aoio psxacppsvov qSs Kai oipoug 
Gsppsx’» en’ anxw yap Kscpa^ai; KaxaOsvxs 7isxsa0qv. 


At iste: 

umescunt spumis flatuque sequentum. 

[4] Mirabilior est celeritas consequentis priorem in cursu pedum apud eundem vatem: 
iyvia 7toaaiv sxtmxs Ttdpog Kovtv dp(pixt)0f]vai. 

Est autem huius versus hic sensus: si per solum pulvereum forte curratur, ubi pes fuerit de terra a 
currente sublatus, vestigium sine dubio signatum videtur, et tamen celerius cogitatione pulvis qui 
ictu pedis fuerat excussus vestigio superfunditur. [5] Ait ergo divinus poeta ita proximum fuisse 
qui sequebatur ut occuparet antecedentis vestigium antequam pulvis ei superfunderetur. At hic 
vester idem significare cupiens quid ait? 

calcemque terit iam calce Diores. 

[6] Vide et in hoc Homeri cultum: 


ksvx’ d.Tiodoxpcoaag TrAaxuv anxsva. 



Iste ait: 


cervicem inflexam posuit... 

[7] Hos quoque versus si videtur comparemus: 

appara 8’ o.aaoxs psv %0ovi tuavo.xo jiou>a)Poxsipr|, 
a.AAoxs 5’ at^aaKs psxqopa ... 

Iamque humiles iamque elati sublime videntur 
aera per tenerum ferri ... 

[8] naaacov 8’ rmsp rj ys Kapq sxsi f]8s perorna 
Ingrediensque deas supereminet omnes. 

[9] 'YpsTg yap 0sai sare, 7tapscxs re taxe re 7tavxa. 
Et meministis enim, divae, et memorare potestis. 

[10] Clamores simul horrendos ad sidera tollit, 
qualis mugitus, fugit cum saucius aram 
taurus et incertam excussit cervice securim. 

Anxap 6 0npov ata0s xai rjpnysv, 6)q ore xabpog 
rjpnysv s^Kopsvog 'E^ikwviov apcpi avaKxa 
Konpcov sakovxcov* yavnxai 8s re xoig ’Evog(x0cqv. 


[11] Inspecto hic utriusque filo quantam distantiam deprehendes? Sed nec hoc minus eleganter 
quod de tauro ad sacrificium tracto loquens meminit et Apollinis: 'E^ikcqviov apcpi avaKxa. Sed 
et Neptuni meminit: yavnxai 8s xs xolg ’Evoai%0a>v. His autem duobus praecipue rem divinam 
fieri tauro testis est ipse Vergilius: 

taurum Neptuno, taurum tibi, pulcher Apollo. 

[12] In segetem veluti cum flamma furentibus Austris 
incidit aut rapidus montano flumine torrens 

sternit agros, sternit sata laeta boumque labores 
praecipitesque trahit silvas: stupet inscius alto 
accipiens sonitum saxi de vertice pastor. 

I2<; 8’ oxs 7xup diSqAov sv dquAco sp7isap uat], 

7tavxr) x’ si^ncpocov avspog cpspsi, oi 8s xs 0apvoi 
7ipoppi^oi 7ii7ixonaiv S7tsiyopsvoi 7tnp6<; opprj. 

[13] ©nvs yap ap 7ts8iov 7ioxap® 7t>j]0ovxi soikgx; 

Xsipappcp, oq x’ d>Ka pscov SKsSaaas yscpnpag* 
xov 8’ ohx’ ap xs yscpnpai sspypsvai iaxavocoaiv, 
ohx’ apa spKsa Toxsi d.Aoxkov spi0qAi®v 
s^0ovx’ s^a7iivqi; ox’ S7uPpiar| Aiog opPpog* 

TioAAa 8’ fm’ anxon spya Kaxf|pms k6.a' aiCqchv* 
c% imb TuSsiSq 7X0Kivai kaovsovxo cp&Aayysg. 



Et duas parabolas temeravit ut unam faceret, trahens hinc ignem, inde torrentem, et dignitatem 
neutrius implevit. 


[14] Adversi rupto ceu quondam turbine venti 
confligunt, Zephyrusque Notusque et laetus Eois 
Eurus equis: stridunt silvae saevitque tridenti 
spumeus atque imo Nereus ciet aequora fundo. 

[15] Qq 5’ avspot 8no ttovxov opivsxov i%0n6svxa 
Bopsqg Kai Zscpnp oq, xde> xs 0pr|Kr|0sv aqxov, 
sa0ovx’ cca.Tiivqg* apnStg Ss xs Kbpa KsAaivov 
Kop0nsxat, noXXov 8s Tiapsc, aXa (puKog sx£nsv. 


Et alibi: 

d>q 5’ Enpog xs Noxog x’ spidaivsxov a^f|^ottv 
sv [Iqoaqg, fla.Gsqv jisA.spiCspEV uArp’ 

(pqyov xs ps/dqv xs xaviupAmov xs Kpavstav, 
at xs Ttpog d.XXr)Xaq s[la.Aov xavof|Ksa<; oC,ovq 
riXfi 0sa7tsaip, 7taxayo(; 8s xs ayvupsvacov, 

&q Tprosi; Kai Axatoi en’ aXXf\Xoioi 0opovxs q 
Sqonv, on8’ sxspot pvroovx’ o>.ooto (p6[3oio. 


Idem et hic vitium quod superius incurrit, de duabus Graecis parabolis unam dilucidius 
construendo. 

[16] Prosequitur surgens a puppi ventus euntis. 

'HpTv 5’ an Kaxo7ua0s vso; Koavo7tpropoto 
tKpsvov onpov tst TtAqoioxiov, eo0aov sxatpov. 


Quod noster dixit Kaxo7uo0s vso;, vester ait "surgens a puppi" satis decore: sed excellunt 
epitheta quae tot et sic apta vento noster imposuit. 

[17] Visceribus miserorum et sanguine vescitur atro. 

Vidi egomet, duo de numero cum corpora nostro 
prensa manu magna medio resupinus in antro 
frangeret ad saxum... 

AXX’ o y’ u.vaiquq sxdpoi; eni ~/dP a h iaAAav 
anv xs 8nro papi|/a; &q xs oKUAaKa; 7toxi yaip 
k67ix’» sk 8' syKscpa^o; xap&8i<; pss, 8sns 8s yaiav. 

Toni; 8s Sta pisAsiaxi xaprov dm/dooaxo 5op7iov* 
rjoGts 8’ ro; xs Xsrov opsaixpocpog, on8’ ansXsinsv, 
syxaxd xs odpKa; xs Kai ocxsa pmsAosvxa. 

'HpsTg 8s kao.iovxs; avsax£0opsv Aii xsipa;. 



Narrationem facti nudam et brevem Maro posuit, contra Homerus nd.Qoq miscuit et dolore 
narrandi invidiam crudelitatis aequavit. 


[18] Hic et Aloidas geminos immania vidi 
corpora, qui manibus magnum rescindere caelum 
adgressi superisque Iovem detrudere regnis. 

’Qxov x’ avxiBsov xqXsK^sixov x’ 'ETudAxqv, 
xobg 5q pqKiaxong 0psi|/s ^siScopog apoopa 
Kai ttoau KaAAiaxoug pexa ys kauxov lipicova* 
swscopoi yap xoi ys Kai swsa7if|X££? qaav 
sbpog, axap pqKog ys ysvsaGqv swsopymoi. 

Oi' pa Kai a.Bavdxoioiv a7isdf|xqv sv OXnpTup 
(pDAoTUba axqasiv TroAua.iKog TtoAspoio. 

"Ocoav en’ OnAupTicp pspaaav 0spsv, anxap en’ ”Oaaq 
nf)/aov sivooicpDAAov, vv’ onpavog dp[Sax6g siq. 


[19] Homerus magnitudinem corporum alto latoque dimensus est et verborum ambitu membra 
depinxit, vester ait "immania corpora" nihilque ulterius adiecit, mensurarum nomina non ausus 
attingere. Ille de construendis montibus conatum insanae molitionis expressit, hic "adgressos 
rescindere caelum" dixisse contentus est. Postremo locum loco si compares, pudendam invenies 
differentiam. 

[20] Fluctus uti primo coepit cum albescere ponto, 
paulatim sese tollit mare et altius undas 

erigit, inde imo consurgit ad aethera fundo. 

'Qq 8’ ot ’ sv aiyiaM» 7roAur|%si Knpa Ooldaariq 
opvnx’ S7iaoanxspov Zscpnpon i)7io Kivf|aavxo<;* 

7iovxcp psv xs 7ipd>xa Kopnaasxai, anxap S7tsixa 
Xspaco pqyvnpsvov psya^a (3pspsi, apcpi 5s x’ cucpag 
Kopxov sov KopiKpouxai, a7i07ixnsi 8’ aXoq a xvqv. 


[21] Ille cum marino motu et litoreos fluctus ab initio describit, hoc iste praetervolat. Deinde 
quod ait ille, novTeo psv xs 7tpa>xa Kopnaasxai, Maro ad hoc vertit "paulatim sese tollit mare." Ille 
fluctus in incremento suo ait in sublime curvatos litoribus inlidi et asperginem collectae sordis 
exspuere quod nulla expressius pictura signaret, vester mare a fundo ad aethera usque perducit. 

[22] Dixerat idque ratum Stygii per flumina fratris 
per pice torrentis atraque voragine ripas 

adnuit et totum nutu tremefecit Olympum. 
r H Kai Knavspmv en’ ocppnai vsnas Kpovicov» 
apPpooiai 8 ’ apa xaixai S7tsppa>aavxo avaKxog 
Kpaxog an’ dOavdxoio* psyav 5’ cacaiccv "OAupjiov. 



Et alibi: 


Kai to KaxstPopsvov Exuyog tiScop, 6 q xs psytaxog 
opKog Sstvoxaxog xs 7ts?isi paKapsoot GsoTotv. 


[23] Phidias cum Iovem Olympium fingeret, interrogatus de quo exemplo divinam mutuaretur 
effigiem, respondit archetypum Iovis in his se tribus Homeri versibus invenisse: 

q Kai Kuavsqatv S7t’ ocppuai vsuas Kpovicov» 
apPpoatat 5' apa xatxai S7isppa)aavxo avaKxog 
Kpaxog cur’ dGavaxoto» psyav 5’ casAicsv "O/mpTiov. 


Nam de superciliis et crinibus totum se Iovis vultum collegisse. Quod utrumque videtis a 
Vergilio praetermissum. Sane concussum Olympum nutus maiestate non tacuit, ius iurandum 
vero ex alio Homeri loco sumpsit, ut translationis sterilitas hac adiectione compensaretur. 

[24] Ora puer prima signans intonsa iuventa. 
npdixov rmqvqxq, xon 7isp xaptsaxdxq qPq. 


Praetermissa gratia incipientis pubertatis —xon 7isp x^ptsaxdxq fjpr|— minus gratiam fecit 
Latinam descriptionem. 

[25] Vt fera, quae densa venantum saepta corona 
contra tela furit seseque haud nescia morti 
iniicit et saltu supra venabula fertur. 
nq^siSqg 8’ sxspcoGsv svavxiog copxo aecov co q 
oivxqg, ov xs Kai avSpsg d7toKxdpsvat pspaaatv 
aypopsvot, nae, 8qpo<; »6 Ss 7tpd>xov psv axi^cov 
spxsxat, a.AA' oxs ksv xtg apqiGocov aicqoiv 
<8onpi [Sa.Aq, sa.Aq xs xavdbv, 7ispt x’ dcppoc; 68ovxa<;> 
yivsxat, sv Ss xs oi KpaSiq axsvst dAxipov qxop, 
onprj 8s 7iAsupd<; xs Kai iaxia apcpoxspwGsv 
paaxisxat, ss 8’ anxov S7ioxpnvst piaysoacGai, 
yAa.DKioov 8’ iGug cpspsxat psvst, qv xtva rcscpvq 
avSpaiv, q anxog (pGisxat 7iprf)xcp sv opitap» 

&q AxiAq’ coxpuvs psvog Kai Gupog ayqvcop 
avxiov s^Gspsvat psyaAqxopog Aivsiao. 


[26] Videtis in angustum Latinam parabolam sic esse contractam ut nihil possit esse ieiunius, 
Graecam contra et verborum et rerum copia pompam verae venationis implesse. In tanta ergo 
differentia paene erubescendum est comparare. 



[27] Haud aliter Troianae acies aciesque Latinae 
concurrunt: haeret pede pes densusque viro vir. 

'Qq apapov KopoGsg xs kou doTuSsg opcpaXosaaai. 
Aa7iig ap’ ao7ri8’ spsiSs, Koprx; Kopov, avspa 8’ avqp. 


Quanta sit differentia utriusque loci lectori aestimandum relinquo. 

[28] Vtque volans alte raptum cum fulva draconem 
fert aquila implicuitque pedes atque unguibus haesit: 
saucius at serpens sinuosa volumina versat, 
arrectisque horret squamis et sibilat ore 

arduus insurgens, illa haud minus urguet obunco 
luctantem rostro, simul aethera verberat alis. 

[29] 'Dpvig yap aqnv S7ifj^0s 7ispqaspsvai pspawaiv 
aisxog i)\|/i7icxqg, en’ dpiaxspa Xaov sspycov 
(poivqsvxa SpaKovxa (pspwv ovuycooi Ttcixopov 
uoov sx', aa7ialpovxa, Kai oh tuo at]0cxo ydppqg, 
kov|/s yap ah xov sxovxa Kaxa oxqGog 7iapa Ssipqv 
i 8 v® 0 si(; 671100 » 6 8’ a7to s0sv qKs xapa^s 
d.Ayrioag oShvpai, psaco 8’ svi K'df][]aA' opdxp, 
ahxog 8s KXay^ag 7isx8xo 7xvoirj(; avspoio. 


[30] Vergilius solam aquilae praedam refert, nec Homericae aquilae nomen advertit, quae et 
sinistra veniens vincentium prohibebat accessum et accepto a captivo serpente morsu praedam 
dolore deiecit, factoque tripudio solistimo cum clamore dolorem testante praetervolat: quibus 
omnibus victoriae praevaricatio significabatur. His praetermissis, quae animam parabolae dabant, 
velut exanimum in Latinis versibus corpus remansit. 

[31] Parva metu primo, mox sese attollit in auras, 
ingrediturque solo et caput inter nubila condit. 

"H x' o^iyov psv 7tpd>xa Kophoasxai, ahxap 87i8ixa 
ohpavQ caxqpLs Kapq Kai 87ti %0ovi [kuvsi. 


Homerus "Epiv hoc est contentionem a parvo dixit incipere et postea in incrementum ad caelum 
usque succrescere. [32] Hoc idem Maro de Fama dixit, sed incongrue. Neque enim aequa sunt 
augmenta contentionis et famae, quia contentio etsi usque ad mutuas vastationes ac bella 
processerit, adhuc contentio est, et manet ipsa quae crevit; fama vero cum in immensum prodit, 
fama esse iam desinit et fit notio rei iam cognitae. Quis enim iam famam vocet cum res aliqua a 
terra in caelum nota sit? Deinde nec ipsam hyperbolen potuit aequare. Ille caelum dixit, hic auras 
et nubila. [33] Haec autem ratio fuit non aequandi omnia quae ab auctore transcripsit, quod in 
omni operis sui parte alicuius Homerici loci imitationem volebat inserere, nec tamen humanis 
viribus illam divinitatem ubique poterat aequare, ut in illo loco quem volo omnium nostrum 
iudicio in commune pensari. 



[34] Minerva Diomedi suo pugnanti dumtaxat flammarum addit ardorem, et inter hostium caedes 
fulgor capitis vel armorum pro milite minatur: 

5ous oi sk KopnOog xs Kai aaruSog axapaxov 7rup. 

[35] Hoc miratus supra modum Vergilius immodice est usus. Modo enim ita de Turno dicit: 

tremunt sub vertice cristae 

sanguineae clipeoque micantia fulmina mittunt; 


modo idem ponit de Aenea: 

ardet apex capiti cristisque ac vertice flamma 
funditur, et vastos umbo vomit aereus ignis; 


quod quam importune sit positum hinc apparet, quod necdum pugnabat Aeneas sed tantum in 
navi veniens apparebat. [36] Alio loco: 

cui triplici crinita iuba galea alta Chimaeram 
sustinet Aetnaeos afflantem faucibus ignis. 


Quid quod Aeneas recens allatis armis a Vulcano et in terra positis miratur 
terribilem cristis galeam flammasque vomentem? 

[37] Vultis aliam fruendi aviditatem videre? Loci cuius supra meminimus fulgore correptus— 

r\ Kai Knavsqaiv en’ ocppnar venas Kpovicov, 
dp[3p6aiai 5’ apa xdfrai S7ieppcjbaavTO avaxiog 
Kpaxog cui' dOavaxoro* psyav 5’ eXe\iZ,ev "O/mpTiov— 


[38] sero voluit loquenti Iovi adsignare parem reverentiam. Nam cum et in primo volumine et in 
quarto et in nono loquatur quaedam Iuppiter sine tumultu,denique post Iunonis et Veneris 
iurgium, 

infit (eo dicente deum domus alta silescit 

et tremefacta solo tellus, silet arduus aether, 

tum Zephyri posuere, premit placida aequora pontus). 


Tamquam non idem sit qui locutus sit paulo ante sine ullo mundi totius obsequio. [39] Similis 
importunitas est in eiusdem Iovis lance quam ex illo loco sumpsit— 




Kai xoxs 5f] xpuacia Tiaxip sxixqvs lako.vm — 

nam cum iam de Turno praedixisset luno, 

nunc iuvenem imparibus videre video concurrere fatis, 
Parcarumque dies et lux inimica propinquat, 


manifestumque esset Turnum utique periturum, sero tamen 

Iuppiter ipse duas aequato examine lances 
sustinet et fata imponit diversa duorum. 


[40] Sed haec et talia ignoscenda Vergilio, qui studii circa Homerum nimietate excedit modum. 
Et re vera non poterat non in aliquibus minor videri, qui per omnem poesin suam hoc uno est 
praecipue usus archetypo. Acriter enim in Homerum oculos intendit ut aemularetur eius non 
modo magnitudinem sed et simplicitatem et praesentiam orationis et tacitam maiestatem. [41] 
Hinc diversarum inter heroas suos personarum varia magnificatio, hic deorum interpositio, hic 
auctoritas fabulosorum, hinc adfectuum naturalis expressio, hinc monumentorum persecutio, 
hinc parabolarum exaggeratio, hinc torrentis orationis sonitus, hinc rerum singularum cum 
splendore fastigium. 

[1] Adeo autem Vergilio Homeri dulcis imitatio est ut et in versibus vitia quae a nonnullis 
imperite reprehenduntur imitatus sit, eos dico quos Graeci vocant a.KccpaAoug, Aayapoug, 
U7ispKaxaA,r| kxikou<;, quos hic quoque heroicum stilum approbans non refugit; [2] ut sunt apud 
ipsum dKscpa^oi: 

arietat in portas ... 
abietibus textum caecis iter ... 


et similia; [3] taxyapoi autem, qui in medio versu breves syllabas pro longis habent, 
et duros obice postes ... 

concilium ipse pater et magna incepta Latinus ... 

[4]'YTrcpKaxa.AT] kxikoI syllaba longiores sunt: 
quin protinus omnia 


<et:> 



Vulcano decoquit umorem 


et 

spumas miscent argenti vivaque sulphura 
et: 

arbutus horrida. 

[5] Sunt apud Homerum versus vulsis ac rasis similes et nihil differentes ab usu loquendi. Hos 
quoque tamquam heroice incomptos adamavit: 

ittttoi)^ 5s qavOaq sicaxov Kai 7isvxf|Kovxa 
naaaq GqXsiag 

omnia vincit Amor: et nos cedamus Amori. 

Nudus in ignota, Palinure, iacebis harena. 


[6] Sunt amoenae repetitiones quas non fugit: 

a xs 7iap0svo(; qtGsog xs, 

7tap0svo<; qtGsoi; x’ oapi^sxov aAXfjAmiv. 

Pan etiam Arcadia mecum si iudice certet, 
Pan etiam Arcadia dicet se iudice victum. 


[7] Homerica quoque epitheta quantum sit admiratus imitando confessus est: 

poipqysvsg 6^Pio5aipov 

Xa^Kso 0 copf|K 0 v axap aoTudsg opcpaXosaaai 

0a>pr|Kcov xs vsoapqKxwv 

Knavoxaixa iloasuidcov 

Aiog vscps^qyspsxao 

obpsa xs aiaosvxa OaXaooa xs fixpsaoa 

Khapoi Knavoxposg 


et mille talium vocabulorum, quibus velut sideribus micat divini carminis variata maiestas. [8] 
Ad haec a vestro respondetur, 

malesuada fames, 
auricomi rami 
centumgeminus Briareus 



adde et "fumiferam noctem" et quicquid in singulis paene versibus diligens lector agnoscit. 


[9] Saepe Homerus inter narrandum velut ad aliquem dirigit orationem: 
sv0 ouk av Ppicovxa iSoig Ayapspvova 8Tov 

<et> 

(paiqg ksv C&koxov xrva sppsvai acppova x’ aiixcog. 

[10] Nec hoc Vergilius omisit: 
migrantes cernas totaque ex urbe ruentes, 
et: 

totumque instructo Marte videres 
fervere Leucaten 


et 

pelago credas innare revulsas 
Cycladas 


et 

studio incassum videas gestire lavandi. 

[11] Item divinus ille vates res vel paulo vel multo ante transactas opportune ad narrationis suae 
seriem revocat ut et historicum stilum vitet, non per ordinem digerendo quae gesta sunt, nec 
tamen praeteritorum nobis notitiam subtrahat. [12] Theben Asiae civitatem aliasque plurimas 
Achilles antequam irasceretur everterat, sed Homeri opus ab Achillis ira sumpsit exordium. Ne 
igitur ignoraremus quae prius gesta sunt, fit eorum tempestiva narratio: 

cpXopsO’ sg 0qPqv, ispqv 7io?av 'Hsxicovog, 
xqv 5s 5iS7ipd0op8v xs Kai rjyopsv sv0a58 navia, 


et alibi: 

ScbSsKa psv auv vquci TtoAcig alanac,' av0pcb7icov, 
net^oc, 5’ svSsKa (pqpi Kaxa Tpoiqv spipaAov. 



[13] Item ne ignoraremus quo duce classis Graecorum ignotum sibi Troiae litus invenerit, cum 
de Calchante quaereretur, ait: 

Kai vqsoo’ qyqaax’ Ayaidn' ”I/aov sicco 

qv 5ia paviocbvqv, rqv oi 7iops Ooipot; Atioaacov, 


et ipse Calchas narrat omen quod Graecis navigantibus de serpente passerum populatore 
contigerit, ex quo denuntiatum est exercitum annos decem in hostico futurum. [14] Alio loco 
senex, id est referendis fabulis amica et loquax aetas, res refert vetustas: 

q6q yap nor’ syd> Kai apsiomv qs 7tsp nplv 
dvSpaaiv cbpiAqoa 


et reliqua; et alibi: 

ai'0‘ qPcooipi, piq 6s poi sp7is5o(; siq 

et sequentia. [15] Vergilius omne hoc genus pulcherrime aemulatus est: 

nam memini Hesionae visentem regna sororis 
Laomedontiaden Priamum, 


et 

atque equidem memini Teucrum Sidona venire, 
et 

qualis eram cum primam aciem Praeneste sub ipsa 
stravi, 


et de furto vel poena Caci tota narratio. [16] Nec vetustissima tacuit, quin et ipsa notitiae nostrae 
auctoris sui imitator ingereret: 

namque ferunt luctu Cycnum Phaethontis amati ... 

et similia. 

[1] Vbi vero enumerantur auxilia, quem Graeci catalogum vocant, eundem auctorem suum 
conatus imitari in nonnullis paululum a gravitate Homerica deviavit. [2] Primum quod Homerus 



praetermissis Athenis ac Lacedaemone vel ipsis Mycenis, unde erat rector exercitus, Boeotiam in 
catalogi sui capite locavit, non ob loci aliquam dignitatem, sed notissimum promuntorium ad 
exordium sibi enumerationis elegit, [3] unde progrediens modo mediterranea, modo maritima 
iuncta describit, inde rursus ad utrumque situm cohaerentium locorum disciplina describentis 
velut iter agentis accedit, nec ullo saltu cohaerentiam regionum in libro suo hiare permittit, sed 
hoc viandi more procedens, redit unde digressus est; et ita finitur quicquid enumeratio eius 
amplectitur. [4] Contra Vergilius nullum in commemorandis regionibus ordinem servat sed 
locorum seriem saltibus lacerat. Adducit primum Clusio et Cosis Massicum; Abas hunc sequitur 
manu Populoniae Ilvaeque comitatus; post hos Asilan miserunt Pisae, quae in quam longinqua 
sint Etruriae parte notius est quam ut adnotandum sit. Inde mox redit Caere et Pyrgos et 
Graviscas, loca urbi proxima, quibus ducem Asturem dedit. Hinc rapit illum Cinirus ad 
Liguriam, Ocnus Mantuam. [5] Sed nec in catalogo auxiliorum Tumi, si velis situm locorum 
mente percurrere, invenies illum continentiam regionum secutum. 

[6] Deinde Homerus omnes quos in catalogo enumerat etiam pugnantes vel prospera vel sinistra 
sorte commemorat et, cum vult dicere occisos quos catalogo non inseruit, non hominis sed 
multitudinis nomen inducit et quotiens multam necem significare vult, "messem" hominum 
factam dicit, nulli certum nomen facile extra catalogum vel addens in acie vel detrahens. [7] Sed 
Maro vester anxietatem huius observationis omisit. Nam et in catalogo nominatos praeterit in 
bello et alios nominat ante non dictos. Sub Massico duce "mille manus iuvenum" venisse dixit, 

qui moenia Clusi 
quique Cosas liquere, 


deinde Tumus navi fugit, 

qua rex Clusinis advectus Osinius oris. 

quem Osinium numquam antea nominavit et nunc ineptum est regem sub Massico militare. [8] 
Praeterea nec Massicus nec Osinius in bello penitus apparent, sed et illi quos dicit "fortemque 
Gyam fortemque Serestum", "pulcher" quoque "Aquiculus ... et Mavortius Haemon" et 
"fortissimus Vmbro" et Virbius "Hippolyti proles pulcherrima bello" nullum locum inter 
pugnantium agmina vel gloriosa vel turpi commemoratione meruerunt. [9] Astur itemque 
Cupavo et Cinirus, insignes Cycni Phaethontisque fabulis, nullam pugnae operam praestant, cum 
Halaesus et Sacrator ignotissimi pugnent et Atinas ante non dictus. 

[10] Deinde in his quos nominat fit saepe apud ipsum incauta confusio. In nono 

Corynaeum sternit Asilas, 

deinde in duodecimo Ebusum Corynaeus interficit: 

obvius ambustum torrem Corynaeus ab ara 
corripit et venienti Ebuso plagamque ferenti 
occupat os. 



[11] Sic et Numam, quem Nisus occidit, postea Aeneas 


persequitur fortemque Numam. 

Camerten in decimo Aeneas sternit, at in duodecimo Iutuma 
formam adsimulata Camertae ... 

[12] Chlorea in undecimo occidit Camilla, in duodecimo Turnus. Palinurus Iasides et Iapyx 
Iasides quaero an fratres sint. Hyrtacides est Hippocoon, et Nisus, 

Hyrtacides ccomitem Aeneae quem miserat Ida>, 

[13] Sed potuerunt duo unum nomen habuisse. Vbi est illa in his casibus Homeri cautio? Apud 
quem cum duo Aiaces sint, modo dicit TsXapcoviog Aiag, modo OiAfjog xayug Aia q, item alibi 
iaov 0up6v t/ovzcq opcovupoi, nec desinit quos iungit nomine insignibus separare, ne cogatur 
lector suspiciones de varietate appellationis agitare. 

[14] Deinde in catalogo suo curavit Vergilius vitare fastidium, quod Homerus alia ratione non 
cavit eadem figura saepe repetita: 

oi 5’ Ac7ikq66v’ svaiov 

o'i 6’ Eiifloiav t/ov 

oi 5’ Apyoq x’ sixov TipnvGa xs 

oi 5’ sixov Koikqv AaKsdaipova Kqxcbsaaav. 


[15] Hic autem variat velut dedecus aut crimen vitans repetitionem: 

primus init bellum Tyrrhenis asper ab oris 

filius huic iuxta Lausus 

post hos insignem fama per gramina currum 

tum gemini fratres 

nec Praenestinae fundator 

at Messapus, equum domitor 

ecce Sabinorum prisco de sanguine 

hic Agamemnonius 

et te montosae 

quin et Marruvia venit de gente sacerdos 
ibat et Hippolyti proles. 


[16] Has copias fortasse putat aliquis divinae illi simplicitati praeferendas, sed nescioquomodo 
Homerum repetitio illa unice decet, et est genio antiqui poetae digna enumerationique 
conveniens quod in loco mera nomina relaturus non incurvavit se neque minute torsit deducendo 
stilum per singulorum varietates, sed stat in consuetudine percensentium tamquam per aciem 




dispositos enumerans, quod non aliis quam numerorum fit vocabulis. [17] Et tamen egregie, ubi 
oportet, de nominibus ducum variat: 

aimrp (I> 0 )K'f|(ov Exsdiog Kai 'Emaxpocpog qpxov 
AoKpdiv 6’ qyspovsosv 'OiApog xaxn<; Aiae; 

Nipsix; an EnpqGsv aysv ipsrg vrjac; stoag. 


[18] Illam vero enumerationis congestionem apud Homerum Maro admiratus ita expressit ut 
paene eum dixerim elegantius transtulisse: 

o'i Kvcoaov t’ sixov ropxuvd xs xsixiosaaav, 

Aukxov MiAx|xov xs Kai apyivosvxa AuKaaxov 
Oaiaxov xs 


et similia. [19] Ad quod exemplum illa Vergiliana sunt: 

agmina densentur campis Argivaque pubes 
Auruncaeque manus, Rutuli veteresque Sicani; 
stant Gauranae acies et picti scuta Labici, 
qui saltus, Tiberine, tuos sacrumque Numici 
litus arant Rutulosque exercent vomere colles 
Circaeumque iugum, quis Iuppiter Anxuris arvis 
praesidet 


et cetera. 

[1] Vterque in catalogo suo post difficilium rerum vel nominum narrationem infert fabulam cum 
versibus amoenioribus, ut lectoris animus recreetur. [2] Homerus inter enumeranda regionum et 
urbium nomina facit locum fabulis quae horrorem satietatis excludant: 

Kai ilxfAf-ov Kai "EAog Kai Ad>piov,»sv9a8s Monaai 
avxopsvai ©apnpiv xov ©pqtKa 7tanaav aoi5q<; 

Oixa/dq0ev iovxa 7iap’ Enpnxon OixaAxfjog — 
axsnxo yap snxdpsvo*; viKqaspsv, si 7isp av anxai 
Monaai asiSoisv Konpai Aiog aiyioxoio*— 
di 6s xoEcoaa.pevai Tiqpov Gsaav, anxap aoiSqv 
0sa7isaiqv acpsXovxo Kai sicAsXaGov KiGapiaxnv, 


[3] et alibi: 



xd>v |isv TXr|7i;6^spo<; SoopuAmxoi; qyspovsosv, 
ov xsksv Aoxuo%8ia fHr] 'Hpai<Ar|sir|, 
xf]v aysx’ ££, 'Ecpupqg jioxapou ano lcAAf]c\noq 
7ispaa<; aaxsa 7io?Aa dioxpscpecov ai^r|d>v. 
TEpTroAspog 5’ 87i8i ouv xpacp' svi psyapcp simpicxco, 
abxtea Tiaxpog soio (piAov pqxpcoa Kaxsicca, 


et reliqua quibus protraxit iucunditatem. [4] Vergilius in hoc secutus auctorem in priore catalogo 
modo de Aventino, modo de Hippolyto fabulatur, in secundo Cycnus ei fabula est. Et sic 
amoenitas intertexta fastidio narrationum medetur. [5] In omnibus vero Georgicorum libris hoc 
idem summa cum elegantia fecit. Nam post praecepta, quae natura res dura est, ut legentis 
animum vel auditum novaret, singulos libros acciti extrinsecus argumenti interpositione 
conclusit, primum de signis tempestatum, de laudatione rusticae vitae secundum, et tertius 
desinit in pestilentiam pecorum, quarti finis est de Orpheo et Aristaeo non otiosa narratio. Ita in 
omni opere Maronis Homerica lucet imitatio. 

[6] Homerus omnem poesin suam ita sententiis farsit ut singula eius cwiocpGsypaxa vice 
proverbiorum in omnium ore fungantur: 

aXX’ oii jrcog apa 7iavxa 0soi 5oaav avGprimoimv. 

Xpq csivov 7tapeovxa (piAciv, cBcAovxa 5s 7i8p7i8iv. 

Msxpov 5’ 87ii 7tacnv apicxov. 

Oi nXsovsq Kaiaoug. 

AsAai xoi 8siM>v ye xai syyuai syynaaaOai. 

Acppwv 0’ oq k' s0iAr| Tipoq Kpsiaaovai; avxupspi^siv. 


[7] Et alia innumerabilia, quae sententialiter proferuntur. Nec haec apud Vergilium frustra 
desideraveris: 

non omnia possumus omnes 
omnia vincit Amor 
labor omnia vincit 
improbus 

usque adeone mori miserum est? 

Stat sua cuique dies 

dolus an virtus, quis in hoste requirit? 

Et quid quaeque ferat regio et quid quaeque recuset 
auri sacra fames. 


[8] Et, ne obtundam nota referendo, mille sententiarum talium aut in ore sunt singulorum aut 
obviae intentioni legentis occurrunt. 



In nonnullis ab Homerica secta haud scio casune an sponte desciscit. Fortunam Homerus nescire 
maluit et soli decreto, quam polpav vocat, omnia regenda committit, adeo ut hoc vocabulum 
r6%r| in nulla parte Homerici voluminis nominetur. Contra Vergilius non solum novit et meminit, 
sed omnipotentiam quoque eidem tribuit, quam et philosophi qui eam nominant nihil sua vi 
posse, sed decreti sive providentiae ministram esse voluerunt. [9] Et in fabulis seu in historiis 
nonnumquam idem facit. Aegaeon apud Homerum auxilio est Iovi, hunc contra Iovem armant 
versus Maronis. Eumedes Dolonis proles bello praeclara animo manibusque parentem refert, 
cum apud Homerum Dolon inbellis sit. [10] Nullam commemorationem de iudicio Paridis 
Homerus admittit. Idem vates Ganymedem non ut Iunonis paelicem a Iove raptum, sed Iovialium 
poculorum ministrum in caelum a dis ascitum refert velut 9so7tps7tdx; [decorum]. [11] Vergilius 
tantam deam, quod cuivis de honestis feminae deforme est, velut specie victam Paride iudicante 
doluisse, et propter Catamiti paelicatum totam gentem eius vexasse commemorat. 

[12] Interdum sic auctorem suum dissimulanter imitatur, ut loci inde descripti solam 
dispositionem mutet et faciat velut aliud videri. [13] Homerus ingenti spiritu ex perturbatione 
terrae ipsum Ditem patrem territum prosilire et exclamare quodammodo facit: 

s55siasv 5’ rmsvspOsv dvac, svsprov AiPtovcug, 

Sciaag 5’ sk Bpovou d/ao Kai !a%c, pf| oi svspOsv 
yaiav avappf|^sis noasiSacov svoaixOcov, 
oucia 5s GvqxoTai Kai aGavaxoiai cpavsiq 
apspSa^s’ sbpcbsvxa, xa is cxoysonai 0soi 7isp' 


[14] Hoc Maro non narrationis sed parabolae loco posuit, ut aliud esse videretur: 

non secus ac si qua penitus vi terra dehiscens 
infernas reseret sedes et regna recludat 
pallida, dis invisa, superque inmane barathrum 
cernatur, trepident immisso lumine Manes. 


Hoc quoque dissimulando subripuit; nam cum ille dixisset deos sine labore vivere, 9soi psla 
uoovxcg, hoc idem dixit occultissime: 

di Iovis in tectis casum miserantur inanem 
amborum et tantos mortalibus esse labores, 


quibus ipsi scilicet carent. 

[1] Quid Vergilio contulerit Homerus hinc maxime liquet quod, ubi rerum necessitas exegit a 
Marone dispositionem inchoandi belli, quam non habuit Homerus —quippe qui Achillis iram 
exordium sibi fecerit, quae decimo demum belli anno contigit— laboravit ad rei novae partum: 



cervum fortuito saucium fecit causam tumultus. [2] Sed ubi vidit hoc leve nimisque puerile, 
dolorem auxit agrestium, ut impetus eorum sufficeret ad bellum. Sed nec servos Latini, et 
maxime stabulo regio curantes atque ideo quid foederis cum Troianis Latinus icerit ex muneribus 
equorum et currus iugalis non ignorantes, bellum generis domini oportebat inferre. [3] Quid 
igitur? Deorum maxima deducitur e caelo, et maxima Furiarum de Tartaris adsciscitur, 
sparguntur angues velut in scaena parturientes furorem, regina non solum de penetralibus 
reverentiae matronalis educitur, sed et per urbem mediam cogitur facere discursus; nec hoc 
contenta silvas petit accitis reliquis matribus in societatem furoris, bacchatur chorus quondam 
pudicus et orgia insana celebrantur. [4] Quid plura? Maluissem Maronem et in hac parte apud 
auctorem suum vel apud quemlibet Graecorum alium quod sequeretur habuisse. "Alium" non 
frustra dixi, quia non de unius racemis vindemiam sibi fecit, sed bene in rem suam vertit 
quidquid ubicumque invenit imitandum; adeo ut de Argonauticorum quarto, quorum scriptor est 
Apollonius, librum Aeneidos suae quartum totum paene formaverit, ad Didonem vel Aenean 
amatoriam incontinentiam Medeae circa Iasonem transferendo. [5] Quod ita elegantius auctore 
digessit, ut fabula lascivientis Didonis, quam falsam novit universitas, per tot tamen saecula 
speciem veritatis obtineat et ita pro vero per ora omnium volitet, ut pictores fictoresque et qui 
figmentis liciorum contextas imitantur effigies, hac materia vel maxime in effigiandis simulacris 
tamquam unico argumento decoris utantur, nec minus histrionum perpetuis et gestibus et 
cantibus celebretur. [6] Tantum valuit pulchritudo narrandi ut omnes Phoenissae castitatis 
conscii, nec ignari manum sibi iniecisse reginam, ne pateretur damnum pudoris, coniveant tamen 
fabulae, et intra conscientiam veri fidem prementes malint pro vero celebrari quod pectoribus 
humanis dulcedo fingentis infudit. 

[7] Videamus utrum attigerit et Pindarum, quem Flaccus imitationi inaccessum fatetur. Et 
"minuta" quidem "atque rorantia" quae inde subtraxit relinquo, unum vero locum quem temptavit 
ex integro paene transcribere volo communicare vobiscum, quia dignus est ut eum velimus altius 
intueri. [8] Cum Pindari carmen quod de natura atque flagrantia montis Aetnae compositum est 
aemulari vellet, eiusmodi sententias et verba molitus est ut Pindaro quoque ipso, qui nimis opima 
et pingui facundia existimatus est, insolentior hoc quidem in loco tumidiorque sit. Atque uti 
vosmet ipsos eius quod dico arbitros faciam, carmen Pindari quod est super monte Aetna, 
quantulum mihi est memoriae, dicam: 

[9] Tag spsbyovxai psv cmMioo 7xopo<; dyv6xaxai 

sk pr»x® v nayai’ 7ioxapoi 5’ apspaioiv 

psv Ttpoysovxi poov kootvoo 

aiGcov’' oXk sv opcpvaiaiv 

cpoiviaaa icu?av5opsva cpXo^ s q PaGsi- 

av cpspsi 7iovxou nXa.Ku obv 7iaxdyco. 

ksivo 5’ Acpaicxoio Kpouvoug sp7isx6v 

dsivoxdxoug dva7tsp7t£i, xspag psv 

Gaopacnov 7tpom5sa0ai, 

Ganpa 5s Kai 7iaps6vxcov axoncon. 


[10] Audite nunc Vergilii versus ut inchoasse eum verius quam perfecisse dicatis: 



portus ab accessu ventorum immotus et ingens 
ipse: sed horrificis iuxta tonat Aetna ruinis, 
interdumque atram prorumpit ad aethera nubem, 
turbine fumantem piceo et candente favilla, 
attollitque globos flammarum et sidera lambit. 
Interdum scopulos avulsaque viscera montis 
erigit eructans liquefactaque saxa sub auras 
cum gemitu glomerat fundoque exaestuat imo. 


[11] In principio Pindarus veritati obsecutus dixit, quod res erat quodque illic oculis 
deprehenditur, interdiu fumare Aetnam, noctu flammigare. Vergilius autem dum in strepitu 
sonituque verborum conquirendo laborat, utrumque tempus nulla discretione facta confudit. [12] 
Atque ille Graecos quidem fontes imitatus ignis eructare et fluere amnes fumi et flammarum 
fulva et tortuosa volumina in plagas maris ferre, quasi quosdam igneos angues, luculente dixit, at 
hic vester atram nubem turbine piceo et favilla fumante poov Ka7ivon aiOcova interpretari volens 
crasse et immodice congessit, globos quoque flammarum, quod ille Kponvong dixerat, duriter 
posuit et cucopcex;. [13] Hoc vero vel inenarrabile est, quod nubem atram fumare dixit turbine 
piceo et favilla candente. Non enim fumare solent neque atra esse quae sunt candentia, nisi forte 
candenti dixit pervulgate et improprie pro ferventi, non pro relucenti: nam candens scilicet a 
candore dictum, non a calore. [14] Quod autem scopulos eructari et erigi eosdemque ipsos statim 
liquefieri et gemere atque glomerari sub auras dixit, hoc nec a Pindaro scriptum nec umquam 
fando auditum, et omnium quae monstra dicuntur monstruosissimum est. 

[15] Postremo Graiae linguae quam se libenter addixerit de crebris quae usurpat vocabulis 
aestimate: 

dius Vlixes 
spelaea ferarum, 
daedala ... tecta, 

Rhodopeiae arces, 
altaque Panchaea ... 

atque Getae atque Hebrus et Actias Orithyia 


et 

[16] Thyas ubi audito stimulat trieterica Baccho 
orgia nocturnusque vocat clamore Cithaeron, 


et 

non tibi Tyndaridis facies invisa Lacaenae, 


et 



ferte simul Faunique pedem Dryadesque puellae, 


et 

hinc atque hinc glomerantur Oreades, 
et 

pars pedibus plaudunt choreas, 
et 

[17] Milesia vellera nymphae 
carpebant hyali saturo fucata colore, 

Drymoque Xanthoque Ligeaque Phyllodoceque 


et 

Nisaee Spioque Thaliaque Cymodoceque 
et 

Alcandrumque Haliumque Noemonaque Prytaninque 
et 

Amphion Dircaeus in Actaeo Aracintho, 
et 

senior Glauci chorus Inousque Palaemon. 

[18] Versus est Parthenii quo grammatico in Graecis Vergilius usus est: 
rAauKTo Kai Nqpfp Kai 'Ivcoco Ms^iKspTp, 
hic ait: 

Glauco et Panopeae et Inoo Melicertae. 

Et 

Tritonesque citi, 
et 



immania cete. 

[19] Adeo autem et declinationibus Graecis delectatur ut "Mnesthea" dixerit pro "Mnestheum", 
sicut ipse alibi: 

nec fratre Mnestheo, 

et pro "Orpheo" dicere maluerit "Orphi" Graece declinando, ut 
Orphi Calliopea, Lino formosus Apollo, 
et 

vidimus o cives Diomede, 

ut talium nominum accusativus Graecus est in H desinens. Nam si quis eum putat Latine dixisse 
"Diomeden", sanitas metri in versu desiderabitur. [20] Denique omnia carmina sua Graece maluit 
inscribere "Bucolica" "Georgica" "Aeneis", cuius nominis figuratio a regula Latinitatis aliena est. 

[1] Sed de his hactenus, quorum plura omnibus, aliqua nonnullis Romanorum nota sunt. Ad illa 
venio quae de Graecarum litterarum penetralibus eruta nullis cognita sunt, nisi qui Graecam 
doctrinam diligenter hauserunt. Fuit enim hic poeta ut scrupulose et anxie, ita dissimulanter et 
quasi clanculo doctus, ut multa transtulerit quae unde translata sint difficile sit cognitu. [2] In 
exordio Georgicorum posuit hos versus: 

Liber et alma Ceres, vestro si munere tellus 
Chaoniam pingui glandem mutavit arista, 
poculaque inventis Acheloia miscuit uvis. 


[3] Nihil in his versibus grammaticorum cohors discipulis suis amplius tradidit nisi illud opera 
Cereris effectum, ut homines ab antiquo victu desisterent et frumento pro glandibus uterentur; 
Liberum vero vitis repertorem praestitisse humano potui vinum cui aqua admisceretur. Cur 
autem Acheloum amnem potissimum Vergilius cum aquam vellet intellegi nominarit, nemo vel 
quaerit vel omnino subesse aliquid eruditius suspicatur. [4] Nos id altius scrutati animadvertimus 
doctum poetam antiquissimorum Graecorum more (sicut docebit auctoritas) elocutum, apud quos 
proprie in aquae significationem ponebatur Achelous. Neque id frustra. Nam causa quoque eius 
rei cum cura relata est. Sed priusquam causam propono, illud antiquo poeta teste monstrabo, 
hunc morem loquendi pervagatum fuisse, ut Acheloum pro quavis aqua dicerent. [5] 

Aristophanes vetus comicus in comoedia Cocalo sic ait: 

rjpoov aypiov 

Papog — fj7isiysv yap xoi p' oivog — 
oh psi^ag Ttoip AyfAcoq). 



Gravabar, inquit, vino cui aqua non fuisset admixta, id est mero. [6] Cur autem sic loqui soliti 
sunt Ephorus notissimus scriptor Historiarum libro secundo ostendit his verbis: 

xoi; psv oi>v aXXoiq 7ioxapoic; oi 7iA|ai6xcopoi povoi 0i3ouoiv, xov 8e AxeX&ov povov navmq avOpcbnovq CTupPePr|K£v 
xipav, oi> xoi; koivoic; ovopaaiv avii xcov iSlcov <ovopa(p)vxac; xov»; ciXXovq jioxapovx;, aXXa> xoo AxsVpov) xpv i5(av 
£7icovu|i(av £7ii io koivov psxacpspovxac;. [7] To psv yap v35cop oAcog, orcsp saxiv koivov ovopa, ooto xrjq iSlag ekeivoo 
7tpoor|yop(a<; Axe^coov KaXovjpsv, xcov 8e ixXXcov ovopaxcov xa Kowa ttoAMkk; avii xcov iSlcov ovopa^opsv xoix; psv 
AOpvaknx; ’'EXXr|va<;, xoi); 5e AaKsSaipovfooc; ItsXoTiovvrioiooc; COTOKaXoovxEc;. Tooxoo 5e xoo dmopiipaxoc; oo5ev 
EXopsv aixicoxaxov eoteiv rj xouc; ek Aco5rovr|; xppapooc;* [8] axsSdv yap ev ixnaaiv aoxoic; Jipoaxaxxsiv 6 0eoc; eico0ev 
AxeAoco 0i)£iv, cooxs 710 XX 01 voptipwxEc; ov> xov rcoxapov xov 5ia xrj; AKapvavia; psovxa, aXXa xo aovolov t35cop 
AxsVoov vmo xoo xppapoo KaXsiaOai, pipoovxai xa; xoo 0eoo 7ipoor|yop(ac;. Sripsiov 8e oxi 7ipo<; xo 0eTov 
avacpspovxsc; ooxco Xeyeiv £i<60ap£v paAaxa yap xo o5cop AxeVoov 7ipocayop£oop£v ev xov; opxoi; Kai ev xai; 
soxaic; kou ev xai; 0oa(ai<;, ansp Jiavxa Jispi xov»; 0eooc;. 

[9] Potestne lucidius ostendi Acheloum a Graecis veteribus pro quacumque aqua dici solitum? 
Vnde doctissime Vergilius ait vinum Acheloo Liberum patrem miscuisse. Ad quam rem etsi satis 
testium est, cum Aristophanis comici et Ephori historici verba prodiderimus, tamen ultra 
progrediemur. Didymus enim grammaticorum omnium facile eruditissimus, posita causa quam 
superius Ephorus dixit, alteram quoque adiecit his verbis: 

[10] apsivov 5 e ekeivo Xeyeiv oxi 5ia xo 7iavxcov xcov noxapcov 7ipsoPv)xaxov sivai AxsVpov xippv oOTOvspovxac; 
aoxcp xov»; av0pdOTOoc; navxa anX&q xa vapaxa xa> ekeivoo ovopaxi npooayopEOEiv. 'O yoov AypoAao; 5ia xrj; 
7ipcoxr|<; ioxopta; SeSiVcokev oxi AxeVooc; navxcov xcov noxapcov npEaPoxaxoc;. "Ecpp yap* 'OKsavo; 5 e yapsi Tp0v>v 
saoxoo d5£lcpr|v, xcov 5s ylvovxai xpioxAioi noxapol, AxsVooc; 5 e aoxcov 7ip£c>Poxaxoc; Kai xsxippxai paAaxa. 

[11] Licet abunde ista sufficiant ad probationem moris antiqui, quo ita loquendi usus fuit ut 

Achelous commune omnis aquae nomen haberetur, tamen his quoque etiam Euripidis nobilissimi 
tragoediarum scriptoris addetur auctoritas, quam idem Didymus grammaticus in his libris quos 
xpaycpSonpsvqg scripsit posuit his verbis: 

[12] AxsVoov 7iav v35cop EopuuSri; cppoiv ev 'Y \pt7xi3 Ar|. Asycov yap 7ispi o5axo; ovxo; ccpoSpa noppco xrj; 
AKapvavta;, ev f| soxiv 6 noxapoc; AxeVooc;, cppoiv: 

5e1^co psv Apysloioiv AxeVooo poov. 

[13] Sunt in libro septimo illi versus quibus Hernici populi et eorum nobilissima, ut tunc erat, 
civitas Anagnia enumerantur: 

quos dives Anagnia pascit, 
quos Amasene pater: non illis omnibus arma 
nec clipei currusve sonant, pars maxima glandis 
liventis plumbi spargit, pars spicula gestat 
bina manu fulvosque lupi de pelle galeros 
tegmen habent capiti, vestigia nuda sinistri 
instituere pedis, crudus tegit altera pero. 


[14] Hunc morem in Italia fuisse ut uno pede calceato, altero nudo iretur ad bellum, nusquam 
adhuc quod sciam repperi; sed eam Graecorum nonnullis consuetudinem fuisse locupleti auctore 



iam palam faciam. [15] In qua quidem re mirari est poetae huius occultissimam diligentiam, qui 
cum legisset Hernicos, quorum est Anagnia, a Pelasgis oriundos appellatosque ita a quodam 
Pelasgo duce suo, qui Hernicus nominabatur, morem quem de Aetolia legerat Hernicis 
adsignavit, qui sunt vetus colonia Pelasgorum. [16] Et Hernicum quidem hominem Pelasgum 
ducem Hernicis fuisse Iulius Hyginus in libro secundo urbium non paucis verbis probat. Morem 
vero Aetolis fuisse uno tantum modo pede calceato in bellum ire ostendit clarissimus scriptor 
Euripides tragicus, in cuius tragoedia quae Meleager inscribitur nuntius inducitur describens quo 
quisque habitu fuerit ex ducibus qui ad aprum capiendum convenerant. In eo hi versus sunt: 

[17] TcAapcov 6 s %pucouv aisxov TtcAxq; S 7 ti, 

7tp6(3^r|pa 9qpo;, (3oxpoai 5’ saxsv|/sv xapa, 

Za.Aapiva Koapwv 7iaxpi5a xqv snap7isXov. 

Kimpibo; 6s piar|p', Apica; Axa.Aa.vxq, Kuva; 

Kai xo;' sxonaa, 7isA,sksco; 6s Siaxopov 
ysvuv snaXX’ AyicaTo;» oi 5s ©saxion 
7iaT8s; xo ao.iov Tyvo; avapfkAoi 710661 ;, 
xo 6 ’ sv 7 xs 5 iAoi<g, c»; s^acppi^ov yovn 
cyoisv, 6 ; 6 q 7 iaaiv AixtoAoi; vopo;. 


[18] Animadvertitis diligentissime verba Euripidis a Marone servata? Ait enim ille, xo Aa.iov 
Tyvo; cAa.pfluAoi 71066 ;, et eundem pedem nudum Vergilius quoque dixit: "vestigia nuda sinistri 
instituere pedis." [19] In qua quidem re quo vobis studium nostrorum magis comprobetur, non 
reticebimus rem paucissimis notam, reprehensum Euripidem ab Aristotele, qui ignorantiam istud 
Euripidis fuisse contendit, Aetolos enim non laevum pedem nudum habere sed dextrum. Quod ne 
adfirmem potius quam probem, ipsa Aristotelis verba ponam ex libro quem de poetis secundum 
scripsit, in quo de Euripide loquens sic ait: 

[ 20 ] toi); 5e ©Ecxriou Kopou; xov psv apicispov 7io5a tpr|aiv Ebpuri8r|c; eXGeiv exovmq avvnodexov Xeyei yobv on 

io Xaidv i%vo<; f|aav avapPoAn 710661;, 
io 5’ sv 7ie5Aok;, cb; sAacppl^ov yovu 


e/oiev, cb; 8f] 7tav xobvavifov e0o<; toT; AiicoAnc;- xov psv yap apioispov wiobEbEviai, xov 5e 5e^i6v avu7io5£Toi)Giv. 
Aei yap oipai xov riyobpEvov e/eiv E^acppov, aXX’ ob xov EppEvovia. 

[21] Cum haec ita sint, videtis tamen Vergilium Euripide auctore quam Aristotele uti maluisse, 
nam ut haec ignoraverit vir tam anxie doctus minime crediderim. Iure autem praetulit Euripiden: 
est enim ingens ei cum Graecarum tragoediarum scriptoribus familiaritas, quod vel ex 
praecedentibus licet vel ex his quae mox dicentur opinari. 

[1] In libro quarto in describenda Elissae morte ait quod ei crinis abscisus esset his versibus: 



nondum illi flavum Proserpina vertice crinem 
abstulerat Stygioque caput damnaverat Orco. 


Deinde Iris a Iunone missa abscidit ei crinem et ad Orcum refert. [2] Hanc Vergilius non de 
nihilo fabulam fingit, sicut vir alias doctissimus Cornutus existimat, qui adnotationem eiusmodi 
adposuit his versibus: "unde haec historia ut crinis auferendus sit morientibus, ignoratur: sed 
adsuevit poetico more aliqua fingere ut de aureo ramo." [3] Haec Cornutus. Sed me pudet quod 
tantus vir, Graecarum etiam doctissimus litterarum, ignoravit Euripidis nobilissimam fabulam 
Alcestim. [4] In hac enim fabula in scaenam Orcus inducitur gladium gestans quo crinem 
abscidat Alcestidis et sic loquitur: 

q 5’ onv yuvf) Kdisioiv sig Ai5on Popoug. 

Ersixco 8’ sn abxqv, cbq Kaiap^copat ^tcpst* 
ispog yap obxog xcp Kaxa %0 ovoc; 0scp 
oxd) xo5’ cyx°s Kpaxog ayviaq xpixa. 


[5] Proditum est, ut opinor, quem secutus Vergilius fabulam abscidendi crinis induxerit. Ayvioai 
autem Graeci dicunt dis consecrare, unde poeta vester ait ex Iridis persona, 

hunc ego Diti 

sacrum iussa fero teque isto corpore solvo. 


[6] Nunc quia pleraque omnia quae supra dixi instructa auctoritate tragicorum probavi, id quoque 
quod a Sophocle tractum est adnotabo. [7] In libro enim quarto Vergilius Elissam facit, postquam 
ab Aenea relinquitur, velut ad sacricolarum sagarumque carmina et devotiones confugientem et 
inter cetera ait sedandi amoris gratia herbas quaesitas quae aeneis falcibus secarentur. [8] Haec 
res nonne quaestione digna est, unde Vergilio aeneae falces in mentem venerint? Ponam itaque 
Vergilianos versus mox et inde Sophoclis quos Maro aemulatus est: 

[9] falcibus et messae ad lunam quaeruntur aenis 
pubentes herbae nigri cum lacte veneni. 


Sophoclis autem tragoedia id de quo quaerimus etiam titulo praefert: inscribitur enim 'Pieoxopoi. 
In qua Medeam describit maleficas herbas secantem, sed aversam, ne vi noxii odoris ipsa 
interficeretur, et sucum quidem herbarum in cados aeneos refundentem, ipsas autem herbas 
aeneis falcibus exsecantem. [10] Sophoclis versus hi sunt: 

q 5' e^O7UC0 xspog oppa xps7iona’ 

07iov dpytvscpq axdeovxa xopfjg 
Xa.AKxoiai icaSoig Ssxsxat... 



et paulo post: 


ai 8s KaAimxai 

Kiaiai piuov Kpimxouoiv xopag, 
a q rj8s Powa’ aAaAacopcvq 
yupvrj xa.AKcoig rjpa 8ps7iavoig. 


[11] Haec Sophocles, quo auctore sine dubio Vergilius protulit aeneas falces. Omnino autem ad 
rem divinam pleraque aenea adhiberi solita, multa indicio sunt, et in his maxime sacris quibus 
delinire aliquos aut devovere aut denique exigere morbos volebant. [12] Taceo illud Plautinum 
cum ait: 

Me<di>cum habet patagus morbus aes, 
et quod alibi Vergilius: 

Curetum sonitus crepitantiaque aera, 

[13] sed Carminii, <viri> curiosissimi et docti, verba ponam, qui in libro de Italia secundo sic ait: 
"prius itaque et Tuscos aeneo vomere uti cum conderentur urbes solitos in Tageticis eorum sacris 
invenio et in Sabinis ex aere cultros quibus sacerdotes tonderentur." [14] Post haec Carminii 
verba longum fiat si velim percensere quam multis in locis Graecorum vetustissimi aeris sonos 
tamquam rem validissimam adhibere soliti sunt. Sed praesenti operi docuisse nos sufficit falces 
aeneas Maronis exemplo Graeci auctoris inductas. 

[15] In libro nono Vergilius posuit hos versus: 

stabat in egregiis Arcentis filius armis 
pictus acu chlamydem et ferrugine clarus Hibera, 
insignis facie, genitor quem miserat Arcens 
eductum matris luco Symaethia circum 
flumina, pinguis ubi et placabilis ara Palici. 


[16] Quis hic Palicus deus vel potius qui di Palici —nam duo sunt— apud nullum penitus 
auctorem Latinum quod sciam repperi, sed de Graecorum penitissimis litteris hanc historiam 
eruit Maro. [17] Nam primum ut Symaethus fluvius, cuius in his versibus meminit, in Sicilia est, 
ita et di Palici in Sicilia coluntur, quos primus omnium Aeschylus tragicus, vir utique Siculus, in 
litteras dedit, interpretationem quoque nominis eorum, quam Graeci cxupoAoyiav vocant, 
expressit versibus suis. Sed priusquam versus Aeschyli ponam, paucis explananda est historia 
Palicorum. 

[18] In Sicilia Symaethus fluvius est. Iuxta hunc nympha Thalia compressu Iovis gravida metu 
Iunonis optavit ut sibi terra dehisceret. Factum est. Sed ubi venit tempus maturitatis infantum 
quos alvo illa gestaverat, reclusa terra est, et duo infantes de alvo Thaliae progressi emerserunt 



appellatique sunt Palici curo xou TtdAiv ucsoGai, quoniam prius in terram mersi denuo inde reversi 
sunt. [19] Nec longe inde lacus breves sunt sed in immensum profundi, aquarum scaturrigine 
semper ebullientes, quos incolae crateras vocant et nomine Delios appellant fratresque eos 
Palicorum aestimant, et habentur in cultu maximo praecipueque circa exigendum iuxta eos ius 
iurandum praesens et efficax numen ostenditur. [20] Nam cum furti negati vel cuiuscemodi rei 
fides quaeritur, et ius iurandum a suspecto petitur, uterque ab omni contagione mundi ad crateras 
accedunt, accepto prius fideiussore a persona quae iuratura est de solvendo eo quod peteretur, si 
addixisset eventus. [21] Illic invocato loci numine testatum faciebat esse iurator de quo iuraret. 
Quod si fideliter faceret discedebat inlaesus, si vero subesset iuri iurando mala conscientia, mox 
in lacu amittebat vitam falsus iurator. Haec res ita religionem fratrum commendabat ut crateres 
quidem implacabiles, Palici autem placabiles vocarentur. [22] Nec sine divinatione est Palicorum 
templum. Nam cum Siciliam sterilis annus arefecisset, divino Palicorum responso admoniti 
Siculi heroi cuidam certum sacrificium celebraverunt, et revertit ubertas. Qua gratia Siculi omne 
genus frugum congesserunt in aram Palicorum, ex qua ubertate ara ipsa pinguis vocata est. 

[23] Haec est omnis historia quae de Palicis eorumque fratribus in Graecis tantum modo litteris 
invenitur, quas Maro non minus quam Latinas hausit. Sed haec quae diximus auctoritatibus 
adprobanda sunt. [24] Aeschyli tragoedia est quae inscribitur Aetna. In hac cum de Palicis 
loqueretur, sic ait: 

— Ti 5rjx’ en’ amoiq ovopa Gqoovxai Ppoioi; 

— Espvoix; noduKoix; Zciiq sqhsxai ica.Aciv. 

— r H Kai naAiKon' cuAoycog psvsi cpaxig; 

— nd?uv yap ucouo’ sk gkoxow; xo5’ sig (pdog. 


Haec Aeschylus. [25] Callias autem in septima historia de rebus Siculis ita scribit: 

i] 5e ’EpuKr| xfjq |isv reAcpou; ooov £vsvr|Kovxa axaSia 5i£axr|K£v, e7ueik©<; 8e sxopoc; soxiv 6 xo7io<; Kai <...> io 
JiaAaidv XikeAcov y£y£vr)|x,£vr| jioAv;* Acp’ r] Kai xooc; AeAAooc; KaAoo|i£vooc; sivai ao|j,p£Pr]K£v. Ooxoi 5e Kpaxrjpsi; 

5i3o siaiv oi>g aSfiAcpoix; x©v IlaAiKcov oi XiKsAicoxai vopi^ovoiv, zaq 8e avoupopaq x©v JiopxpoAuycDv 7iapaJiAr|oia<; 
Ppa^oi3oai<; sxoooiv. 

Hactenus Callias. [26] Polemon vero in libro qui inscribitur nspi xrov sv EucsXia GaupaCopcvcov 
7ioxapdiv sic ait: 

oi 5 e IlaAiKoi 7ipoaayop£o6|i£voi rcapa xoi<; £yx©pioi<; adioxOovEi; 0£oi vopi^ovxai. 'Yjiapxooaiv 5 e xooxoic; d5sA(poi 
Kpaxrjps; xanaii^Aoi. IlpooiEvai 8e ayiox£i3ovxa<; XPP ^po? axnovq ano xe Jiavxdc; ayooc; Kai ouvoociat;, exi 5e Kai 
xivfflv £5EO|idxrav. [27] «tspsxai 8e an' am&v oo|if] Papsia 0£iox> Kai xoi<; 7iAr|oiov icxa|i£von; Kapr|Papr|cn,v 
Epjioiooaa 5£ivr|v. To 5s i35©p saxi 0oAsp6v aik©v Kai xf)v xpoav opoioxaxov xodoapvTt© Aeuk©- (pspsxai 8e 
koA7ioi3|xev6v xe Kai 7iacpAd^ov, oiai sioiv ai Sivai xarv i^sovxfflv avaPoAa5r|v o5dx©v. Oaoiv 5’ sivai Kai xo Pa0o<; 
oiTiEpavxov xcbv Kpaxr|p©v xooxrav, ©cxe Kai Potic; sicTiEcovxat; r|(pavio0ai Kai i^Euyoq opiKov £Aax>vo|i£vov, exi 5e 
( popPa5a<; EvaAAo|i£va<;. [28] "OpKo<; 8e soxi xoic; XucsAicoxaic; |isyiaxo<; Ka0r|pa|i£v©v x©v jrpoKAr|0Evxwv' oi 8e 
opKfflxai ypa|i|idx£iov exovxe<; dyopsuovoiv xoic; opKoopEvoiq 7ispi ©v av xptiC©° lv xovx; opKooc;* 6 5 e opKoi3|i£vo<; 
0aAAov Kpa5aiv©v, egxe|j,|j,£voc;, a^cooxoq Kai povoxixrav, E(pa7ixo|i£vo<; xoo Kpaxrjpoc;, TJTXoPoXrjq Sisioiv xov 
opKov. [29] Kai av (xev E|i7i£5©OTi xoxx; pr|0Evxa<; opKooc;, aoivrn; raisioiv oiKa5s* 7iapaP<ixr|c; 8e y£vo|i£vo<; x©v 0 e©v 
E| iJio5©v xeAeoxcl Toi3x©v 5e yivopsvrav £yyor|xd<; vmiaxvovvxu 1 Kaxaoxriosiv xoi<; ispEooiv, EJtf|v vsapov xi y£vr|xai, 
Ka0apaiv ocpAioKavoooiv xoo xspsvoxx;. Ilspi 5 e xov xotov xooxov ©Kr|oav IlaAiKr|voi 7ioAiv £7i©vu|Jov xooxrov x©v 
5ai|iov©v riaAiKr|v. 



Haec Polemon. [30] Sed et Xenagoras in tertia historia sua de loci divinatione ita scribit: Kai oi 
Xi ice Aoi xrjcg yfjg ckpopouarp sOuaav nsSioKpaxsi xivi rjpcm, Ttpoaxa.cavxog auxoig xou sk naXucrov 
Xpqaxqpiou, Kai pexa xf]v s7iavo5ov xfjg sucpopiat; TioAAoig Scopo ig xov [kopov xcov na/aKcov 
cvcTiArioav. [31] Absoluta est, aestimo, et auctoribus idoneis adserta explanatio Vergiliani loci, 
quem litteratores vestri nec obscurum putant, contenti vel ipsi scire vel insinuare discipulis 
Palicum dei esse cuiusdam nomen. Quis sit autem deus iste vel unde sic dictus tam nesciunt 
quam scire nolunt, quia nec ubi quaerant suspicantur, quasi Graecae lectionis expertes. 

[1] Nec illos versus relinquemus intactos qui sunt in primo Georgicon: 

umida solstitia atque hiemes orate serenas, 
agricolae: hiberno laetissima pulvere farra, 
laetus ager. Nullo tantum se Mysia cultu 
iactat et ipsa suas mirantur Gargara messes. 


[2] Sensus hic cum videatur obscurior pauloque perplexius quam poetae huius mos est 
pronuntiatus, tum habet in se animadvertendam quaestionem ex Graeca antiquitate venientem, 
quae sint ista Gargara quae Vergilius esse voluit fertilitatis exemplar. [3] Gargara haec igitur sunt 
in Mysia, quae est Hellesponti provincia. Sed significatio nominis et loci duplex est. Nam et 
cacumen montis Idae et oppidum sub eodem monte hoc nomine vocantur. [4] Homerus 
significationem cacuminis ita ponit: 

”I8qv 5’ iKavsv TioAUTuSuKa, prpepa Gqpwv, 
f apyapov. 


Hic Gargarum pro excelsissimo montis loco accipi convenire et ipse sensus indicium facit, nam 
de Iove loquitur. [5] Sed et alibi eodem Homero teste manifestius exprimitur: 

&q 6 psv axpspat; suSs 7iaxf]p ava Tapydpcp aKpcp, 

et Epicharmus vetustissimus poeta in fabula quae inscribitur Troes ita posuit: 

Zsix; ava^, vaicov av' ’15av Tapyapa ayawupa. 

[6] Ex his liquido claret Gargara cacumen Idae montis appellitari. [7] Pro oppido autem Gargara 
qui dixerint enumerabo. Ephoms, notissimus historiarum scriptor, in libro quinto sic ait: psxa 5s 
xqv Aaaov saxiv xa Tapyapa TtAqoiov TroAig. Nec Ephorus solus, sed etiam Phileas vetus scriptor 
in eo libro qui inscribitur Asia ita meminit: pexa Aaaov 7xoAi(g saxiv ovopa Tapyapa» xauxqg 
sysxai 'AvxavPpog. [8] Arati etiam liber sAsyskov fertur in quo de Diotimo quodam poeta sic ait: 


aia^co Aioxipov, oq sv 7tsxpaiai KaOrpai 
f apyapctov 7iaiaiv (3rjxa Kai d/apa Asytov. 



Ex his versibus etiam civium nomen innotuit, quia Gargares vocantur. [9] Cum igitur constet 
Gargara nunc pro montis cacumine, nunc pro oppido sub eodem monte posito accipienda, 
Vergilius non de summo monte sed de oppido loquitur. Cur tamen Gargara posuerit ut locum 
frugum feracem requiramus. 

[10] Et omnem quidem illam Mysiam opimis segetibus habitam satis constat scilicet ob umorem 
soli. Vnde et Vergilius in supra dictis versibus cum dixisset "umida solstitia", intulit "nullo 
tantum se Mysia cultu iactat," ac si diceret, omnis regio quae opportunos habuerit umores 
aequiperabit fecunditates arvorum Mysiae. [11] Sed Homerus cum ait ”I6qv ... Tto/a» tuSuro., 
umidum designat subiacentem monti agrum. Nam TtoAUTuSuRa significat fontibus abundantem. 
Vnde haec Gargara tanta frugum copia erant ut qui magnum cuiusque rei numerum vellet 
exprimere pro multitudine inmensa "Gargara" nominaret. [12] Testis Alcaeus, qui in 
KcopwSoxpaycpSia sic ait: 

sxnyxavov psv aypoGsv f7iA,siaxot)<;f (psprov 
sig xqv sopxqv f ooov oiovf sikooi, 

6 pd> 8' avcoOsv yapyap' avGpamcov kukXco. 


Gargara, ut videtis, manifeste posuit pro multitudine, nec aliter Aristomenes sv MnOoig: 
svSov yap qpTv saxtv avSprov yapyapa. 

[13] Aristophanes autem comicus composito nomine ex harena et Gargaris innumerabilem, ut 
eius lepos est, numerum conatur exprimere. In fabula enim Acharneusin ait 

a 8 ’ d>8ovf|0r|v, \|/appaKomoydpyapa. 

TappaKooia autem seorsum pro multis Varro saepe in Menippeis suis posuit, sed Aristophanes 
adiecit yapyapa ad significationem numerositatis innumerae. [14] Est ergo secundum haec 
sensus horum versuum talis: cum ea sit anni temperies ut hiems serena sit, solstitium vero 
imbricum, fmctus optime proveniunt. Haec autem adeo agris necessaria sunt ut sine his nec illi 
natura fecundissimi Mysiae agri responsuri sint opinioni fertilitatis quae de his habetur. [15] 
Addit Mysiae nominatim Gargara, quod ea urbs posita in imis radicibus Idae montis defluentibus 
inde umoribus inrigetur possitque videri solstitiales imbres non magnopere desiderare. [16] Hoc 
in loco ad fidem sensui faciendam quod uliginosa sint non sola Gargara pro vicinia montis, sed et 
universae Mysiae arva, adhiberi potest testis Aeschylus: 

ico Kouks Mncnai x’ 87uppoai. 

[17] Quid de Graecis in hoc loco traxerit diximus. Addemus praeterea hoc iucunditatis gratia et 
ut liqueat Vergilium vestrum undique veterum sibi ornamenta traxisse, unde hoc dixerit, 

"hiberno laetissima pulvere farra": [18] in libro enim vetustissimorum carminum, qui ante omnia 
quae a Latinis scripta sunt compositus ferebatur, invenitur hoc rusticum vetus canticum: 



hiberno pulvere, verno luto, 
grandia farra, camille, metes. 

[1] Nomina poculorum Vergilius plerumque Graeca ponit, ut carchesia, ut cymbia, ut cantharos, 
ut scyphos. De carchesiis ita: 

"cape Maeonii carchesia Bacchi, 

Oceano libemus," ait, 


et alibi: 

hic duo rite mero libans carchesia Baccho, 
de cymbiis: 

inferimus tepido spumantia cymbia lacte, 
de cantharo: 

et gravis attrita pendebat cantharus ansa, 
de scyphis: 

et sacer implevit dextram scyphus. 

[2] Ea autem cuius figurae sint quisve eorum fecerit mentionem nemo quaerit, contenti scire 
cuiuscemodi esse pocula. Et scyphos quidem cantharosque, consueta vulgi nomina, ferendum si 
transeant; sed de carchesiis cymbiisque, quae apud Latinos haud scio an umquam reperias, apud 
Graecos autem sunt rarissima, non video cur non cogantur inquirere quid sibi nova et peregrina 
nomina velint. [3] Est autem carchesium poculum Graecia tantum modo notum. Meminit eius 
Pherecydes in libris historiarum aitque Iovem Alcmenae pretium concubitus carchesium aureum 
dono dedisse. Sed Plautus insuetum nomen reliquit aitque in fabula Amphitryone pateram datam 
cum longe utriusque poculi figura diversa sit. [4] Patera enim, ut et ipsum nomen indicio est, 
planum ac patens est, carchesium vero procerum et circa mediam partem compressum, ansatum 
mediocriter, ansis a summo ad infimum pertingentibus. [5] Asclepiades autem, vir inter Graecos 
adprime doctus ac diligens, carchesia a navali re existimat dicta. Ait enim navalis veli partem 
inferiorem 7txspvav vocari, at circa mediam ferme partem xpd%qAov dici, summam vero partem 
carchesium nominari et inde diffundi in utrumque veli latus ea quae cornua vocantur. [6] Nec 
solus Asclepiades meminit huius poculi sed et alii illustres poetae ut Sappho, quae ait, 



Kfjvoi 8’ apa ndviec, 
Kapxdma scxov, 
Ka^siPov 


Cratinus sv Aiovnoa^s^dvSpcp, 

— XxoXqv 5s 5f) xiv’ sixs; Tobxo poi (ppaaov. 

— ©bpoov, KpoKcoxov, 7 ioikAov, Kapxqaiov, 


Sophocles in fabula quae inscribitur Tupcb, 
Txpoq xf|v8’ sipi... 

xpd7is^av apcpi cixa Kai Kapxqaia. 


[7] Haec de carchesiis ignoratis Latinitati et a sola Graecia celebratis. Sed nec cymbia in nostro 
sermone reperies: est enim a Graecorum paucis relatum. Philemon, notissimus comicus, in 
Phantasmate ait: 

87U8V q 'Po5q 
KnpPiov aKpdxou, 


[8] Anaxandrides etiam comicus in fabula Aypoucoig: 

7ipo7Uvop8va Kai psax' aKpdxou Kupfha 
SKaKcoasv updq. 


Meminit eius et Demosthenes in oratione quae est in Midiam: en’ doxpd[]r|q 8s oxoupsvog s£, 
Apyoupdq xf)(g Eufkuaq, yAavibaq 5s Kai KupfUa sxwv, cov s7isA,ap|3dvovxo oi TrsvxqKoaxoAoyoi. 

[9] Cymbia autem haec, ut ipsius nominis figura indicat, diminutive a cymba dicta, quod et apud 
Graecos et apud nos ab illis trahentes navigii genus est. Ac sane animadverti ego apud Graecos 
multa poculorum genera a re navali cognominata, ut carchesia supra docui, ut haec cymbia, 
pocula procera ac navibus similia. [10] Meminit huius poculi Eratosthenes, vir longe 
doctissimus, in epistula ad Hagetorem Lacedaemonium his verbis: Kpaxrjpa yap saxqoav xoiq 
GsoTg, ouk apynpsov ob5s /aBoKo/Aqxov, d/Ad yqg Kxo/ad.5oq. Tobxov 5s oodiaq s7U7iAr|pcbaaisv, 
d.TroaTrsiaavxsg xoiq GsoTq (bvoxoouv Apsqqq fiajrncxq) KupfHco. [11] Fuerunt qui cymbium a 
cissybio per syncopam dictum existimarent. Cissybii autem, ut de Homero taceam qui hoc 
poculum Cyclopi ab Vlixe datum memorat, multi faciunt mentionem, voluntque nonnulli proprie 
cissybium ligneum esse poculum ex hedera, id est Kioaob. [12] Et Nicander quidem Colophonius 
in primo AixoAiKoiv sic ait: sv xrj ispo7toif|csi xob AiSopaioo Aioq kiooco c7iovSo7toisovxai, o0sv 
xa apydia SK7idbpaxa KiaanPia (pcovssxai. Sed et Callimachus meminit huius poculi: 



Kai yap 6 0prfudr|v psv avqvaxo xavPov dpuaxiv 
ipopo7ioxsiv, oMyco 5’ rj5sxo Kioao[3icp. 


[13] Qui autem cissybium ex hedera factum poculum oiov si Kiaatov dici arbitrantur Euripidis 
auctoritate niti videntur, qui in Andromeda sic ait: 

nae, 5s 7iotpsvrov sppst Ascoq, 

6 psv ya/xi.KToq idooivov cpspwv aKucpov, 

7iovcov dvavj/nKxqp', 6 5" dpTtcAcov yavog. 


[14] Haec de cymbio. Sequitur ut quando cantharum et poculi et navigii genus esse supra 
diximus, probetur exemplis. Et pro poculo quidem nota res est vel ex ipso Vergilio, qui aptissime 
proprium Liberi patris poculum adsignat Sileno: sed id, ut supra polliciti sumus, etiam pro 
navigio poni solitum debemus ostendere. [15] Menander in Nauclero: 

— "Hksi Axtigjv AiyaTov d/qiupov f:id0og 
QsocpiAog qpiv. ’Q Expaxcov, (hq sig KaAov* 

<xov niov suxDxouvxa Kai asawapsvov> 

7ipd>xo(; ^syco aot xov xs xpttaonv KavGapov. 

— noTov;*To ttaoTov; 

—*On5sv oioQaq, a9?as. 


[16] Et sacer implevit dextram scyphus. 

Scyphus Herculis poculum est, ita ut Liberi patris cantharus. Herculem vero fictores veteres non 
sine causa cum poculo fecerunt —et nonnumquam cassabundum et ebrium— non solum quod is 
heros bibax fuisse perhibetur, sed etiam quod antiqua historia est Herculem poculo tamquam 
navigio vectum immensa maria transisse. [17] Sed de utraque re pauca ex Graecis antiquitatibus 
dicam. Et multibibum heroa istum fuisse, ut taceam quae vulgo nota sunt, illud non obscurum 
argumentum est quod Ephippus in Busiride inducit Herculem sic loquentem: 

ouk oioGd p’ ovxa xxpoq 9sd>v Ttpdv9iov 
ApysTov, ot pr.9uovxeg asi ib.q paxa q 
naoaq paxovxai; 

— Totyaponv epedyona' asi. 


[18] Est etiam historia non adeo notissima nationem quandam hominum fuisse prope Heracleam 
ab Hercule constitutam Cylicranorum composito nomine arco xrjcg KU/aKog, quod poculi genus nos 
una littera immutata calicem dicimus. [19] Poculo autem Herculem vectum ad ’Epn9stav, id est 
Hispaniae insulam, navigasse et Panyassis, egregius scriptor Graecorum, dicit et Pherecydes 
auctor est, quorum verba subdere supersedi, quia propiora sunt fabulae quam historiae. Ego 
tamen arbitror non poculo Herculem maria transvectum sed navigio cui scypho nomen fuit ita ut 



supra cantharum et carchesium et a cymbis derivata cymbia, omnia haec asseruimus esse 
navigiorum vocabula. 

[1] Nomina quoque Vergilius nonnumquam ex antiquissimis Graecorum historiis mutuatur. 
Scitis apud illum unam ex comitibus Dianae "Opin" vocari, quod nomen vulgo fortasse temere 
impositum vel etiam fictum putatur ab ignorantibus insidiosum poetam cognomen, quod a 
veteribus Graecis scriptoribus ipsi Dianae fuerat impositum, comiti eius adsignare voluisse. [2] 
Sed Vergilius sic ait: 

velocem interea superis in sedibus Opin, 
unam ex virginibus sociis sacraque caterva, 
compellabat et has tristis Latonia voces 
ore dabat; 


et infra: 

at Triviae custos iam dudum in montibus Opis. 

[3] Opin inquit comitem et sociam Dianae. Sed audite unde Vergilius hoc nomen acceperit, qui, 
ut dixi, quod epitheton ipsiusce legerat sociae eius imposuit. [4] Alexander Aetolus, poeta 
egregius, in libro qui inscribitur Musae, refert quanto studio populus Ephesius dedicato templo 
Dianae curaverit, praemiis propositis ut qui tunc erant poetae ingeniosissimi in deam carmina 
diversa componerent. In his versibus Opis non comes Dianae, sed Diana ipsa vocitata est. [5] 
Loquitur autem, uti dixi, de populo Ephesio: 

akk oys TrcuOopcvog 7idyxu rpaiKotoi psXsaGat 

TipoGsov, KiGdpqg ’(5pova kou pc/xtov, 

uiov OspaavSpou f xovf rjvsasv avspa atyLrov 

Xpuasicov ispqv 5q xoxs xiAidba 

upvqoat xaxscov x’ 'Qtuv (kqxstpav otaxrov, 

rj 5’ S7it Ksyxpsicov xiptov okov t/j:i 


et mox: 

pq5s Gsqg 7ipoM7ip Aqxwtdog dx^sa spya. 

[6] Apparuit, ni fallor, Opin Dianam dictam, et Vergilium de nimia doctrina hoc nomen in eius 
comitem transtulisse. 


[7] Excessere omnes adytis arisque relictis 
di... 



Hoc unde Vergilius dixerit nullus inquirit, sed constat illum de Euripide traxisse, qui in fabula 
Troadibus inducit Apollinem cum Troia capienda esset ista dicentem: 


^si7tco to kasivov "I/nov, <[:kopoi)g x’ spon<;*> 
cspqpia yap 7i6?av oxav M(3rp KaKq, > 
cvoasi xa xa>v 0sd>v on5s xipaaOai 0saci,> 


qui versus docent unde Vergilius usurpaverit discessisse deos a civitate iam capta. [8] Nec hoc 
sine auctoritate Graecae vetustatis est quod ait: 

ipsa Iovis rapidum iaculata e nubibus ignem. 

Euripides enim inducit Minervam ventos contra Graecorum classem a Neptuno petentem 
dicentemque debere illum facere quod Iuppiter fecerit, a quo in Graecos fulmen acceperit. 

[9] Apud Vergilium Pan niveo lanae munere Lunam inlexisse perhibetur, "in nemora alta 
vocans" "munere sic niveo lanae, sic credere dignum est" et reliqua. In hoc loco Valerius Probus, 
vir perfectissimus, notat nescire se hanc historiam sive fabulam quo referat auctore. [10] Quod 
tantum virum fugisse miror. Nam Nicander huius est auctor historiae, poeta quem Didymus, 
grammaticorum omnium quique sint quique fuerint instructissimus, fabulosum vocat. Quod 
sciens Vergilius adiecit, "si credere dignum est": adeo se fabuloso usum fatetur auctore. 

[11] In tertio libro cursim legitur, neque unde translatum sit quaeritur: 

quae Phoebo pater omnipotens, mihi Phoebus Apollo 
praedixit 


et cetera. [12] In talibus locis grammatici excusantes imperitiam suam inventiones has ingenio 
magis quam doctrinae Maronis adsignant, nec dicunt eum ab aliis mutuatum, ne nominare 
cogantur auctores. Sed adfirmo doctissimum vatem etiam in hoc Aeschylum, eminentissimum 
tragoediarum scriptorem, secutum [13] qui in fabula quae Latina lingua Sacerdotes inscribitur sic 
ait: 

cxsaaciv oncoc, xdyiGxa* xanxa yap Tiaxqp 
Zsix; sv0a Ka0isi Ao^ia 0sa7iiapaxa, 


et alibi: 

7iaxp6i; 7ipo(pf|xr|(; saxi Ao^iag Aiog. 

[14] Ecquid clarum factum est inde sumpsisse Vergilium quod Apollo ea vaticinetur quae sibi 
Iuppiter fatur? Probatumne vobis est Vergilium, ut ab eo intellegi non potest qui sonum Latinae 
vocis ignorat, ita nec ab eo posse qui Graecam non hauserit extrema satietate doctrinam? [15] 



Nam si fastidium facere non timerem, ingentia poteram volumina de his quae a penitissima 
Graecorum doctrina transtulisset implere: sed ad fidem rei propositae relata sufficient.» 

LIBER SEXTVS 


1 

[1] HIC Praetextatus, «Mirum», inquit, «in modum digessit Eustathius quae de Graeca 
antiquitate carmini suo Vergilius inseruit. Sed meminimus viros inter omnes nostra aetate longe 
doctissimos, Rufium Caecinamque Albinos, promisisse se prodituros quid idem Maro de antiquis 
Romanis scriptoribus traxerit, quod nunc ut fiat tempus admonet.» [2] Cumque omnibus idem 
placeret, tum Rufius Albinus: «etsi vereor ne dum ostendere cupio quantum Vergilius noster ex 
antiquiorum lectione profecerit et quos ex omnibus flores vel quae in carminis sui decorem ex 
diversis ornamenta libaverit, occasionem reprehendendi vel imperitis vel malignis ministrem, 
exprobrantibus tanto viro alieni usurpationem nec considerantibus hunc esse fructum legendi, 
aemulari ea quae in aliis probes, et quae maxime inter aliorum dicta mireris in aliquem usum 
tuum opportuna derivatione convertere, quod et nostri tam inter se quam a Graecis et Graecorum 
excellentes inter se saepe fecerunt. [3] Et ut de alienigenis taceam, possem pluribus edocere 
quantum se mutuo compilarint bibliothecae veteris auctores, quod tamen opportune alias si 
volentibus vobis erit probabo. Vnum nunc exemplum proferam quod ad probanda quae adsero 
paene sufficiet. 

[4] Afranius enim togatarum scriptor in ea togata quae Compitalia inscribitur, non inverecunde 
respondens arguentibus quod plura sumpsisset a Menandro, "Fateor," inquit, "sumpsi non ab illo 
modo sed ut quisquis habuit quod conveniret mihi quodque me non posse melius facere credidi, 
etiam a Latino." [5] Quod si haec societas et rerum communio poetis scriptoribusque omnibus 
inter se exercenda concessa est, quis fraudi Vergilio vertat, si ad excolendum se quaedam ab 
antiquioribus mutuatus sit? Cui etiam gratia hoc nomine habenda est quod nonnulla ab illis in 
opus suum, quod aeterno mansurum est, transferendo fecit ne omnino memoria veterum 
deleretur, quos, sicut praesens sensus ostendit, non solum neglectui verum etiam risui habere iam 
coepimus. [6] Denique et iudicio transferendi et modo imitandi consecutus est ut quod apud 
illum legerimus alienum, aut illius esse malimus aut melius hic quam ubi natum est sonare 
miremur. 

[7] Dicam itaque primum quos ab aliis traxit vel ex dimidio sui versus vel paene solidos, post 
hoc locos integros cum parva quadam immutatione translatos sensusve ita transcriptos ut unde 
essent eluceret, immutatos alios ut tamen origo eorum non ignoraretur, post haec quaedam de his 
quae ab Homero sumpta sunt ostendam non ipsum ab Homero tulisse, sed prius alios inde 
sumpsisse, et hunc ab illis, quos sine dubio legerat, transtulisse. 

[8] Vertitur interea caelum et ruit Oceano nox. 


Ennius libro sexto: 



vertitur interea caelum cum ingentibus signis. 

[9] Axem umero torquet stellis ardentibus aptum. 

Ennius in primo: 

qui caelum versat stellis fulgentibus aptum, 
et in tertio: 

caelum prospexit stellis fulgentibus aptum, 

<et> in decimo: 

hinc nox processit stellis ardentibus apta. 

[10] Conciliumque vocat divum pater atque hominum rex. 


Ennius in sexto: 

tum cum corde suo divum pater atque hominum rex 
effatur. 

[11] Est locus, Hesperiam Grai cognomine dicunt. 


Ennius in primo: 

est locus Hesperiam quam mortales perhibebant. 

[12] Tuque, o Thybri tuo genitor cum flumine sancto 


Ennius in primo: 

teque, pater Tiberine, tuo cum flumine sancto 

[13] accipe daque fidem: sunt nobis fortia bello 
pectora. 


Ennius in primo: 

accipe daque fidem foedusque feri bene firmum. 

[14] Et lunam in nimbo nox intempesta tenebat. 


Ennius in primo: 



cum superum lumen nox intempesta teneret. 

[15] Tu tamen interea calido mihi sanguine poenas 
persolves. 


Ennius in primo: 

nec pol homo quisquam faciet impune animatus 
hoc nec tu, nam mi calido das sanguine poenas. 

[16] Concurrunt undique telis 
indomiti agricolae. 


Ennius in tertio: 

postquam defessi sunt, f stant etf spargere sese 
hastis ansatis, concurrunt undique telis. 

[17] Summa nituntur opum vi. 


Ennius in quarto: 

Romani scalis summa nituntur opum vi, 
et in sexto decimo: 

reges per regnum statuasque sepulcraque quaerunt, 
aedificant nomen, summa nituntur opum vi. 

[18] Et mecum ingentes oras evolvite belli. 


Ennius in sexto: 

quis potis ingentes oras evolvere belli? 

[19] Ne qua meis dictis esto mora: Iuppiter hac stat. 


Ennius in septimo: 

non semper vestra evertit: nunc Iuppiter hac stat. 

[20] Invadunt urbem somno vinoque sepultam. 


Ennius in octavo: 



nunc hostes vino domiti somnoque sepulti. 

[21] Tollitur in caelum clamor, cunctique Latini... 


Ennius in septimo decimo: 

tollitur in caelum clamor exortus utrisque. 

[22] Quadrupedante putrem sonitu quatit ungula campum. 

Ennius in sexto: 

explorant Numidae: totam quatit ungula terram, 
idem in octavo: 

consequitur, summo sonitu quatit ungula terram, 
idem in septimo decimo: 

it eques et plausu cava concutit ungula terram. 

[23] Vnus qui nobis cunctando restituit rem. 

Ennius in duodecimo: 

unus homo nobis cunctando restituit rem. 

[24] Corruit in vulnus: sonitum super arma dederunt. 


Ennius in sexto decimo: 

concidit et sonitum simul insuper arma dederunt. 

[25] Et iam prima novo spargebat lumine terras. 


Lucretius in secundo: 

cum primum aurora respergit lumine terras. 

[26] Flammarum longos a tergo involvere tractus. 


Lucretius in secundo: 

nonne vides longos flammarum ducere tractus? 

[27] Ingeminant abruptis nubibus ignes. 



Lucretius in secundo: 


nunc hinc, nunc illinc abruptis nubibus ignes .... 

[28] belli simulacra ciebat. 


Lucretius in secundo: 

componunt, complent: belli simulacra cientur. 

[29] Simulacraque luce carentum. 


Lucretius in quarto: 
cum saepe figuras 

contuimur miras simulacraque luce carentum. 

[30] Asper, acerba tuens, retro redit 


Lucretius in quinto: 

asper, acerba tuens, immani corpore serpens 

[31] Tithoni croceum linquens Aurora cubile 


Furius in primo annali: 

interea Oceani linquens Aurora cubile 

[32] quod genus hoc hominum quaeve hunc tam 

barbara morem... ? 


Furius in sexto: 

quod genus hoc hominum, Saturno sancte create? 

[33] Rumoresque serit varios ac talia fatur. 


Furius in decimo: 

rumoresque semnt varios et multa requirunt. 

[34] Nomine quemque vocans reficitque ad 
proelia pulsos. 


Furius in undecimo: 



nomine quemque ciet, dictorum tempus adesse 
commemorat. 


deinde infra: 

confirmat dictis simul atque exsuscitat acris 
ad bellandum animos reficitque ad proelia mentes. 

[35] Dicite, Pierides: non omnia possumus omnes. 


Lucilius in quinto: 

Maior erat natu: non omnia possumus omnes. 

[36] Diversi circumspiciunt, hoc acrior idem .... 


Pacuvius in Medea: 

Diversi circumspicimus, horror percipit. 

[37] Ergo iter inceptum peragunt rumore secundo. 


Sueius in libro quinto: 

redeunt, repetita ferunt rumore secundo. 

[38] Numquam hodie effugies: veniam, quocumque 
vocaris. 


Naevius in Equo Troiano: 

numquam hodie effugies, quin mea manu moriare. 

[39] Vendidit hic auro patriam dominumque potentem 
imposuit: fixit leges pretio atque refixit. 


Varius de morte: 

vendidit hic Latium populis agrosque Quiritum 
eripuit, fixit leges pretio atque refixit. 

[40] Vt gemma bibat et Sarrano dormiat ostro. 


Varius de morte: 



incubet ut Tyriis atque ex solido bibat auro. 

[41] "Talia saecla", suis dixerunt, "currite," fusis. 


Catullus: 

currite, ducenti subtemine, currite fusi. 

[42] Felix, heu nimium felix, si litora tantum 
numquam Dardaniae tetigissent nostra carinae. 


Catullus: 

Iuppiter omnipotens, utinam non tempore primo 
Cnosia Cecropiae tetigissent litora puppes. 

[43] Magna ossa lacertosque 
extulit 


Lucilius in septimo decimo: 

magna ossa lacertique 
apparent homini 

[44] placidam per membra quietem 
irrigat 


Furius in primo: 

mitemque rigat per pectora somnum. 

Et Lucretius in quarto: 

nunc quibus ille modis somnus per membra quietem 
inrigat. 

[45] Camposque liquentes. 


Lucretius in sexto [simile de mari]: 

et liquidam molem camposque natantes .... 

[46] et geminos, duo fulmina belli, Scipiadas. 


Lucretius in tertio: 



Scipiades, belli fulmen, Carthaginis horror. 

[47] Et ora 

tristia temptantum sensu torquebit amaro. 


Lucretius in secundo: 

foedo pertorquent ora sapore. 

[48] Morte obita quales fama est volitare figuras. 


Lucretius in primo: 

cernere uti videamur eos audireque coram, 
morte obita quorum tellus amplectitur ossa. 


Hinc est et illud Vergilii: 

et patris Anchisae gremio complectitur ossa. 

[49] Ora modis attollens pallida miris. 


Lucretius in primo: 

sed quaedam simulacra modis pallentia miris. 

[50] Tum gelidus toto manabat corpore sudor. 


Ennius in sexto decimo: 

tunc timido manat ex omni corpore sudor. 

[51] Labitur uncta vadis abies 


Ennius in quarto decimo: 

labitur uncta carina, volat super impetus undas. 

[52] Ac ferreus ingruit imber. 


Ennius in octavo: 

hastati spargunt hastas, fit ferreus imber. 

[53] Apicem tamen incita summum 
hasta tulit. 



Ennius in sexto [decimo]: 


tamen induvolans secum abstulit hasta 
insigne. 

[54] Pulverulentus eques furit: omnes arma requirunt. 


Ennius in sexto: 

balantum pecudes quatit: omnes arma requirunt. 

[55] Nec visu facilis nec dictu adfabilis ulli. 


Accius in Philoctete: 

quem neque tueri contra neque adfari queas. 

[56] Aut spoliis ego iam raptis laudabor opimis 
aut leto insigni. 


Accius in Armorum iudicio: 

nam tropaeum ferre me a forti viro 

pulchrum est; si autem vincar, vinci a tali nullum 

est probrum. 

[57] Nec si miserum Fortuna Sinonem 

finxit, vanum etiam mendacemque improba finget. 


Accius in Telepho: 

nam si a me regnum Fortuna atque opes 
eripere quivit, at virtutem nequit. 

[58] Disce, puer, virtutem ex me verumque laborem, 
fortunam ex aliis. 


Accius in Armorum iudicio: 

virtuti sis par, dispar fortunis patris. 

[59] Iam iam nec maxima luno 

nec Saturnius haec oculis pater aspicit aequis. 


Accius in Antigona: 



iam iam neque di regunt, 

neque profecto deum summus rex omnibus curat. 

[60] Num capti potuere capi? Num incensa cremavit 
Troia viros? 


Ennius in decimo, cum de Pergamis loqueretur: 

quae neque Dardaniis campis potuere perire 
nec cum capta capi nec cum combusta cremari. 

[61] Multi praeterea, quos fama obscura recondit. 


Ennius in Alexandro: 

multi alii adventant, paupertas quorum obscurat 
nomina. 

[62] Audentes fortuna iuvat. 


Ennius in septimo: 

fortibus est fortuna viris data. 

[63] Recoquunt patrios fornacibus enses 


et 

curvae rigidum falces conflantur in ensem. 

Lucretius in quinto: 

inde minutatim processit ferreus ensis 
versaque in obscenum species est falcis aenae. 

[64] Pocula sunt fontes liquidi atque exercita cursu 
flumina. 


Lucretius in quinto: 

at sedare sitim fluvii fontesque vocabant. 

[65] Quos rami fructus, quos ipsa volentia rura 
sponte tulere sua, carpit. 


Lucretius in quinto: 



quod sol atque imbres dederant, quod terra crearat 
sponte sua, satis id placabat pectora donum. 


2 

[1] Post versus ab aliis vel ex integro vel ex parte translatos, vel quaedam immutando verba 
tamquam fuco alio tinctos, nunc locos locis componere sedet animo, ut unde formati sint quasi 
de speculo cognoscas. 

[2] Nec sum animi dubius, verbis ea vincere magnum 
quam sit et angustis hunc addere rebus honorem. 

Sed me Parnassi deserta per ardua dulcis 

raptat amor: iuvat ire iugis, qua nulla priorum 
Castaliam molli devertitur orbita clivo. 


[3] Lucretius in primo: 

nec me animi fallit quam sint obscura, sed acri 
percussit thyrso laudis spes magna meum cor 
et simul incussit suavem mi in pectus amorem 
Musarum, quo nunc instinctus mente vigenti 
avia Pieridum peragro loca nullius ante 
trita solo. 


[4] Accipite et alterum locum Maronis illi unde traxerat comparandum, ut eundem colorem ac 
paene similem sonum loci utriusque reperias. Vergilius: 

si non ingentem foribus domus alta superbis 
mane salutantum totis vomit aedibus undam, 
nec varios inhiant pulchra testudine postes 


et mox: 

at secura quies et nescia fallere vitam, 
dives opum variarum, at laetis otia fundis, 
speluncae vivique lacus, at frigida tempe 
mugitusque boum mollesque sub arbore somni 
non absunt, illic saltus ac lustra ferarum 
et patiens operum exiguoque adsueta iuventus. 


[5] Lucretius in libro secundo: 



si non aurea sunt iuvenum simulacra per aedes 
lampadas igniferas manibus retinentia dextris, 
lumina nocturnis epulis ut suppeditentur, 
nec domus argento fulgens auroque renidens 
nec citharam reboant laqueata aurataque templa, 
cum tamen inter se prostrati in gramine molli 
propter aquae rivum sub ramis arboris altae 
non magnis opibus iucunde corpora curant, 
praesertim cum tempestas arridet et anni 
tempora conspergunt viridantes floribus herbas. 

[6] Non umbrae altorum nemorum, non mollia possunt 
prata movere animum, non qui per saxa volutus 
purior electro campum petit amnis. 


Lucretius in secundo: 

nec tenerae salices atque herbae rore virentes 
fluminaque ulla queunt summis labentia ripis 
oblectare animum subitamque avertere curam. 


[7] Ipsius vero pestilentiae, quae est in tertio Georgicorum, color totus et liniamenta paene 
tracta sunt de descriptione pestilentiae quae est in sexto Lucretii. Nam Vergiliana incipit: 

hic quondam morbo caeli miseranda coorta est 
tempestas, totoque autumni incanduit aestu 
et genus omne neci pecudum dedit, omne ferarum. 


Lucretii vero sic incipit: 

haec ratio quondam morborum et mortifer aestus 
finibus in Cecropis funestos reddidit agros 
vastavitque vias, exhausit civibus urbem. 


[8] Sed quatenus totum locum utriusque ponere satis longum est, excerpam aliqua ex quibus 
similitudo geminae descriptionis appareat. Vergilius ait: 

tum vero ardentes oculi atque attractus ab alto 
spiritus, interdum gemitu gravis, imaque longo 
ilia singultu tendunt, it naribus ater 
sanguis et oppressas fauces premit aspera lingua. 



[9] Lucretius ait: 


principio caput incensum fervore gerebant, 
et duplices oculos suffusa luce rubentes. 
Sudabant etiam fauces intrinsecus artae 
sanguine, et ulceribus vocis via saepta coibat, 
atque animi interpres manabat lingua cruore, 
debilitata malis, motu gravis, aspera tactu. 


[10] Vergilius ait: 

haec ante exitium primis dant signa diebus, 

et quae darent signa supra retulit, id est: 

demissae aures, incertus ibidem 

sudor et ille quidem morituris frigidus, aret 

pellis et attactu tractanti dura resistit. 


[11] Lucretius ait: 

multaque praeterea mortis tunc signa dabantur: 
perturbati animi, mens in maerore metuque, 
triste supercilium, furiosus vultus et acer, 
sollicitae porro plenaeque sonoribus aures, 
creber spiritus aut ingens raroque coortus, 
sudorisque madens per collum splendidus umor, 
tenuia sputa, minuta, croci contacta colore 
salsaque, per fauces raucas vix edita tussis. 


[12] Vergilius ait: 

profuit inserto latices infundere cornu 
Lenaeos: ea visa salus morientibus una. 
Mox erat hoc ipsum exitio. 


Lucretius ait: 

nec ratio remedi communis certa dabatur: 
nam quod alis dederat vitalis aeris auras 
volvere in ore licere et caeli templa tueri, 
hoc aliis erat exitio letumque parabat. 



[13] Vergilius ait: 

praeterea nec mutari iam pabula refert 
quaesitaeque nocent artes, cessere magistri. 


Lucretius ait: 

nec requies erat ulla mali: defessa iacebant 
corpora, mussabat tacito medicina timore. 


[14] Vergilius ait: 

ipsis est aer avibus non aequus et illae 
praecipites alta vitam sub nube relinquunt. 


Lucretius ait: 

nec tamen omnino temere illis sedibus ulla 
comparebat avis nec tristia saecla ferarum 
exsuperant silvis, languebant pleraque morbo 
et moriebantur. 


Nonne vobis videntur membra huius descriptionis ex uno fonte manasse? 

[15] Sed rursus locos alios comparemus: 
gaudent perfusi sanguine fratrum, 
exilioque domos et dulcia limina mutant. 


Lucretius in tertio: 

sanguine civili rem conflant divitiasque 
conduplicant avidi, caedem caede accumulantes; 
crudeles gaudent in tristi funere fratris. 

[16] Multa dies variusque labor mutabilis aevi 
rettulit in melius: multos alterna revisens 
lusit et in solido rursus fortuna locavit. 


Ennius in octavo: 



multa dies in bello conficit unus ... 
et rursus multae fortunae forte recumbunt. 

Haud quaquam quemquam semper fortuna secuta est. 

[17] 0 praestans animi iuvenis, quantum ipse feroci 
virtute exsuperas, tanto me impensius aequum est 
consulere atque omnes metuentem expendere causas. 


Accius in Antigona: 

quanto magis te istiusmodi esse intellego, 

tanto, Antigona, magis me par est tibi consulere et 

parcere. 

[18] O lux Dardaniae, spes o fidissima Teucrum 


et reliqua. Ennius in Alexandro: 

o lux Troiae, germane Hector, 

quid ita cum tuo lacerato corpore, miser? 

Aut qui te sic respectantibus tractavere nobis? 

[19] Frena Pelethronii Lapithae gyrosque dedere 
impositi dorso atque equitem docuere sub armis 
insultare solo et gressus glomerare superbos. 


Varius de morte: 

quem non ille sinit lentae moderator habenae 
qua velit ire, sed angusto prius ore coercens 
insultare docet campis fingitque morando. 

[20] Talis amor Daphnin, qualis cum fessa iuvencum 
per nemora atque altos quaerendo bucula lucos 
propter aquae rivum viridi procumbit in ulva 
perdita nec serae meminit decedere nocti. 


Varius de morte: 

ceu canis umbrosam lustrans Gortynia vallem, 
si veteris potuit cervae comprendere lustra, 
saevit in absentem et circum vestigia lustrans 
aethera per nitidum tenues sectatur odores. 
Non amnes illam medii, non ardua tardant 
tperditaf nec serae meminit decedere nocti. 



[21] Nec te tua funera mater 
produxi pressive oculos aut vulnera lavi. 


Ennius in Cresphonte: 

neque terram inicere neque cruenta convestire corpora 

mihi licuit neque miserae lavere lacrimae salsum sanguinem. 

[22] Namque canebat uti magnum per inane coacta 

semina terrarumque animaeque marisque fuissent, 

et liquidi simul ignis, ut his exordia primis 

omnia et ipse tener mundi concreverit orbis, 

tum durare solum et discludere Nerea ponto 

coeperit et rerum paulatim sumere formas, 

iamque novum terrae stupeant lucescere solem. 


[23] Lucretius in quinto, ubi de confusione orbis ante hunc statum loquitur: 

hic neque tum solis rota cemi lumine claro 
altivolans poterat, neque magni sidera mundi, 
nec mare nec caelum, nec denique terra nec aer 
nec similis nostris rebus res ulla videri, 
sed nova tempestas quaedam molesque coorta. 

Diffugere inde loci partes coepere paresque 
cum paribus iungi res et discludere mundum 
membraque dividere et magnas disponere partes. 


[24] Et infra: 

hoc est, a terris magnum secernere caelum 
et seorsum mare, uti secreto umore pateret, 
seorsus item puri secretique aetheris ignes. 


Et infra: 

omnia enim magis haec ex levibus atque rotundis 
<seminibus>. 

[25] Cum fatalis equus saltu super ardua venit 
Pergama et armatum peditem gravis attulit alvo. 


Ennius in Alexandro: 



nam maximo 

saltu superabit gravidus armatis equus 
qui suo partu ardua perdat Pergama. 

[26] Tum pater omnipotens, rerum cui summa potestas, 
infit: eo dicente deum domus alta silescit 
et tremefacta solo tellus, silet arduus aether, 
tum venti posuere, premit placida aequora pontus. 


Ennius in Scipione: 

mundus caeli vastus constitit silentio 
et Neptunus saevus undis asperis pausam dedit. 
Sol equis iter repressit ungulis volantibus, 
constitere amnes perennes, arbores vento vacant. 

[27] Itur in antiquam silvam, stabula alta ferarum. 
Procumbunt piceae, sonat icta securibus ilex 
fraxineaeque trabes, cuneis et fissile robur 
scinditur, advolvunt ingentes montibus ornos. 


Ennius in sexto: 

incedunt arbusta per alta, securibus caedunt, 
percellunt magnas quercus, exciditur ilex, 
fraxinus frangitur atque abies consternitur alta, 
pinus proceras pervortunt, omne sonabat 
arbustum fremitu silvai frondosai. 

[28] Diversi magno ceu quondam turbine venti 
confligunt Zephyrusque Notusque et laetus Eois 
Eurus equis. 


Ennius in septimo decimo: 

concurrunt veluti venti, cum spiritus Austri 
imbricitor Aquiloque suo cum flamine contra 
indu mari magno fluctus extollere certant. 

[29] Nec tamen, haec cum sint hominumque 
boumque labores 

versando terram experti, nihil improbus anser 
<Strymoniaeque grues et amaris intiba fibris> 
cofficiunt aut umbra nocet>. 


Lucretius in quinto: 



Sed tamen interdum magno quaesita labore, 
cum iam per terras frondent atque omnia florent, 
aut nimiis torrens fervoribus aetherius sol 
aut subiti perimunt imbres gelidaeque pruinae, 
flabraque ventorum violento turbine vexant. 


[30] Sunt alii loci plurimorum versuum quos Maro in opus suum cum paucorum immutatione 
verborum a veteribus transtulit. Et quia longum est numerosos versus ex utroque transcribere, 
libros veteres notabo, ut qui volet illic legendo aequalitatem locorum conferendo miretur. [31] In 
primo Aeneidos tempestas describitur, et Venus apud Iovem queritur de periculis filii, et Iuppiter 
eam de futurorum prosperitate solatur. Hic locus totus sumptus a Naevio est ex primo libro belli 
Punici. Illic enim aeque Venus, Troianis tempestate laborantibus, cum Iove queritur, et sequuntur 
verba Iovis filiam consolantis spe futurorum. [32] Item de Pandaro et Bitia aperientibus portas 
locus acceptus est ex libro quinto decimo Ennii, qui induxit Histros duos in obsidione erupisse 
porta et stragem de obsidente hoste fecisse. 

[33] Nec Tullio compilando, dummodo undique ornamenta sibi conferret, abstinuit: 

O fama ingens, ingentior armis, 
vir Troiane ... 


Nempe hoc ait Aeneam famam suam factis fortibus supergressum, cum plerumque fama sit 
maior rebus. Sensus hic in Catone Ciceronis est his verbis: "contingebat in eo quod plerisque 
contra solet, ut maiora omnia re quam fama viderentur: id quod non saepe evenit, ut expectatio 
cognitione, aures ab oculis vincerentur." 

[34] Item: 

proximus huic, longo sed proximus intervallo. 

Cicero in Bruto: "duobus igitur summis Crasso et Antonio Philippus proximus accedebat, sed 
longo intervallo tamen proximus." 

[1] Sunt quaedam apud Vergilium quae ab Homero creditur transtulisse, sed ea docebo a nostris 
auctoribus sumpta qui priores haec ab Homero in carmina sua traxerant. Quod quidem summus 
Homericae laudis cumulus est quod cum ita a plurimis adversus eum vigilatum sit coactaeque 
omnium vires manum contra fecerint, "ille velut pelagi rupes immota resistit." 

[2] Homerus de Aiacis forti pugna ait: 

Ma; 5' ouksx’ sptpvs* [UdCcxo yap PsAisaat* 

5apva ptv Zr\vo; xs voog xai Tpwsg ayaooi 



Pd^Aovxsg* Ssivqv 8s 7ispi xpoxacpoioi cpasivri 
7ir|>.r|^ Pa^opsvri Kava%r|v cyc, [SdAAexo 5’ aisi 
Ka7i cpa^ap’ simoiri©’» 6 5’ apicxspov cbpov sicapvsv 
sp7is8ov aisv sxcov aaKog aioAov* onS’ sSnvavxo 
dpcp' abxcp TrcAspicai spsiSovxsg PsXssaaiv. 

Aisi 8' apya^scp t/ex' aaOpaxi, KaS 8s oi iSpcog 
7iavxo0sv sk psAccov pssv dancxoq, oi)8s 7ir| sixsv 
dpTWSUoai* Tidvxr] 8 s koikov Kaicq) saxipucco. 


[3] Hunc locum Ennius in quinto decimo ad pugnam Aelii tribuni his versibus transfert: 

undique conveniunt velut imber tela tribuno: 
configunt parmam, tinnit hastilibus umbo, 
aerato sonitu galeae, sed nec pote quisquam 
undique nitendo corpus discerpere ferro. 

Semper abundantes hastas frangitque quatitque. 

Totum sudor habet corpus multumque laborat, 
nec respirandi fit copia. Praepete ferro 
Histri tela manu iacientes sollicitabant. 


[4] Hinc Vergilius eundem locum de incluso Turno gratia elegantiore composuit: 

ergo nec clipeo iuvenis subsistere tantum 
nec dextra valet, obiectis sic undique telis 
obruitur. Strepit adsiduo cava tempora circum 
tinnitu galea et saxis solida aera fatiscunt 
discussaeque iubae capiti nec sufficit umbo 
ictibus: ingeminant hastis et Troes et ipse 
fulmineus Mnestheus. Tum toto corpore sudor 
liquitur et piceum —nec respirare potestas— 
fulmen agit, fessos quatit aeger anhelitus artus. 


[5] Homerus ait: 

doTiig ap‘ dcraiS’ spsiSs, Kopng xopnv, avspa 8’ avqp. 

Furius in quarto annali: 

pressatur pede pes, mucro mucrone, viro vir. 

Hinc Vergilius ait: 


haeret pede pes densusque viro vir. 



[6] Homeri est: 


ot)8’ si poi 8sk<x psv yXooaaai, Saxa 8s cxopax’ sisv. 

Hunc secutus Hostius poeta in libro secundo belli Histrici ait: 
non si mihi linguae 

centum atque ora sient totidem vocesque liquatae. 


Hinc Vergilius ait: 

non mihi si linguae centum sint oraque centum. 

[7] Homerica descriptio est equi fugientis in haec verba: 

c bq 8’ oxs xig OTO.Tdq innoq, aKoov)oaq S7ii (paxvp, 
Ssapov curoppri^at; 0sip 7is8ioio Kpoaivcov, 
sicoGdx; tarosoGou snppsiog 7toxapoto, 
kdSiowv» nv|/on 8s Kapq t/ci, apcpi 8s xaixai 
oipoig aiaaovxai* 8 8' dyAaiqcpi 7te7xor0cbcg, 
pipcpa s yonva (pspsi psxa x’ rj0sa Kai vopov inncov. 


[8] Ennius hinc traxit: 

et tum, sicut equus qui de praesepibus fartus 
vincla suis magnis animis abrupit et inde 
fert sese campi per caerula laetaqua prata 
celso pectore: saepe iubam quassat simul altam, 
spiritus ex anima calida spumas agit albas. 


Vergilius: 

qualis ubi abruptis fugit praesepia vinclis 

et cetera. [9] Nemo ex hoc viles putet veteres poetas, quod versus eorum scabri nobis videntur. 
Ille enim stilus Enniani saeculi auribus solus placebat, et diu laboravit aetas secuta ut magis huic 
molliori filo adquiesceretur. Sed ulterius non moror Caecinam quin et ipse prodat quae meminit 
Maronem ex antiquitate transtulisse.» 

[1] Tum Caecina: «In versibus vel in locis quantum sibi Maro ex antiquitate quaesiverit. Rufius 
ut memor et veteris et novae auctorum copiae disseruit. Ego conabor ostendere hunc 



studiosissimum vatem et de singulis verbis veterum aptissime iudicasse et inseruisse electa operi 
suo verba, quae nobis nova videri facit incuria vetustatis. [2] Vt ecce "addita" pro inimica et 
infesta quis non aestimet poetam arbitrio suo novum verbum sibi voluisse fabricari? Sed non ita 
est. Nam quod ait: 

nec Teucris addita luno 
usquam aberit, 


id est adfixa et per hoc infesta, hoc iam dixerat Lucilius in libro quarto decimo his versibus: 

si mihi non praetor siet additus atque agitet me, 
non male sit: ille, ut dico, me exenterat unus. 

[3] Mane salutantum totis vomit aedibus undam. 


Pulchre "vomit undam" —et antique, nam Ennius ait, 
et Tiberis flumen vomit in mare salsum, 

unde et nunc vomitoria in spectaculis dicimus, unde homines glomeratim ingredientes in sedilia 
se fundunt. [4] Agmen pro actu et ductu quodam ponere non inelegans est ut: 

leni fluit agmine Thybris — 

immo et antiquum est, Ennius enim in quinto ait, 

quod per amoenam urbem leni fluit agmine flumen. 

[5] Quod ait 

crepitantibus urere flammis, 

non novum usurpavit verbum, sed prior Lucretius in sexto posuit: 

nec res ulla magis quam Phoebi Delphica laurus 
terribili sonitu flamma crepitante crematur. 

[6] Tum ... ferreus hastis 
horret ager. 

'Horret' mire se habet, sed et Ennius in quarto decimo: 
horrescit telis exercitus asper utrimque, 


et in Erectheo: 



arma arrigunt, horrescunt tela. 


et in Scipione: 

sparsis hastis longis campus splendet et horret. 

Sed et ante omnes Homerus: 

scppi^sv 6s pd%r) (pOiaipPpoTog syxsipaiv. 

[7] Splendet tremulo sub lumine pontus. 


"Tremulum lumen" de imagine rei ipsius expressum est. Sed prior Ennius in Melanippe, 

lumine sic tremulo terra et cava caerula candent, 

et Lucretius in sexto: 

praeterea solis radiis iactatur aquai 
umor et in lucem tremulo rarescit ab aestu. 

[8] Hic candida populus antro 
imminet et lentae texunt umbracula vites. 


Sunt qui aestiment hoc verbum "umbracula" Vergilio auctore compositum, cum Varro rerum 
divinarum libro decimo dixerit: "nonnullis magistratibus in oppido id genus umbraculi 
concessum"; et Cicero in quinto de legibus: "visne igitur —quoniam sol paululum a meridie iam 
devexus videtur, neque dum satis ab his novellis arboribus omnis hic locus opacatur— 
descendatur ad Lirim eaque quae restant in illis alnorum umbraculis persequamur?" Similiter in 
Bruto: "Sed ut e Theophrasti doctissimi hominis umbraculis [...]" 

[9] Transmittunt cursu campos atque agmina cervi 
pulverulenta fuga glomerant. 


Quod ait speciose "transmittunt" pro "transeunt", sic et Lucretius in secundo: 

et circumvolitant equites mediosque repente 
transmittunt valido quatientes impete campos. 

Sed et "Paestanum et Vibonensem", Cicero ait, "pedibus aequis transmisimus," quod est 
"transivimus". 

[10] Quam tota cohors imitata relictis 
ad terram defluxit equis. 



Sic Furius in primo: 

ille gravi subito devinctus vulnere habenas 
misit equi lapsusque in humum defluxit et armis 
reddidit aeratis sonitum. 

[11] Tum durare solum et discludere Nerea ponto 
coeperit. 


Ferit aures nostras hoc verbum "discludere" ut novum, sed prior Lucretius in quinto: 

diffugere inde loci partes coepere paresque 
cum paribus iungi res et discludere mundum. 

[12] Pastorem, Tityre, pingues 

pascere oportet oves, deductum dicere carmen. 


"Deductum" pro "tenui et subtili" eleganter positum est: sic autem et Afranius in Virgine: 
verbis pauculis 

respondit tristis voce deducta <mihi> 
malleque se non quiesse dixit. 


Item apud Cornificium: 
deducta mihi voce garrienti. 

[13] Sed haec ab illo fluxerunt quod Pomponius in Atellania quae Kalendae Martiae inscribitur 
ait: 

vocem deducas oportet, ut mulieris videantur 
verba. —Iube modo adferatur munus, ego 
vocem reddam 
tenuem et tinnulam, 


et infra: 

etiam nunc vocem deducam. 

[14] Proiectaque saxa Pachyni 
radimus ... 


'Proiecta", si secundum consuetudinem dicatur, intelligitur "abiecta", si secundum veteres, 
'porrecta" "porro iacta", ut alibi ait, 



proiecto dum pede laevo 
aptat se pugnae. 


[15] Sed et Sisenna in secundo dixit: "et Marsi propius succedunt atque ita scutis proiectis tecti 
saxa certatim lenta manibus coniciunt in hostes." Et in eodem: "vetus atque ingens erat arbor 
ilex, quae circum proiectis ramis maiorem partem loci summi tegebat." Et Lucretius in tertio: 

quamlibet immani proiectu corporis exstet. 

[16] Et tempestivam silvis evertere pinum. 


Hoc verbum de pino "tempestivam" a Catone sumpsit, qui ait, "pineam nuc<eam hanc atque 
aliam materiem omn>em cum effodies, luna decrescente eximito post meridiem, sine vento 
austro; tum vero erit tempestiva cum semen suum maturum erit." 

[17] Inseruit operi suo et Graeca verba, sed non primus hoc ausus; auctorum enim veterum 
audaciam secutus est. 

[18] Dependent lychni laquearibus aureis, 
sicut Ennius in nono: 

lychnorum lumina bis sex, 
et Lucretius in quinto: 

quin etiam nocturna tibi, terrestria quae sunt, 
lumina, pendentes lychni. 


Lucilius in primo: 

porro "clinopodas" "lychnosque" ut diximus ospvdx; 
ante "pedes lecti" atque "lucernas". 


[19] Et quod dixit, 

nec lucidus aethra 
siderea polus. 


Ennius prior dixerat in sexto decimo: 



interea fax 

occidit Oceanumque rubra tractim obruit aethra. 


Et Iulius in Teuthrante: 

flammeam per aethram late fervidam ferri facem. 

[20] Daedala Circe, 


quia Lucretius dixerat: 
daedala tellus. 

[21] Reboant silvaeque et longus Olympus, 


quia est apud Lucretium: 

nec cithara reboant laqueata aurataque tecta. 

[22] Sed hac licentia largius usi sunt veteres, parcius Maro: quippe illi dixerunt et "pausam" et 
"machaeram" et "asotiam" et "malachen" et alia similia. [23] Nec non et Punicis Oscisque verbis 
usi sunt veteres, quorum imitatione Vergilius peregrina verba non respuit, ut in illo 

silvestres uri adsidue 

"uri" enim Gallica vox est, qua feri boves significantur. 

Et camuris hirtae sub comibus aures 

"camuris" peregrinum verbum est, id est in se redeuntibus. Et forte nos quoque camaram hac 
ratione figuravimus. 

5 

[1] Multa quoque epitheta apud Vergilium sunt quae ab ipso ficta creduntur, sed et haec a 
veteribus tracta monstrabo. Sunt autem ex his alia simplicia, ut Gradivus, Mulciber, alia 
composita ut Arquitenens, Vitisator. Sed prius de simplicibus dicam. 

[2] Et discinctos Mulciber Afros: 

Mulciber est Vulcanus, quod ignis sit et omnia mulceat ac domet. Accius in Philoctete: 


heu Mulciber! 

Arma ignavo invicta es fabricatus manu, 



et Egnatius de rerum natura libro primo: 


denique Mulciber ipse ferens altis sima caeli 
fcontingunt.... 

[3] Haedique petulci 
floribus insultent. 


Lucretius in secundo: 

praeterea teneri tremulis in vocibus haedi 
corniferas norunt matres agnique petulci. 


[4] Illud audaciae maximae videri possit, quod ait in Bucolicis: 
et liquidi simul ignis, 

pro "puro" vel "lucido" seu pro "effuso et abundanti", nisi prior hoc epitheto Lucretius usus 
fuisset in sexto: 

hac etiam fit uti de causa mobilis ille 
devolet in terram liquidi calor aureus ignis. 


[5] "Tristis" pro "amaro" translatio decens est ut 
tristisque lupini, 

et ita Ennius in libro Saturarum quarto: 

neque triste quaeritat sinapi, 
neque cepe maestum. 


[6] "Auritos lepores" non Maro primus usurpat, sed Afranium sequitur, qui in prologo ex persona 
Priapi ait: 

nam quod vulgo praedicant 
aurito me parente natum, non ita est. 


[7] Et ut composita subiungam, quod ait Vergilius, 
vidit, turicremis cum dona imponeret aris, 



iam Lucretius in secundo dixerat: 


nam saepe ante deum vitulus delubra decora 
turicremas propter mactatus concidit aras. 

[8] Quam pius Arquitenens 


hoc epitheto usus est Naevius belli Punici libro secundo: 

deinde pollens sagittis inclitus arquitenens 
sanctusque Delphis prognatus Pythius Apollo. 


Idem alibi: 

cum tu arquitenens, sagittis pollens dea 

sed et Hostius libro secundo belli Histrici: 

dia Minerva simul, <simul> autem invictus Apollo 
arquitenens Latonius. 

[9] Silvicolae Fauni... 


Naevius belli Punici libro primo: 
silvicolae homines bellique inertes 
Accius in Bacchis: 

et nunc silvicolae ignota invisentes loca. 

[10] Despiciens mare velivolum, 


Laevius in Helena: 
tu qui 

permensus ponti maria alta 
velivola. 


Ennius in quarto decimo: 

cum procul aspiciunt hostes accedere ventis 
navibus velivolis. 



Idem in Andromache: 


rapit ex alto naves velivolas. 

[11] Vitisator curvam servans sub imagine falcem, 


Accius in Bacchis: 
o Dionyse, 

pater optime vitisator, Semela 
genitus, Euhie. 

[12] Almaque curru 
noctivago Phoebe 


Egnatius de rerum natura libro primo: 

roscida noctivagis astris labentibus Phoebe 
pulsa loco cessit concedens lucibus altis. 

[13] Tu nubigenas, invicte, bimembris ..., 


Cornificius in Glauco: 

centauros foedare bimembres. 

[14] Caprigenumque pecus nullo custode per herbas, 


Pacuvius in Paulo: 

quamvis caprigeno pecori grandior gressio est; 

Accius in Philoctete: 
caprigenum trita ungulis; 
idem in Minotauro: 

taurigeno semine ortum fuisse an humano? 

[15] Decenter et his epithetis Vergilius usus est: pro sagitta "volatile ferrum", et pro Romanis 
"gentemque togatam", quorum altero Sueius, altero Laberius usus erat. Nam Sueius in libro 
quinto ait, 


volucrumque volatile telum. 



Ac Laberius in Ephebo: 

licentiam ac libidinem ut tollam petis 
togatae stirpis. 


Idem infra: 

id circo ope nostra dilatatum est dominium 
togatae gentis. 


6 

[1] Figuras vero quas traxit de vetustate, si volentibus vobis erit, cum repentina memoria 
suggesserit, enumerabo. Sed nunc dicat volo Servius quae in Vergilio notaverit ab ipso figurata, 
non a veteribus accepta, vel ausu poetico nove quidem sed decenter usurpata. Cotidie enim 
Romanae indoli enarrando eundem vatem, necesse est habeat huius adnotationis scientiam 
promptiorem.» Placuit universis electio in reliqua suffecti, et adhortati sunt Servium ut quae in se 
refusa sunt adnotaret. 

[2] Ille sic incipit: «vates iste venerabilis varie modo verba, modo sensus figurando multum 
Latinitati leporis adiecit. Qualia sunt haec: 

supposita de matre nothos furata creavit, 

ut ipsa creaverit quos creari fecit; [3] <et> 

tepidaque recentem 
caede locum, 


cum locus recens caede nove dictus sit; et 

haec ait, et socii cesserunt aequore iusso, 

pro eo quod iussi cesserunt; et 

caeso sparsurus sanguine flammas, 

qui ex caesis videlicet profunditur; [4] <et> 

vota deum primo victor solvebat Eoo, 


pro "quae dis vota sunt"; et 



me consortem nati concede sepulcro, 

alius dixisset, "et me consortem nato concede sepulcri." Et 

illa viam celerans per mille coloribus arcum, 

id est "per arcum mille colorum". [5] Et 

hic alii spolia occisis direpta Latinis 
coniciunt igni, 

pro "in ignem". Et 

corpore tela modo atque oculis vigilantibus exit, 

"tela exit" pro "vitat". Et 

senior leto canentia lumina solvit, 

pro "vetustate senilia". [6] <Et> 

exesaeque arboris antro 

pro "caverna". Et 

frontem obscenam rugis arat, 

"arat" non nimie sed pulchre dictum. <Et> 

Ter secum ... aerato circumfert tegmine silvam, 

pro "iaculis", et "vir gregis" pro "capro". [7] Et illa quam pulchra sunt: "aquae mons", "telorum 
seges", "ferreus imber", ut apud Homerum: 

Mivov scgo %ra7n ; a kcxkcov svsx’, oaaa sopyag 

et 

dona laboratae Cereris, 
et 

oculisque aut pectore noctem 
accipit, 



et 

vocisque offensa resultat imago, 
et 

pacemque per aras 
exquirunt, 

et 

paulatim abolere Sychaeum 
incipit. 

[8] Saepe etiam verba pro verbis pulchre ponit: 
oraque corticibus sumunt horrenda cavatis, 

"ora" pro "personis", et 

discolor unde auri per ramos aura refulsit. 

Quid est enim "aura" auri, aut quemadmodum aura "refulget"? Sed tamen pulchre usurpavit. Et 

simili frondescit virga metallo, 

quam bene usus est "frondescit metallo"! [9] Et 

nigri cum lacte veneni 

<...> nigro imponere nomen lactis? Et 

haud aliter iustae quibus est Mezentius irae, 

"odio esse" aliquem usitatum, "irae esse" inventum Maronis est. 

[10] Item de duobus incipit dicere et in unum desinit: 

interea reges, ingenti mole Latinus 
quadriiugo vehitur curru, 


ut est apud Homerum: 



oi 5s 5i3a> cjkottcAoi 6 psv obpavov supbv kavsi 
o^sir) Kopixprj, vscpsXri 5s piv apcpiPsPriKsv. 


Et 

protinus Orsilochum et Buten, duo maxima Teucrum 
corpora, sed Buten aversum cuspide fixit 


et cetera. 

[11] Iuturnam misero, fateor, succurrere fratri 
suasi, 


cum solitum sit dici "Iuturnae suasi", et 

urbem quam statuo, vestra est, 

<pro "urbs quam statuo vestra est">; et 

tu modo, quos in spem statues submittere gentis, 
praecipuum iam inde a teneris impende laborem, 


pro "in eos impende". 

[12] Facit pulcherrimas repetitiones: 

nam neque Parnassi vobis iuga, nam neque Pindi 
ulla moram fecere. 

Quae vobis, quae digna, viri, pro talibus ausis? 
Vidisti quo Tumus equo, quibus ibat in armis? 

[13] Nec interpositiones eius otiosae sunt: 

"si te nulla movet tantarum gloria rerum, 

at ramum hunc" —aperit ramum qui forte latebat— 
"agnoscis." 

"Vt sceptrum hoc" —dextra sceptrum nam forte 
gerebat— 

"numquam fronde levi...". 


[14] Et illa mutatio elegantissima est ut de quo loquebatur subito ad ipsum verba converteret: 

ut bello egregias idem disiecerit urbes, 

Troiamque Oechaliamque et duros mille labores 



rege sub Eurystheo fatis Iunonis iniquae 
pertulerit: "tu nubigenas invicte bimembris ..." 


et reliqua. [15] Illa vero intermissio 

quos ego —sed motos praestat componere fluctus 

tracta est a Demosthene: akk spoi psv—oi> [SouAopai bDoyspsg onSsv sksiv apxopsvog xob 
?i6yon, obxog 5s sk 7ispiouaiag spon Kaxqyopsi. [16] Haec vero quam poetica indignatio: 

"pro Iuppiter! Ibit 
hic?," ait, 


haec miseratio: 

o patria, o rapti nequiquam ex hoste Penates! 

Et illa trepidatio: 

ferte citi ferrum, date tela et scandite muros: 
hostis adest!, 

et conquestio: 

mene igitur socium tantis adiungere rebus, 

Nise, fugis? 

[17] Quid et illa excogitatio novorum intellectuum ut 
mentitaque tela, 
et 

ferrumque armare veneno, 
et 

cultusque feros mollire colendo, 

<et> 


exuerint silvestrem animum, 



et 

virgineumque alte bibit acta cruorem, 
ut apud Homerum de hasta 
/aAaiopevri %poog aoai 
[18] et 

pomaque degenerant sucos oblita priores, 
et 

glacie cursus frenaret aquarum, 
et 

mixtaque ridenti colocasia fundit acantho, 
et 

est mollis flamma medullas 

interea et tacitum vivit sub pectore vulnus, 


et 

udo sub robore vivit 
stuppa vomens tardum fumum, 


[19] et 

saevitque canum latratus in auras, 
et 

caelataque amnem fundens pater Inachus urna, 
et 


adfixae venis animasque in vulnera ponunt, 



et quicquid de apibus dixit in virorum fortium similitudinem, ut adderet quoque mores et studia 
et populos et proelia, quid plura, ut et Quirites vocaret. [20] Dies me deficiet si omnia persequi a 
Vergilio figurata velim, sed ex his quae dicta sunt omnia similia lector diligens adnotabit.» 

[1] Cum Servius ista dissereret, Praetextatus Avienum Eustathio insusurrantem videns, «quin 
age», inquit, «Eustathi, verecundiam Avieni probi adulescentis iuva et ipse publicato nobis quod 
immurmurat.» [2] Eustathius «iam dudum», inquit, «multa de Vergilio Servium gestit 
interrogare, quorum enarratio respicit officium litteratoris, et tempus indulgeri optat quo de 
obscuris ac dubiis sibi a doctiore fiat certior.» [3] Et Praetextatus, «probo», inquit, «mi Aviene, 
quod ea de quibus ambigis clam te esse non pateris. Vnde exoratus sit a nobis doctissimus doctor 
ut te secum negotium habere patiatur, quia in commune proficient quae desideras audire. Ne tu 
modo ultra cesses aperire Servio viam de Vergilio disserendi.» 

[4] Tunc Avienus totus conversus in Servium, «dicas volo», inquit, «doctorum maxime, quid sit 
quod Vergilius cum anxie semper diligens fuerit in verbis pro causae merito vel atrocitate 
ponendis, incuriose et abiecte in his versibus verbum posuit: 

candida succinctam latrantibus inguina monstris 
Dulichias vexasse rates. 


"Vexasse" enim verbum est levis ac parvi incommodi nec tam atroci casui congruens, cum 
repente homines a belua immanissima rapti laniatique sint. [5] Sed et aliud huiuscemodi 
deprehendi: 

quis aut Eurysthea durum 

aut inlaudati nescit Busiridis aras? 


Hoc enim verbum "inlaudati" non est idoneum ad exprimendam sceleratissimi hominis 
detestationem, qui quod homines omnium gentium immolare solitus fuit, non laude indignus, sed 
detestatione exsecrationeque totius generis humani dignus est. [6] Sed nec hoc verbum ex 
diligentia Vergiliana venire mihi videtur, 

per tunicam squalentem auro: 

non enim convenit dicere "auro squalentem" quoniam nitori splendorique auri contraria sit 
squaloris inluvies.» 

[7] Et Servius: «de verbo "vexasse" ita responderi posse arbitror: vexasse grave verbum est 
tractumque ab eo videtur quod est vehere in quo inest iam vis quaedam alieni arbitrii, non enim 
sui potens est qui vehitur. Vexare autem, quod ex eo inclinatum est, vi atque motu procul dubio 
vastiore est. [8] Nam qui fertur et raptatur atque huc et illuc distrahitur, is "vexari" proprie dicitur 
sicuti "taxare" pressius crebriusque est quam "tangere", unde id procul dubio inclinatum est, et 



"iactare" multo fusius largiusque est quam "iacere", unde id verbum traductum est, "quassare" 
etiam quam "quatere" gravius violentiusque est. [9] Non igitur quia vulgo dici solet vexatum esse 
quem fumo aut vento aut pulvere, propterea debet vis vera atque natura verbi deperire, quae a 
veteribus, qui proprie atque signate locuti sunt, ita ut decuit conservata est. [10] M. Catonis verba 
sunt ex oratione quam de Achaeis scripsit: "cumque Hannibal terram Italiam laceraret atque 
vexaret." "Vexatam" Italiam dixit Cato ab Hannibale, quando nullum calamitatis aut saevitiae aut 
immanitatis genus reperiri queat quod in eo tempore Italia non perpessa sit. [11] M. Tullius 
quarto in Verrem: "quae ab isto sic spoliata atque direpta est, ut non ab hoste aliquo, qui tamen in 
bello religionem et consuetudinis iura retineret, sed ut a barbaris praedonibus vexata esse 
videatur." 

[12] De "inlaudato" autem duo videntur responderi posse. Vnum est eiusmodi: nemo quisquam 
tam efflictis est moribus quin faciat aut dicat nonnumquam aliquid quod laudari queat. Vnde hic 
antiquissimus versus vice proverbii celebratus est: 

TioAAa.Ki yap Kai pcopog dvip pa.Aa Kaiptov suis. 

[13] Sed enim qui omni in re atque omni tempore laude omni vacat, is inlaudatus est isque 
omnium pessimus deterrimusque est, ac sicuti omnis culpae privatio inculpatum facit, inculpatus 
autem instar est absolutae virtutis, inlaudatus quoque igitur finis est extremae malitiae. [14] 

Itaque Homerus non virtutibus appellandis sed vitiis detrahendis laudare ampliter solet. Hoc 
enim est: 

T(X> 5’ Ot)K (XKOVX8 7tST8O0r|V 
et item illud: 

sv0 ook av [Spicovia !8oig Ayapspvova 5iov 
on§s Kaxajtxcoooovx’ ou5’ ouk s0sXovxa pa%so0ai. 


[15] Epicurus quoque simili modo maximam voluptatem privationem detractionemque omnis 
doloris definivit his verbis: opog xon psys0ot)<; xoiv f)8ovoc>v <f)> navzoq xon d.Ayoiivxog 
i)7rsi;aip8oig. Eadem ratione idem Vergilius "inamabilem" dixit Stygiam paludem: nam sicut 
inlaudatum xaxd oxspqotv laudis, ita inamabilem per amoris oxspqoiv detestatus est. [16] Altero 
modo inlaudatus ita defenditur: "laudare" significat prisca lingua nominare appellareque; sic in 
actionibus civilibus auctor laudari dicitur, quod est nominari. Inlaudatus ergo est quasi 
inlaudabilis, id est numquam nominandus, sicuti quondam a communi consilio Asiae decretum 
est uti nomen eius qui templum Dianae Ephesiae incenderat ne quis ullo in tempore nominaret. 

[17] Tertium restat ex iis quae reprehensa sunt, quod "tunicam squalentem auri" dixit. Id autem 
significat copiam densitatemque auri in squamarum speciem intexti. "Squalere" enim dictum ab 
squamarum crebritate asperitateque, quae in serpentum pisciumve coriis visuntur. [18] Quam 
rem et alii et hic idem poeta locis aliquot demonstrat: "quem pellis", inquit, 


in plumam squamis auro conserta tegebat, 



et alio loco: 


iamque adeo rutilum thoraca indutus aenis 
horrebat squamis. 


Accius in Pelopidibus ita scribit: 

eius serpentis squamae squalido auro et purpura 
praetextae. 


[19] Quicquid igitur nimis inculcatum obsitumque aliqua re erat, ut incuteret visentibus facie 
nova horrorem, id squalere dicebatur. Sic in corporibus incultis squamosisque alta congeries 
sordium "squalor" appellatur, cuius significationis multo assiduoque usu totum id verbum ita 
contaminatum est, ut iam "squalor" de re alia nulla quam de solis inquinamentis dici coeperit.» 

[1] «Gratum mihi est», Avienus ait, «quod de optimis dictis male opinabar. Sed in hoc versu 
videtur mihi deesse aliquid: 

ipse Quirinali lituo parvaque sedebat 
succinctus trabea. 


Si enim nihil deesse concedimus, restat ut fiat lituo et trabea succinctus, quod est absurdissimum, 
quippe cum lituus sit virga brevis in parte qua robustior est incurva, qua augures utuntur, nec 
video qualiter lituo possit succinctus videri.» 

[2] Respondit Servius: «sic hoc dictum est ut pleraque dici per defectionem solent, veluti cum 
dicitur "M. Cicero, homo magna eloquentia" et "Roscius, histrio summa venustate." Non plenum 
hoc utrumque neque perfectum est, sed enim pro pleno ac perfecto auditur. [3] Vt Vergilius alio 
in loco: 

victorem Buten immani corpore — 

id est corpus immane habentem— et item alibi: 

in medium geminos immani pondere cestus 
proiecit, 


ac similiter: 


domus sanie dapibusque cruentis. 



[4] Sic igitur id quoque dictum videri debet: 'ipse Quirinali lituo', id est lituum Quirinalem 
tenens. Quod minime mirandum foret si ita dictum fuisset, Picus Quirinali lituo erat, sicuti 
dicimus, statua grandi capite erat. Et "est" autem et "erat" et "fuit" plerumque absunt cum 
elegantia sine detrimento sententiae. 

[5] Sed quoniam facta litui mentio est, praetermittendum non est quod posse quaeri 
animadvertimus, utrum a tuba lituus auguralis appelletur, an tuba a lituo augurum lituus dicta sit. 
Vtrumque enim pari forma et pariter in capite incurvum est. [6] Sed si, ut quidam putant, tuba a 
sonitu lituus appellata est, ex illo Homeri versu, 

Tiy^s Piog, 

necesse est ut virga auguralis a tubae similitudine lituus vocetur. Vtitur autem vocabulo isto 
Vergilius et pro tuba, ut ibi: 

et lituo pugnas insignis obibat et hasta.» 

[7] Subiecit Avienus: «"maturate fugam" quid sit parum mihi liquet. Contraria enim videtur mihi 
fuga maturitati, unde quid de hoc verbo sentiendum sit quaeso me doceas.» [8] Et Servius: 
«Nigidius, homo omnium bonarum artium disciplinis egregius, "mature", inquit, "est quod neque 
citius neque serius sed medium quiddam et temperatum est." Bene atque proprie Nigidius. Nam 
et in frugibus et in pomis "matura" dicuntur quae neque cruda et immitia sunt neque caduca et 
nimium cocta sed tempore suo temperate adulta. [9] Hanc interpretationem Nigidianam divus 
Augustus duobus verbis Graecis eleganter exprimebat. Nam et dicere in sermonibus et scribere in 
epistulis solitum ferunt a7isn5s [Spadctog, per quod monebat ut ad rem agendam simul adhiberetur 
et industriae celeritas et tarditas diligentiae, ex quibus duobus contrariis fit maturitas. [10] Sic 
ergo et Vergilius inducit Neptunum discessum ventis imperantem ut et tam cito discedant 
tamquam fugiant, et tamen flandi mediocritatem in regressu teneant, tamquam mature, id est 
temperate abeuntes. Veretur enim ne ipso discessu classi noceant dum raptu nimio tamquam per 
fugam redeunt. [11] Idem Vergilius duo ista verba "maturare" et "properare" tamquam plane 
contraria scitissime separavit in his versibus: 

frigidus agricolas siquando continet imber, 
multa, forent quae mox caelo properanda sereno, 
maturare datur. 


[12] Bene et eleganter duo ista verba divisit. Namque in praeparatu rei rusticae per tempestates 
pluvias, quoniam ex necessitate otium est, maturari potest: per serenas vero, quoniam tempus 
instat, properari necesse est. [13] Sane cum significandum est coactius quid et festinantius 
factum, rectius hoc dicitur "praemature" factum quam "mature": sicuti Afranius dixit in togata, 
cui Titulus nomen est: 


adpetis dominatum demens praemature praecocem 



In quo versu animadvertendum est quod "praecocem" inquit non "praecoquem", est enim casus 
eius rectus non "praecoquis" sed "praecox".» 


[14] Hic Avienus rursus interrogat: «cum Vergilius», inquit, «Aenean suum tamquam omnia 
pium a contagione atrocis visus apud inferos vindicaverit, et magis eum fecerit audire reorum 
gemitus quam ipsa videre tormenta, in ipsos vero campos piorum libenter induxerit, cur hoc 
tamen versu ostendit illi partem locorum, quibus impii cohibebantur: 

vestibulum ante ipsum primisque in faucibus Orci? 

Qui enim vestibulum et fauces vidit, intra ipsam aedem iam sine dubitatione successit, aut si quid 
aliud de vestibuli vocabulo intellegendum est, scire desidero.» 

[15] Ad haec Servius: «pleraque sunt vocabula quibus vulgo utimur neque tamen liquido 
advertimus quid ea ex vera proprietate significent, sicuti est "vestibulum" in sermonibus celebre 
atque obvium verbum, non omnibus tamen qui illo facile utuntur liquido spectatum. Putant enim 
vestibulum esse partem domus priorem, quam atrium vocant. [16] Sed Caecilius Gallus, vir 
doctissimus, in libro de significatione verborum quae ad ius civile pertinent secundo, vestibulum 
dicit esse non in ipsis aedibus neque aedium partem sed locum ante ianuam domus vacuum, per 
quem de via aditus accessusque ad fores aedium sit. Ipsa enim ianua procul a via fiebat, area 
intersita quae vacaret. [17] Quae porro huic vocabulo ratio sit quaeri multum solet, sed quae 
scripta apud idoneos auctores legi proferre in medium non pigebit. [18] "Ve" particula, sicuti 
quaedam alia, tum intentionem significat tum minutionem. Nam "vetus" et "vehemens", alterum 
ab aetatis magnitudine compositum elisumque est, alterum a nimio impetu et vi mentis 
instructum. "Vecors" autem et "vesanus" privationem significat sanitatis aut cordis. [19] Diximus 
autem superius eos qui amplas domos antiquitus faciebant locum ante ianuam vacuum relinquere 
solitos qui inter fores domus et viam medius esset. [20] In eo loco qui dominum eius domus 
salutatum venerant priusquam admitterentur consistebant, et neque in via stabant neque intra 
aedes erant. Ab illa ergo grandis loci consistione et quasi quadam stabulatione vestibula appellata 
sunt spatia in quibus multum staretur ab advenientibus priusquam intromitterentur in domum. 

[21] Alii consentientes vestibula eadem esse quae diximus, in sensu tamen vocabuli dissentiunt. 
Referunt enim non ad eos qui adveniunt, sed ad illos qui in domo commanent, quoniam illic 
numquam consistunt, sed solius transitus causa ad hunc locum veniunt exeundo sive redeundo. 

[22] Sive igitur <ve> secundum priores per augmentum sive per secundos per diminutionem 
intellegendum est, tamen vestibulum constat aream dici quae a via domum dividit. Fauces autem 
iter angustum est per quod ad vestibulum de via flectitur. [23] Ergo Aeneas cum videt fauces 
atque vestibulum domus impiorum, non est intra domum nec contactu aedium saevo 
execrabilique polluitur, sed de via videt loca inter viam et aedes locata.» 

9 

[1] «"Bidentes" hostiae quid essent», inquit Avienus, «interrogavi quendam de grammaticorum 
cohorte et ille "bidentes" oves esse respondit idcircoque "lanigeras" adiectum, ut oves planius 
demonstrarentur. [2] "Esto", inquam, "oves bidentes dicantur. Sed quae ratio huius in ovibus 
epitheti scire" inquam "volo." Atque ille nihil cunctatus "oves", inquit, "bidentes dictae sunt quod 
duos tantum dentes habeant." "Vbi terrarum quaeso te", inquam, "duos solos per naturam dentes 



habere oves aliquando vidisti? Ostentum enim hoc est et factis piaculis procurandum!" [3] Tum 
ille permotus mihi et inritatus "quaere", inquit, "ea potius quae a grammatico quaerenda sunt: 
nam de ovium dentibus opiliones percontator!" Facetias nebulonis hominis risi et reliqui; sed te 
percontor quasi ipsius verborum naturae conscium.» 

[4] Tum Servius: «de numero dentium, quem ille opinatus est, reprehendendus a me non est cum 
ipse iam riseris, verum procurandum ne illud obrepat quod bidentes epitheton sit ovium, cum 
Pomponius, egregius Atellanarum poeta, in Gallis Transalpinis hoc scripserit: 

Mars, tibi voveo facturum, si unquam rediero, 
bidente verre. 


[5] Publius autem Nigidius in libro quem de extis composuit "bidentes" appellari ait non oves 
solas sed omnes hostias bimas. Neque tamen dixit cur ita appellentur. [6] Sed in commentariis ad 
ius pontificium pertinentibus legi "bidennes" primo dictas, D littera ex superfluo, ut saepe 
adsolet, interiecta. Sic pro "reire" "redire" dicitur et pro "reamare" "redamare", et "redarguere", 
non "rearguere". Ad hiatum enim duarum vocalium procurandum interponi solet D littera. [7] 
Ergo "bidennes" primum dictae sunt quasi "biennes" et longo usu loquendi corrupta est vox ex 
"bidennibus" in "bidentes". Hyginus tamen, qui ius pontificium non ignoravit, in quinto librorum 
quos de Vergilio fecit "bidentes" appellari scripsit hostias quae per aetatem duos dentes altiores 
haberent, per quos ex minore in maiorem transcendisse constaret aetatem.» 

[8] Iterum quaerit Avienus in his versibus, 

frena Pelethronii Lapithae gyrosque dedere 
impositi dorso atque equitem docuere sub armis 
insultare solo et gressus glomerare superbos. 


cur Vergilius equi officium equiti dederit: «nam insultare solo et glomerare gressus equi constat 
esse, non equitis.» [9] «Bene», inquit Servius, «haec tibi quaestio nata est ex incuria veteris 
lectionis. Nam quia saeculum nostrum ab Ennio et omni bibliotheca vetere descivit, multa 
ignoramus, quae non laterent si veterum lectio nobis esset familiaris. Omnes enim antiqui 
scriptores ut hominem equo insidentem, ita et equum, cum portaret hominem, "equitem" 
vocaverunt, et "equitare" non hominem tantum sed equum quoque dixerunt. [10] Ennius libro 
Annalium septimo ait: 

denique vi magna quadrupes, eques atque elephanti 
proiciunt sese. 


Numquid dubium est quin equitem in hoc loco ipsum equum dixerit, cum addidisset illi epitheton 
quadrupes? [11] Sic et "equitare", quod verbum e vocabulo equitis inclinatum est, et homo utens 
equo et equus sub homine gradiens dicebatur. Lucilius namque, vir adprime linguae Latinae 
scius, equum equitare dicit hoc versu: 



nempe hunc currere equum nos atque equitare videmus. 


[12] Ergo et apud Maronem, qui antiquae Latinitatis diligens fuit, ita intellegendum est: 
atque equitem docuere sub armis— 

id est, docuerunt equum portando hominem— 
insultare solo et gressus glomerare superbos.» 

[13] Subiecit Avienus: 

«cum iam trabibus contextus acernis 
staret equus: 


scire vellem in equi fabrica casune an ex industria hoc genus ligni nominaverit. Nam licet unum 
pro quolibet ligno ponere poeticae licentiae sit, solet tamen Vergilius temeritatem licentiae non 
amare, sed rationi certae in rerum vel nominum ele[ctione] [...]» 

LIBER SEPTIMVS 


1 

[1] PRIMIS mensis post epulas iam remotis et discursum variantibus poculis minutioribus 
Praetextatus, «solet cibus», inquit, «cum sumitur, tacitos efficere, potus loquaces. At nos et inter 
pocula silemus tamquam debeat seriis vel etiam philosophis carere tractatibus tale convivium.» 

[2] Et Symmachus: «verumne ita sentis, Vetti, ut philosophia conviviis intersit et non tamquam 
censoria quaedam et plus nimio reverenda materfamilias penetralibus suis contineatur, nec 
misceat se Libero, cui etiam tumultus familiares sunt, cum ipsa huius sit verecundiae ut strepitum 
non modo verborum, sed ne cogitationum quidem in sacrarium suae quietis admittat? [3] Doceat 
nos vel peregrina institutio et disciplina a Parthis petita, qui solent cum concubinis, non cum 
coniugibus, inire convivia, tamquam has et in vulgus produci et lascivire quoque, illas non nisi 
domi abditas tueri deceat tectum pudorem. [4] An ego censeam producendam philosophiam quo 
rhetorica venire ars et professio popularis erubuit? Isocrates enim Graecus orator qui verba prius 
libera sub numeros ire primus coegit, cum in convivio a sodalibus oraretur ut aliquid in medium 
de eloquentiae suae fonte proferret, hanc venia deprecatus est: "quae praesens", inquit, "locus et 
tempus exigit ego non calleo, quae ego calleo nec loco praesenti sunt apta nec tempori."» 

[5] Ad haec Eustathius: «probo, Symmache, propositum tuum, quo philosophiam ea quam 
maximam putas observatione veneraris, ut tantum intra suum penetral aestimes adorandam. Sed 
si propter hoc a conviviis exulabit, procul hinc facessant et alumnae eius, honestatem dico et 
modestiam, nec minus cum sobrietate pietatem. Quam enim harum dixerim minus esse 



venerabilem? Ita fit ut ab huiusmodi coetibus relegatus matronarum talium chorus libertatem 
conviviorum solis concubinis, id est vitiis et criminibus, addicat. [6] Sed absit ut philosophia, 
quae in scholis suis sollicite tractat de officiis convivalibus, ipsa convivia reformidet, tamquam 
non possit rebus adserere quae solet verbis docere, aut nesciat servare modum cuius in omnibus 
humanae vitae actibus terminos ipsa constituit. Neque enim ita ad mensas invito philosophiam ut 
non se ipsa moderetur, cuius disciplina est rerum omnium moderationem docere. [7] Vt ergo 
inter te et Vettium velut arbitrali iudicatione componam, aperio quidem philosophiae tricliniorum 
fores, sed spondeo sic interfuturam, ne mensuram notae sibi ac sectatoribus suis dispensationis 
excedat.» 

[8] Tunc Rufius: «quia te unicum, Eustathi», inquit, «sectatorem philosophiae nostra aetas tulit, 
oratus sis ut modum dispensationis quam das ei convivanti nobis ipse patefacias.» 

[9] Et Eustathius: «primum hoc eam scio servaturam, ut secum aestimet praesentium ingenia 
convivarum, et si plures peritos vel saltem amatores sui in convivii societate reppererit, 
sermonem de se patietur agitari, quia velut paucae litterae mutae dispersae inter multas vocales 
in societatem vocis facile mansuescunt, ita rariores inperiti gaudentes consortio peritorum aut 
consonant si qua possunt, aut rerum talium capiuntur auditu. [10] Si vero plures ab institutione 
disciplinae huius alieni sint, prudentibus, qui pauciores intererunt, sanciet dissimulationem sui et 
patietur loquacitatem maiori parti amiciorem sonare, ne rara nobilitas a plebe tumultuosiore 
turbetur. 

[11] Et haec una est de philosophiae virtutibus, quia cum orator non aliter nisi orando probetur, 
philosophus non minus tacendo pro tempore quam loquendo philosophatur. Sic ergo pauci qui 
aderunt doctiores in consensum rudis consortii salva et intra se quiescente veri notione 
migrabunt, ut omnis discordiae suspicio facessat. [12] Nec mirum si doctus faciet quod fecit 
quondam Pisistratus Athenarum tyrannus. Qui cum filiis suis rectum dando consilium non 
obtinuisset adsensum atque ideo esset in simultate cum liberis, ubi hoc aemulis causam fuisse 
gaudii comperit, ex illa discordia sperantibus in domo regnantis nasci posse novitatem, 
universitate civium convocata ait succensuisse quidem se filiis non adquiescentibus patriae 
voluntati, sed hoc sibi postea visum paternae aptius esse pietati, ut in sententiam liberorum ipse 
concederet: sciret igitur civitas subolem regis cum patre concordem. [13] Hoc commento spem 
detraxit insidiantibus regnantis quieti. Ita in omni vitae genere praecipueque in laetitia convivali 
omne quod videtur absonum in unam concordiam soni salva innocentia redigendum est. Sic 
Agathonis convivium, quia Socratas Phaedros Pausanias et Erysimachos habuit, sic ea cena 
quam Callias doctissimis dedit, Charmadam dico, Antisthenen et Hermogenen ceterosque his 
similes, verbum nullum nisi philosophum sensit. [14] At vero Alcinoi vel Didonis mensa quasi 
solis apta deliciis habuit haec Iopam illa Phemium cithara canentes, nec deerant apud Alcinoum 
saltatores viri, et apud Didonem Bitias sic hauriens merum ut se totum superflua eius effusione 
prolueret. Nonne si quis aut inter Phaeacas aut apud Poenos sermones de sapientia erutos 
convivalibus fabulis miscuisset, et gratiam illis coetibus aptam perderet et in se risum plane 
iustum moveret? Ergo prima eius observatio erit aestimare convivas. 

[15] Deinde ubi sibi locum patere viderit, non de ipsis profunditatis suae inter pocula secretis 
loquetur, nec nodosas et anxias, sed utiles quidem, faciles tamen, quaestiones movebit. [16] Nam 
sicut inter illos qui exercitii genus habent in mediis saltare conviviis, si quis ut se amplius 



exerceat vel ad cursum vel ad pugilatum sodales lacessiverit, quasi ineptus relegabitur ab 
alacritate consortii, sic apud mensam quando licet aptis philosophandum est, ut crateri liquoris ad 
laetitiam nati adhibeatur non modo Nympharum sed Musarum quoque admixtione temperies. 

[17] Nam si, ut fateri necesse est, in omni conventu aut tacendum est aut loquendum, quaeramus 
silentiumne conviviis an et opportunus sermo conveniat. Nam si, ut apud Athenas Atticas 
Areopagitae tacentes iudicant, ita inter epulas oportet semper sileri, non est ultra quaerendum 
inter mensas philosophandum necne sit. Si vero non erunt muta convivia, cur ubi sermo 
permittitur, honestus sermo prohibetur, maxime cum non minus quam dulcedo vini hilarent verba 
convivium? [18] Nam si Homeri latentem prudentiam scruteris altius, delenimentum illud quod 
Helena vino miscuit— 

vr|7isv0S(; x’ ayokbv xs, kcxkcov s7uA,r|0ov dmvxtov— 

non herba fuit, non ex India sucus, sed narrandi opportunitas quae hospitem maeroris oblitum 
flexit ad gaudium. [19] Vlixis enim praeclara facinora filio praesente narrabat: 

oiov Kai xo8’ sps^s Kai sxAr| Kapxspog avqp. 

Ergo paternam gloriam et singula eius facta fortia digerendo animum filii fecit alacriorem, et ita 
credita est contra maerorem vino remedium miscuisse. 

[20] Quid hoc, inquis, ad philosophiam? Immo nihil tam cognatum sapientiae quam locis et 
temporibus aptare sermones, personarum quae aderunt aestimatione in medium vocata. [21] 

Alios enim relata incitabunt exempla virtutum, alios beneficiorum, nonnullos modestiae, ut et qui 
aliter agebant saepe auditis talibus ad emendationem venirent. [22] Sic autem vitiis inretitos, si et 
hoc in conviviis exegerit loquendi ordo, feriet philosophia non sentientes, ut Liber pater thyrso 
ferit per obliquationem circumfusae hederae latente mucrone, quia non ita profitebitur in 
convivio censorem ut palam vitia castiget; [23] ceterum his obnoxii repugnabunt et talis erit 
convivii tumultus ut sub huiusmodi invitati videantur edicto: 

quod superest, laeti bene gestis corpora rebus 
procurate, viri, et pugnam sperate parati, 


aut ut Homerus brevius et expressius dixit, 
vuv 5’ spxsoO’ STxi Ssuxvov, iva ^uvaycopsv apqa. 

[24] Ergo si opportunitas necessariae reprehensionis emerserit, sic a philosopho proficiscetur ut 
et tecta et efficax sit. Quid mirum si feriet sapiens, ut dixi, non sentientes, cum interdum sic 
reprehendat ut reprehensus hilaretur, nec tantum fabulis suis sed interrogationibus quoque vim 
philosophiae nihil ineptum loquentis ostendet? [25] Hanc ergo nullus honestus actus locusve, 
coetus nullus excludat, quae ita se aptat ut ubique sic appareat necessaria tamquam abesse illam 
nefas fuerit.» 


2 



[1] Et Avienus: «novas mihi duas disciplinas videris inducere, interrogandi vel etiam 
reprehendendi ut alacritas utrimque his ad quos sermo est excitetur, cum dolor semper 
reprehensionem vel iustam sequatur: unde haec quae leviter attigisti fac quaeso enarrando 
planiora.» 

[2] «Primum», inquit Eustathius, «hoc teneas volo, non de ea me reprehensione dixisse quae 
speciem accusationis habet, sed quae vituperationis instar est. Hoc Graeci oKdippa vocant, non 
minus quidem amarum quam accusatio, si importune proferatur, sed a sapiente sic proferetur ut 
dulcedine quoque non careat. 

[3] Et ut prius tibi de interrogatione respondeam, qui vult amoenus esse consultor ea interrogat 
quae sunt interrogato facilia responsu, et quae scit illum sedula exercitatione didicisse. [4] 
Gaudet enim quisquis provocatur ad doctrinam suam in medium proferendam, quia nemo vult 
latere quod didicit, maxime si scientia quam labore quaesivit cum paucis illi familiaris et 
plurimis sit incognita, ut de astronomia vel dialectica ceterisque similibus. Tunc enim videntur 
consequi fructum laboris, cum adipiscuntur occasionem publicandi quae didicerant sine 
ostentationis nota, qua caret qui non ingerit sed invitatur ut proferat. [5] Contra magnae 
amaritudinis est si coram multis aliquem interroges quod non opima scientia quaesivit. Cogitur 
enim aut negare se scire, quod extremum verecundiae damnum putant, aut respondere temere et 
fortuito se eventui veri falsive committere, unde saepe nascitur inscitiae proditio, et omne hoc 
infortunium pudoris sui imputat consulenti. [6] Nec non et qui obierunt maria et terras gaudent 
cum de ignoto multis vel terrarum situ vel sinu maris interrogantur libenterque respondent et 
describunt modo verbis, modo radio loca, gloriosum putantes quae ipsi viderant aliorum oculis 
obicere. [7] Quid duces vel milites? quam fortiter a se facta semper dicturiunt et tamen tacent 
arrogantiae metu? Nonne hi si ut haec referant invitentur, mercedem sibi laboris aestimant 
persolutam, remunerationem putantes inter volentes narrare quae fecerant? [8] Adeo autem id 
genus narrationum habet quendam gloriae saporem ut si invidivel aemuli forte praesentes sint, 
tales interrogationes obstrependo discutiant et alias inferendo fabulas prohibeant illa narrari quae 
solent narranti laudem creare. [9] Pericula quoque praeterita vel aerumnas penitus absolutas qui 
evasit ut referat gratissime provocatur: nam qui adhuc in ipsis vel paululum detinetur, horret 
admonitionem et formidat relatum. Ideo Euripides expressit: 

cb<g q5n xot acoGsvra pspvqoGat 7tovcov. 

Adiecit enim ccoGsvxa ut ostenderet post finem malorum gratiam relationis incipere. Et poeta 
vester adiciendo 'olim' quid aliud nisi post emensa infortunia futuro tempore iuvare dicit 
memoriam sedati laboris: 

forsan et haec olim meminisse iuvabit. 

[10] Nec negaverim esse malorum genera quae non vult qui pertulit vel transacta meminisse, nec 
minus interrogatus offenditur quam cum in ipsis malis fuit, ut qui carnifices expertus est et 
tormenta membrorum, ut qui infaustas pertulit orbitates vel cui nota quondam adflicta censoria 
est. Cave interroges, ne videaris obicere. 



[11] Illum saepe, si potes, ad narrandum provoca, qui recitando favorabiliter exceptus est, vel qui 
libere et feliciter legationem peregit, vel qui ab imperatore comiter adfabiliterque susceptus est, 
vel si quis tota paene classe a piratis occupata seu ingenio seu viribus solus evasit, quia vix 
implet desiderium loquentis rerum talium vel longa narratio. [12] Iuvat si quem dicere iusseris 
amici sui repentinam felicitatem, quam sponte non audebat vel dicere vel tacere, modo iactantiae 
modo malitiae metu. [13] Qui venatibus gaudet interrogetur de silvae ambitu, de ambage 
lustrorum, de venationis eventu. Religiosus si adest, da illi referendi copiam quibus 
observationibus meruerit auxilia deorum, quantus illi caerimoniarum fructus, quia et hoc genus 
religionis existimant, numinum beneficia non tacere, adde quia volunt et amicos se numinibus 
aestimari. [14] Si vero et senex praesens est, habes occasionem qua plurimum illi contulisse 
videaris, si eum interroges vel quae ad illum omnino non pertinent. Est enim huic aetati 
loquacitas familiaris. [15] Haec sciens Homerus quandam congeriem simul interrogantium 
Nestori fecit offerri: 

d) Nscxop NqAT]id5q, ah 5’ alr\Qeq sviansg - 
n&q s0av' Axpsi8r|<; shpnKpsicov Ayapspvov; 
nob Msvs^aog sqv; ... 
r H ouK' Apysog qsv Axauxob ...; 


Tot loquendi semina interrogando congessit ut pruritum senectutis expleret. [16] Et Vergilianus 
Aeneas gratum se ad omnia praebens Euandro, varias illi narrandi occasiones ministrat. Neque 
enim de una re aut altera requirit, sed 

singula laetus 

exquiritque auditque virum monimenta priorum, 


et Euander consultationibus captus scitis quam multa narraverit.» 

3 

[1] Haec dicentem favor omnium excepit. Sed mox subiecit Avienus: «vos omnes qui doctorum 
doctissimi adestis, oraverim ut hortatu vestro Eustathius quae de scommate paulo ante dixerit 
animetur aperire.» [2] Omnibusque ad hoc provocantibus ille contexuit: «praeter Kaxqyopiav, 
quae vpoyoq est, et praeter 5ia[3o)d|v, quae delatio est, sunt alia duo apud Graecos nomina, 
AoiPopia et aicoippa, quibus nec vocabula Latina reperio, nisi forte dicas loedoriam 
exprobrationem esse ac directam contumeliam, scomma enim paene dixerim morsum figuratum, 
quia saepe fraude vel urbanitate tegitur ut aliud sonet, aliud intellegas. [3] Nec tamen semper ad 
amaritudinem pergit, sed nonnumquam his in quos iacitur et dulce est. Quod genus maxime vel 
sapiens vel alias urbanus exercet praecipue inter mensas et pocula, ubi facilis est ad iracundiam 
provocatio. [4] Nam sicut in praecipiti stantem vel levis tactus impellit, ita vino vel infusum vel 
aspersum parvus quoque dolor incitat in furorem. Ergo cautius in convivio abstinendum 
scommate quod tectam intra se habet iniuriam. [5] Tanto enim pressius haerent dicta talia quam 
directae loedoriae, ut hami angulosi quam directi mucrones tenacius infiguntur, maxime quia 
dicta huiusmodi risum praesentibus movent, quo velut adsensus genere confirmatur i ni uri a. [6] 



Est autem loedoria huiusmodi: oblitusne es quia salsamenta vendebas? Scomma autem, quod 
diximus saepe contumeliam esse celatam, tale est: meminimus quando bracchio te emungebas. 
Nam cum res eadem utrobique dicta sit, illud tamen loedoria est, quod aperte obiectum 
exprobratumque est, hoc scomma, quod figurate. [7] Octavius, qui natu nobilis videbatur, 
Ciceroni recitanti ait: "non audio quae dicis." Ille respondit: "certe solebas bene foratas habere 
aures." Hoc eo dictum quia Octavius Libys oriundus dicebatur, quibus mos est aurem forare. [8] 
In eundem Ciceronem Laberius cum ab eo ad consessum non reciperetur, dicentem, "reciperem 
te nisi anguste sederemus," ait mimus ille mordaciter, "atqui solebas duabus sellis sedere," 
obiciens tanto viro lubricum fidei. Sed et quod Cicero dixit, "nisi anguste sederemus", scomma 
fuit in Caesarem, qui in senatum passim tam multos admittebat ut eos quattuordecim gradus 
capere non possent. [9] Tali ergo genere, quod fetum contumeliae est, abstinendum sapienti 
semper, ceteris in convivio est. 

[10] Sunt alia scommata minus aspera, quasi edentatae beluae morsus, ut Tullius in consulem qui 
uno tantum die consulatum peregit: "solent", inquit, "esse flamines diales, modo consules diales 
habemus." Et in eundem: "vigilantissimus est consul noster, qui in consulatu suo somnum non 
vidit," eidemque exprobranti sibi quod ad eum consulem non venisset, "veniebam", inquit, "sed 
nox me comprehendit." [11] Haec et talia sunt quae plus urbanitatis, minus amaritudinis habent, 
ut sunt et illa de nonnullis corporis vitiis, aut parum aut nihil gignentia doloris; ut si in calvitium 
cuiusquam dicas vel in nasi seu curvam erectionem seu Socraticam depressionem. Haec enim 
quanto minoris infortunii sunt tanto levioris doloris. [12] Contra oculorum orbitas non sine 
excitatione commotionis obicitur. Quippe Antigonus rex Theocritum Chium, de quo iuraverat 
quod ei parsurus esset, occidit propter scomma ab eodem de se dictum. Cum enim quasi 
puniendus ad Antigonum raperetur, solantibus eum amicis ac spem pollicentibus quod omni 
modo clementiam regis experturus esset, cum ad oculos eius venisset, respondit: "ergo 
impossibilem mihi dicitis spem salutis." Erat autem Antigonus uno orbatus oculo, et importuna 
urbanitas male dicacem luce privavit. 

[13] Nec negaverim philosophos quoque incurrisse nonnumquam per indignationem hoc genus 
scommatis. Nam cum regis libertus ad novas divitias nuper erectus philosophos ad convivium 
congregasset, et inridendo eorum minutulas quaestiones scire se velle dixisset cur et ex nigra et 
ex alba faba pulmentum unius coloris edatur, Aridices philosophus indigne ferens, "tu nobis", 
inquit, "absolve cur et de albis et de nigris loris similes maculae gignantur." 

[14] Sunt scommata quae in superficie habent speciem contumeliae sed interdum non tangunt 
audientes, cum eadem, si obnoxio dicantur, exagitant, ut contra sunt quae speciem laudis habent, 
et persona audientis efficit contumeliae plena. De priore genere prius dicam. [15] T. Quietus 
praetor de provincia nuper reverterat, observata —quod mireris Domitiani temporibus— 
praeturae maxima castitate. Is cum aeger adsidenti amico diceret frigidas se habere manus, 
renidens ille ait, "atquin eas de provincia calidas paulo ante revocasti." Risit Quietus 
delectatusque est, quippe alienissimus a suspicione furtorum; contra, si hoc diceretur male sibi 
conscio et sua furta recolenti, exacerbasset auditum. [16] Critobulum famosae pulchritudinis 
adulescentem Socrates cum ad comparationem formae provocaret, iocabatur, non inridebat. 

Certe si dicas consummatarum divitiarum viro, "tibi excito creditores tuos," aut si nimis casto, 
"gratae tibi sunt meretrices, quia continua eas largitate ditasti," uterque delectabuntur, scientes 
his dictis suam conscientiam non gravari, [17] sicut contra sunt quae sub specie laudis exagitant, 



sicut paulo ante divisi. Nam si timidissimo dixero, "Achilli vel Herculi comparandus es," aut 
famosae iniquitatis viro, "ego te Aristidi in aequitate praepono," sine dubio verba laudem 
sonantia ad notam vituperationis suae uterque tracturus est. 

[18] Eadem scommata eosdem modo iuvare, modo mordere possunt pro diversitate praesentium 
personarum. Sunt enim quae si coram amicis obiciantur nobis, libenter audire possimus, uxore 
vero seu parentibus magistrisve praesentibus dici in nos aliquod scomma nolimus, nisi forte tale 
sit quod illorum censura libenter accipiat: [19] ut si quis adulescentem coram parentibus vel 
magistris inrideat quod insanire possit continuis vigiliis lectionibusque nocturnis, aut uxore 
praesente quod stulte faciat uxorium se praebendo nec ullam elegantiam eligendo formarum. 

Haec enim et in quos dicuntur et praesentes hilaritate perfundunt. [20] Commendat scomma et 
condicio dicentis, si in eadem causa sit: ut si alium de paupertate pauper inrideat, si obscure 
natum natus obscure. Nam Tarseus Amphias cum ex hortulano potens esset et in amicum quasi 
degenerem nonnulla dixisset, mox subiecit: "sed et nos de isdem seminibus sumus," et omnes 
pariter laetos fecit. [21] Illa vero scommata directa laetitia eum in quem dicuntur infundunt, si 
virum fortem vituperes quasi salutis suae prodigum et pro aliis mori volentem, aut si obieceris 
liberali quod res suas profundat minus sibi quam aliis consulendo. Sic et Diogenes Antisthenen 
Cynicum, magistrum suum, solebat veluti vituperando laudare. "Ipse me", aiebat, "mendicum 
fecit ex divite, et pro ampla domo in dolio fecit habitare." Melius autem ista dicebat quam si 
diceret, "gratus illi sum quia ipse me philosophum et consummatae virtutis virum fecit." 

[22] Ergo cum unum nomen scommatis sit, diversi in eo continentur effectus. Ideo apud 
Lacedaemonios inter cetera exactae vitae instituta hoc quoque exercitii genus a Lycurgo est 
institutum, ut adulescentes et scommata sine morsu dicere et ab aliis in se dicta perpeti discerent, 
ac si quis eorum in indignationem ob tale dictum prolapsus fuisset, ulterius ei in alterum dicere 
non licebat. [23] Cum ergo videas, mi Aviene —instituenda est enim adulescentia tua, quae ita 
docilis est ut discenda praecipiat— cum videas, inquam, anceps esse omne scommatum genus, 
suadeo in conviviis, in quibus laetitiae insidiatur ira, ab huiusmodi dictis facessas et magis 
quaestiones convivales vel proponas vel ipse dissolvas. [24] Quod genus veteres ita ludicrum non 
putarunt ut et Aristoteles de ipsis aliqua conscripserit et Plutarchus et vester Apuleius, nec 
contemnendum sit quod tot philosophandum curam meruit.» 

4 

[1] Et Praetextatus: «hoc quaestionum genus cum et senilem deceat aetatem, cur soli iuveni 
suadetur? Quin agite, omnes qui adestis, haec apta convivio fabulemur, nec de cibatu tantum, sed 
et si qua de natura corporum vel alia, praesente maxime Dysario nostro, cuius plurimum ad hoc 
genus quaestionum poterit ars et doctrina conferre, sortiamurque, si videtur, ut per ordinem unus 
quisque proponat quam solvendam aestimat quaestionem.» [2] Hic adsensi omnes Praetextato 
anteloquium detulerunt, orantes ut cum ipse coepisset, ceteris ex filo consultationis eius 
interrogandi constitueretur exemplum. [3] Tum ille, «quaero», inquit, «utrum simplex an 
multiplex cibus digestu sit facilior, quia multos hunc, nonnullos illum sectantes videmus. Et est 
quidem superba et contumax et velut sui ostentatrix continentia, contra amoenam se et comem 
adpetentia vult videri. Cum ergo una censoria sit, delicata altera, scire equidem velim quae 
servandae aptior sit sanitati. Nec longe petendus adsertor est cum Dysarius adsit, qui quid 




conveniat corporibus humanis non minus callet quam ipsa natura, fabricae huius auctor et nutrix. 
Dicas ergo velim quid de hoc quod quaeritur medicinae ratio persuadeat.» 

[4] «Si me», Dysarius inquit, «aliquis ex plebe imperitorum de hac quaestione consuluisset, quia 
plebeia ingenia magis exemplis quam ratione capiuntur, admonuisse illum contentus forem 
institutionis pecudum, quibus cum simplex et uniformis cibus sit, multo saniores sunt corporibus 
humanis, et inter ipsas illae morbis implicantur quibus, ut altiles fiant, offae compositae et 
quibusdam condimentis variae farciuntur. [5] Nec dubitaret posthac cum advertisset animalibus 
simplici cibo utentibus familiarem sanitatem, aegrescere autem et inter illa quae saginam 
composita varietate patiuntur, quia constat id genus alimoniae non magis copia quam varietate 
crudescere. [6] Fortasse illum attentiorem exemplo altero fecissem, ut consideraret nullum 
umquam fuisse medicorum circa curas aegrescentium tam audacis neglegentiae ut febrienti 
varium et non simplicem cibum daret. Adeo constat quam facilis digestu sit uniformis alimonia, 
ut ei, vel cum infirma est natura, sufficiat. [7] Nec tertium defuisset exemplum, ita esse vitandam 
ciborum varietatem ut varia solent vina vitari. Quis enim ambigat eum qui diverso vino utitur in 
repentinam ruere ebrietatem, necdum hoc potus copia postulante? [8] Tecum autem, Vetti, cui 
soli perfectionem disciplinarum omnium contigit obtinere, non tam exemplis quam ratione 
tractandum est, quae et me tacente clam te esse non poterit. 

[9] Cruditates eveniunt aut qualitate suci in quem cibus vertitur, si non sit aptus umori qui corpus 
obtinuit, aut ipsius cibi multitudine, non sufficiente natura ad omnia quae congesta sunt 
concoquenda. Ac primum de suci qualitate videamus. 

[10] Qui simplicem cibum sumit, facile quo suco corpus eius vel gravetur vel iuvetur usu docente 
cognoscit. Nec enim ambigit cuius cibi qualitate possessus sit, cum unum sumpserit; et ita fit ut 
noxa cuius causa deprehensa est, facile vitetur. [11] Qui autem multiplici cibo alitur, diversas 
patitur qualitates ex diversitate sucorum, nec concordant umores ex materiae varietate nascentes 
nec efficiunt liquidum purumve sanguinem, in quem iecoris ministerio vertuntur, et in venas cum 
tumultu suo transeunt. Hinc morborum scaturrigo, qui ex repugnantium sibi umorum discordia 
nascuntur. [12] Deinde quia non omnium quae esui sunt una natura est, non omnia simul 
coquuntur, sed alia celerius, tardius alia, et ita fit ut digestionum sequentium ordo turbetur. [13] 
Neque enim cibi quem sumimus una digestio est sed, ut corpus nutriat, quattuor patitur 
digestiones, quarum unam omnes vel ipsi quoque hebetes sentiunt, alias occultior ratio 
deprehendit. Quod ut omnibus liqueat, paulo altius mihi causa repetenda est. 

[14] Quattuor sunt in nobis virtutes quae administrandam alimoniam receperunt, quarum una 
dicitur KaBs^KTiKf), quae deorsum trahit cibaria confecta mandibulis. Quid enim tam crassam 
materiam per faucium angusta fulciret nisi eam vis naturae occultior hauriret? [15] Hausta vero 
ut non continuo lapsu per omne corpus, succedentibus sibi foraminibus pervium, ad imum usque 
descendant et talia qualia accepta sunt egerantur, sed salutare officium digestionis expectent, 
secundae haec cura virtutis est, quam Graeci, quia retentatrix est, vocant Ka0SKTiKf|v. [16] Tertia 
quia cibum in aliud ex alio mutat, vocatur dAAoiomKq. Huic obsequuntur omnes, quia ipsa 
digestionibus curat. [17] Ventris enim duo sunt orificia, quorum superius erectum recipit 
devorata et in follem ventris recondit. Hic est stomachus, qui paterfamilias dici meruit, quasi 
omne animal solus gubernans: nam si aegrescat, vita in ancipiti est, titubante alimoniae meatu, 
cui natura tamquam rationis capaci velle ac nolle contribuit. Inferius vero demissum intestinis 



adiacentibus inseritur, et inde via est egerendis. [18] Ergo in ventre fit prima digestio, virtute 
dAAoiomKrj in sucum vertente quicquid acceptum est, cuius faex retrimenta sunt quae per 
intestina inferiore orificio tradente labuntur, et officio quartae virtutis, cui a7tOKpmKr| nomen est, 
procuratur egestio. 

[19] Ergo postquam in sucum cibus reformatur, hic iam iecoris cura succedit. Est autem iecur 
concretus sanguis et ideo habet nativum calorem, quod confectum sucum vertit in sanguinem, et 
sicut cibum in sucum verti prima est, ita sucum transire in sanguinem secunda digestio est. [20] 
Hunc calor iecoris administratum per venarum fistulas in sua quaeque membra dispergit, parte 
quae ex digestis frigidissima est in lienem refusa, qui ut iecur caloris ita ipse frigoris domicilium 
est. [21] Nam ideo omnes dexterae partes validiores sunt et debiliores sinistrae, quia has regit 
calor visceris sui, illae contagione frigoris sinistra obtinentis hebetantur. [22] In venis autem et 
arteriis, quae sunt receptacula sanguinis et spiritus, tertia fit digestio. Nam acceptum sanguinem 
quodammodo defaecant, et quod in eo aquosum est venae in vesicam refundunt, liquidum vero 
purumque et altilem sanguinem singulis totius corporis membris ministrant et ita fit ut cum 
cibum solus venter accipiat, alimonia eius dispersa per universos membrorum meatus ossa 
quoque et medullas et ungues nutriat et capillos. [23] Et haec est quarta digestio, quae in singulis 
membris fit dum quod unicuique membro datum est ipsi membro fit nutrimentum. Nec tamen 
huic totiens defaecato retrimenta sua desunt; quae cum membra omnia in sua sunt sanitate, per 
occultos evanescunt meatus: [24] si qua vero pars corporis aegrescat, in ipsam quasi infirmiorem 
ultima illa quae diximus retrimenta labuntur, et hinc nascuntur morborum causae quae psnpara 
medicis vocare mos est. [25] Si enim fuerit ultimi suci iusto uberior multitudo, hanc a se repellit 
pars corporis illa quae sanior est, et sine dubio labitur in infirmam quae vires non habet 
repellendi, unde alieni receptio distendit locum in quem ceciderit, et hinc creantur dolores. Haec 
est ergo triplex causa vel podagrae vel cuiuslibet ex confluentia morbi, id est multitudo umoris, 
fortitudo membri a se repellentis et recipientis infirmitas. 

[26] Cum igitur adseruerimus quattuor in corpore fieri digestiones, quarum altera pendet ex 
altera, et si praecedens fuerit impedita, nullus fit sequentis effectus, recurramus animo ad illam 
primam digestionem quae in ventre conficitur, et invenietur quid impedimenti ex multiformi 
nascatur alimoniae. [27] Diversorum enim ciborum diversa natura est, et sunt qui celerius, sunt 
qui tardius digeruntur. Cum ergo prima digestio vertit in sucum, quia non simul omnia accepta 
vertuntur, quod prius versum est, dum alia tardius vertuntur, acescit; et hoc saepe etiam 
eructando sentimus. [28] Alia quoque, quibus tarda digestio est, velut ligna umida quae urgente 
igne fumum de se creant, sic et illa imminente igne naturae fumant, dum tardius concoquuntur — 
siquidem nec hoc sensum eructantis evadit. [29] Cibus autem simplex non habet controversam 
moram dum simul in simplicem sucum vertitur, nec digestio ulla turbatur dum omnes sibi stata 
momentorum dimensione succedunt. [30] Si quis autem —quia nihil impatientius imperitia— 
rationes has dedignetur audire, aestimans non impediri digestionem nisi sola ciborum 
multitudine, nec velit de qualitate tractare, hic quoque multiformis alimonia deprehenditur causa 
morborum. [31] Nam pulmentorum varietas recipit varia condimenta, quibus gula ultra quam 
naturae necesse est lacessitur, et fit inde congeries, dum pruritu desiderii amplius vel certe de 
singulis parva libantur. [32] Hinc Socrates suadere solitus erat illos cibos potusve vitandos, qui 
ultra sitim famemve sedandam producunt adpetentiam. Denique vel propter hoc edendi varietas 
repudietur, quia plena est voluptatis, a qua seriis et studiosis cavendum est. Quid enim tam 




contrarium quam virtus et voluptas? [33] Sed modum disputationi facio, ne videar hoc ipsum in 
quo sumus, licet sobrium sit, tamen quia varium est accusare convivium.» 


5 

[1] Haec cum Praetextato et ceteris prona adsensione placuissent, Euangelus exclamavit: «nihil 
tam indignum toleratu quam quod aures nostras Graia lingua captivas tenet et verborum 
rotunditati adsentiri cogimur circumventi volubilitate sermonis, qui ad extorquendam fidem agit 
in audientes tyrannum. [2] Et quia his loquendi labyrinthis impares nos fatemur, age, Vetti, 
hortemur Eustathium ut recepta contraria disputatione quicquid pro vario cibo dici potest velit 
communicare nobiscum, ut suis telis lingua violenta succumbat, et Graecus Graeco eripiat hunc 
plausum, tamquam comix cornici oculos effodiat.» 

[3] Et Symmachus: «rem iucundam, Euangele, amarius postulasti. Vadere enim contra tam 
copiose et eleganter inventa res est quae habeat utilem voluptatem, sed non tamquam ingeniis 
insidiantes et gloriosis tractatibus invidentes hoc debemus expetere. [4] Nec abnego potuisse me 
quoque tamquam palinodiam canere. Est enim rhetorica praelusio communes locos in utramvis 
partem inventorum alternatione tractare. Sed quia facilius Graecorum inventionibus a Graecis 
forte aliis relata respondent, te, Eustathi, oramus omnes ut sensa et inventa Dysarii contrariis 
repellendo in integrum restituas exauctoratum conviviorum leporem.» 

[5] Ille diu hoc a se officium deprecatus ubi tot impellentium procerum, quibus obviandum non 
erat, hortatui succubuit, «bellum», inquit, «duobus mihi amicissimis cogor indicere, Dysario et 
continentiae, sed ab auctoritate vestra tamquam ab edicto praetoris impetrata venia gulae 
patronum, quia necesse est, profitebor. [6] In primo speciosis magis quam veris, ut docebitur, 
exemplis paene nos Dysarii nostri cepit ingenium. Ait enim pecudes simplici uti cibo et ideo 
expugnari difficilius earum quam hominum sanitatem. Sed utrumque falsum probabo. 

[7] Nam neque simplex est animalibus mutis alimonia nec ab illis quam a nobis morbi 
remotiores. Testatur unum varietas pratorum quae depascuntur, quibus herbae sunt amarae 
pariter et dulces, aliae sucum calidum, aliae frigidum nutrientes, ut nulla culina possit tam 
diversa condire quam in herbis natura variavit. [8] Notus est omnibus Eupolis, inter elegantes 
habendus veteris comoediae poetas. Is in fabula quae inscribitur Aeges inducit capras de cibi sui 
copia in haec se verba iactantes: 

[9] PooKopsd' cuto 7tavxo5oOTq<;, s^axqi;, 7ipivon Kopapon is 
7tx6p0oo<; COToduyix; COTOxpchyonaai, xai 7tp6(; xohxoiai ys 0a>A6v, 

Kuxiaov x’ f]5s acpaxov shchSq, Kai apiXaica xqv TtoAiKpuAAov, 
koxxvov, axivov, pc/dav, Acukt|v, d/dav 5pnv, kixxov, spskqv, 

7ipopokov, papvov, qkopov, av0spiKov, kio06v, (pqyov, 0f>pa, 0f>pPpav. 


Videtume vobis ciborum ista simplicitas, ubi tot enumerantur vel arbusta vel frutices non minus 
suco diversa quam nomine? [10] Quod autem non facilius morbis homines quam pecudes 
occupentur, Homero teste contentus sum qui pestilentiam refert a pecudibus inchoatam, quando 
morbus, antequam in homines posset inrepere, facilius captis pecoribus incubuit. [11] Sed et 



quanta sit mutis animalibus infirmitas vitae brevitas indicio est. Quod enim eorum quibus notitia 
nobis in usu est potest annos hominis aequare, nisi recurras forte ad ea quae de corvis atque 
cornicibus fabulosa dicuntur? Quos tamen videmus omnibus inhiare cadaveribus universisque 
seminibus insidiari, fructus arborum persequi. Nam non minus edacitatis habent quam de 
longaevitate eorum opinio fabulatur. 

[12] Secundum si bene recordor exemplum est solere medicos aegris simplicem cibum offerre, 
non varium; cum hunc offeratis, ut opinor, non quasi digestu faciliorem, sed quasi minus 
adpetendum, ut horrore uniformis alimoniae edendi desiderium languesceret, quasi multis 
concoquendis per infirmitatem non sufficiente natura. Ideo si quis aegrescentium vel de ipso 
simplici amplius adpetat, subducitis adhuc desideranti. Ideo vobis commento tali non qualitas sed 
modus quaeritur. [13] Quod autem in edendo sicut in potando suades varia vitari, habet latentis 
captionis insidias, quia nomine similitudinis coloratur. Ceterum longe alia potus, alia ciborum 
ratio est. Quis enim umquam edendo plurimum mente sauciatus est, quod in bibendo contingit? 
[14] Fartus cibo stomachum vel ventrem gravatur, infusus vino fit similis insano, opinor quia 
crassitudo cibi uno in loco permanens expectat administrationem digestionis, et tunc demum 
membris sensim confectus illabitur; potus ut natura levior mox altum petit et cerebrum, quod in 
vertice locatum est, ferit fumi calentis aspergine. [15] Et ideo varia vina vitantur ne res quae ad 
possidendum caput repentina est calore tam diverso quam subito consilii sedem sauciet. Quod 
aeque in cibi varietate metuendum nulla similitudo, ratio nulla persuadet. 

[16] In illa vero disputatione, qua digestionum ordinem sermone luculento et vario digessisti, illa 
omnia quae de natura humani corporis dicta sunt et nil nocent propositae quaestioni, et 
eloquenter dicta non abnego. Illi soli non adsentior, quod sucos varios de ciborum varietate 
confectos dicis contrarios esse corporibus, cum corpora ipsa de contrariis qualitatibus fabricata 
sint. [17] Ex calido enim et frigido, de sicco et umido constamus. Cibus vero simplex sucum de 
se unius qualitatis emittit. Scimus autem similibus similia nutriri. Dic quaeso unde tres aliae 
qualitates corporis nutriantur. [18] Singula autem ad se similitudinem sui rapere testis 
Empedocles, qui ait, 

coq y/nncu psv y/nncu pap7ixs, 7UKpov 6’ 87ii 7UKpov opooasv, 

[19] Te autem saepe audio Hippocratis tui verba cum admiratione referentem: si sv f]v 6 
dvGpcemoi;, oi>5s7tox’ av fjAyssv» a^ysi 8 s, ook apa sv saxi. Ergo si homo non unum, nutriendus 
est non ex uno. [20] Nam et deus omnium fabricator aerem quo circumfundimur et cuius 
spiramus haustu non simplicem habere voluit qualitatem, ut aut frigidus sit semper aut caleat, sed 
nec continuae siccitati nec perpetuo eum addixit umori, quia una nos non poterat qualitate nutrire 
de permixtis quattuor fabricatos. Ver ergo calidum fecit et umectum, sicca est aestas et calida, 
autumnus siccus et frigidus, hiems umida pariter et frigida est. [21] Sic et elementa, quae sunt 
nostra principia, ex diversitatibus et ipsa constant et nos nutriunt. Est enim ignis calidus et siccus, 
aer umectus et calidus, aqua similiter umecta sed frigida, terra frigida pariter et sicca. Cur ergo 
nos ad uniformem cibum redigis cum nihil nec in nobis nec circa nos nec in his de quibus sumus 
uniforme sit? [22] Quod autem acescere vel nonnumquam fumare in stomacho cibum vis 
adsignare varietati, ut credamus, pronunties oportet aut semper eum qui vario cibo utitur haec 




pati aut numquam illum pati qui simplicem sumit. Si vero et qui mensa fruitur copiosa hoc 
vitium saepe non sentit, et qui se uno cibo adficit saepe sustinet quod accusas, cur hoc varietati et 
non modo edacitatis adsignas? Nam et de simplici avidus noxam patitur cruditatis, et in vario 
moderatus digestionis commodo fruitur. 

[23] "At", inquies, "ipsa immoderatio ex ciborum varietate nascitur titillante gula et adsumenda 
plura quam necesse est provocante." [24] Rursus ad ea quae iam dixi revolvor, cruditates de 
modo, non de qualitate provenire. Modum vero servat qui sui potens est et in mensa Sicula vel 
Asiana, excedit impotens et si solis olivis aut olere vescatur. Et tam ille copiosus si 
moderationem tenuit sanitatis compos est, quam insanus fit ille cui merus sal cibus est, si hoc 
ipsum voraciter invaserit. [25] Postremo si in his quae sumimus varietatem noxiam putas, cur 
potionum remedia quae per os humanis visceribus infunditis ex tam contrariis ac sibi 
repugnantibus mixta componitis? [26] Suco papaveris admiscetis euphorbium, mandragoram 
aliasque herbas conclamati frigoris pipere temperatis, sed nec monstrosis carnibus abstinetis, 
inserentes poculis testiculos castorum et venenata corpora viperarum, quibus admiscetis quicquid 
nutrit India, quicquid devehitur herbarum quibus Creta generosa est. [27] Cum ergo ad 
custodiam vitae hoc faciant remedia quod cibus, siquidem illa eam revocent, iste contineat, cur 
illis providere varietatem laboras, istum squalori uniformitatis addicis? 

[28] Post omnia in voluptatem censura cothurnati sermonis invectus es, tamquam voluptas virtuti 
semper inimica sit et non cum in luxum spreta mediocritate prolapsa est. Quid enim agit ipse 
serius non edendo nisi cogente fame nec potando praeter sitim nisi ut de utroque capiat 
voluptatem? Ergo voluptas non mox nomine ipso infamis est, sed fit modo utendi vel honesta vel 
arguenda. [29] Parum est si excusata sit et non etiam laudetur voluptas. Nam cibus qui cum 
voluptate sumitur, desiderio tractus in ventrem reconditur patula expectatione rapientem: et dum 
animose fruitur, mox eum concoquit, quod non ex aequo cibis evenit quos nulla sui dulcedo 
commendat. Quid ergo accusas varietatem quasi gulae irritamentum cum salus sit hominis vigere 
adpetentiam, qua deficiente languescit et periculo fit propior? [30] Nam sicut in mari 
gubernatores vento suo etiam si nimius sit, contrahendo in minorem modum vela praetervolant et 
flatum cum est maior coercent, sopitum vero excitare non possunt, ita et adpetentia cum titillatur 
et crescit, rationis gubernaculo temperatur, si semel ceciderit, animal extinguitur. [31] Si ergo 
cibo vivimus et cibum appetentia sola commendat, elaborandum nobis est commento varietatis ut 
haec semper provocetur, cum praesto sit ratio qua intra moderationis suae terminos temperetur. 

[32] Memineritis tamen lepido me convivio adesse, non anxio; nec sic admitto varietatem ut 
luxum probem, ubi quaeruntur aestivae nives et hibernae rosae et, dum magis ostentui quam usui 
servitur, silvarum secretum omne lustratur et peregrina maria sollicitantur. Ita enim fit ut etiam si 
sanitatem sumentium mediocritas observata non sauciet, ipse tamen luxus morum sit aegritudo.» 

[33] His favorabiliter exceptis Dysarius: «obsecutus es», inquit, «Eustathi, dialecticae, ego 
medicinae. Qui volet eligere sequenda usum consulat, et quid sit utilius sanitati experientia 
docebit.» 

6 

[1] Post haec Flavianus: «et alios quidem medicos idem dicentes semper audivi, vinum inter 
calida censendum; sed et nunc Eustathius cum causas ebrietatis attingeret, praedicabat vini 



calorem. Mihi autem saepe hoc mecum reputanti visa est vini natura frigori propior quam calori, 
et in medium profero quibus ad hoc aestimandum trahor, ut vestrum sit de mea aestimatione 
iudicium. [2] Vinum, quantum mea fert opinio, sicut natura frigidum est, ita capax vel etiam 
appetens fit caloris, cum calidis fuerit admotum. Nam et ferrum cum tactu sit frigidum — 

v|/n%pov 6’ sXe ya.AKov oSouoiv— 

si tamen solem pertulerit, concalescit et calor advena nativum frigus expellit. Hoc utrum ita esse 
ratio persuadeat requiramus. [3] Vinum aut potu interioribus conciliatur, aut fotu, ut superficiem 
curet, adhibetur. Cum infunditur cuti, quin frigidum sit nec medici infitias eunt, calidum tamen in 
interioribus praedicant, cum non tale descendat sed admixtum calidis concalescat. [4] Certe 
respondeant volo cur stomacho in lassitudinem degeneranti ad instaurandas constrictione vires 
offerant aegrescenti vinum, nisi frigore suo lassata cogeret et colligeret dissoluta? Et cum lasso, 
ut dixi, stomacho nihil adhibeant calidum, ne crescat ulterius lassitudo, a vini potu non prohibent, 
defectum in robur hac curatione mutantes. 

[5] Dabo aliud indicium accidentis vino quam ingeniti caloris. Nam si quis aconitum nesciens 
hauserit, non nego haustu eum meri plurimi solere curari. Infusum enim visceribus trahit ad se 
calorem et veneno frigido quasi calidum iam repugnat. Si vero aconitum ipsum cum vino tritum 
potui datum sit, haurientem nulla curatio a morte defendit. [6] Tunc enim vinum natura frigidum 
admixtione sui frigus auxit veneni nec in interioribus iam calescit, quia non liberum sed 
admixtum alii, immo in aliud versum, descendit in viscera. [7] Sed et sudore nimio vel laxato 
ventre defessis vinum ingerunt, ut in utroque morbo constringat meatus. Insomnem medici 
frigidis oblinunt, modo papaveris suco, modo mandragora vel similibus, in quibus est et vinum; 
nam vino somnus reduci solet, quod non nisi ingeniti frigoris testimonium est. [8] Deinde omnia 
calida Venerem provocant et semen excitant et generationi favent, hausto autem mero plurimo 
fiunt viri ad coitum pigriores, sed nec idoneum conceptioni serunt, quia vini nimietas ut frigidi 
facit semen exile vel debile. [9] Hoc vero vel manifestissimam aestimationis meae habet 
adsertionem, quod quaecumque nimium algentibus, eadem contingunt ebriis. Fiunt enim tremuli, 
graves, pallidi, et saltu tumultuantis spiritus artus suos et membra quatiuntur. Idem corporis 
torpor ambobus, eadem linguae titubatio. Multis autem et morbus ille quem Ttapa/moiv Graeci 
vocant sic nimio vino, ut multo algore, contingit. [10] Respicite etiam quae genera curationis 
adhibeantur ebriis. Nonne cubare sub multis operimentis iubentur ut exstinctus calor refoveatur? 
Non et ad calida lavacra ducuntur? Non illis unctionum tepore calor corporis excitatur? [11] 
Postremo qui fiunt crebro ebrii <alii> cito senescunt, alii ante tempus competentis aetatis vel 
calvitio vel canitie insigniuntur, quae non nisi inopia caloris eveniunt. [12] Quid aceto frigidius, 
quod culpatum vinum est? Solum enim hoc ex omnibus umoribus crescentem flammam violenter 
extinguit, dum per frigus suum calorem vincit elementi. [13] Nec hoc praetereo, quod ex 
fructibus arborum illi sunt frigidiores quorum sucus imitatur vini saporem, ut mala seu simplicia 
seu granata vel cydonia, quae cotonea vocat Cato. 

[14] Haec ideo dixerim, quod me saepe movit et exercuit mecum disputantem, quia in medium 
proferre volui, quid de vino aestimaverim sentiendum. Ceterum consultationem mihi debitam 
non omitto. Te enim, Dysari, convenio ut quod quaerendum mihi occurrit absolvas. [15] Legisse 
apud philosophum Graecum memini —ni fallor, ille Aristoteles fuit in libro quem de ebrietate 
composuit— mulieres raro in ebrietatem cadere, crebro senes; nec causam vel huius frequentiae 




vel illius raritatis adiecit. Et quia ad naturam corporum tota haec quaestio pertinet, quam nosse et 
industriae tuae et professionis officium est, volo te causas rei quam ille sententiae loco dixit, si 
tamen philosopho adsentiris, aperire.» 

[16] Tum ille: «recte et hoc Aristoteles ut cetera, nec possum non adsentiri viro cuius inventis 
nec ipsa natura dissentit. Mulieres, inquit, raro ebriantur, crebro senes. Rationis plena gemina ista 
sententia, et altera pendet ex altera. Nam cum didicerimus quid mulieres ab ebrietate defendat, 
iam tenemus quid senes ad hoc frequenter impellat. Contrariam enim sortita naturam sunt 
muliebre corpus et corpus senile. [17] Mulier umectissimo est corpore. Docet hoc et levitas cutis 
et splendor, docent praecipue adsiduae purgationes superfluo exonerantes corpus umore. Cum 
ergo epotum vinum in tam largum ceciderit umorem, vim suam perdit et fit dilutius nec facile 
cerebri sedem ferit fortitudine eius extincta. [18] Sed et haec ratio iuvat sententiae veritatem, 
quod muliebre corpus crebris purgationibus deputatum pluribus consertum est foraminibus, ut 
pateat in meatus et vias praebeat umori in egestionis exitum confluenti, per haec foramina vapor 
vini celeriter evanescit. [19] Contra senibus siccum corpus est, quod probat asperitas et squalor 
cutis. Vnde et haec aetas ad flexum fit difficilior, quod est indicium siccitatis. Intra hos vinum 
nec patitur contrarietatem repugnantis umoris et integra vi sua adhaeret corpori arido, et mox 
loca tenet quae sapere homini ministrant. [20] Dura quoque esse senum corpora nulla dubitatio 
est, et ideo ipsi etiam naturales meatus in membris durioribus obserantur, et hausto vino 
exhalatio nulla contingit, sed totum ad ipsam sedem mentis ascendit. [21] Hinc fit ut et sani senes 
malis ebriorum laborent, tremore membrorum, linguae titubantia, abundantia loquendi, 
iracundiae concitatione, quibus tam subiacent iuvenes ebrii quam senes sobrii. Si ergo levem 
pertulerint impulsum vini, non accipiunt haec mala sed incitant, quibus aetatis ratione iam capti 
sunt.» 

[1] Probata omnibus Dysarii disputatione subiecit Symmachus: «ut spectata est tota ratio quam 
de muliebris ebrietatis raritate Dysarius invenit, ita unum ab eo praetermissum est, nimio frigore 
quod in earum corpore est frigescere haustum vinum et ita debilitari ut vis eius quae elanguit 
nullum possit calorem, de quo nascitur ebrietas, excitare.» [2] Ad haec Horus: «tu vero, 
Symmache, frustra opinaris frigidam mulierum esse naturam, quam ego calidiorem virili, si tibi 
volenti erit, facile probabo. [3] Vmor naturalis in corpore, quando aetas transit pueritiam, fit 
durior et acuitur in pilos. Ideo tunc et pubes et genae et aliae partes corporis vestiuntur. Sed in 
muliebri corpore hunc umorem calore siccante fit inopia pilorum, et ideo in corpore sexus huius 
manet continuus splendor et levitas. [4] Est et hoc in illis indicium caloris, abundantia sanguinis 
cuius natura fervor est, qui ne urat corpus, si insidat, crebra purgatione subtrahitur. Quis ergo 
dicat frigidas, quas nemo potest negare plenas caloris quia sanguinis plenae sunt? [5] Deinde 
licet urendi corpora defunctorum usus nostro saeculo nullus sit, lectio tamen docet eo tempore 
quo igni dari honor mortuis habebatur, si quando usu venisset ut plura corpora simul 
incenderentur, solitos fuisse funerum ministros denis virorum corporibus adicere singula 
muliebria, et unius adiutu quasi natura flammei et ideo celeriter ardentis cetera flagrabant. [6] Ita 
nec veteribus calor mulierum habebatur incognitus. Nec hoc tacebo quod, cum calor semper 
generationis causa sit, feminae ideo celerius quam pueri fiunt idoneae ad generandum quia calent 
amplius. Nam et secundum iura publica duodecimus annus in femina et quartus decimus in puero 
definit pubertatis aetatem. [7] Quid plura? Nonne videmus mulieres, quando nimium frigus est, 



mediocri veste contentas, nec ita operimentis plurimis involutas ut viri solent, scilicet naturali 
calore contra frigus quod aer ingerit repugnante?» 

[8] Ad haec renidens Symmachus: 'bene', inquit, 'Horus noster temptat videri orator ex Cynico, 
qui in contrarium vertit sensus quibus potest muliebris corporis frigus probari. Nam quod pilis ut 
viri non obsidentur, inopia caloris est. Calor est enim qui pilos creat, unde et eunuchis desunt, 
quorum naturam nullus negaverit frigidiorem viris, sed et in corpore humano illae partes maxime 
vestiuntur quibus amplius inest caloris. Leve autem est mulierum corpus quasi naturali frigore 
densetum, comitatur enim algorem densitas, levitas densitatem. [9] Quod vero saepe purgantur, 
non multi sed vitiosi umoris indicium est. Indigestum est enim et crudum quod egeritur, et quasi 
infirmum effluit nec habet sedem, sed natura quasi noxium et magis frigidum pellitur. Quod 
maxime probatur quia mulieribus cum purgantur etiam algere contingit, unde intellegitur 
frigidum esse quod effluit, et ideo in vivo corpore non manere quasi inopia caloris extinctum. 

[10] Quod muliebre corpus iuvabat ardentes viros, non caloris erat sed pinguis carnis et oleo 
similioris, quod non illis contingeret ex calore. [11] Quod cito admonentur generationis, non 
nimii caloris sed naturae infirmioris est, ut exilia poma celerius maturescunt, robusta serius. Sed 
si vis intellegere in generatione veram rationem caloris, considera viros longe diutius perseverare 
in generando quam mulieres in pariendo, et hoc tibi sit indubitata probatio in utroque sexu vel 
frigoris vel caloris. Nam vis eadem in frigidiore corpore celerius extinguitur, in calidiore diutius 
perseverat. [12] Quod frigus aeris tolerabilius viris ferunt, facit hoc suum frigus, similibus enim 
similia gaudent. Ideo ne corpus earum frigus horreat, facit consuetudo naturae quam sortitae sunt 
frigidiorem. 

[13] Sed de his singuli ut volent iudicent. Ego vero ad sortem venio consulendi, et quod scitu 
dignum aestimo, ab eodem Dysario quaero et mihi usque ad adfectum nimium amico et cum in 
ceteris tum in his optime docto. [14] Nuper in Tusculano meo fui, cum vindemiales fructus pro 
annua sollemnitate legerentur. Erat videre permixtos rusticis servos haurire vel de expresso vel 
de sponte fluente mustum nec tamen ebrietate capi. Quod in illis praecipue admirabar, quos 
impelli ad insaniam parvo vino noveram. Quaero quae ratio de musto ebrietatem aut tardam fieri 
faciat aut nullam?» 

[15] Ad haec Dysarius: «omne quod dulce est cito satiat nec diuturnam desiderii sui fidem tenet, 
sed in locum satietatis succedit horror. In musto autem sola dulcedo est, suavitas nulla. Nam 
vinum cum in infantia est, dulce; cum pubescit, magis suave quam dulce est. [16] Esse autem 
harum duarum rerum distantiam certe Homerus testis est, qui ait, 

pc/axi yLoKspcp Kai q5si oivcp. 

Vocavit enim mei dulce et vinum suave. Mustum igitur cum necdum suave est sed tantum modo 
dulce, horrore quodam tantum sumi de se non patitur quantum sufficiat ebrietati. [17] Addo 
aliud, naturali ratione ebrietati dulcedinem repugnare, adeo ut medici eos qui usque ad periculum 
distenduntur vino plurimo cogant vomere et post vomitum contra fumum vini qui remansit in 
venis panem offerant meile inlitum, et ita hominem ab ebrietatis malo dulcedo defendit. Ideo 
ergo non inebriat mustum in quo est sola dulcedo. 



[18] Sed et hoc de idonea ratione descendit, quod mustum grave est et flatus et aquae 
permixtione et pondere suo cito in intestina delabitur ac profluit, nec manet in locis obnoxiis 
ebrietati, delapsum vero relinquit sine dubio in homine ambas qualitates naturae suae, quarum 
altera in flatu, altera in aquae substantia est. [19] Sed flatus quidem quasi aeque ponderosus in 
ima delabitur, aquae vero qualitas non solum ipsa non impellit in insaniam sed et, si qua vinalis 
fortitudo in homine resedit, hanc diluit et extinguit. [20] Inesse autem aquam musto vel hinc 
docetur quod cum in vetustatem procedit fit mensura minus sed acrius fortitudine, quia exhalata 
aqua qua molliebatur, remanet vini sola natura cum fortitudine sua libera, nulla diluti umoris 
permixtione mollita.» 

[1] Post haec Rufius Albinus: «ego quoque pro virili portione Dysarium nostrum inexercitum 
non relinquo. Dicas quaeso quae causa difficile digestu facit isicium, quod ab insectione 
"insicium" dictum amissione N litterae postea quod nunc habet nomen obtinuit, cum multum in 
eo digestionem futuram iuverit tritura tam diligens, et quicquid grave erat camis absumpserit, 
consummationemque eius multa ex parte confecerit.» 

[2] Et Dysarius: «inde hoc genus cibi difficile digeritur unde putas ei digestionem ante provisam. 
Levitas enim quam tritura praestat facit ut innatet udo cibo quem in medio ventris invenerit, nec 
adhaereat cuti ventris de cuius calore digestio promovetur. [3] Sic et mox tritum atque formatum, 
cum in aquam coicitur, natat. Ex quo intellegitur quod idem faciens in ventris umore subducit se 
digestionis necessitati, et tam sero illic coquitur quam tardius conficiuntur quae vapore aquae 
quam quae igne solvuntur. Deinde dum instantius teritur, multus ei flatus involvitur, qui prius in 
ventre consumendus est, ut tum demum conficiatur quod remansit de came iam liberum.» 

[4] «Hoc quoque scire aveo», Rufius inquit, «quae faciat causa nonnullos carnes validiores 
facilius digerere quam tenues. Nam cum cito coquant offas bubulas, in asperis piscibus 
concoquendis laborant.» [5] «In his», Dysarius ait, «huius rei auctor est nimia in homine vis 
caloris: quae si idoneam materiam suscipit, libere congreditur et cito eam in concertatione 
consumit; levem modo praeterit ut latentem, modo in cinerem potius quam in sucum vertit, ut 
ingentia robora in carbonum frusta lucentia igne vertuntur, paleae si in ignem ceciderint, mox 
solum de eis cinerem restat videri. [6] Habes et hoc exemplum non dissonum quod potentior 
mola ampliora grana confringit, integra illa quae sunt minutiora transmittit: vento nimio abies aut 
quercus avellitur, cannam nulla facile frangit procella.» 

[7] Cumque Rufius delectatus enarrantis ingenio plura vellet interrogare, Caecina se Albinus 
obiecit: «mihi quoque desiderium est habendi paulisper negotii cum tam facunda Dysarii 
doctrina. Dic, oro te, quae facit causa ut sinapi et piper, si adposita cuti fuerint, vulnus excitent et 
loca perforent, devorata vero nullam ventris corpori inferant laesionem.» [8] Et Dysarius: 
«species», inquit, «et acres et calidae superficiem cui adponuntur exulcerant, quia integra virtute 
sua sine alterius rei admixtione utuntur ad noxam. Sed si in ventrem receptae sint, solvitur vis 
earum ventralis umoris alluvione, qua fiunt dilutiores, deinde prius vertuntur in sucum ventris 
calore quam ut integrae possint nocere.» 



[9] Caecina subiecit: «dum de calore loquimur, admoneor rei quam semper quaesitu dignam 
putavi, cur in Aegypto, quae regionum aliarum calidissima est, vinum non calida sed paene 
dixerim frigida virtute nascatur.» [10] Ad hoc Dysarius: «usu tibi. Albine, compertum est, aquas 
quae vel de altis puteis vel de fontibus hauriuntur fumare hieme, aestate frigescere. Quod fit non 
alia de causa nisi quod aere qui nobis circumfusus est propter temporis rationem calente frigus in 
terrarum ima demergitur et aquas inficit quarum in imo est scaturrigo, et contra cum aer hiemem 
praefert, calor in inferiora demergens aquis in imo nascentibus dat vaporem. [11] Quod ergo 
ubique alternatur varietate temporis, hoc in Aegypto semper est, cuius aer semper est in calore. 
Frigus enim ima petens vitium radicibus involvitur, et talem dat qualitatem suco inde nascenti. 
Ideo regionis calidae vina calore caruerunt.» 

[12] «Tractatus noster», Albinus inquit, «semel ingressus calorem non facile alio digreditur. 

Dicas ergo volo cur qui in aquam descendit calidam, si se non moverit, minus uritur; sed si 
agitatu suo aquam moverit, maiorem sentit calorem et totiens aqua urit amplius, quotiens novus 
ei motus accesserit.» [13] Et Dysarius, «calida», inquit, «quae adhaeserit nostro corpori, mox 
praebet tactum sui mansuetiorem, vel quia cuti adsuevit vel quia frigus accepit a nobis. Motus 
vero aquam novam semper ac calidam corpori applicat et cessante adsuetudine de qua paulo ante 
diximus semper novitas auget sensum caloris.» [14] «Cur ergo», Albinus ait, «aestate cum aer 
calidus flabro movetur, non calorem sed frigus adquirit? Eadem enim ratione et in hoc fervorem 
deberet motus augere.» [15] «Non eadem ratio», Dysarius inquit, «in aquae et aeris calore. Illa 
enim corporis solidioris est, et crassa materies cum movetur, integra vi sua superficiem cui 
admovetur invadit; aer motu in ventum solvitur et liquidior se factus agitatu flatus efficitur. Porro 
ut flatus illud removet quod circumfusum nobis erat, erat autem circa nos calor, remoto igitur per 
flatum calore restat ut advenam sensum frigoris praestet agitatus.» 

[1] Interpellat Euangelus pergentem consultationem et «exercebo», inquit, «Dysarium nostrum si 
tamen minutis illis suis et rorantibus responsionibus satisfaciet consulenti. [2] Dic, Dysari, cur 
qui ita se vertunt ut saepe in orbem rotentur, et vertiginem capitis et obscuritatem patiuntur 
oculorum, postremo, si perseveraverint, ruunt, cum nullus alius motus corporis hanc ingerat 
necessitatem.» 

[3] Ad haec Dysarius, «septem», inquit, «corporei motus sunt. Aut enim accedit priorsum aut 
retrorsum recedit, aut in dexteram laevamve divertitur, aut sursum promovet aut deorsum, aut 
orbiculatim rotatur. [4] Ex his septem motibus unus tantum in divinis corporibus invenitur, 
sphaeralem dico, quo movetur caelum, quo sidera, quo cetera moventur elementa. Terrenis 
animalibus illi sex praecipue familiares sunt, sed nonnumquam adhibetur et septimus. Sed sex illi 
ut directi, ita et innoxii; septimus, id est qui gyros efficit, crebro conversu turbat et umoribus 
capitis involvit spiramentum quod animam cerebro quasi omnes corporis sensus gubernanti 
ministrat. [5] Hoc est autem spiramentum quod ambiens cerebrum singulis sensibus vim suam 
praestat; hoc est quod nervis et musculis corporis fortitudinem praebet. Ergo vertigine turbatum 
et simul agitatis umoribus oppressum languescit et ministerium suum deserit. [6] Inde fit his qui 
raptantur in gyros hebetior auditus, visus obscurior, postremo, nervis et musculis nullam ab eo 
virtutem quasi deficiente sumentibus, totum corpus, quod his sustinetur et in robur erigitur, 
desertum iam fulcimentis suis labitur in ruinam. [7] Sed contra haec omnia consuetudo, quam 



secundam naturam pronuntiavit usus, illos iuvat qui in tali motu saepe versantur. Spiramentum 
enim cerebri quod paulo ante diximus, adsuetum rei iam non sibi novae, non pavescit hunc 
motum nec ministeria sua deserit. Ideo consuetis etiam iste agitatus innoxius est.» 


[8] «Inretitum te iam, Dysari, teneo et si vere opinor, nusquam hodie effugies. Et alios enim in 
arte tibi socios et ipsum te audivi saepe dicentem, cerebro non inesse sensum, sed ut ossa ut 
dentes ut capillos, ita et cerebrum esse sine sensu. Verumne est haec vos dicere solitos, an ut 
falsum refelles?» [9] «Verum», ait ille. «Ecce iam clausus es. Vt enim concedam tibi praeter 
capillos in homine aliquid esse sine sensu, quod non facile persuasu est, tamen cur sensus omnes 
paulo ante dixisti a cerebro ministrari, cum cerebro non inesse sensum ipse fatearis? Potestne 
excusare huius contrarietatis ausum vel vestri oris nota volubilitas?» 

[10] Et Dysarius renidens: «retia quibus me involutum tenes nimis rara sunt, nimis patula: ecce 
me, Euangele, sine nisu inde exemptum videbis. [11] Opus naturae est ut sensum vel nimium 
sicca vel nimium umecta non capiant. Ossa, dentes cum unguibus et capillis nimia siccitate ita 
denseta sunt ut penetrabilia non sint effectui animae qui sensum ministrat; adeps medulla et 
cerebrum ita in umore atque mollitie sunt, ut eundem effectum animae quem siccitas illa non 
recipit mollities ista non teneat. [12] Ideo tam dentibus unguibus ossibus et capillis quam adipi 
medullis et cerebro sensus inesse non potuit. Et sicut sectio capillorum nihil doloris ingerit, ita si 
secetur vel dens vel os seu adeps seu cerebrum seu medulla, aberit omnis sensus doloris. [13] 
"Sed videmus", inquies, "tormentis adfici quibus secantur ossa, torqueri homines et dolore 
dentium." Hoc verum esse quis abneget? Sed ut os secetur, omentum quod impositum est ossi 
cruciatum, dum sectionem patitur, importat. Quod cum medici manus transit, os iam cum 
medulla quam continet habent indolentiam sectionis similem capillorum. Et cum dentium dolor 
est, non os dentis in sensu est, sed caro quae continet dentem. [14] Nam et unguis quantus extra 
carnem crescendo pergit sine sensu secatur, qui carni adhaeret iam facit si secetur dolorem, non 
suo sed sedis suae corpore; sicut capillus dum superior secatur nescit dolorem: si avellatur, 
sensum accipit a carne quam deserit. Et cerebrum quod tactu sui hominem vel torquet vel 
frequenter interimit, non suo sensu sed vestitus sui, id est omenti, hunc importat dolorem. 

[15] Ergo diximus quae in homine sine sensu sint et quae hoc causa faciat indicatum est. Reliqua 
pars debiti mei de eo est cur cerebrum, cum sensum non habeat, sensus gubernet. Sed de hoc 
quoque temptabo, si potero, esse solvendo. 

[16] Sensus de quibus loquimur quinque sunt: visus, auditus, odoratus, gustus et tactus. Hi aut 
corporei sunt aut circa corpus, solisque sunt caducis corporibus familiares. Nulli enim divino 
corpori sensus inest, anima vero omni corpore, vel si divinum sit, ipsa divinior est. Ergo, si 
dignitas divinorum corporum sensum dedignatur, quasi aptum caducis, multo magis anima 
maioris est maiestatis quam ut sensu egeat. [17] Vt autem homo constet et vivum animal sit, 
anima praestat, quae corpus inluminat. Porro inluminat inhabitando et habitatio eius in cerebro 
est. Sphaeralis enim natura et ad nos de alto veniens, partem in homine et altam et sphaeralem 
tenuit et quae sensu careat, qui non est animae necessarius. [18] Sed quia necessarius animali est, 
locat in cavernis cerebri spiramentum de effectibus suis: cuius spiramenti natura haec est ut 
sensus et ingerat et gubernet. [19] De his ergo cavernis, quas ventres cerebri nostra vocavit 
antiquitas, nascuntur nervorum septem ouCuyicu. Cui rei nomen quod ipse voles Latinum facito. 
Nos enim aueuyiav nervorum vocamus, cum bini nervi pariter emergunt et in locum certum 



desinunt. [20] Septem ergo nervorum auCuyiai de cerebri ventre nascentes vicem implent 
fistularum, spiramentum sensificum ad sua quaeque loca naturali lege ducentes, ut sensum 
vicinis et longe positis membris animalis infundant. 

[21] Prima igitur ouCuyia nervorum talium petit oculos et dat illis agnitionem specierum et 
discretionem colorum; secunda in aures se diffundit per quam eis innascitur notitia sonorum; 
tertia naribus inseritur vim ministrans odorandi; quarta palatum tenet quo de gustatibus iudicatur; 
quinta vi sua omne corpus implet, omnis enim pars corporis mollia et aspera, frigida et calida 
discernit. [22] Sexta de cerebro means stomachum petit, cui maxime sensus est necessarius, ut 
quae desunt adpetat, superflua respuat et in homine sobrio se ipse moderetur. Septima auCuyia 
nervorum infundit sensum spinali medullae, quae hoc est animali quod est navi carina, et adeo 
usu aut dignitate praecipua est ut longum cerebrum a medicis sit vocata. [23] Ex hac denique, ut 
ex cerebro, diversi nascuntur meatus, virtutem tribus animae propositis ministrantes. Tria sunt 
enim quae ex animae providentia accipit corpus animalis: ut vivat, ut decore vivat et ut 
immortalitas illi successione quaeratur. [24] His tribus propositis, ut dixi, animae per spinalem 
medullam praebetur effectus. Nam cordi et iecori et spirandi ministeriis, quae omnia ad 
vivendum pertinent, vires de spinalibus quos dixi meatibus ministrantur. Nervis etiam manuum 
pedum aliarumve partium, per quas decore vivitur, virtus inde praestatur, et ut successio 
procuretur, nervi ex eadem spinali medulla pudendis et matrici, ut suum opus impleant, 
ministrantur. [25] Ita nulla in homine pars corporis sine spiramento, quod in ventre cerebri 
locatum est, et sine spinalis medullae beneficio constat. Sic ergo fit ut cum ipsum cerebrum 
sensu careat, sensus tamen a cerebro in omne corpus proficiscatur.» 

[26] «Euys! Graeculus noster», Euangelus ait, «tam plane nobis ostendit res opertu naturae tectas 
ut quicquid sermone descripsit oculis videre videamur. [27] Sed Eustathio iam cedo, cui 
praeripui consulendi locum.» Eustathius: «modo vel vir omnium disertissimus Eusebius vel 
quicumque volent alii ad exercitium consultationis accedant, nos postea liberiore otio 
congrediemur.» 

10 

[1] «Ergo», ait Eusebius, «habendus mihi sermo est, Dysari, tecum de aetate cuius ianuam iam 
paene ambo pulsamus. Homerus cum senes 7io?aoKpoTa(pou<; vocat, quaero utrum ex parte 
poetico more totum caput significare velit, an ex aliqua ratione canos huic praecipue parti capitis 
adsignet?» [2] Et Dysarius: «et hoc divinus ille vates prudenter ut cetera. Nam pars anterior 
capitis umidior occipitio est, et inde crebro solet incipere canities.» «Et si pars anterior», ait ille, 
«umidior est, cur calvitium patitur quod non nisi ex siccitate contingit?» [3] «Opportuna», inquit 
Dysarius, «obiectio: sed ratio non obscura est. Partes enim priores capitis fecit natura rariores, ut 
quicquid superflui aut fumei flatus circa cerebrum fuerit, evanescat per plures meatus. Vnde 
videmus in siccis defunctorum capitibus velut quasdam suturas quibus hemisphaeria, ut ita 
dixerim, capitis illigantur. Quibus igitur illi meatus fuerint ampliores, umorem siccitate mutant et 
ideo tardius canescunt sed non calvitio carent.» [4] «Si ergo siccitas calvos efficit et posteriora 
capitis sicciora esse dixisti, cur calvum occipitium numquam videmus?» [5] Ille respondit: 
«siccitas occipitii non ex vitio sed ex natura est. Ideo omnibus sicca sunt occipitia. Ex illa autem 
siccitate calvitium nascitur, quae per malam temperiem, quam Graeci SooKpacriav solent vocare, 
contingit. [6] Inde capillos crispi, quia ita temperati sunt ut capite sicciore sint, tarde canescunt, 



cito in calvitium transeunt. Contra qui capillo sunt rariore, non eo facile nudantur, nutriente 
umore quod cpXsypa vocitatur; sed fit illis cita canities. Nam ideo albi sunt cani quia colorem 
umoris quo nutriuntur imitantur.» [7] «Si ergo senibus abundantia umoris capillos in canitiem 
tinguit, cur senecta opinionem exactae siccitatis accepit?» [8] «Quia senecta», inquit ille, 
«extincto per vetustatem naturali calore fit frigida, et ex illo frigore gelidi et superflui nascuntur 
umores. Ceterum liquor vitalis longaevitate siccatus est; inde senecta sicca est inopia naturalis 
umoris, umecta est abundantia vitiosi ex frigore procreati. [9] Hinc est quod et vigiliis aetas 
gravior adficitur, quia somnus, qui maxime ex umore contingit, de naturali nascitur, sicut est 
multus in infantia, quae umida est abundantia non superflui sed naturalis umoris. [10] Eadem 
ratio est quae pueritiam canescere non patitur cum sit umectissima, quia non ex frigore nato 
phlegmate umida est sed illo naturali et vitali umore nutritur. Ille enim umor qui aut de aetatis 
frigore nascitur aut cuiuslibet vitiositatis occasione contrahitur, ut superfluus, ita et noxius est. 

[11] Hunc videmus in feminis, nisi crebro egeratur, extrema minitantem, hunc in eunuchis 
debilitatem tibiis ingerentem, quarum ossa quasi semper in superfluo umore natantia naturali 
vigore caruerunt et ideo facile intorquentur, dum pondus superpositi corporis ferre non possunt, 
sicut canna pondere sibi imposito curvatur.» 

[12] Et Eusebius: «quoniam nos a senectute usque ad eunuchos traxit superflui umoris disputatio, 
dicas volo cur ita acutae vocis sunt ut saepe mulier an eunuchus loquatur, nisi videas, ignores.» 

[13] Id quoque facere superflui umoris abundantiam ille respondit: «ipse enim apxqpiav, per 
quam sonus vocis ascendit, efficiens crassiorem angustat vocis meatum et ideo vel feminis vel 
eunuchis vox acuta est, viris gravis, quibus vocis transitus habet liberum et ex integro patentem 
meatum. [14] Nasci autem in eunuchis et in feminis ex pari frigore parem paene importuni 
umoris abundantiam etiam hinc liquet, quod utrumque corpus saepe pinguescit, certe ubera prope 
similiter utrique grandescunt.» 

11 

[1] His dictis cum ad interrogandum ordo Servium iam vocaret, naturali pressus ille verecundia 
usque ad proditionem coloris erubuit. [2] Et Dysarius, «age Servi, non solum adulescentium qui 
tibi aequaevi sunt sed senum quoque omnium doctissime, commascula frontem et sequestrata 
verecundia, quam in te facies rubore indicat, confer nobiscum libere quod occurrerit, 
interrogationibus tuis non minus doctrinae collaturus quam si aliis consulentibus ipse 
respondeas.» [3] Cumque diutule tacentem crebris ille hortatibus excitaret: «hoc», inquit Servius, 
«ex te quaero quod mihi contigisse dixisti, quae faciat causa ut rubor corpori ex animi pudore 
nascatur?» 

[4] Et ille, «natura», inquit, «cum quid ei occurrit honesto pudore dignum, imum petendo 
penetrat sanguinem, quo commoto atque diffuso cutis tinguitur, et inde nascitur rubor. [5] Dicunt 
etiam physici quod natura pudore tacta ita sanguinem ante se pro velamento tendat, ut videmus 
quemque erubescentem manum sibi ante faciem frequenter opponere. Nec dubitare de his poteris 
cum nihil aliud sit rubor nisi color sanguinis.» [6] Addit Servius: «et qui gaudent cur rubescunt?» 
Et Dysarius, «gaudium», inquit, «extrinsecus contingit; ad hoc animoso occursu natura festinat, 
quam sanguis comitando quasi alacritate integritatis suae compotem tinguit cutem, et inde similis 
color nascitur.» [7] Idem refert: «contra qui metuunt, qua ratione pallescunt?» «Nec hoc», 



Dysarius ait, «in occulto est. Natura enim cum quid de extrinsecus contingentibus metuit, in 
altum tota demergitur, sicut nos quoque cum timemus latebras et loca nos occulentia quaerimus. 
[8] Ergo tota descendens ut lateat, trahit secum sanguinem quo velut curru semper vehitur. Hoc 
demerso umor dilutior cuti remanet, et inde pallescit. Ideo timentes et tremunt, quia virtus 
animae introrsum fugiens nervos relinquit quibus tenebatur fortitudo membrorum, et inde saltu 
timoris agitantur. [9] Hinc et laxamentum ventris comitatur timorem, quia musculi quibus 
claudebantur retrimentorum meatus, fugientis introrsum animae virtute deserti, laxant vincula 
quibus retrimenta usque ad egestionis opportunitatem continebantur.» [10] Servius his dictis 
venerabiliter adsensus opticuit. 

12 

[1] Tunc Avienus, «quia me ordo», ait, «ad similitudinem consultationis adplicat, reducendus 
mihi est ad convivium sermo qui longius a mensa iam fuerat evagatus et ad alias transierat 
quaestiones. [2] Saepe adposita salita carne quam laridum vocamus, ut opinor quasi "large 
aridum", quaerere mecum ipse constitui qua ratione carnem ad diuturnitatem usus admixtio salis 
servet. Hoc licet aestimare mecum possim, malo tamen ab eo qui corporibus curat certior fieri.» 

[3] Et Dysarius: «omne corpus suapte natura dissolubile et marcidum est et, nisi quodam vinculo 
contineatur, facile defluit. Continetur autem, quam diu inest, anima reciprocatione aeris, qua 
vegetantur conceptacula spiritus, dum semper novo spirandi nutriuntur alimento. [4] Hoc 
cessante per animae discessum membra marcescunt, et omne pondere suo conflictum corpus 
obteritur. Tum sanguis etiam, qui quam diu fuit compos caloris, dabat membris vigorem, calore 
discedente versus in saniem, non manet intra venas sed foras exprimitur, atque ita laxatis 
spiramentis effluit tabes faeculenta. [5] Id fieri sal admixtus corpori prohibet. Est enim natura 
siccus et calidus, et fluxum quidem corporis calore contrahit, umorem vero siccitate vel coercet 
vel exsorbet. Certe umorem sale differri sive consumi fit hinc cognitu facile quod, si duo panes 
pari magnitudine feceris, unum sale aspersum, sine sale alterum, invenies indigentem salis 
pondere propensiorem, scilicet umore in eo per salis penuriam permanente.» 

[6] «Et hoc a Dysario meo quaesitum volo: cur defaecatum vinum validius fit viribus sed 
infirmius ad permanendum, et tam bibentem cito permovet quam ipsum, si manserit, facile 
mutatur?» [7] «Quod cito», inquit Dysarius, «permovet haec ratio est, quia tanto penetrabilius 
efficitur in venas bibentis, quanto fit liquidius faece purgata. Ideo autem facile mutatur, quod 
nullo firmamento nixum undique sui ad noxam patet. Faex enim vino sustinendo et alendo et 
viribus sufficiendis quasi radix eius est.» 

[8] «Et hoc quaero», Avienus ait, «cur faex in imo subsidit omnium nisi mellis, mei solum est 
quod in summum faecem expuat?» Ad hoc Dysarius, «faecis materia ut spissa atque terrena 
ceteris laticibus pondere praestat, meile vincitur. Ideo in illis gravitate devergens ad fundum 
decidit, in meile vero ut levior de loco victa sursum pellitur.» 

[9] «Quoniam ex his quae dicta sunt ingerunt se similes quaestiones, cur, Dysari, ita mei et 
vinum diversis aetatibus habentur optima, mei quod recentissimum, vinum quod vetustissimum? 
Vnde est et illud proverbium quo utuntur gulones, mulsum quod probe temperes miscendum esse 
novo Hymettio et vetulo Falerno.» [10] «Propterea», inquit ille, «quia inter se ingenio diversa 



sunt. Vini enim natura umida est, mellis arida. Si dicto meo addubitaveris, medicinae 
contemplator effectum. Nam quae udanda sunt corporis, vino foventur, quae siccanda sunt meile 
detergentur. Igitur longinquitate temporis de utroque aliquid exsorbente vinum meracius fit, mei 
aridius et ita mei suco privatur ut vinum aqua liberatur.» 

[11] «Nec hoc quod sequetur dissimile quaesitis est: cur si vasa vini atque olei diutule semiplena 
custodias, vinum ferme in acorem corrumpitur, oleo contra sapor suavior conciliatur?» [12] 
«Vtrumque», Dysarius ait, «verum est. In illud enim vacuum quod superne liquido caret aer 
advena incidit, qui tenuissimum quemque umorem elicit et exorbet, eo siccato vinum quasi 
spoliatum viribus, prout ingenio imbecillum aut validum fuit, vel acore exasperatur vel 
austeritate restringitur, oleum autem supervacuo umore siccato velut mucore qui in eo latuit 
absterso adquirit novam suavitatem saporis.» 

[13] Rursus ait Avienus: «Hesiodus cum ad medium dolii perventum est, compercendum et 
ceteris eius partibus ad satietatem dicit abutendum, optimum vinum sine dubio significans quod 
in dolii medietate consisteret. Sed et hoc usu probatum est, in oleo optimum esse quod 
supernatat, in meile quod in imo est. Quaero igitur cur oleum quod in summo est, vinum quod in 
medio, mei quod in fundo, optima esse credantur.» 

[14] Nec cunctatus Dysarius ait, «mei quod optimum est reliquo ponderosius est. In vase igitur 
mellis pars quae in imo est utique praestat pondere, et ideo supemante pretiosior est. Contra in 
vase vini pars inferior admixtione faecis non modo turbulenta, sed et sapore deterior est; pars 
vero summa aeris vicinia corrumpitur, cuius admixtione fit dilutior. [15] Vnde agricolae dolia, 
non contenti sub tecto reposuisse, defodiunt et operimentis extrinsecus inlitis muniunt, 
removentes in quantum fieri potest a vino aeris contagionem, a quo tam manifeste laeditur ut vix 
se tueatur in vase pleno et ideo aeri minus pervio. [16] Ceterum si inde hauseris et locum aeris 
admixtioni patefeceris, reliquum quod remansit omne corrumpitur. Media igitur pars quantum a 
confinio summi utriusque tantum a noxa remota est, quasi nec turbulenta nec diluta.» 

[17] Adiecit Avienus, «cur eadem potio meracior videtur ieiuno quam ei qui cibum sumpsit?» Et 
ille: «venas inedia vacuefacit, saturitas obstruit. Igitur cum potio per inanitatem penitus influit, 
quia non obtusas cibo venas invenit, neque fit admixtione dilutior et per vacuum means gustatu 
fortiore sentitur.» 

[18] «Hoc quoque sciendum mihi est», Avienus ait, «cur qui esuriens biberit aliquantulum 
famem sublevat, qui vero sitiens cibum sumpserit non solum non domat sitim sed magis 
magisque cupidinem potus accendit?» [19] «Nota est», inquit Dysarius, «causa. Nam liquori 
quidem nihil officit quin sumptus ad omnes corporis partes quoquoversus permanet et venas 
compleat, et ideo inedia quae inanitatem fecerat, accepto potus remedio, quasi iam non in totum 
vacua recreatur. Cibatus vero utpote concretior et grandior in venas non nisi paulatim confectus 
admittitur. Ideo sitim quam repperit nullo solatio sublevat, immo quicquid foris umoris nactus est 
exorbet et inde penuria eius, quae sitis vocatur, augetur.» 

[20] «Nec hoc mihi», Avienus ait, «ignoratum relinquo: cur maior voluptas est cum sitis potu 
extinguitur quam cum fames sedatur cibo?» Et Dysarius: «ex praedictis hoc quoque liquet. Nam 
potionis totus haustus in omne corpus simul penetrat et omnium partium sensus facit unam 



maximam et sensibilem voluptatem, cibus autem exiguo subministratu paulatim penuriam 
consolatur. Ideo voluptas eius multifariam comminuitur.» 

[21] «Hoc quoque si videtur addo quaesitis: cur qui avidius vorant facilius satias capit quam qui 
eadem quietius ederint?» «Brevis est», inquit, «illa responsio. Nam ubi avide devoratur, tunc 
multus aer cum edulibus infertur propter hiantium rictus et crebritatem respirandi, igitur ubi aer 
venas complevit, ad obiciendum fastidium pro cibo pensatur.» 

[22] «Ni molestus tibi sum, Dysari, patere plus nimio ex discendi cupidine garrientem, et dicas 
quaeso cur edulia satis calida facilius comprimimus ore quam manu sustinemus et si quid eorum 
plus fervet quam ut diutius mandi possit, ilico devoramus et tamen alvus non perniciose uritur.» 

[23] Et ille: «intestinus calor qui in alvo est quasi multo maior vehementiorque quicquid calidum 
accipit magnitudine sua circumvenit ac debilitat. Ideo praestat si quid ori fervidum admoveris, 
non ut quidam faciunt hiare, ne novo spiritu fervori vires ministres, sed paulisper labra 
comprimere, ut maior calor qui de ventre etiam ori opitulatur comprimat minorem calorem. 
Manus autem, ut rem fervidam ferre possit, nullo proprio iuvatur calore.» 

[24] «Iamdudum», inquit Avienus, «nosse aveo cur aqua quae obsita globis nivium perducitur ad 
nivalem rigorem minus in potu noxia est quam ex ipsa nive aqua resoluta. Scimus enim quot 
quantaeque noxae epoto nivis umore nascantur.» [25] Et Dysarius: «addo aliquid a te quaesitis. 
Aqua enim ex nive resoluta, etiam si igne calefiat et calida bibatur, aeque noxia est ac si epota sit 
frigida. Ergo non solo rigore nivalis aqua perniciosa est, sed ob aliam causam, quam non pigebit 
aperire auctore Aristotele, qui in physicis quaestionibus suis hanc posuit et in hunc sensum ni 
fallor absolvit. [26] "Omnis aqua", inquit, "habet in se aeris tenuissimi portionem quo salutaris 
est, habet et terream faecem qua est corpulenta post terram. Cum ergo aeris frigore et gelu coacta 
coalescit, necesse est per evaporationem velut exprimi ex ea auram illam tenuissimam, qua 
discedente conveniat in coagulum, sola terrea in se remanente natura. Quod hinc apparet quia 
cum fuerit eadem aqua solis calore resoluta, minor modus eius reperitur quam fuit antequam 
congelasceret, deest autem quod evaporatio solum in aqua salubre consumpsit." [27] Nix ergo 
quae nihil aliud est quam aqua in aere denseta, tenuitatem sui, cum denseretur, amisit et ideo ex 
eius resolutae potu diversa morborum genera visceribus inseminantur.» 

[28] «Nominatum gelu veteris, quae me solebat agitare, admonuit quaestionis, cur vina aut 
numquam aut rarenter congelascant, ceteris ex magna parte umoribus nimietate frigoris cogi 
solitis? Num quia vinum semina quaedam in se caloris habet —et ob eam rem Homerus dixit 
aiOoTia oivov, non ut quidam putant propter colorem— an alia quaepiam causa est? Quam quia 
ignoro scire cupio.» 

[29] Ad haec Dysarius: «esto vina naturali muniantur calore: num oleum minus ignitum est aut 
minorem vim in corporibus calefactandis habet? Et tamen gelu stringitur. Certe si putas ea quae 
calidiora sunt difficilius congelascere, congruens erat nec oleum concrescere et ea quae frigidiora 
sunt facile gelu cogi, acetum autem omnium maxime frigorificum est atque id tamen numquam 
gelu stringitur. [30] Num igitur magis oleo causa est coaguli celerioris quod et levigatius et 
spissius est? Faciliora enim ad coeundum videntur quae levatiora densioraque sunt, vino autem 
non contingit tanta mollities, et est quam oleum multo liquidius, acetum vero et liquidissimum 
est inter ceteros umores et tanto est acerbius ut sit acore tristificum; et exemplo marinae aquae, 



quae ipsa quoque amaritudine sui aspera est, numquam gelu contrahitur. [31] Nam quod 
Herodotus historiarum scriptor contra omnium ferme qui haec quaesiverunt opinionem scripsit, 
mare Bosporicum, quod et Cimmerium appellat, earumque partium mare omne, quod Scythicum 
dicitur, id gelu constringi et consistere, aliter est ac putatur. [32] Nam non marina aqua 
contrahitur, sed quia plurimum in illis regionibus fluviorum est et paludum in ipsa maria 
influentium, superficies maris, cui dulces aquae innatant, congelascit et incolumi aqua marina 
videtur in mari gelu, sed de advenis undis coactum. [33] Hoc et in Ponto fieri videmus, in quo 
frusta quaedam et, ut ita dixerim, prosiciae gelidae feruntur, contractae de fluvialium vel 
palustrium undarum multitudine, in quas licet frigori, quasi levatiores marina. [34] Plurimum 
autem aquarum talium influere Ponto et totam superficiem eius infectam esse dulci liquore, 
praeter quod ait Sallustius, "mare Ponticum dulcius quam cetera est," hoc quoque testimonio, 
quod si in Pontum vel paleas vel ligna seu quaecumque natantia proieceris, foras extra Pontum 
feruntur in Propontidem atque ita in mare quod adluit Asiae oram, cum constet in Pontum 
influere maris aquam, non effluere de Ponto. [35] Meatus enim qui solus de Oceano receptas 
aquas in maria nostra transmittit, in freto est Gaditano quod Hispaniam Africamque interiacet; et 
sine dubio inundatio ipsa per Hispaniense et Gallicanum litora in Tyrrhenum prodit, inde 
Hadriaticum mare facit, ex quo dextra in Parthenium, laeva in Ionium et directim in Aegaeum 
pergit, atque ita ingreditur in Pontum. [36] Quae igitur ratio facit ut rivatim aquae de Ponto 
effluant cum foris influentes aquas Pontus accipiat? Sed constat utraque ratio. Nam superficies 
Ponti propter nimias aquas quae de terra dulces influunt, foras effluit; deorsum vero intro pergit 
influxio. [37] Vnde probatum est natantia quae, ut supra dixi, iaciuntur in Pontum foras pelli, si 
vero columna deciderit, introrsum urinari. Et hoc saepe usu probatum est, ut graviora quaeque in 
fundo Propontidis ad Ponti interiora pellantur.» 

[38] «Adiecta hac una consultatione reticebo: cur omne dulcium magis dulce videtur cum 
frigidum est quam si caleat?» Respondit Dysarius: «calor sensum occupat, et gustatum linguae 
fervor interpedit. Ideo exasperatione oris praeventa suavitas excluditur. Quod si caloris absit 
iniuria, tum demum potest lingua incolumi blandimento dulcedinem pro merito eius excipere. 
Praeterea sucus dulcis per calorem non impune penetrat venarum receptacula et ideo noxa minuit 
voluptatem.» 

13 

[1] Successit Horus et, «cum multa», inquit, «de potu et cibatu quaesisset Avienus, unum 
maxime necessarium, sponte an oblitus ignoro, praetermisit: cur ieiuni magis sitiant quam 
esuriant. Hoc in commune nobis, Dysari, si videtur, absolve.» 

[2] Et ille: «rem tractatu dignam», inquit, «Hore, quaesisti sed cuius ratio in aperto sit. Cum enim 
animal ex diversis constet elementis, unum est de his quae corpus efficiunt quod aut solum aut 
maxime ultra cetera aptum sibi quaerat alimentum, calorem dico, qui liquorem sibi exigit 
ministrari. [3] Certe de ipsis quattuor elementis extrinsecus videmus nec aquam nec aerem neque 
terram aliquid quo alatur aut quod consumat exigere nullamque noxam vicinis vel adpositis sibi 
rebus inferre, solus ignis alimenti perpetui desiderio quicquid offendit absumit. [4] Inspice et 
primae aetatis infantiam, quantum cibum nimio calore conficiat, et contra senes cogita facile 
tolerare ieiunium quasi exstincto in ipsis calore qui nutrimentis recreari solet. Sed et media aetas, 
si multo exercitio excitaverit sibi naturalem calorem, animosius cibum adpetit. Consideremus et 



animalia sanguine carentia, quae nullum cibum quaerant penuria caloris. [5] Ergo si calor semper 
in adpetentia est, liquor autem proprium caloris alimentum est, bene in nobis cum ex ieiunio 
corpori nutrimenta quaeruntur, praecipue calor suum postulat, quo accepto corpus omne 
recreatur et patientius expectat cibum solidiorem.» 

[6] His dictis Avienus anulum de mensa rettulit qui illi de brevissimo dexterae manus digito 
repente deciderat, cumque a praesentibus quaereretur cur eum alienae manui et digito, et non 
huic gestamini deputatis potius insereret, ostendit manum laevam ex vulnere tumidiorem. [7] 
Hinc Horo nata quaestionis occasio et, «dic», inquit, «Dysari —omnis enim situs corporis 
pertinet ad medici notionem, tu vero doctrinam et ultra quam medicina postulat consecutus es— 
dic, inquam, cur sibi communis adsensus anulum in digito qui minimo vicinus est, quem etiam 
medicinalem vocant, et manu praecipue sinistra gestandum esse persuasit?» 

[8] Et Dysarius: «de hac ipsa quaestione sermo quidam ad nos ab Aegypto venerat, de quo 
dubitabam fabulamne an veram rationem vocarem, sed libris anatomicorum postea consultis 
verum repperi, nervum quendam de corde natum priorsum pergere usque ad digitum manus 
sinistrae minimo proximum, et illic desinere implicatum ceteris eiusdem digiti nervis; et ideo 
visum veteribus ut ille digitus anulo tamquam corona circumdaretur.» 

[9] Et Horus, «adeo», inquit, «Dysari, verum est ita ut dicis Aegyptios opinari, ut ego sacerdotes 
eorum, quos prophetas vocant, cum in templo vidissem circa deorum simulacra hunc in singulis 
digitum confectis odoribus inlinere et eius rei causas requisissem, et de nervo quod iam dictum 
est principe eorum narrante didicerim et insuper et de numero qui per ipsum significatur. [10] 
Complicatus enim senarium numerum digitus iste demonstrat, qui omnifariam plenus perfectus 
atque divinus est, causasque cur plenus sit hic numerus ille multis adseruit, ego nunc ut 
praesentibus fabulis minus aptas relinquo. Haec sunt quae in Aegypto divinarum omnium 
disciplinarum compote, cur anulus huic digito magis inseratur agnovi.» 

[11] Inter haec Caecina Albinus, «si volentibus vobis erit», inquit, «in medium profero quae de 
hac eadem causa apud Ateium Capitonem, pontificii iuris inter primos peritum, legisse memini. 
Qui cum nefas esse sanciret deorum formas insculpi anulis, eo usque processit ut et cur in hoc 
digito vel in hac manu gestaretur anulus non taceret. [12] Veteres, inquit, non ornatus sed 
signandi causa anulum secum circumferebant. Vnde nec plus habere quam unum licebat nec 
cuiquam nisi libero, quos solos fides deceret quae signaculo continetur. Ideo ius anulorum famuli 
non habebant. Imprimebatur autem sculptura materiae anuli, seu ex ferro seu ex auro foret, et 
gestabatur ut quisque vellet, quacumque manu quolibet digito. [13] Postea, inquit, usus 
luxuriantis aetatis signaturas pretiosis gemmis coepit insculpere, et certatim haec omnis imitatio 
lacessivit, ut de augmento pretii quo sculpendos lapides parassent gloriarentur. Hinc factum est 
ut usus anulorum exemptus dexterae, quae multum negotiorum gerit, in laevam relegaretur, quae 
otiosior est, ne crebro motu et officio manus dexterae pretiosi lapides frangerentur. [14] Electus 
autem, inquit, in ipsa laeva manu digitus minimo proximus, quasi aptior ceteris cui 
commendaretur anuli pretiositas. Nam pollex, qui nomen ab eo quod pollet accepit, nec in 
sinistra cessat nec minus quam tota manus semper in officio est: unde apud Graecos dvaycip. 
inquit, vocatur, quasi manus altera. [15] Pollici vero vicinus nudus et sine tuitione alterius 
adpositi videbatur. Nam pollex ita inferior est ut vix radicem eius excedat. Medium et minimum 



vitaverunt, inquit, ut ineptos, alterum magnitudine, brevitate alterum; et electus est qui ab 
utroque clauditur et minus officii gerit et ideo servando anulo magis adcommodatus est. 

[16] Haec sunt quae lectio pontificalis habet, unus quisque ut volet vel Etruscam vel 
Aegyptiacam opinionem sequatur.» 

[17] Inter haec Horus ad consulendum reversus, «scis», inquit, «Dysari, praeter hunc vestitum 
qui me tegit nihil me in omni censu aliud habere. Vnde nec servus mihi est, nec ut sit opto, sed 
omnem usum qui vivo ministrandus est, ego mihimet subministro. [18] Nuper ergo cum in 
Ostiensi oppido morarer, sordidatum pallium meum in mari diutule lavi et super litus sole 
siccavi, nihiloque minus eaedem in ipso post ablutionem maculae sordium visebantur. Cumque 
me res ista stupefaceret, adsistens forte nauta, "quin potius", ait, "in fluvio ablue pallium tuum si 
vis emaculatum." Parui ut verum probarem, et aqua dulci ablutum atque siccatum vidi splendori 
suo redditum, et ex illo causam requiro cur magis dulcis quam salsa aqua idonea sit sordibus 
abluendis?» 

[19] «Iamdudum», Dysarius inquit, «haec quaestio ab Aristotele et proposita est et soluta. Ait 
enim aquam marinam multo spissiorem esse quam est dulcis. Immo illam esse faeculentam, 
dulcem vero puram atque subtilem. Hinc facilius ait vel imperitos nandi mare sustinet, cum 
fluvialis aqua quasi infirma et nullo adiumento fulta mox cedat et in imum pondera accepta 
transmittat. [20] Ergo aquam dulcem dixit quasi natura levem celerius immergere in ea quae 
abluenda sunt, et dum siccatur secum sordium maculas abstrahere; marinam vero quasi 
crassiorem nec facile penetrare purgando propter densitatem sui et dum vix siccatur non multum 
sordium secum trahere.» 

[21] Cumque Horus his adsentiri videretur, Eustathius ait, «ne decipias, quaeso, credulum qui se 
quaestionemque suam commisit fidei tuae. Aristoteles enim, ut nonnulla alia, magis acute quam 
vere ista disseruit. [22] Adeo autem aquae densitas non nocet abluendis ut saepe qui aliquas 
species purgatas volunt, ne sola aqua vel dulci tardius hoc efficiant, admisceant illi cinerem, vel 
si defuerit, terrenum pulverem, ut crassior facta celerius possit abluere. Nihil ergo impedit 
marinae aquae densitas. [23] Sed nec ideo quia salsa est minus abluit. Salsitas enim findere et 
velut aperire solet meatus et ideo magis elicere debuit abluenda. Sed haec una causa est cur aqua 
marina non sit ablutioni apta, quia pinguis est, sicut et ipse Aristoteles saepe testatus est et sales 
docent quibus inesse quiddam pingue nullus ignorat. [24] Est et hoc indicium pinguis aquae 
marinae quod, cum inspergitur flammae, non tam extinguit quam pariter accenditur, aquae 
pinguedine alimoniam igni subministrante. [25] Postremo Homerum sequamur qui solus fuit 
naturae conscius. Facit enim Nausicaam Alcinoi filiam abluentem vestes cum super mare esset, 
non in mari sed in fluvio. Idem locus Homeri docet nos marinae aquae quiddam inesse pingue 
permixtum. [26] Vlixes enim cum iamdudum mare evasisset et staret siccato corpore, ait ad 
Nausicaae famulas, 

dpqri7totan, arqB' ouxro d7iO7ipo0sv, ocpp' syro auiog 
d/qiqv ropouv d.TroAouaopai. 


Post haec cum descendisset in fluvium, 



sk KscpaXfjt; capr|%cv aloe, yyoov. 


[27] Divinus enim vates, qui in omni re naturam secutus est, expressit quod fieri solet, ut qui 
ascendunt de mari, si in sole steterint, aqua quidem celeriter sole siccetur, maneat autem in 
corporis superficie veluti flos quidam qui et in detergendo sentitur, et hoc est aquae marinae 
pinguedo quae sola impedit ablutionem. 

14 

[1] Et quia a ceteris expeditus mihi te paulisper indulges, modo autem nobis de aqua sermo fuit, 
quaero cur in aqua simulacra maiora veris videntur? Quod genus apud popinatores pleraque 
scitamentorum cernimus proposita ampliore specie quam corpore, quippe videmus in doliolis 
vitreis aquae plenis et ova globis maioribus et iecuscula fibris tumidioribus et bulbos spiris 
ingentibus. Et omnino ipsum videre qua nobis ratione constat, quia solent de hoc nonnulli nec 
vera nec veri similia sentire?» 

[2] Et Dysarius, «aqua», inquit, «densior est aeris tenuitate et ideo eam cunctantior visus 
penetrat, cuius offensa repercussa videndi acies scinditur et in se recurrit. Scissa dum redit, iam 
non directo ictu sed undique versum incurrit liniamenta simulacri, et sic fit ut videatur imago 
archetypo suo grandior. Nam et solis orbis matutinus solito nobis maior apparet quia interiacet 
inter nos et ipsum aer adhuc de nocte roscidus, et grandescit imago eius tamquam in aquae 
speculo visatur. [3] Ipsam vero videndi naturam non insubide introspexit Epicurus, cuius in hoc 
non est, ut aestimo, improbanda sententia, adstipulante praecipue Democrito, quia sicut in ceteris 
ita et in hoc paria senserunt. [4] Ergo censet Epicurus ab omnibus corporibus iugi fluore 
quaepiam simulacra manare, nec umquam tantulam moram intervenire quin ultro ferantur inani 
figura cohaerentes corporum exuviae, quarum receptacula in nostris oculis sunt et ideo ad 
deputatam sibi a natura sedem proprii sensus recurrunt. Haec sunt quae vir ille commemorat, 
quibus si occurris obvius, expecto quid referas.» 

[5] Ad haec renidens Eustathius, «in propatulo est», inquit, «quod decepit Epicurum. A vero 
enim lapsus est aliorum quattuor sensuum secutus exemplum, quia in audiendo et gustando et 
odorando atque tangendo nihil e nobis emittimus, sed extrinsecus accipimus quod sensum sui 
moveat. [6] Quippe et vox ad aures ultro venit, et aurae in nares influunt, et palato ingeritur quod 
gignat saporem, et corpori nostro adplicantur tactu sentienda. Hinc putavit et ex oculis nihil foras 
proficisci sed imagines rerum in oculos ultro meare. [7] Cuius opinioni repugnat quod in speculis 
imago adversa contemplatorem suum respicit, cum debeat, siquidem a nobis orta recto meatu 
proficiscitur, posteram sui partem cum discedit ostendere, ut laeva laevam dextera dexteram 
respiciat. Nam et histrio personam sibi detractam ex ea parte videt qua induit, scilicet non faciem 
sed posteriorem cavernam. [8] Deinde interrogare hunc virum vellem an tunc imagines e rebus 
avolant cum est qui velit videre, an et cum nullus aspicit, emicant undique simulacra. [9] Nam si 
quod primum dixi teneat, quaero cuius imperio simulacra praesto sint intuenti et quotiens quis 
voluerit ora convertere, totiens se et illa convertant. [10] Si secundo inhaereat, ut dicat perpetuo 
fluore rerum omnium manare simulacra, quaero quam diu cohaerentia permanent nullo coagulo 
iuncta ad permanendum. Aut si manere dederimus, quem ad modum aliquem retinebunt colorem, 
cuius natura cum sit incorporea, tamen numquam potest esse sine corpore? [11] Dein quis potest 
in animum inducere simul atque oculos verteris incurrere imagines caeli, maris, litoris, prati, 



navium, pecudum et innumerabilium praeterea rerum, quas uno oculorum iactu videmus, cum sit 
pupula quae visu pollet oppido parva? Et quonam modo totus exercitus visitur? An de singulis 
militibus profecta simulacra se congerunt atque ita collata tot milia penetrant oculos intuentis? 

[12] Sed quid laboramus opinionem sic inanem verbis verberare, cum ipsa rei vanitas se refellat? 
Constat autem visum nobis hac provenire ratione. [13] Genuinum lumen e pupula, quacumque 
eam verteris, directa linea emicat. Id oculorum domesticum profluvium, si reppererit in 
circumfuso nobis aere lucem, per eam directim pergit quam diu corpus offendat, et si faciem 
verteris ut circumspicias, utrobique acies videndi directa procedit. Ipse autem iactus, quem 
diximus de nostris oculis emicare, incipiens a tenui radice in summa fit latior sicut radii a pictore 
finguntur: ideo per minutissimum foramen contemplans oculus videt caeli profunditatem. [14] 
Ergo tria ista necessaria nobis sunt ad effectum videndi: lumen, quod de nobis emittimus, et ut 
aer qui interiacet lucidus sit, et corpus quo offenso desinat intentio; quae si diutius pergat, rectam 
intentionem lassata non obtinet sed scissa in dextram laevamque diffunditur. [15] Hinc est quod 
ubicumque terrarum steteris, videris tibi quandam caeli conclusionem videre, et hoc est quod 
horizontem veteres vocaverunt. Quorum indago fideliter deprehendit directam ab oculis aciem 
per planum contra aspicientibus non pergere ultra centum octoginta stadia et inde iam recurvari. 
Per planum ideo adieci quia altitudines longissime aspicimus, quippe qui et caelum videmus. 

[16] Ergo in omni horizontis orbe ipse qui intuetur centron est. Et quia diximus quantum a centro 
acies usque ad partem orbis extenditur, sine dubio in horizonte Sidpsrpoi; orbis trecentorum 
sexaginta stadiorum est, et si ulterius qui intuetur accesserit seu retrorsum recesserit, similem se 
circa orbem videbit. [17] Sicut igitur diximus, cum lumen quod pergit e nobis per aeris lucem in 
corpus inciderit, impletur officium videndi; sed ut possit res visa cognosci, renuntiat visam 
speciem rationi sensus oculorum, et illa advocata memoria recognoscit. [18] Ergo videre 
oculorum est, iudicare rationis. Quia trinum est officium quod visum complet ad dinoscendam 
figuram, sensus, ratio, memoria, sensus rem visam rationi refundit, illa quid visum sit recordatur. 
[19] Adeo autem in tuendo necessarium est rationis officium ut saepe in uno videndi sensu etiam 
alium sensum memoria suggerente ratio deprehendat. Nam si ignis appareat, scit eum et ante 
tactum ratio calere; si nix sit illa quae visa est, intellegit in ipsa ratio etiam tactus rigorem. [20] 
Hac cessante visus inefficax est, adeo ut quod remus in aqua fractus videtur, vel quod turris 
eminus visa, cum sit angulosa, rotunda existimatur, faciat rationis neglegentia, quae si se 
intenderit, agnoscit in turre angulos et in remo integritatem. 

[21] Et omnia illa discernit quae Academiacis damnandorum sensuum occasionem dederunt; 
cum sensus inter certissimas res habendi sint comitante ratione, cui nonnumquam ad 
discernendam speciem non sufficit sensus unus. [22] Nam si eminus pomi quod malum dicitur 
figura visatur, non omni modo id malum est; potuit enim ex aliqua materia fingi mali similitudo. 
Advocandus est igitur sensus alter ut odor iudicet. Sed potuit inter congeriem malorum positum 
auram odoris ipsius concepisse. Hic tactus consulendus est qui potest de pondere iudicare. Sed 
metus est ne et ipse fallatur, si fallax opifex materiam quae pomi pondus imitaretur elegit. 
Confugiendum est igitur ad saporem, qui si formae consentiat, malum esse nulla dubitatio est. 
[23] Sic probatur efficaciam sensuum de ratione pendere. Ideo deus opifex omnes sensus in 
capite id est circa sedem rationis locavit.» 

[1] His dictis favor ab omnibus exortus est admirantibus dictorum soliditatem, adeo ut attestari 
vel ipsum Euangelum non pigeret. Dysarius deinde subiecit, «isti plausus sunt qui provocant 
philosophiam ad vindicandos sibi de aliena arte tractatus, unde saepe manifestos incurrit errores. 
Vt Plato vester dum nec anatomica quae medicinae propria est abstinet, risum de se posteris 
tradidit. [2] Dixit enim divisas esse vias devorandis cibatui et potui, et cibum quidem per 
stomachum trahi, potum vero per dpxqpiav quae xpayria dicitur fibris pulmonis inlabi. Quod 
tantum virum vel aestimasse vel in libros rettulisse mirandum est vel potius dolendum. [3] Vnde 
Erasistratus, medicorum veterum nobilissimus, in eum iure invectus est dicens rettulisse illum 
longe diversa quam ratio deprehendit. [4] Duas enim esse fistulas instar canalium, easque ab oris 
faucibus proficisci deorsum, et per earum alteram induci delabique in stomachum esculenta 
omnia et poculenta, ex eoque ferri in ventriculum, qui Graece appellatur q Kaxa> Koi/da. atque 
illic subigi digerique ac deinde aridiora ex his retrimenta in alvum convenire, quod Graece ko^ov 
dicitur, umidiora autem per renes in vesicam trahi; [5] et per alteram de duabus superioribus 
fistulam, quae Graece appellatur xpaxsla apxqpia, spiritum a summo ore in pulmonem atque 
inde rursum in os et in nares commeare, perque eandem vocis fieri meatum; [6] ac ne potus 
cibusve aridior, quem oporteret in stomachum ire, procideret ex ore labereturque in eam fistulam 
per quam spiritus reciprocatur, ex eaque offensione intercluderetur animae via, impositam esse 
arte quadam et ope naturae S7uy?iG)xxi5a quasi claustrum mutuum utriusque fistulae, quae sibi 
sunt cohaerentes, [7] eamque sjny^coxxida inter edendum bibendumque operire ac protegere xqv 
xpcr/biav apxqpiav, ne quid ex esca potu ve incideret in illud quasi aestuantis animae iter; ac 
propterea nihil umoris influere in pulmonem ore ipso arteriae communito. 

[8] Haec Erasistratus, cui ut aestimo vero ratio consentit. Cum enim cibus non squalidus 
siccitate, sed umoris temperie mollis, ventri inferendus sit, necesse est eandem viam ambobus 
patere, ut cibus potu temperatus per stomachum in ventre condatur, nec aliter natura componeret 
nisi quod salutare esset animali. [9] Deinde cum pulmo et solidus et levigatus sit, si quid spissum 
in ipsum deciderit, quem ad modum penetrat aut transmitti potest ad locum digestionis, cum 
constet si quando casu aliquid paulo densius in pulmonem violentia spiritus trahente deciderit, 
mox nasci tussim nimis asperam et alias quassationes usque ad vexationem salutis? [10] Si autem 
naturalis via potum in pulmonem traheret, cum polenta bibuntur vel cum hauritur potus admixtis 
granis ex re aliqua densiore, quid his sumptis pulmo pateretur? [11] Vnde fkiyAcoxxig natura 
provisa est, quae cum cibus sumitur, operimento sit arteriae, ne quid per ipsam in pulmonem 
spiritu passim trahente labatur, sicut et cum sermo emittendus est, inclinatur ad operiendam 
stomachi viam ut apxqpiav voci patere permittat. [12] Est et hoc de experientia notum, quod qui 
sensim trahunt potum ventres habent umectiores, umore qui paulatim sumptus est diutius 
permanente: si quis vero avidius hauserit, umor eodem impetu quo trahitur praeterit in vesicam, 
et sicciori cibo provenit tarda digestio. Haec autem differentia non nasceretur, si a principio cibi 
et potus divisi essent meatus. [13] Quod autem Alcaeus poeta dixit et vulgo canitur, 

oivco Trvcupova xsyys, xo yap acxpov 7ispixsTAsxai, 

ideo dictum est quia pulmo re vera gaudet umore sed trahit quantum sibi aestimat necessarium. 
Vides satius fuisse philosophorum omnium principi alienis abstinere quam minus nota proferre.» 

[14] Ad haec Eustathius paulo commotior, «non minus te», inquit, «Dysari, philosophis quam 
medicis inserebam, sed modo videris mihi rem consensu generis humani decantatam et creditam 



oblivioni dare, philosophiam artem esse artium et disciplinam disciplinarum: et nunc in ipsam 
invehitur parricidali ausu medicina, cum philosophia illic se habeatur augustior ubi de rationali 
parte, id est de incorporeis, disputat; et illic inclinetur ubi de physica, quod est de divinis 
corporibus vel caeli vel siderum, tractat. [15] Medicina autem physicae partis extrema faex est, 
cui ratio est cum testeis terrenisque corporibus. Sed quid rationem nominavi, cum magis apud 
ipsam regnet coniectura quam ratio? —Quae ergo conicit de came lutulenta, audet inequitare 
philosophiae de incorporeis et vere divinis certa ratione tractanti. Sed ne videatur communis ista 
defensio tractatum vitare pulmonis, accipe causas quas Platonica maiestas secuta est. 

[16] ’E7uy>i0xxi(;, quam memoras, inventum naturae est ad tegendas detegendasque certa 
alternatione vias cibatus et potus ut illum stomacho transmittat, hunc pulmo suscipiat. Propterea 
tot meatibus distinctus est et interpatet rimis, non ut spiritus egressiones habeat, cui exhalatio 
occulta sufficeret, sed ut per eos si quid cibatus in pulmonem deciderit, sucus eius mox migret in 
sedem digestionis. [17] Deinde apxqpia si quo casu scissa fuerit, potus non devoratur, sed quasi 
fisso meatu suo reiectatur foras incolumi stomacho. Quod non contingeret nisi apxqpia via esset 
umoris. [18] Sed et hoc in propatulo est, quia quibus aeger est pulmo accenduntur in maximam 
sitim, quod non eveniret nisi esset pulmo receptaculum potus. Hoc quoque intuere, quod 
animalia quibus pulmo non est potum nesciunt. Natura enim nihil superfluum sed membra 
singula ad aliquod vivendi ministerium fecit, quod cum deest usus eius, non desideratur. 

[19] Vel hoc cogita, quia si stomachus cibum potumque susciperet, superfluus foret vesicae usus. 
Poterat enim utriusque rei stomachus retrimenta intestino tradere, cui nunc solius cibi tradit; nec 
opus esset diversis meatibus quibus singula traderentur, sed unus utrique sufficeret ab eadem 
statione transmisso. Modo autem seorsum vesica et intestinum seorsum saluti servit, quia ilii 
stomachus tradit, pulmo vesicae. [20] Nec hoc praetereundum est, quod in urina, quae est 
retrimentum potus, nullum cibi vestigium reperitur, sed nec aliqua qualitate illorum 
retrimentorum vel coloris vel odoris inficitur; quod si in ventre simul fuissent, aliqua illarum 
sordium qualitas inficeretur. [21] Nam postremo lapides qui de potu in vesica nascuntur cur 
numquam in ventre coalescunt, cum non nisi ex potu fiant et nasci in ventre quoque debuerint si 
venter esset receptaculum potus? [22] In pulmonem defluere potum nec poetae nobiles ignorant. 
Ait enim Eupolis in fabula quae inscribitur Colaces, 

7iivsiv yap npcoxayopag sks^sdsv, iva 
7tpo xon Kuvog xov Trvsnpova sKA.upov lyr\. 


[23] Et Eratosthenes testatur idem: 

Kai PaOnv dKpqxcp 7xvsnpova xsyyopsvog. 

Euripides vero huius rei manifestissimus adstipulator est: 
oivog 7tspaoa<; 7i^snp6vMV Siappoag. 


[24] Cum igitur et ratio corporeae fabricae et testium nobilis auctoritas adstipuletur Platoni, 
nonne quisquis contra sentit insanit?» 

[1] Inter haec Euangelus gloriae Graecorum invidens et inludens, «facessant», ait, «haec quae 
inter vos in ostentationem loquacitatis agitantur; quin potius si quid callet vestra sapientia, scire 
ex vobis volo ovumne prius extiterit an gallina.» [2] «Inridere te putas», Dysarius ait, «et tamen 
quaestio quam movisti et inquisitu et scitu digna est. locum enim tibi de rei vilitate comparans, 
consuluisti utrum prius gallina ex ovo an ovum ex gallina coeperit; sed hoc ita seriis inserendum 
est ut de eo debeat vel anxie disputari. Et proferam quae in utramque partem mihi dicenda 
subvenient, relicturus tibi utrum eorum verius malis videri. 

[3] Si concedimus omnia quae sunt aliquando coepisse, ovum prius a natura factum iure 
aestimabitur. Semper enim quod incipit imperfectum adhuc et informe est, et ad perfectionem sui 
per procedentis artis et temporis additamenta formatur. Ergo natura fabricans avem ab informi 
rudimento coepit et ovum, in quo necdum est species animalis, effecit. Ex hoc perfectae avis 
species extitit, procedente paulatim maturitatis effectu. [4] Deinde quicquid a natura variis 
ornatibus comptum est, sine dubio coepit a simplici et ita contextionis accessione variatum est. 
Ergo ovum visu simplex et undique versum pari specie creatum est, et ex illo varietas ornatuum 
quibus constat avis species absoluta est. [5] Nam sicut elementa prius extiterunt et ita reliqua 
corpora de commixtione eorum creata sunt, ita rationes seminales quae in ovo sunt, si venialis 
erit ista translatio, velut quaedam gallinae elementa credenda sunt. [6] Nec importune elementis, 
de quibus sunt omnia, ovum comparaverim. In omni enim genere animantium quae ex coitione 
nascuntur invenies ovum aliquorum esse principium instar elementi. Aut enim gradiuntur 
animantia aut serpunt aut nando volandove vivunt. [7] In gradientibus lacertae et similia ex ovis 
creantur; quae serpunt, ovis nascuntur exordio; volantia universa de ovis prodeunt, excepto uno 
quod incertae naturae est; nam vespertilio volat quidem pellitis alis, sed inter volantia non 
habendus est, quia quattuor pedibus graditur formatosque pullos parit et nutrit lacte quos generat. 
Nantia paene omnia de ovis oriuntur generis sui, crocodilus vero etiam de testeis qualia sunt 
volantium. [8] Et ne videar plus nimio extulisse ovum elementi vocabulo, consule initiatos sacris 
Liberi patris, in quibus hac veneratione ovum colitur ut ex forma tereti ac paene sphaerali atque 
undique versum clausa et includente intra se vitam, mundi simulacrum vocetur, mundum autem 
consensu omnium constat universitatis esse principium. 

[9] Prodeat qui priorem vult esse gallinam, et in haec verba temptet quod defendit adserere: 

Ovum rei cuius est nec initium nec finis est. Nam initium est semen, finis avis ipsa formata, 
ovum vero digestio est seminis. Cum ergo semen animalis sit et ovum seminis, ovum ante animal 
esse non potuit, sicut non potest digestio cibi fieri antequam sit qui edit. [10] Et tale est dicere 
ovum ante gallinam factum ac si quis dicat matricem ante mulierem factam: et qui interrogat, 
quem ad modum gallina sine ovo esse potuit similis est interroganti quonam pacto homines facti 
sint ante pudenda de quibus homines procreantur. Vnde sicut nemo recte dicet hominem seminis 
esse sed semen hominis, ita nec ovi gallinam sed ovum esse gallinae. [11] Deinde si concedamus 
ut ab adversa parte dictum est, haec quae sunt ex tempore aliquo sumpsisse principium, natura 
primum singula animalia perfecta formavit, deinde perpetuam legem dedit ut continuaretur 
procreatione successio. [12] Perfecta autem in exordio fieri potuisse testimonio sunt nunc quoque 
non pauca animantia quae de terra et imbre perfecta nascuntur, ut in Aegypto mures, ut aliis in 
locis ranae serpentesque et similia. Ova autem numquam de terra sunt procreata, quia in illis 



nulla perfectio est, natura vero perfecta format et de perfectis ista procedunt, ut de integritate 
partes. [13] Nam ut concedam ova avium esse seminaria, videamus quid de semine ipso 
philosophorum definitio testatur, quae ita sancit: semen est generatio ad eius ex quo est 
similitudinem pergens. Non potest autem ad similitudinem pergi rei quae necdum est, sicut nec 
semen ex eo quod adhuc non subsistit emanat. [14] Ergo in primo rerum ortu intellegamus, cum 
ceteris animantibus quae solo semine nascuntur, de quibus non ambigitur quin prius fuerint quam 
semen suum, aves quoque opifice natura extitisse perfectas, et quia vis generandi inserta sit 
singulis, ab his iam procedere nascendi modos quos pro diversitate animantium natura variavit. 

Habes, Euangele, utrobique quod teneas, et dissimulata paulisper inrisione tecum delibera quid 
sequaris.» 

[15] Et Euangelus: «quia et ex iocis seria facit violentia loquendi, hoc mihi absolvatis volo, cuius 
diu me exercuit vera deliberatio. Nuper enim mihi de Tiburti agro meo exhibiti sunt apri quos 
obtulit silva venantibus et quia diutule continuata venatio est, perlati sunt alii interdiu, noctu alii. 

[16] Quos perduxit dies, integra carnis incolumitate durarunt, qui vero per noctem lunari 
plenitudine lucente portati sunt putruerunt. Quod ubi scitum est, qui sequenti nocte deferebant, 
infixo cuicumque parti corporis acuto aeneo, apros carne integra pertulerunt. Quaero igitur cur 
noxam, quam pecudibus occisis solis radii non dederunt, lunare lumen effecerit.» 

[17] «Facilis est», Dysarius inquit, «et simplex ista responsio. Nullius enim rei fit aliquando 
putredo nisi calor umorque convenerint. Pecudum autem putredo nihil aliud est nisi cum defluxio 
quaedam latens soliditatem carnis in umorem resolvit. [18] Calor autem si temperatus sit et 
modicus, nutrit umores, si nimius exsiccat et habitudinem camis extenuat. Ergo de corporibus 
enectis sol ut maioris caloris haurit umorem, lunare lumen, in quo est non manifestus calor sed 
occultus tepor, magis diffundit umecta et inde provenit iniecto tepore et aucto umore putredo.» 

[19] His dictis Euangelus Eustathium intuens, «si rationi dictae adsentiris», ait, «annuas oportet, 
aut si est quod moveat, proferre non pigeat, quia vis vestri sermonis obtinuit ne invita aure vos 
audiam.» 

[20] «Omnia», inquit Eustathius, «a Dysario et luculente et ex vero dicta sunt. Sed illud pressius 
intuendum est, utrum mensura caloris sit causa putredinis, ut ex maiore calore non fieri et ex 
minore ac temperato provenire dicatur. Solis enim calor qui nimium fervet quando annus in 
aestate est et hieme tepescit, putrefacit carnes aestate, non hieme. [21] Ergo nec luna propter 
submissiorem calorem diffundit umores, sed nescio quae proprietas, quam Graeci idicopa vocant, 
et quaedam natura inest lumini quod de ea defluit, quae umectet corpora et velut occulto rore 
madefaciat cui admixtus calor ipse lunaris putrefacit carnem cui diutule fuerit infusus. [22] 

Neque enim omnis calor unius est qualitatis, ut hoc solo a se differat, si maior minorve sit, sed 
esse in igne diversissimas qualitates nullam secum habentes societatem, rebus manifestis 
probatur. [23] Aurifices ad formandum aurum nullo nisi de paleis utuntur igne, quia ceteri ad 
producendam hanc materiam inhabiles habentur; medici in remediis concoquendis magis de 
sarmentis quam ex alio ligno ignem requirunt. [24] Qui vitro solvendo formandoque curant de 
arbore cui myricae nomen est igni suo escam ministrant; calor de lignis oleae cum sit corporibus 
salutaris, perniciosus est balneis et ad dissolvendas iuncturas marmorum efficaciter noxius. Non 
est ergo mirum si ratione proprietatis quae singulis inest calor solis arefacit, lunaris umectat. [25] 



Hinc et nutrices pueros fellantes operimentis obtegunt, cum sub luna praetereunt, ne plenos per 
aetatem naturalis umoris amplius lunare lumen umectet et, sicut ligna adhuc virore umida 
accepto calore curvantur, ita et illorum membra contorqueat umoris adiectio. [26] Hoc quoque 
notum est, quia si quis diu sub luna somno se dederit, aegre excitatur et proximus fit insano, 
pondere pressus umoris qui in omne eius corpus diffusus atque dispersus est proprietate lunari 
quae ut corpus infundat omnes eius aperit et laxat meatus. [27] Hinc est quod Diana, quae luna 
est, Apxspig dicitur, quasi aspoispig, hoc est aerem secans. Lucina a parturientibus invocatur, 
quia proprium eius munus est distendere rimas corporis et meatibus viam dare, quod est ad 
celerandos partus salutare. [28] Et hoc est quod eleganter poeta Timotheus expressit: 

8ia AapTipov tioaov aaxpcov 
5ia x’ wkotokoio oeXavaq. 


[29] Nec minus circa inanimata lunae proprietas ostenditur. Nam ligna quae luna vel iam plena 
vel adhuc crescente deiecta sunt, inepta sunt fabricis quasi emollita per umoris conceptionem, et 
agricolis curae est frumenta de areis non nisi luna deficiente colligere ut sicca permaneant. [30] 
Contra quae umecta desideras luna crescente conficies. Tunc et arbores aptius seres maxime cum 
illa est super terram, quia ad incrementa stirpium necessarium est umoris alimentum. [31] Aer 
ipse proprietatem lunaris umoris et patitur et prodit. Nam cum luna plena est vel cum nascitur — 
et tunc enim a parte qua sursum suspicit plena est— aer aut in pluviam solvitur, aut si sudus sit, 
multum de se roris emittit, unde et Alcman lyricus dixit rorem aeris et lunae filium. [32] Ita 
undique versum probatur ad umectandas dissolvendasque carnes inesse lunari lumini 
proprietatem, quam magis usus quam ratio deprehendit. 

[33] Quod autem dixisti, Euangele, de acuto aeneo, ni fallor coniectura mea a vero non deviat. 
Est enim in aere vis acrior, quam medici stypticam vocant, unde squamas eius adiciunt remediis 
quae contra perniciem putredinis advocantur. Deinde qui in metallo aeris morantur, semper 
oculorum sanitate pollent, et quibus ante palpebrae nudatae fuerant, illic convestiuntur. Aura 
enim quae ex aere procedit, in oculos incidens haurit et exsiccat quod male influit. [34] Vnde et 
Homerus modo snqvopa modo vtopoTta %a.AK'6v has causas secutus appellat. Aristoteles vero 
auctor est vulnera quae ex aereo mucrone fiunt minus esse noxia quam ex ferro faciliusque 
curari: "quia inest", inquit, "aeri vis quaedam remedialis et siccifica, quam demittit in vulnere." 
Pari ergo ratione infixum corpori pecudis lunari repugnat umori [...] » 



